
I G N A T I O 

BONCOMPAGNIO LUDOVISIO 

CARDINALI 


ilippus Trbhta 
S. P. D. 


UM Te diu animadverte- 
rim , IGNATI Cardinalis 
amplillime , a fummis be- 
ne beateque regendae Provinciae cogita- 
tionibus curisque vix respirantem , in bo- 
narum artium studiis ac severa scripto- 
rum lectione , quasi in placido quodam sa- 

pientiae portu conquiefcere , Urbanas meas 
Qua estiones , seu variam potius morum hi- 
storiam, Tuo Nomini, Majestatique o£ 
ferre non dubitavi . Cum enim tantae sint 
tuae ingenii dotes , tanta bonarum studia 
literarum , ut , si in minori fortuna natus 
esses , magnus tamen esse debuisses , quo va- 
lidiori se clypeo mea haec umquam tueri 
possent, quae nedum optimo Principe, sed 
summo etiam philosopho gaudent Patrono? 
Quid , quod nostra haec ipsa studia tuis , or- 
tum atque incrementum omnino debent 
auspiciis ? Te enim , nec ignoras duce at- 
que auspice , subcisivi temporis aliquid a 
gravissimis curis ereptum, sum ausus in eas 
conferre vigilias , quibus a teneris me dedi 
totum unguiculis. Verum ut fruges non bo* 
nitate soli tantum , aut agricolae industria , 
sed benefico Solis etiam calore gignuntur , 
sic hominum ingenia non tam natura , ac 
labore, quam procerum solent benignitate 
virescere . Quare Tibi sane debebunt qui 

hunc 

hunc in librum inciderint , si ad primam 
paginam non lassi pervenient . Ad haec ac- 
cedunt immortalia tua , ac pene divina er- 
ga me beneficia , qui in tam florenti Civita- 
te ita me amplissimi magistratus ornandum 
honore duxifti, ut primis me tantae tuae Pro- 
vinciae subselliis praeesse volueris . Ob quae 
omnia debitas quidem ago gratias , agam- 
que dum vivam; nam relaturum ( et si id 
hoc temporis audeam ) tamen affirmare non 
potero , nisi forte ita sensurus es , ut me re- 
ferre gratiam putes , cum memoriam tene- 
bo: ausus sum tamen hoc libello referre , 
non quod ita sim ratus ; sed quia sic et^ap/cr/ay 
crimen visus mihi sum quodammodo effu- 
gere . Non enim ita sum vecors , aut expers 
ingenii , qui consutum hoc levidense crasso 
filo munusculum Tuae putem aut dignitati, 
aut ingenio respondere . Qua e autem ex no- 
stris est , aut finitimis provinciis , quae tam 
coelo divisa gens , quo non dignitas, non 
laus Tua, nec obscuro, nec vario sermone, 

sed et clarissima , et una omnium voce per- 
vaserit? ubi hae duae res , quibus maxime 
polles, optimarum artium scientia, et ma- 
ximorum gloria facinorum , non fummo ni- 
tore perfulgeant ? Quarum altera sane Tibi 
vivo nunquam eripietur, altera ne mortuo 
quidem ; vivit enim , et vivet ad memo- 
riam posteritatis sempiternam . Domita in- 
ter Panarium , Seniumque flumina , na- 
valis cursus auctus , emulsae paludes , agri 
excitati, ac restituti, ea Tuae sunt immor- 
talitatis monimenta , quae ita summis Te vi- 
ris comparant , ut omnes quasi coelo dela- 
psum arbitrentur. Quid autem de consilio, 
dicendi gravitate, prudentia, humanitate , 
justitia loquar? Profecto humanitas ea est , 
ita faciles aditus ad Te humiliorum homi- 
num, ut Tu, qui summos dignitate viros 
excellis , sis facilitate par infimis ; justitia 
vero tanta , quanta vix Saturno fuisse rege 
narratur. Verum epistolae finem imponam; 
non enim ignoro omnem Te non tantum 

7ro\v\oyicLv , sed etiam ^oXauia.v plane aversari; 
praesertim quia nostra laus , propter benefi- 
ciorum in me tuorum magnitudinem , for- 
tasse officii majorem auctoritatem habere vi- 
debitur, quam sententiae. Igitur Te oro, 
atque obsecro , ut Urbanas nostras Quae- 
stiones libenter accipias ; sunt enim testes , 
et erunt , sempiternorum tuorum erga me 
meritorum . Quod si voti sim compos , 
quantum literis, quantum studiis consequi 
potero, id omne ad arbitrium tuum, qui 
haec semper amasti , conferam libentissime. 
Vale. 

Bononiae Kal. Sextii ibus MDCCLXXXII. 

LECTORI BENEVOLO 


M Orum variam me , Lector , historiam pertractandam susce- 
pisse forte miraberis ; cum neque occupata opera , neque impe- 
dito animo, ut ait (i) Cicero, res tanta suscipi possit , sed utrimque opus 
sit et cura vacare , et negotio : verum admirationem multiplex, et ju- 
cunda voluptas tollet, quam, ut spero, ex introspecta veterum va- 
rietate , ac veritate morum accipies. Ego vero tantam inveni, ut 
subcisiva omnia, quae incurrunt, tempora numquam perire sim pas- 
sus , sed in hisce merito ftudiis impendenda sim arbitratus . Si fic- 
tas enim fabulas , e quibus utilitas nulla ducitur, cum voluptate 
perlegimus , quid de morum historia dicendum erit , quae , cum 
sit testis temporum (2) , nunc ia veritatis , vitae magistra , cumque ea 
velut aperiat, quae obscuritate occultantur, magnam habeat, ne- 
cesse est, utilitatem cum voluptate conjunctam ? 

2. Haec porro morum varietas explicandorum in causa fuit, 
cur liber sit a me LIMON inscriptus : diversis nempe consitum ve- 
lut flosculis viridarium , utinam et ordine , et nitore , sua sicut 
frequentia, et quantitate conspicuum. At inquiet quispiam: cur 
insolitum promis latine LIMON, et non potius Ar< pw> Graecum usur- 
pas vocabulum? Equidem et ipse fateor, Graii dum suis ipsi titulos 
libris inscriberent, acceptiora haec vocabula naaSix-ra/ , 

Aiifiir , ut olim sibi (3) notavit Plinius. Verum Tullium Graiis ante- 
ponere mihi visum est universis: is enim librum composuit carmi- 
num variorum , cui LIMON titulus latine inscriptus ; ejus autem 
rei non solum Anglum illum clarissimum, Tullianae vitae (4) scrip- 
torem, habeo testem , verum etiam nitidius a Donato repeto testi- 

mo- 


(1) M. Tali, Cicer, de Icgib. cap- 3. pig, (3) Plin. in Praeftt. iJ hiit. nitur. 

414. liet. C . (4) MidJieton Tit.Cic, t. I. p. i 3 . cc t$. 

(2) liltm dt Oratore c. 1$. p. 101. iit. F. 

monium , Tulliana hacc a Limone in Terentii (i) vita ad rem de- 
promente his adamussim verbis : Cicero in LIMONE hactenus laudat. 
Tu quoque , qui solus lecto sermone Terenti 
Concursum , expressumque latina voce Menandrum 
In medio populi sedatis vocibus effers 
Quidquid come loquens , ac omnia dulcia dicens . 

Latino igitur volumini titulum inscribo latinum : 

3. Enimvero non me tam terret inscriptio, quam ipsum mo- 
rum historiae ingens opus , ubi nova multa, obscura vero occurrunt 
plurima , aut falso tradita, aut penitus ignorata : etiam non pauci 
coarguendi , qui aut non viderunt viam , qua iretur ad verum , 
aut vim timuerunt calcare: Ingens (2) opus quisquis attigerit, nisi ple- 
nus literis , sub onere labetur . Itaque tanta ingenii mei exiguitate, 
tantis temporis angustiis , dum plures lapsos ostendam , labar et 
ipse: utinam subleves potius. Lector, quam deprimas: tuam ego 
certe conabor, si non ingenio, nec viribus , saltem diligentia be- 
nignitatem promereri ; quippe qui decennalibus pene vigiliis elice- 
re curavi ingenuam e latebris veritatis imaginem , omnibus semper 
simulacris emendatiorem . 

4. At poetarum quandoque carmina refero Lampsacena, quae 
tamen, nisi ad rem apprime facerent, non referrem. Rigidi quae- 
so hic ignoscant Catones ; ego sane illis Catulli nostri non utar 
versibus (3) . 

. . . Castum decet esse pium poetam 

Ipsum , versiculos nihil necesse est 

verum Ausonii viri consularis ac Paulini episcopi amicitia clari 
auctoritate me tuebor, et carmine (4) . 

Salva mihi veterum maneat modo regula morum. 

Laudet permissis sobria musa jocis 

Quan- 


ti 1 Domt. in Vit» Terentii. < O Cttnli. 1 6 . r. f, «t 6 . ■ > 

(») Vetron. in sujr. (4), Auwn. ejigr. j>. v.i. ct 4, . 1 

LECTORI BENEVOLI. 

Quandoque de tricis etiam dissero atque quisquiliis ; quandoque de- 
mum ab (x) orchestra transilio quatuordecim , et in extrema plebe quaero 
quod diligam : de barbis enim , de flagris , et fustibus , de noc- 
turnis deambulonibus , de moechis usque dissero bustuariis : hic 
quoque , lector , ignoscas oro ; si enim sedulo et ista pervolvas , 
suo nec usu , nec fructu carere dignosces . 

S. Libro servantur sacra postremo : hic vero , dum de san- 
ctissimis ago Religionis ritibus , ac vetustissimis Ecclesiae caeremo- 
niis , trepidis profecto manibus omnia pertracto ; quare , ut er- 
rore vacem, Romanae sedis, veri, rectique matris et magi- 
strae judicio , uti me , ita mea haec libens universa subijcio : erro 
enim fortasse , dum errorem vitare cupio } mihique illa evenit sors, 
quae illi olim pocillatori , de quo Martialis ajebat (2) noster : 
Frangere dum metuis , frangis crystallina : peccant 
Securae nimium , sollicitaeque manus . 

Me quidem miserum , quod a Carolo Fridericio , D. N. PII SEXTI 
PONT, vere MAX. ab epistolis nunc secretioribus, omnium sane 
literarum viro , tam multa adeo millia sejungunt l cx cujus con- 
suetudine ab ipsamet usque juventute Musas et studia nostra ( si 
quid forte sunt ) ortum habuisse duco , atque incrementum ! ex 
cujus incredibili judicio , eruditione , doctriua , tantas hausi volu- 
ptates I ex cujus demum absentia verum nimis esse Plautinum (3) 
illud experior. 

Tum denique homines nostra intelligimus bona , 

Cum quae in potestate habuimus , ea amisimus ! 

At quoniam id Superi intervortunt, te , lector optime, oro , atque 
obsecro , ut quae tunc tanti viri ope adjuta plausibus excepisses , 
tuae nunc benignitati , aut saltem miserationi corilmcndata susci- 
pias . Vale . 

Prae- 




PttroB. in Stryf. 

Minini, cyigr, 1 . 14. «p. S. 


(|) Pinui, in Comotd. 

P Raeclarissimi viri PhiJipp iTrenta J.C. nobilis Asculani librum, 
cui titulus LIMON vidi adcurate, et vero etiam perlibenter. 
Me enim admodum delectaverunt solertissimi scriptoris ingenium, 
acre judicium , et perrara quaedam , uberrimaque eruditio Lati- 
ni sermonis elegantiae conjuncta , quum is iri explicandis veterum 
authorum obscuris difficillimisque quibusdam locis, nec non sacro- 
rum nonnullorum rituum originibus investigandis plurima profert 
aut noviter abs se detecta, aut hucusque ab aliis prorsus inobserva- 
ta . Caeterum ut munus mihi a Rmo P. Magistro S. P. A. deman- 
datum impleam , id quoque testor me nihil in eo volumine depre- 
hendisse , quod aut Catholicae Fidei sensibus adversetur, aut bo- 
norum morum regulis repugnet ; quapropter dignum quoque esse 
illud adfirmo , quod in publicam lucem quamprimum emittatur . 
Ex aedibus S. Callisci die XX. Augusti Anno MDCCLXXX1I. 

P. A. Galletti Episcopus Cyrenensis . 


U T Rmi Patris Magistri Sacri Palatii Apostolici mandatis ob- 
sequerer, legi , quam potui , accuratissime Opus inscriptum 
Philippi Trenta 'f. C. Nobilis Asculani Limon , sivt 'Urbanarum Quae- 
stionum libri tres, et ex ejus lectione non minus utilitatis, quam vo- 
luptatis cepi . In eo namque non modo nihil occurrit , quod ab 
Orthodoxae Religionis dogmatibus alienum esse , vel aliquam bo- 
nis moribus labem inferre posse videatur , sed etiam plerisque ve- 
terum Scriptorum obscurissimis locis plurimum lucis affertur , an- 
tiquissimarum consuetudinum , quarum nonnullae hac quoque ae- 
tate vigent , origo magna eruditionis copia aperitur , jactataque 
ab Haereticis in sacras Catholicae Ecclesiae ceremonias tela sum- 
ma vi repelluntur . His accedit mira Clarissimi Auctoris in animi 
sui sensis enunciandis perspicuitas , et in scribendo elegantia . 
Quamobrem Opus ipsum dignissimum censeo, quod in publicam lu- 
cem edatur. 

Datum Romae in Coenobio Sanctae Mariae super Minervam 
X, Kalendas Augusti Anno MDCCLXXX11. 

Fr. Thomas Maria Soldatus Ordinis Praedicatorum Sac.Theolo - 
giae Magister , ejusdemque in Collegio Germanico-Hun- 
garico Professor. 

IM- 


Digitized by Google 


XII 


IMPR1MATVR, 

Si .videbitur Reviiio Patri Sac. Palat, Apoftol. Magift, 

F. Ant. Marcucci Episc. Montit-Alti Victsg. 

1MPRIMATVR, 

Fr. Thomas Maria Mamachius Ord, Praed. S. P. A. Mag. 


UR- 

URBANAR UM QUA ESTIONUM 
LIBER PRIMUS 


DISSERTATIO I. 

» 'r In A. GelJij cap. xv. lib. x. 

In qua qufierjtur quid sint proprie Cajlus multiplices 
•< ' - Flamini Diali impojiti . 


>, Ogitanti mihi, Praesul amplissime, optimi- 

'■1 -T rJL que Collegae , quam sibi placeant, quam si- 

I v/ ^i belli, ac beatissimi esse videantur, qui 

; ^4* I i veterum scripta doctorum , variorum notis 

^y> \ j/' ylfig illustrata pervolvunt; qui notas illas univer- 
TnSiL^ - i ir- sas ve ^ ut a fonte relatas Hammonis, aut coe- 
lo delapsas frfitant; qui volumina demum it* 
— 1 la et purpura , et croco , et pictis exornant 
umbilicis , ea saepe occurrit opinio , qui inter haec unici nutrian- 
tur , non magis sapere , quam qui rem agunt coquinariam , bene 
olere. Sicut enim isti , sint assidui licet pipere, ac sesamo , et pa- 
vavere sparsi , odorem tamen exhalant gravem ; ita sane illi , qui 
non patiuntur laborum gradus fieri, sed cruda haec studia propel- 
lunt , qui sapientiae praeceptis animos non componunt , ac severa 

A le- 

2 URBANARUM QUAESTIONUM, 

lectione non mitigant , qui denique inter commixtas variorum uni- 
ce notas insudant , licet inter bonas , ut plurimum , res versentur, 
bonam tamen persaepe mentem non habent . 

2. Testis hodie mihi sit Gellius noster, cujus locum quem- 
dam in medium proferam , ut clarius pateat , immane quantum va- 
riorum notae a recto , et a vero aberraverint . Ita enim libro deci- 
mo capite quintodecimo loquitur (i) Gellius: Cerimoniae FlaminiDia- 
li multae impositae ; item CASTUS multiplices . Verbum castus varie 
variorum notae aut legunt, aut corrigunt , aut interpretantur, aut 
melius forte dicam depravant. Lipsius quipp£, cultioris licet notae 
vir , haec ait in suis (2) Electis: legebam olim CASTUS: resipui , post- 
quam inspexi libros priscos , qui habent CAUTUS : amplector propriae si- 
gnificationis vocem i et eo nomine accipio quidquid in sacris cavendum , et 
religionis gratia vitandum , aut omittendum sit. 

3. Samuel Piriscus, non obscuri nominis scriptor, et cum eo 
plurimi neque castus neque cautus admittunt verbum , sed scribunt 
cassus : en ejus (3) verba: casus Flaminis Dialis sunt regulae , juxta quas 
debet vivere i quasi CANONES : quo sensu Marcus Tullius Tironi (4) 
scripsit i sed heus tu , qui canon esse meorum scriptorum soles. 

4. Tandem optimus omnium Gronovius , aliique restituunt 
castus ; verum castus nos dialis multiplices pro diversis Flaminis riti- 
bus interpretantur (5) . 

5. Eruditorum sane hominum alii pedibus in unam , in alte- 
ram alii ivere sententiam: ego in alia omnia: quippe qui audax for- 
tasse nimium, nimiaeque novitatis amator, neminem huc usque rem 
acu tetigisse putaverim ; ut proinde pateat, quantum variorum au- 
ctoritati sit tribuendum . Ego enim sic statuo , sic existimo , ca- 
stum quidem legi debere ; sed castum , non ritus ( quos idem esse , 
ac ceremonias, de quibus jam locutus fuerat Gellius, intelligit quif- 
que ; non enim ille dixisset multae ceremoniae, item castus multiplices, 
si unum , idemque castus , ac ceremoniae sonarent ) castum , in- 
quam, non ritus esse, verum nihil aliud in Gellio sibi velle, quam 
jejunium . 

6 . Et re quidem vera praesto erit nobis peritissimus ethnica- 
rum ceremoniarum scriptor Arnobius , qui in sua adversus gentes 
disputatione , de sacris agens Magnae Matris, haec habet quid tem- 
peratis ab alimonio panis , cui rei nomen dedistis CASTUS : nonne illius 

tem- 


(1) Nncr. Aitic. 1 . 10. c. K. 

(2) Jnsr. L»i>* Elector. J. i.c. ll, j>. 

(?) Samuel Pinsetis in lex ico antiquita- 
tum Romanarum verbo „ Casu* • 


(4) M. Tuli. Cicero epist. fam. lib. U*. 

epiit. 17* 

(O Gronovius et alii in notu variorum 
ad Aulii Gelli cap. ij. lib. io. 

LIBER I. DISSERTATIO I. 3 

temporis imitatio est , quo se numen Cereris fruge, violentia moeroris , ab- 
stinuit (1) . Quibus verbis nescio, an , ad jejunii speciem significan- 
dam, clariora inveniantur. 

7. Enim vero Tertullianus in eo , quod de jejunio scripsit , 
volumine, rem fortasse nitidius indigitat, meamque sententiam op- 
time comprobat inquiens (2) : Sed bene , quod in nostras xerophagias 
blasphemias ingerens CASTO Isidis , ac Cybeles , eas adaequas . 

8. Sanctus etiam Hieronymus , nemini aut literis , aut mori- 
bus certe secundus. Castus hos nedum ingenue jejunia appellavit, 
sed ut Christianos ad jejunia alliceret , non a recto alienum putavit, 
ut, sicuti verae virginitati virginum Christianarum non oberat imi- 
tatio virginitatis vestalium antistitum , ita nec jejuniis Christicola- 
rum vera obcsset imitari Ethnicorum jejunia sacerdotum. En ejus (3) 
verba: sicut autem virginitati verae non prajudicat imitatio virginum Dia- 
boli, ita NEC VERIS jEfVNIIS CASTORVM Isidis , et Cybeles, et 
quorumdam ciborum in aeternum abstinentia, et alio loco Joviniani no- 
mine (4) : de ciborum sibi placent abstinentia ; quasi non et superstitio 
Gentilium CASTUM Matris Deum observet , et Isidis . 

9. Quanta vero hujus jejunii vetustas sit, ne quis putet me 
a sequioris aevi scriptoribus exempla mutuari , vel ex Livio datur 
intelligi , qui stante republica, celebre hoc ait jejunium institutum, 
cum varia Quiritium animos ostenta sollicitarent (5) . Eorum prodi- 
giorum causa ( ait Livius) libros Sibillinos cum ex Senatus Consulto decem- 
viri adiissent , renunciarunt fEf^NWM instituendum Cereri esse , et 
id quinto quoque anno servandum : quod sane jejunium usque ad sene- 
scentis imperii Romani tempora perdurasse ex Simmaco accipimus, 
qui pontiiex Flaviano scribens pontifici de casto , seu jejunio Cereris 
agens, haec ait: notae nobis sunt ceremoniae , deorum, et festa divinitatis 
imperata : sed memento , cxafiis feriis , participes facere luxuriae tuae , 
quos tantopere laborasti consortes habere c fE c f e UNII (6) . 

10. At dicet fortasse quispiam : quid Flamini Diali cum jeju- 
nio, aut Casto Isidis, ac Cybeles ? Paucis reponam ; paucis immo re- 
posuit Simmacus, qui flamen Flamini scribens , de jejunio sacerdo- 
ti a sacerdote tantopere inculcato, tamquam de re , quae sacerdo- 
tes maxime deceret , verba facit . Hoc nomen Castus in sacris pro 
jejunio usurpabant: celebrior autem Isidis Castus, ac Cereris , sive 

A 2 Cy- 


(1) Arnobio* conrr» Nationes lib. 

(x) TcrtuIIian. «Je fejun. 

(?) Sanctos Hieronymus adversus jovinia* 
num lib. a. 


(4) IbiJ. 

(i) Titus Livius lib. c. 37. 
( 6 ) Sitoniae hi epist. J j, lib. a. 

4 URBANARUM QUAESTIONUM. 

Cybeles , quia in hoc a pane usque abstinebant ; licet elapsis feriis 
jejunio addictis , electissimis cibis fastidientia membra reficerent . 
Caeterum Castus in sacris a careo ducit ortum (i) castique ac puri di- 
cebantur Flamines , qui certis rebus carerent , ut ait Festus . Certis 
igitur quibusdam escis sacra adituris, et confecturis erat carendum, 
atque id quandoque diebus decem , quandoque triginta : ita enim 
idem ait Festus : denariae , et tricenariae ceremoniae dicebantur, quibus 
sacra adituris decem continuis diebus , vel triginta , certis quibusdam re- 
bus carendum erat , et paulo post de Casto et ipfe mentionem habens 
haec ait : cum in CASTO est , communique gratulatione (2) . 

11. Quam vero jejunia Flamine digna forent , quanTpontifi- 
cem decerent , vel ex eo quifque percipit , quod ab iis pontificia ju- 
ra exigebant, cum , sacris initiati , in deorum ministerium coopta- 
rentur . Cum enim in acceptionibus rogarentur , statim responde- 
bant: jejunavi , quod ex Arnobii verbis aperte colligitur (3) ita se 
habentibus: rogati sacrorum in acceptionibus respondetis : jEj&NAVI . 

12. Quin immo, si Clementi fidem praebeamus Alexandrino, 

in Eleusiniorum initiationibus , quae sacrorum sane omnium apud 
Ethnicos caput erant , hxc (4) porro dabatur misteriorum tessera 
facerdotibus , qui in illud collegium cooptarentur : jejunavi : bibi 
Cyceonem : accepi e cista . -» 

13. Igitur caput omnium, quae sacerdpabus numinum gra- 

tiam conciliare exillimabantur , erat sane jejunium . Hinc Flamini 
sacra confecturo Castus multiplices (s), multae ceremoniae impone- 
bantur, ut ait optime Gellius : hinc verba illa in jure pontificio sa- 
tis nota: ad deos adeunto caste: hinc denariae', ac tricenariae illae 
ceremoniae , in quibus Flamini carnibus , certisque aliis carendum 
erat eduliis; de quibus perbelle Livius his verbis '.rdecem dierum CA- 
STIMONIA opiu esse, decimo die coenatum ; dfin pure lautam in sacra- 
rium deducturam ( 6 ) : inde Castus , ut vidimus , a carendo ; et ceremo- 
niae , quasi caremoniae ut Stuchio placet (7)-: inde demum vetustissi- 
mus omnium Numa Pompilius, recentissimus omnium Flavius Julia- 
nus , si Procopium , aut Ammianum audiamus (8) , sacra adituri 
carnibus abstinebant . j' 

14. Neque Castus isti multiplices* quos ait Gellius Flamini 
impositos, sive ista jejunia, carmum, seu certarum escarum unam 



(O F«t. Pomp. # _ 00 Tit. Liv. Iib. Cip. 9. 

(1) Id. Fesr. Pomp. in verbo». Minuitur. (7) Stoch. de Sacrihc. p. So. 

(3) Arnob. adveri. Natione* lib. f. (8) Procop. in hiat, Aramian. MarceU. 

(4) Clem. Aleaand. in Prutreptic. p. lj. ifl hi»t, Juiiao. 

(f) Gellius 1 . 10. c. if. 

praeseferebant carendam . Siquidem in Casto, sive jejunio, nedum 
carnibus, verum et Venere carendum erat : quam ob rem pontifex 
veniam petebat, quoties, ut ait (i) Juvenalis, rem divinam factu- 
rus concubitu , licet propria cum uxore , non abstinuisset ; 

• Ille petit veniam , quoties non abstinet uxor 

Concubitu sacris , observandisque diebus . 

Ideoque Flamines suos poeta monebat vetus his versibus : 

. Vos quoque abesse procul jubeo : discedite ab aris , 

Que is tulit externa gaudia nocte Venus . 

ij. Ex dictis, ni fallor, satis liquere jam puto nil aliud sibi 
velle Castus multiplices , de quibus loquitur Gellius, quam diversa il- 
la jejunia, quibus nil in Flamine decentius , nil laudabilius . Verum 
si cuiquam adhuc haeret aqua , aliud ego in medium 'proferam ar- 
gumentum , quo res planior evadat . Quem igitur ex Romanis alii 
dixere Castum , castimonias alii, et castimonia dixere : et tamen iis- 
dem hoc eodem verbo nil aliud , quam abstinentiam , jejuniumque 
indicare mens fuit . Tertullianus quippe in libro de jejunio (2) aper- 
te fatetur quasdam Gentiles habuisse CASTIMONIAS, quibus Apim , Isi- 
dem et Magnam Matrem certorum eduliorum exceptione venerarentur , de qui- 
bus Lucius etiam Apulejus haec (3) habet: DIFFICILE religionis obse- 
quium, et CASTIMONIORUM abstinentiam satis arduam, idque plane 
cunctis arbitris praecipit CONTINGIS illis decem diebus cibariam volup- 
tatem coercerem , neque t VLL'VM ANIMAL ESSEM , et INVINIAS 
essem . 

16. Non igitur carnem , non ullum animal manducare, exi- 
stente religione, licebat ; sed oleribus Ethnici, leguminibusque con- 
tenti , sine carne coenabant : quod luculentissime in vita Didii Ju- 
liani Augusti testatur Spartianus his (4) verbis: saepe autem, NZJLLA 
EXISTENTE RELIGIONE , oleribus, legianinibusque contentus ; ex quo 
satis liquet , quid , EXISTENTE RELIGIONE , fas esset . 

17- Castus igitur, castimoniae, et castimonia , nil aliud plane , 
Collegae optimi , ni fallor, significant , quam ciborum carentiam, 
quam jejunia, quam certorum eduliorum sacris indictam legibus 
abstinentiam . 

1 8. Neque vero , Collegae optimi , Romanorum dumtaxat sa- 
cerdotum jejunia haec, Castus ipsos proprios fuisse existimetis: nulla 
enim fere gens extitit , cujus Flaminibus certis quibusdam cibis ca- 
rendum non esset . Cretenses quippe Jovis Flamines neque carnibus 

usos. 


'O Inventi. Sir. 6 . 

[*) Tertuil. de jejunio • 


(O L. Apulejus Milesior. lib. II* 
Cj) Spue, in Vita Didii Juliani p. ?$• 

usos, neque piscibus refert (i) Euripides 1 . Item Aegyptii sacerdotes 
carnibus , ac vino , perpetuo abstinebant , si Hieronymo fidem ha- 
beamus (2). Athenienses quoque, eodem teste, (3) haec in Eleusinis 
praecepta dabant honorandos parentes ; venerandos divos ; carnibus non 
vescendum . Maximus autem Ethnicorum philosophorum Plato (4) 
ait vesci carnibus, et sanguine deorum aras polluere, iniquum videri . Tan- 
dem Christianis sacerdotibus , tam clericis , quam monachis , jeju- 
nia quantum fuerint accepta , ne noctuas viaear Athenas mittere, 
libens praetereo . 

19. Hoc unum dicam , Benedictum monasticae disciplinae in 
occidente restauratorem non eo indulgentiorem in monachos suos 
fuisse reputandum , quia in indictis a se castimoniis vescendas illis 
avium carnes concesserit. Deceptos enim puto , qui hanc illi ea ra- 
tione indulgentiam adscribunt, qua monachis, assiduo addictis per- 
vigilio, avium carnes forent, eorumque stomachis aptiores . Ita enim 
sentio : Benedictum ideo aves monachis indulsisse , quia eamdem 
omnino esse piscium , aviumque naturam putavit . In hanc opinio- 
nem hoc argumento adducor . Veteres profecto Ecclesiae Patres pi- 
sces , volucresque , ab uno codemque autumabant processisse prin- 
cipio, prout ex hymno colligitur luculenter , quem adhuc Catholi- 
ca canit Ecclesia, cujus haec aptissima sane sunt verba: 

Magnae Deus potentiae , 

Qui fertili natos aqua. 

Partim demittis gurgiti , 

Partim levas in aera . 

Demersa limphis imprimens. 

Subvecta coelis erigens , 

Vt STIRPE ab VNA prodita 
Diversa repleant loca (S) . 

20. Antiquam vero hanc Patrum sententiam vel ex eo Genesis 

loco ortam esse non dubito, quo pisces , volucresque, uno eodem- 
que tradit Moyses fluxisse principio . Quid enim his verbis clarius ? 
Dixit etiam Deus : producant AQTJAE reptile (6) animae viventis , et 
volatile super terram . Cum igitur piscibus, avibusque, idem prin- 
cipium , ac fons ; cum utrosque aquae produxerint , utique vescen- 
das volucres , una cum pifeibus , cucullatis suis fuisse a Benedicto 
concessas existimo , quibus et stomaco , et castimoniis asservandis 
foret una consultum. ai. Per- 


Ci) Sracb. *le Sacrific. 8o.' {4) Plito de legib. Jib. 6. 

(x) S. Hieron* in Joviiain. Cs ) Inter hymn. ecclesiastis* 

\3) Idem ib» Q6) Genes, c» 1« 

21. Perspecta nunc apud omnes ferme gentes Flaminum , ac 
sacerdotum pene omnium cum jejunio, cum Casto , cum castimo- 
niis , summa , laudabilique societate ( licet vos in meam jam sen- 
tentiam adductos existimem) aliqua tamen addam , quibus Flaminis 
Castus multiplices , de quibus noster loquitur Gellius , nil aliud signi- 
ficare, quam abstinentiam, manu quodammodo contrectetis. Sicuti 
ergo sacrificiorum dies festos abstinentia, jejunia. Castus praecede- 
bant, ita laxa inedia membra coenis illis reficiebant pontificalibus, 
in quibus non deerat sane luxuria . Coenae ergo pontificales , de 
quibus in proximo conventu disseram , eo lautiores , quo acerbiores 
praecesserant inedia dies : nil aptius igitur , quam sequentes lauti- 
ciae , anteactam indicant abstinentiam . Et re quidem vera magnus 
ille Hieronymus adversus Jovinianum acerrime jejunia illa damnat, 
et coenas ; Flamines enim illos per dies, ait, quosdam inediam susti- 
nuisse , ut Phasianis avibus , aliisque electissimis ferculis majori 
postea cum voluptate possent impleri (i) . Non audeo sane Hierony- 
mum arguere: quin immo laudibus in coelum eveho, maxime cum 
alio loco (2) sacerdotes Isidis, Cybelesque, merito rideat, qui, jeju- 
nio sane ridendo , ne Cereris dona contaminarent Phasides aves ac 
turtures devorabant : hoc tamen ajo : humanum fuisse ut pontifi- 
ces , flaminesque, jamdiu inedia laborantes, largioribus cibis fe- 
stos dies celebrarent. Simmaco ergo fortasse ignoscendum, fi, post 
jejunium sibi a Flaviano imperatum , ab ipsomet Flaviano hoc po- 
poscerit : Memento , exactis feriis , participes facere luxuriae tuae , quos 
tantopere laborasti consortes habere jejunii (3) . 

22. Causa esset omnino perorata , nisi cujusdam ritus , qui 
Castum , et jejunia ethnicorum quandoque sacerdotum conseque- 
bantur, mentionem habendam esse exestimarem . Nudipedalia haec 
erant, rogationibus, supplicationibus juncta: ceremoniae nimirum, 
ob quas deorum statuas nudis pedibus comitabantur, ut demissum, 
passumque animum demonstrarent, quo majorem a superis inirent 
gratiam. In Casto igitur Cereris nudipedia praecipue indicebantur, 
de quibus haec Prudentius : 

Nudare plantas ante carpentum scito (4) 

Proceres togatos Matris Ideae sacris 

23. Idem erga Vestam factum testatur Florus de bello Gallico 

per haec verba (S) : Virgines ex sacerdotio Vestae N^ODO PEDE figi en- 
tia sacra comitabantur , et Ovidius in Fastis Huc 


(1) S. Hieron. adver». Jovinian. 1 . *. ( 4 ") Prudenu Peristeph. 1 . xo. v, 

C 1) Episc 107. t. 1. coi. 63 i. cJu. Vcron. (5) L. Flor. 1 . 1. c« ij. 

ii) Simntach. episi. f j. 1 . 2. 

Huc pede matronam nudo descendere vidi . 

24. Tandem stupente anno , arente cocio, aut publicis in- 
gruentibus calamitatibus , rogationes , supplicationes , nudipeda- 
lia indicebantur, de quibus adest egregius Tertulliani locus: cum 
stupet coelum , et aret annus, nudipedalia denunciantur , magistratus pur- 
puras ponunt , fasces retro avertunt , preces mdigitant , hostiam instau- 
rant (1) , de quibus etiam Livius passim inter antiquos (2) , inter 
sequioris aevi scriptores Simmacus (3) . 

25. Qui hujus intimam ceremoniae quaerere studuit origi- 
nem , a solemnibus Judaeorum jejuniis eam repetere non dubitavit, 

. ut Dempstero (4) visum est . Id sane non improbo : verum ingeni- 
tus quidam apud homines erga superos sensus viget , ad quem uni- 
versi non instructi , sed nati esse videamur ; nempe ut externis ani- 
mum indiciis ostendamus abjectum , quo superum nobis indulgen- 
tiam , aut favorem conciliemus . Castus itaque illi multiplices , de 
quibus loquitur Gellius , jejunia omnia, castimoniae, nudipedalia, 
atque his similia ab instinctu potius humani ingenii, ad haec suapte 
natura proclivis , ortum habuisse dicenda sunt . 

2 6. Quae cum ita sint , nobis indulgeat Lipsius , parcat Pi- 
tiscus , dent veniam Gronovius, coeterique Gellii nostri adnotato- 
res, quorum alii Gcllianos Castus multiplices aut in casus, aut in cautus 
convertunt , aut si castus retinent, pro simplici ritu , non pro jeju- 
nio , accipiunt . Castus multiplices qui vere sint, ni in philantiae vi- 
tium inciderim , me demonstrasse jam puto: interea si quid omisi, 
ignosce Praesul amplissime , Sodales ignoscite ; non enim vestrum 
huic labori favorem adprecor, unam tantum deprecor iram . 

Bononiae prid. Kal. Februarias MDCCLXXV. Ignatio Boncom- 
pagnio Ludovisio optimo principe his favente scribebat 

Philippus Trenta pro S. R. Ecclefia Bononiae praetor . 


DIS- 


(O Tenui!. In libro ile jejunio • (O Simmtcus !. 4. epist. 4, 

(») Livius 1. 10. c. sj. 1. Jl. 6« 44« 1*3S* (4) Dem;»» ter. ad Ros in. «miquir. Ronian. 

C. 16 . I. 4J. c. 4f. c. 3 6 , in rtraliponu 

DISSERTATIO II. 

In A. Gellij cap. xxiv. lib. ii. 

In qua de Coenis quaeritur, ac Legibus sumptuariis . 

Non eram nescius, Praesul amplissime , optimique Collegae , de 
lauticiis , ac epulis sermonem habere post epulas , ac lauticias , 
idem omnino esse, ac saturis crambem repetere jamdiu fastiditam; 
non enim aliis , quam ganeonibus , ac lurconibus fas est hoc tem- 
poris comissari . Atqui parendum est Gellio , qui hanc mihi sor- 
tem attribuit, ut iterum sternatur triclinium , atque instauretur . 
Libeat igitur vobis , ut nova haec fercula aggrediamini, Emcticon 
agere; ita quippe nauseam vitabitis , meque comiter, ac jucunde 
excipietis . Coenam , quam , post jejunia , castusque multiplices , 
Gellius nunciat , Romanam paro ; primo tenuem , ac fere terres- 
trem , inde lautam , atque sumptuariis Legibus castigatam , demum 
oblitam juris humani, et omni lege solutam . 

a. Primam quaeso, ne aspernamini: non enim plurima veste 
stragula parietes , non serico , aut oloserico accumbentium vestes, 
non conchyliatis triclinia nitent peristromatis , non dapibus deni- 
que mensa est onerata superbis . Prisco haec Romanorum aevo exo- 
tica omnino , ac peregrina (i) ; tanta quippe vigebat parsimonia , 
ut ajentc T ullio , illis optimis temporibus hominem invenire nequam nemi- 
nem posses (2) . Curiorum igitur, ac Fabriciorum mensa, triumphali 
quidem aratore discumbente gaudebat ; verum non nisi pulte , ac 
farre , aliisque plerumque terra natis instruebatur . Quod si vero 
delicias agere vellent convivales , porcinam apponere satis erat . 
Dum ergo vetus Plauti nostri parasitus electissima sibi studet com- 
parare, in has festivas erumpit voces : 

Quanta pernis pestis veniet I quanta labes larido ! 

Quanta sumini absumedo ! quanta callo calamitas (3) I 
Abdomen , sumen suis , glandium (4) . 

Pernam, callum, glandium, sumen (S) . 

3. Solemnioribus itaque diebus suino isto, ab subagresti epu- 
lo Quirites convivabantur : reliqua anni tempestate coenam agebant 

B pe- 


CO Viler. Maa. 1. 2 . c. <. & l.J. e.j. Sc 4. 
( *) M. Tuli. Cic. pro Fontejo cap. J). 
(i) PUut. Capti?. tct. 4 * *cen. J. v. 4. 


( 4 ) Piant. Curcul. *ct. 2. scen. J. v. 44. 
CO PJtuc. Psrudol acr. 1. »c«n. 2, v. j J. 

pene terrestrem, ut ex Plautino illo moris antiqui Sene Colligimus: 

Terrestris Coena est multis oleribus (i) . 

4. Enim vero felicitate , ac potentia populi Romani quoti- 
die , ac virtute glifcentibus: auctu Imperii, ut ait (2) Tacitus , ado- 
levisse constat privatas opes , aliamque inde apud Fabricios , aliam apud 
Scipiones pecuniam . Romanorum igitur auctae sunt epulae, splendi- 
diora enituere triclinia , certisque sub Legibus , non sane sumptua- 
riis , sed omnino cocnaticis mensa succrevit . Hora ergo coenae 
praefixa , ferculorum portiones decretae , sportulae assignatae , si- 
ve munuscula distributa convivis . Singula persequamur. 

5. Hora coenae hiberno tempore decima ; nona quippe hie- 
me lavabant: ubi hora balnei nunciata est : ( ait Plinius) est autem hie- 
me nona , lotus accubat , et paulisper cibum differt : apponitur coena non 
minus nitida , quam frugi (3) : et bene Cicero : viso triclinio strato 
vos huc decima venitote (4) . Verum aestate octava balneo, nona erat 
coenae hora adsignata, ut Martialis insinuat (5) . 

O flavam poteris fervare: lavabimur una. 

Imperat extruElos frangere nona Thoros . 

6 . Strato itaque triclinio , ferculifque appofitis , convivii 
Rex fuam cuique portionem adfignabat ; quam fanC dividundi ob- 
sonij consuetudinem a vetustissimis ufque satis eft notum fluxisse 
temporibus. Mirabantur quippe filii Jacob majorem partem ad 
fratrem venisse Beniamin in convivio , ut quinque partibus fratrum 
ceteras superaret (6) . Partes quoque a Romanis nae vocabantur: 
Qua (7) epulatione ( sic ait de Cajo Svetonius ) equiti Romano hila- 
rius , avidiusque vescenti PARTES suas misit: et de Domitiano lo- 
quens haec ( 3 ) habet: PARTIBUS etiam de coena dignatus est : de 
Caracalla vero Spartianus haec (9) scripsit : Cui pridie PARTES suas 
de coena miserat , jussit occidi . 

7. Si quis vero curiosius quaeritet , quam praecise obsonio- 
rum quantitatem convivis quibusque convivii Rex assignaret , di- 
cam quae hucusque repperi ex rei Romanae scriptoribus , quaeque 
nemo fortasse ex nostris cultioris notae viris huc usque observavit. 
Aequo primum jure cuique, domum etiam , si liberet, ferenda pars 
adsignabatur: Equum Mars amat (Trimalchio (10) inquit) itaque jus- 
sit 


<0 Phur. Capti*, a et. i. ic. x. 

( ») A analium lib. a. H. 

(?) -Pl in. enittolar. 1. ?. episrol. I. 

(4) M. Tui. Cic. cd Herennium 4. $1. 
(?) Mertiai. lib. 4. Epigr. S. ▼. (. Idem 
lib. 11, Eo. 53 , 


CO Genes, c. 4?. ▼. )?. 

(7) Sveton. in Calip. cap. 78 . 

(5) Idem in Domitian. cap. II, 

Cy) Sparti an. in Caracall. 

Oo) Eetion. Aibit, in Coena Trinukk, 

sit Senex suam cuique mensam adsignari : obsonia vero ita partiri jus 
erat : cuique ex convivis offulas binas , ac lumbum gallinaceum 
dabant (i) ut Capitolinus insinuat: cuique turdus integer, leporis 
autem femur , placentae quadra distribuebatur , si Martiali fides 
sit (2) : Attagena duobus erat communis ; mullus unicuique dimi- 
dius, at lupus dabatur (3) totus. Lactucae singulae, cocleae ternae, 
ova bina , ut tradit Plinius (4) . Murenae quidem latus , pulli femur, 
palumbus adsignabatur solidus , atque alica plerumque conditus , 
ut his festivissimus ait versibus Martialis (S) : 

Qui c quid ponitur hinc , et inde verris : 

Mammas suminis , imbricemque parci, 

Communemque duobus attagenam , 

Mullum dimidium , lupumque totum , 

Murenaeque latus , femurque pulli , 

Stillantemque alica sua palumbum : 

Haec cum condita sunt madente mappa , 

Traduntur puero domum ferenda . 

8. A partibus ferculorum ad partes ipsas libeat coenae des- 
cendere . Coenae partes tres : Antecocnium , caput coenae, bellaria . An- 


tecoemum, quod et antccoenea dicebatur, prima coenae pars erat 
in qua , ut ait (6) Plinius , paratae erant lactucae singulae , cocleae 
ternae , 
genera, 
bantur , 


ova bina, alica, cum mulso, ac nive: atque alia olerum 
ultra lactucas , ventrem moventia, in antecoenio appone- 
ut ad rem tradit Martialis (7) et ( 8 ) . 

Prima tibi dabitur ventri lactuca movendo 
‘Utilis et porris fila resecta suis i 
et alio loco 

Exoneraturas ventrem mihi villica malvas 
Attulit , et varias , quas tulit hortus , opes , 

In quibus est lactuca recens, et sectile porrum i 
Nec deest ructatrix menta , nec erba salax. 

Item apponebant in antecoenio, Macrobio (9) ajente, echinos, et 
ostreas crudas , quantum vellent; ac monente Tullio (10) oleas quo- 
que , ac lucanicas ; verum olearum id erat praecipuum ut coenae 
forent principium, et finis (11) 

Inchoat , atque eadem finit oliva dapes . 

B 2 9. Gu- 


i o Jol. Capitolin. in Pertime, cap. It. 
1) Marti, I. lib. 6 . Epigr. 7S. 

O Idem I. i. epig. {7. 

4 ) Plin. Junior in epiit. J7. 1 , 1. 
f) Marti, I. epigr. 57. 1 . a. 

0) Plin. Janior 1 . 1, «piat. 1, 


(7) Martial. lib, II. epigr. f J. et lib. io. 
epigr. 4S. 

(S) Ibid. 

(y) Macrob. Sararnat. lib. 4. ctp. ia. 
Cio) M. Tai. Cie. ep. Fam. 1 . 9. epiit. id. 
(n) Martial. iaXen|a. 

9. Gustus etiam apud veteres , atque gustatio , prima haec 
coenae pars dicebatur : . 

Gustu protinus has edes in ipso 

ait Martialis (1) i et Petronius : Gustatione mirifica initiati (2) ; Al- 
lata est tum gustatio valde laudata : Tandem et Promulsis appellaba- 
tur, quia in hac prima coenae parte Mulsum anteponebant, uno- 

3 ue mulso primam Romani sedabant sitim , hac Horatiana qui- 
em ducti ratione (3) : 

Quoniam vacuis committere venis 
Nil , nisi lene, decet i leni praecordia mulso 
Prolueris melius 

Pueri ergo semel ab summo ad imum triclinii locum mulsi pocu- 
la porrigebant: At in largioribus Cocnis hac formula Rex uteba- 
tur erga convivas : Si quis iterum vellet, mulsum sumeret (4) : mul- 
sum vero quidam confectum, infectum alii exhibebant: hi nempe 
mei , ac vinum , separatim dabant , ut convivae pro lubitu , sive 
lenius , sive fortius , mulsum , acidiusque conficerent , mero mel- 
la miscentes; quem eo innuit versu morem Horatius (S) 

Aufidius forti miscebat mella Falerno . 

10. Promulsidem, sive Antecoenium , caput coenae inseque- 
batur, missus nempe coenae praecipuus : lautius igitur ferculum 
caput coenae appellabant , ut bene Martialis (6) : 

Mullus tibi , quatuor emptus 
Librarum , coenae pompa , caputque fuit . 

In paupere quidem convivio , si post promulsidem gallina , pulli, 
rapula, capparis, pisciculi apponerentur, coena posita esse dice- 
batur, gallina vero, ut praecipua, coenae caput (7) . Verum ple- 
rumque lepus , aper , rhombus , mullus , ostreae , et abilia , et su- 
mina caput coenae efformabant : ut proinde lautissimus ille Pe- 
tronii Senex Trimalchio coenae caput fecerit (8) : altilia et sumina, 
leporemque pinnis subornatum , ut Pegasus videretur , nec injuria fuerit 
a Juvenale dictum coenae caput (9) 

. Lepus , et pygargus , 

Et Sdthicae volucres , et phenicopterus ingens. 

Et Getulus orix . 

11. Quae igitur magno erant in praecio caput coenae appel- 
la- 


1) Martial. 1 »b. 11. eplgr. ?i. 
z) Petronio in >uo Satiric. 

(?) Horat. in Satir. 4. v. zz. 1 . IV. 

(4) Perron. in Coena Trimalchionii « 
<0 Horat. Sat» 4. iib. Ii. 


(tf) Martial. 1 . 10. epigr. ?r. 

7) Stucb. Antiq. Convival. I. ?. e. !•' 
S) PctTon. in Coena Trioulduonia • 
(y) Juvcnai. in Saur» 

labant, ut proinde festivissimus ille poeta (1) noster, ne a suae par» 
citate coenae sodalis deterreatur, praetiosius coenae caput effingit 
his versibus : 

Mentiar, ut venias, pisces, conchilia sumen, 

Et cortis saturas , atque paludis aves . 
et alio loco (2) 

Nolo mihi ponas rhombum, mullumve bilibrem , 

Nec volo boletos ; ostrea nolo : tace . 
ta. A coenae capite ad bellaria tandem , et mala veniamus, 
quae mensis inferri dicebantur secundis , atque ad finem vergenti- 
bus.. -Bellaria itaque , ac mala coenam claudebant (3) i ut quoties 
rei cujusque initium , ac finem vellent veteres indicare , ab ovo 
dicerent usque ad mala (4) . Malis accedebant olivae, cicer, lupi- 
ni, ut his ait versibus Martialis (5) . 

Succurrent tibi nobiles olivae, 

Piceni modo quas tulere rami , 

Et fervens cicer, et tepens lupinus . 

Male autem omne mensae secundae genus bellaria Gellius appel- 
lat noster : mala quippe , olea , cicer , lupinus secundae mensae 
erant propria , nec tamen bellaria quis dixerit fuisse appellata . 
Bdlaria igitur proprie accipio pro omnibus delicatis crustulis, scri- 
blitis , placentis, libis, laganis, pastillis, sive ut ait (6) Arnobius, 
frustillis parvulis , ac suavibus mateolis meile conditis ( nam sac- 
carum , quod ex India ferebatur , ad medicinae tantum usum Pli- 
niano usque tempore inserviebat) . Haec sane claudebant coenam, 
quam honestioris notae homines non ultra solis occasum produ- 
cebant (7) • 

13. Atqui non sine aliquo largiendo convivis munusculo coe- 
nam claudere mos patiebatur 

Centum miselli jam valete quadrantes (8) . 

Dat Bajana mihi quadrantes sportula centum (9) . 

Invitas centum quadrantibus (10) . 

Et tua tricenos largitur sportula nummos (11) . 
ait ad rem Martialis. Quandoque non nummos largiebantur, sed 
vestes, easque sane non rutilas, sed plerumque tritas ( cembibo- 
nes quippe , ac parasitos , quos Italica voce galloppini dicimus, 

etiam 


(1) Martial 1 . II. Epigram. f|. 

(x) Ibid. 1 . ?. epigr. 43. 

(?) Servitii in lib. 11. Aeneid. Teri. iao. 
Stnch. Antiqnir. Convivii I. ?. c. x. 

(4) P rj>h. ad 1. a. Horar. feic. u. 

(f ) Martial. 1 * 6, epigr. 79. 


(tf) Arnob. contra Nation. I. 7. p. ijl* 
(7) Svcton. in Domitian. c. U. 

(S) Mart. 1 . ?. epKT.7. 

(9) Idem 1. 1. epigr. do. 

(10) Idem i. 4. epigr. tf o. 

(u ) Idem 1. io. epigr. 27. 

etiam tunc temporis minimi faciebant) quae munuscula Horatius 

appellat : 

Tritae munera vertis (x) : 

ut proinde Persius poeta, ideoque poetarum more pauper, atque 
famelicus, avarum illum invitatorem merito his versibus insequa- 
tur (2) . 

Calidum reis ponere sumen : 

Scis comitem horridulum trita donare lacerna . 

14. Verum licet ad summam haec non irent luxuriam, adhuc 
viris illis placuit Romanae parcimoniae amatoribus conviviorum 
lauticias certis legibus coercere, quas dixere sumptuarias, quasque 
noster erudite memorat Gellius . Harum celebris Fannia lex fuit 
anno ab urbe condita DLXXXXII. Fannio, et Messala Coss. lata. 
Insecutae sunt Aemilia, quam M.Aemilius Lepidus cum QJLutatio 
Catulo tulit anno V. C. DCXV. atque Licinia P. Licinio Crasso 
et Gn. Cornelio Lentulo rogata anno VC. DCLXVI. deinde An- 
tia Restionis, Sullana Sullae, iterum Aemilia Lepidi, Julia Caesaris, 
et Augusti , editae sunt ( 3 ) , quibus certus gulae modus imposi- 
tus, nec tamen semper: Nuptiis namque, festisque diebus largiora 
humilioris etiam notae hominibus concessa convivia, neque id ra- 
ro incidebat: aderant quippe pridie nonas Aprilis inhonorem Ma- 
tris Deum ad quintum idus producti ludi Megalenses, quibus , cum 
Berecintia sedem commutaverit, factis vicibus, ajente (4) Ovidio, 
Romani convivia commutabant. 

Cur vicibus factis ineant convivia quaero 
Tam magis indictas concelebrentque dapes ? 

Quod bene mutarit sedem Berecintia dixit . 

Aderant etludi Romani, Circenses nempe , a Tarquinio in Jovis 
honorem, Junonis , ac Minervae instituti; itemque plebeii ob re- 
conciliatam cum patribus plebem post habitam in Aventino seces- 
sionem : Saturnales quoque mense Decembri ubi risus , jocus , et 
crebra convivia . Demum calendae singulae , idus , ac nonae fes- 
tus erant dies : calendae quippe Junoni sacraft , Nasone haec di- 
cente : 

Vindicat Ausonias "Junonis atra Calendas (5) : 

Idibus Idulia Jovi caedebantur ; Idulis enim agna dicitur ; quae 
idibus quibusque Jovi a Flamine immolabatur (6) . Licet autem 
careat (7) No- 


to Hortt. in epist. (j) Furar. I. I. 

fi) Peniu, in Set. 1«) Mecrob. Situm. 1. 1 . 

to Microb. Suurusl. 1. II. C. IJ. ( 7 ) Ovid. Fistor. 1. 57 . 

(4) Ovid. Fusor. 4. 

Nonarum tutela Deo 

Romani tamen omnes nonas celebrabant ob Servii Tullii natalem, 
de quo incertum , quo mense , nonis tamen efle constabat ; idco- 
que nonis putat Varro (i) mercatus sacrorumque causa /populum 
in urbem confluisse. Aderant tandem feriae, sive statae , sive con- 
ceptivae, sive imperativae: primae, quae stato incidebant tempo- 
re , ut Saturnalia , Cerealia, Liberalia, Lupercalia , Agonalia, Car- 
mentalia: secundae, quae ob certas hominum necessitates indice- 
bantur i ut latinae, sementivae , paganalia, compitalia: tertiae, 
quas consul imperabat , indicto justitio , in Caesarum morte , 
quo (2) 

'jura silent, mutaeque tacent sine vindice leges i 
Adtf icitur toto purpura nulla foro . 

Item et feriae aderant imperativae in epulo publico , ovatione , 
triumpho , ac similibus : quibus sane diebus largioribus ferculis 
per sumptuarias leges , ut vel ex Gellio nostro vidimus {3) , con- 
vivari fas erat . 

15. Enim vero non levis inde oritur quaestio, a nemine , 
quem viderim , excitata : utrum nempe a sumptuariis hisce legi- 
bus irent immunes coenae illae Capitolinae, pontificales, saliares, 
augurales sive cditiales, triumphales, ac similes, an potius in eum 
venirent ordinem , qao coenae festis diebus largiori impensa per 
sumptuarias leges parandae permittebantur . Ego sane in eam abeo 
sententiam, ut nullis coenas hasce legibus credam adstrictas. Quid 
enim turpius legique invisius , quam Capitolino Jovis epulo , quo 
Juppiter (4) in lectum, Juno ac Minerva in sellas invitabantur ad 
coenam , coelum , divosque sumptuariis legibus alligari ? Lectister- 
nia quippe ut ait (s) Livius tribus diis Jovi , Junoni , Minervae 
hoc modo fiebant in Capitolio : Jovis simulacrum in lecto recubans 
statuebatur, Junonis, et Minervae statuae in sellis considebant; 
deinde multa nocte , appositis epulis , septem aderant epulones , 
qui sacratos cibos comederent. Jam vero , si nil forte suspicamur 
indignius, quam Jovem, ejusque sororem , ac filiam, sumptuaria 
lege costringi , ita nec epulas Marti, vel Cereri, vel diis caeteris, 
per salios , cereales , aliosque flamines celebratas , fas fuisse au- 
tumo, quae sumptuariis legibus necterentur . 

1 6. Nil ergo mirum, si Plautus ille noster, cum absolutis- 

si- 


to De liagui Lat. I. f. c. 4. (O GelL I. 1. noct. attie. c. 14. 

(a) Auctor Coaioi. ad Liviam da Morte (4) Valer. Maa, 1, u. c. a* 
Onui». i«l. 1$) Lir. i. 14. 

simam velit coenam dicere Cerealem appellet (i) 

Cereales coenas dat ; ita mensas extruit , 

Tantas struices concinnat patinarias , 

Standum est in lecto , si quid de summo petas . 

Si Horatius his extollat verbis , inquiens (2) : 

Pontificum potiore coenis 

Si noster ille Martialis sumptuosissimas dictitet (3) 

Et Capitolinas , pontificumque dapes . 

Si Varrone tradente, collegiorum coenae macelli annonam (4) ex- 
candefacerent; si denique Marcus Cicero, cum lautissima se testa- 
ri vellet coena exceptum , dixerit : epulatum esse saliarem in mo- 
dum (S) . 

17. Quod de sacerdotum, idem de triumphatorum coenis 
fuisse quis dubitet ? Quomodo enim sumptuariis poterant coenae 
illae vinculis coarctari , quae triumpho Germanico mille mensis 
populo (6) sunt paratae ? Quibus Chio , Falerno , ac Mamertino 
Quirites sane omnes mero (7) inebriabantur? Quibus denique, 
ut ait (8) Martialis: 

Vescitur omnis eques tecum , populusque , patresque . 

18. Atqui gravem sententiae huic nostrae difficultatem prae- 
bet Cicero . In augurali namque Lentuli coena ( quam et aditia- 
lem, non a ferculorum ut Gutherio placuit (9) adiectione, sed a 
novi aditione Sacerdotii dicebant(io) veteres) Tullius interfuit, ut 
Lentulo auguratum adeunti honorem praeberet : Legem vero sum- 
ptuariam sibi fraudi fuisse dicit : Dum enim ‘volunt isti lauti ( ipse 
ait ) terra nata , quae lege excepta sunt , in honorem adducere , fiingos 
elvelas , herbas omnes ita condiunt , ut nihil possit esse suavius (11) : Le- 
gibus ergo sumptuariis coenas augurales aliquis dicet obnoxias . 

19. Gravis quidem difficultas, sed quae, ut solvatur, non 
Clario adhuc eget Apolline . Ne tot enim claris adversetur ipse 
scriptoribus, Tullius explicet Tullium , et clivosa in Marci loco , 
si quae sunt, Marcus explanet . Non ait sane Cicero in augurali 
coena Lentuli sumptuariam legem fuisse servatam . Sed eam sibi fi is- 
se fraudi : quia nempe lauti illi homines, atque opipari, novo quo- 
dam ducti ambitionis genere , qui antea vilissimus erat cibus a 
lege exceptus, malvas, betas, fungos, elvelas, herbas denique om- 
nes 


(i) ritur. Mrncchm.acr. I. s c. I. v. i<. 
(1) Horat. 1 . 1- c*d. }7. 1 . x. od. 14. v. 2$. 
C O Marcial. J. 12. 48. v. 11. 

(4) Varro de Ke Kusric. lib. 3. c. 1-' 
(O M. Tuli. Cic. ad Att. 1 . $, ep. p. 

Ca) Sveton. in Tiber. «. 20. 


(7) Plin. 1 . 14. cap. i{. 

(S) *art. I. 8. 

( y) Guther.de Vet. iur. Pontif. I. 1. c.i<T« 
C>o) Lips. de Magnirud. Hom. J.4. cap. y. 
cire. fin. 

OO M. Tali. Cic. ep. Ftmil. 1 « 7. ey. 16, 

nes in honorem adduxere , quas ita condiebant , ut nil fosset esse suavius. 
Scitissimis itaque condimentis nova haec herbarum fercula in ho- 
norem adducta, potiusquam parcimoniae, sumptui , atque ambi- 
tioni favebant . At non una perinde herbarum fercula augur ap- 
posuit Lentulus , sed et murenas , et ostreas , caeteraque sump- 
tuosiora lege interdicta . Itaque Cicero , qui , ut ait de se alio 
loco (t) , ad Papirium , cum minime edax , tum sumptuosis coenis 
inimicus , lege vetitis praetulit in augurali illa coena cibos ex- 
ceptos . Lex illi ergo fraudi fuit, quia cibos a lege exceptos pu- 
tans innocuos, dum se facile ostreis, et murenis , ut ipse ait, abstinebat, 
a beta , et a malva deceptus est, ut m pessimam diarrhaeam inciderit. 

20. Nitorem Tullio , meaeque sententiae tradit non asper- 
nendus Svetonii locus, qui de Claudio scribens (2) haec ait: sex - 
tertitim octogies pro introitu novi sacerdotii COACTUS IMPENDERE: 
Verum si in ingressu sacerdotii coenas Fannia lex , aut Licinia 
comprehendisset aditiales , COACTUS quomodo Claudius diceretur ? 
Non ne in contrarium potius coactus dici , lege impellente , debuis- 
set? Atqui ad enormem hanc Claudius impensam, quae ad ducen- 
ta ascendit millia philippicorum (3) coactus fuit , et ad eam decidit 
iei familiaris angustiam , ut ipsomet Svetonio (4) tradente : cum 
obligatam aerario fidem liberare non posset , in vacuum Lege praediato- 
ria venalis pependerit sub edicto praefectorum . 

21. At quae omnem quaestioni huic nostrae finem imponunt, 
verba sunt Senecae , qui de frugalissimis ante se viris , coenas adi- 
tiales in ingressu sacerdotii , aut dignitatis parantibus , sermonem 
instituens, ait eos (5) tricies usque sextertium, hoc est septuagin- 
ta quinque millia philippea (6) impendisse . Age vero , an tu 
servatam Fanniam ab his , aut Liciniam dixeris, quae vix inte- 
grum , ex Lipsii computo, ad impensam philippicum sinunt (7) ex- 
pendere ? Haec tamen ipsissima verba sunt Senecae . Tricies tamen 
sextertium aditiales Coenae frugalissimis viris constiterunt . Eadem res , 
si GULAE datur , TURPIS est , si HONORI REPREHENSIONEM 
effugit . Quid his quaeso , Collegae optimi , verbis clarius ? Si enor- 
mis impensa haccg«/<i< datur, turpis est; turpe enim omne, quod 
legi adversatur : sin datur honori , reprehensionem effugit , quia a le- 
ge excipimr non a lege damnatur i non enim , si Legi subesset , si cum 


C 0 Ad Pipir. Pec.ep. Ftm. J. 9. ep.lf. 
(1) Svecon. in d. cap. 9. 

U) Ex Compuc. Lips. de Magn. I. 4. c. 9* 
C»rc. fin. 

(4) Sveton. CJaud. c. 9. in fin. 


(O Seneca eplst. 9f. 

(rf) Ex Comput i 1 Lipsii de magn. Rom. 
1. 4. c. 9. ver* fin. 

O) Lipsius d. cap. 9. in prine ip. 

lege pugnaret , reprehensionem effugeret . Coenae igitur omnes aditia- 
les , Capitolinae , salares , ac similes ( quia vel Deorum , vel bo- 
norum honori dantur) uti reprehensionem effugiunt, ita nec Lici- 
niae, nec Fanniae subsunt ; quin imo vacuam omnino faciunt nos- 
tram errore sententiam . 

22. Dicet vero fortasse quispiam me a recto aberrasse, cum 
Fanniam nihil praeter philippicum ad impensam cibariam dixerim 
concessisse. Dixi, et iterum dico: Fannia non ultra philippicum . Num 
autem nuptiae philippico? Ita quidem, neque Cynicae, sed for- 
tasse A ristippicae. Monstra narras, nisi rem explices : itaque ex- 
plicabo. Fannia centusses, idest centum concedit asses, dracmas 
scilicet decem , quibus constat (i) philippicus. Decem vero drac- 
mae tertio sub bello Punico quo lata est Fannia , lurconum for- 
tasse gulae satis non fuere , honesto convivio plusquam satis ; id 
si probavero , me exsolvam pignore . 

23. Bos igitur totus minoris , quam dimidium est philippi- 
ci, venum ibat. Monstrum monstro probare videor. At in noc 
monstro et pes , et caput uni reddetur formae , meamque ita fidem li- 
berabo . Plinius mihi praes erit ; is enim , ait sub bello Punico pri- 
mo: carnis pondo duodecim singulis assibus veniisse (2): quingentarum 
itaque bos librarum quatuor circiter prostabat drachmis . Idem 
Plinius Varrone tradit auctore: assibus singulis (3) fuisse farris modios 
singulos : item vini congios, olei pondo decem, et fici siccae pondo tri- 
ginta : Drachmis igitur pene duabus coena , et quidem lauta con- 
stabat . Verum antiquiora haec sunt : ad ipsum censorii Catonis 
aevum descendamus. Auctor nobis sit, duxque Polibius , qui de 
Galliae Cisalpinae fertilitate verba facicnshaec ait (4) : medimnum 
frumenti Siailum quatuor obulis veniisse , hordei duobus : viatorem in his 
locis nil cum diversitore pacisci , sed bene , et laute habitHm , abeuntem 
solvere dimidiatum assem . 

24. Denique Appianus de superiori aevo Sullano verba fa- 
ciens, de Lucullo, e Ponto praedas agente , haec ait (S) : Manci- 
pium quatuor drachmis venale fuisse , bovem una ; capras, oves, vestes 
pari vilitate. 

2%. Dum haec tacitus pendo , gravis illa Taciti nostri sen- 
tentia occurrit, qui post quam enormes coenarum ab Actiaco 
bello ad arma Galbae sumptus enumerat , et introductam Ve- 

fpa- 


<■> Lipi. de magn. Rm. Kb. 4 e. 9. in (O IbiJ. 
prine ip. (4) Polib. 1. i. 

(a) Plin. Jib. 18. c.'3< (s) Appian, Ale*, d» Bell, MitiiiUr, 

spasiani ponderat parsimoniam , cunctis rebus messe quemdam ve- 
lut orbem , ait, qui , ut temporum vices, ita versat et morum (1). In 
Italia haec quippe eadem nostra , paucis ab hinc sacculis , quae nu- 
per Romae scripsimus evenisse , quodam velut orbe circamacta re- 
diere . Ex codicibus enim Frescobaldis , ac Joannis de Uzano , 
haec legimus dc conviviis a Republica Florentina paratis (2) . De - 
tinare dato a messer Guido conte di Romagna , e a messer Gtovanni Man- 
fredi signor di Faenza lire quindici, soldi diciassette , e denar» uno . De- 
sinar e , e cena fatta , quando giuro moglie , costo is t tuite , fatte ogni 
tpere di came , e confetti , e di ogni altra cosa ; lire venti . Sota dei 
prezzi , ai quali sono state vendute in Firenze le grascie , il bestiame, 
i terreni , lane , sete , drappi , e panni dal 1427. al 1470. Barili 3. 
vino Greco lire 3. Vino comune barili 90. lire 7 6. Buoipara uno lire 37. 
Muggini salati il cento lire 4. Legne catasta una lira una , e soldi cinque. 
Braccia una scarlatto lire una , e soldi cinque. Braccia due veluto lire due, 

* soldi cinque . Oglio il barile lire sci: terreni nel popolo di S. Maria s , 
Montughi lo stioro lire cinque : nel popolo di S. Maria a Monticelli lire 
tredici . Quae tam grandem rerum venalium vilitatem effecerint 
exponere, hujus non est instituti; sed quae in causa fuerint, dum 
Lucensium Senatui a consiliis adessem , tjpis mandavi (3) . Nunc 
rem regrediens Romanam, eam, quam quis valeret objicere , ab- 
surditatem propellam, dum discrepantiam, omnino immanem Fan- 
nianam inter , et aditialem coenam opponet : nodum igitur , si 
qui supersit, fauste felicitcrque dissolvam. 

2 6. Et re quidem vera si , instruendo convivio , res , ho- 
nesto victui accommodatae, parandae ibrent, Fannia quidem lex 
lautae non oberat Coenae: quod si vero voluptuosa piscium, et 
avium fercula exhibuisse mens esset , oberat sane Fannia lurco- 
nibus . Unius namque piscis praetium excedebat bovis : hinc cen- 
sorius ille Cato publice est quaestus : non posse salvam este urbem , 
in qua piscis pluris , quam bos veniret (4) , Si ergo ex ultimis mari- 
bus , montibusque , ut mox dicemus , ares , piscesque deduceren- 
tur , tunc aditialium cocnarum impensa neque incredibilis , neque 
enormis, licet immodica; si autem vitulo, ac bove, aliisque ci- 
bis instrueretur nostratibus, impensa, quam Fannia praescripsit >• 
satis erat et super . 

27. Quod si Gellius noster misellos ait , increpatos a Luci- 

C 2 lio 


(1) Cor». Tae. aual. J. J. p. 4)> coxim Trcnti . 

. (1) ltclat. in me. Dici, Luce mpma (]) Vld. laudat. Deai;. 

in Lucidi, Padi Cnmaaiiaoeii j£. Frhi. 1770. (4) Scuec. epiat, p{. 

lio Fannii centusses , ego Lucilium virum bonum, ac Pompei avun- 
culum , in medium proferam, una et defendam . Non ergo Lucilius 
centusses vituperat Fannii , sed Publium inducit quemdam , vere 
gurgitem , helluonemque , qui hos irridet centusses , victui hones* 
to ceteroquin satis respondentes. Haec sunt verba Lucilii (i). 

O Publi , o Gurges 

Quod sumptum , atque epulas VICTU PRAEPONIS HONESTO 
Legem vitemus Licini , 

Fanni centussesque misellos . 

Stat ergo ad ultimum honestioris notae viris , Fanniam , Liciniam, 
Aemiliam non ingratam , gurgitibus , helluonibus nunquam satis in- 
visam . 

28. Enim vero gurgites , helluones ita multi , ita in dies 
universi, ut non modo voracem fecerint gulam , sed omnino inge- 
niosam . Idem igitur evenit fatum sumptuariis legibus , ac cen- 
soribus : ut enim censoris judicium, monente Tullio , nil pene da- 
mnato afferebat (2) praeter ruborem, ita Fannia, Antia, Licinia, et 
similes, incredibili audacia caepere contemni , ut in penitus im- 
manem , neque dicendam , Romani mores luxuriam (3) prolapsi 
fuerint. De Antio itaque Restione , Antiae legis Latore , memo- 
rabile hoc refert Macrobius , eum foris , post eam a se latam le- 
gem , quoad vixerit, non coenasse , ne testis ipse legis contemptae 
neret (4) . 

26. Licet igitur interdicta coenis asserat Plinius ( S ) ab- 
domina , glandia , vulvas , testiculos ; licet eodem dicat modo gli- 
res mensis ademptos , quo ( 6 ) et conchilia, et alio ex Orbe avec- 
tas aves , non tamen apud viros illos Consulares , maxime pisci- 
narios . 

Poterat Coena esse sine istis (7) : 

hinc ubique abdomina vides, glandia, vulvas, atque testiculos, 
aves denique peregrinas, gliresque ipsos meile, ac papavere (8) 
sparsos ; hinc Tiberius ipsemet Imperator , Princeps , ac licet par- 
cimoniae deditus, licet mullum ingentem millibus quinque HS. , 
hoc est philippicis (9) centum Yigintiquinque, vendiderit , nec 
mensae (10) propriae inferre ausus fuerit, adhuc tamen, dum 

sum- 


fi) Ex (rigro. Lacii, ia Corp. oron. Ve- 
ter. Poet. t. 1. p. 407. 

(x) M. Tali. Cic. 1 . 4. Je Rcpub). ex No- 
nio : inter Fngmcnt. Cicer, p. $71. in fia. et 
672. in princip. 

(O Petron. in Sctir. 

( 4 ) Sxtaiaxl, i. 2. c, 1].. 


CO rii«- 1. 1 . 

t< 5 ) Plin. I. S. c. <7. 

(7) Hont. in epiit. xd Piionei . 

(S) Petron. Arb. in Coenx Trinulcb, 

sumptuariae iterum leges per Senatum flagitarentur, in haec ver- 
ba disseruit (1). Quid primum prohibere, et priscum ad morem recide- 
re aggrediar? Villarum ne infinita spatia? Familiarum numerum, et 
nationes ? Argenti , et auri pondus ? Aeris , tabularumque miracula ? Rem- 
que sic infectam reliquit, donec, ut prosequitur scriptor (2) Anna- 
lium : luxus mensae a fine Actiaci belli ad ea arma, quibus Servius Gal- 
ba rem Romanam adeptus est , per annos centum profusis sumptibus exer- 
citi paulatim exolevere . < 

30. Sumptuariis itaque legibus omnino tacentibus , Roma- 
norum fuere coenae luxu , libidine , spurcitia , crudelitate quin 
immo ipsa refertae. Luxus itaque coenae, potissimum Rectae, at- 
que Dubiae is fuit, qui nec describi, nec credi, nec cogitari fa- 
cile possit. Singula paucis absolvam. Rectam vocabant Coenam, 
quam dabant ii, qui, ut ait Seneca, recte vivere (3) dicebantur, 
in qua non una essent convivae portione contenti , sed terque , 
quaterque reposcerent (4) . 

Rectam vocatus cum recurrit ad Coenam , 

Ter poscit apri glandulas, quater lumbum . 

Dubiam et hanc vocabant nempe 

'Obi tu dubitas quid sumas potissimum , 
ut ait Terentius (S) . Tanta in his ferculorum copia , ut quam- 
vis a plerisque cibis singuli temperassent , tamen omnes coenam 
solebant laudare universam, ut de se ingenue testatur Plinius (6). 

31. Non igitur mirum , si neglectis, ac spretis horis mo- 
re majorum ad coenandum indictis: 

Exui ab octava Marius bibat (7) : 
quin imo solerent, aj ente Horatio, voraciores 
De medio potare die (8) : 

Coenasque ad mediam usque (9) noctem producere, ut quo quis- 
que intemperantior , eo maturius convivari, eo serius de Tricli- 
nio deberet surgere . Hinc nedum cibi , sed et vini laudata quan- 
titas, commendata varietas. Neque aetas haec nostra recenti ac 
forsan potionum copia superbius incedat . Praeter mulsum quip- 
pe Romani, Setinum , Massicum, Falernum, Cecubum , Mamerti- 
num, Chium, Gnidium, aliaque hujus generis millia, nonnisi mul- 
tos post annos bibenda, vina condebant, quibus (10) : 


(1) Cora. Tacit. annal. $. libro an. VC. 
DCCLXXV. 

( 1) Corn. Tacit. ib. 

(?) Senec. ei>. 121. 

(4) Martial. 1 . 7 .«p. 19. et 1 . 8. epi^r. $0. 
Svtten. in Augqic. c, 74., cc in Veipas. c. 19« 


(O Terent.in Phorm.act. a.icen. 2. v.29# 
(6) L. 2. epiat <• 


(7) Tuvenal. satir. f. v. 49. et Sat. 4. 
(S) Horae Satirar. 1 . a. 

(9) Srecon. in Neron. c. 27« 

(*o) J uventi, «au f. T, < 4 * 

Patriam titulumque senectus 

Delevit multa veterit fulgine testae . 

32. Vinum hoc Consulare appellabant, ex quo notas Con- 
sulares amphoris appositas exhiberet, ut illud proinde in Nasonis 
optatis esset (1) : 

Mihi fundat avitum 

Consulibus priscis condita testa merum . 

Quare Trimalchio lautissimus homo vinum Opimianum appo- 
suit (2) annorum centum , quia ab aevo Lucii Opimii consulis 
ad suum saeculare excurrebat tempus . De hoc autem titulo vina- 
riis amphoris apposito Plautus noster perbelle agit in Pcnulo , 
dum ait (3) : 

Ibi tu videns literatas fictiles epistolas 

Pice signatas ; nomina insunt cubitum longis literis : 

Ita vinariorum habemus nostrae delectum domi . 

Atqui non fictiles tantum amphorae, verum et vitreae, ut nos- 
tra ferme tempestate : allatae sunt amphorae vitreae ( ait Petro- 
nius ) diligenter gipsatae , quarum in cervicibus pittacia erant affixa cum 
hoc titulo : Falernum Opimianum annorum centum (4) . 

33. Qui vero in bibendo luxus ! Quot literis constarent no- 
mina convivarum, tot erant poculis absolvenda: 

Naevia sex cyathis , septem fustina bibatur 
Quinque Lycas , Lyde quatuor , Ida tribus . 

Sex jubeo cyathos fundere? Caesar erit (S) . 

Jam vero si alibi dicendi sors obtigisset, de ferculis , iisque mi- 
nimis , tacerem , non auro , sed patrimonio comparatis , quippe 
qui ab ineruditis Auditoribus fidem penitus abdicarem . Quis enim 
crederet mullum, non certe ingentis formae piscem, ad ducentos 
usque veniisse philippicos. Tradente tamen Seneca, Tiberius Caesar 
donatum sibi mullum in macellum inferri , ac venire jussit ; lici- 
tati sunt Octavius (6) , atque Apicus : cum H. S. quinque milli- 
bus , hoc est centum , et vigmtiquinque philippicis (7) Octavius 
emisset, gloriam victoriae est consecutus. Tres item mulli (8) tri- 
ginta millibus veniisse tradit Svetonius , Quid quod Esopus his- 
trio nova ductus ambitione in una patina, Plinio (9) tradente, po- 
suit aves sermone humano vocales , millibusque senis coemptas 

sin- 


!> OviJ. Amor. i. %Ur«. I- 7 . epi*r. 7$. 
a) Petron. Arblt. ia Cocn. Trima!. 

(O Piant, in Penol. 

( 4 ) 1’eiron. Arfcic. in Cocn. Trima]. 

(s) Mini,!. !• l.cp. 74.1. y. *p. 9$. 


(6) Seneca epist. y< . 

( 7 ) Ei compat. Lipaiia it Magnit. Rom. 
lib. 4 . c. 7. 

(S) Sveton. iaTiber, c. J4. 
t») Pii», epiat. yj. 

singulas , nulla alia voluptate se motum inquiens , nisi ut in illis 
imitationem manderet hominis . Praetereo margaritas , quas Ca- 
jus liquefactas aceto sorbebat (1) ; illasque mitto , quas ducentis 
quinquaginta philippeum millibus uno Cleopatra sorbuit prandio . 
Mitto ejusdem praetii coenam ab eodem Cajo imperatam , qui , 
ut ait (2) Seneca , omnium adiutus ingenio vix reperit , quo me- 
diocrium provinciarum tributum coena una fieret . Coenas illas 
non attingo ab eodem Philosopho increpatas equestrem una die 
censum absumentes (3) . Coenas a Nerone familiaribus indic- 
tas praetereo, quorum alteri Mellita L. S. quadragies , alteri plu- 
ris aliquanto (4) Absortio Rosaria, constiterunt , aurea scilicet mil- 
lia centum . Duo tantum praeferam immania gulae monumenta : 
primum nempe : famosissimam adventitiam coenam Aulo Vitellio a 
fratre (Lucio) datam , in qua duo millia lectissimorum piscium , septem 
avium apposita traduntur . Hanc quoque exsuperavit ipse dedicatione pati- 
nae, quam ob immensam magnitudinem Clypeum Minervae (S) dictitabat i 
in hac sacrorum jocinora , phasianorum , et pavonum cerebella, linguas phoe- 
nicopterum , muraenarum lactes a Carpathio usque fretoque Hispaniae . Al- 
terum de quo loquar, quotidiana Elagabiii coena est, quem Lam- 

f jridius ( 6 ) numquam minus centum H. S. ait coenasse , ac Vitel- 
i proinde , Apiciique coenas vicisse . Vix haec sunt , quae pos- 
teri credamus : verum redit fides dum ab ultimis usque Imperii Ro- 
mani terminis, fercula exquirentur , ut merito in eos inardescat 
Seneca, quorum luxuria tam invidiosi Imperii fines trascenderet, 

S uorum non taederet aves a Partis repetere , a quibus poenas non- 
um repetissent (7) . Si ergo fercula extremus oriens , aut positus 
extra Romanum Colchus Imperium , aut famosa naufragiis maria 
mittebant (8) ; si infami delectu patet scriptos in provinciis aucu- 
pes , ductasque sub signis venatorum cohortes militasse convivis , 
nec porcum , ut ait (9) Petronius, gravidari posse mirabimur, ni- 
si forsan admirationem multiplex, et ignota, et inaudita luxuria 
tollat . 

34. Quid jam de coenatoriis vestibus dicam , undecies una 
usque coena mutatis ? 

Undecies una surrexti Zoile coena 

Et mutata tibi est sinthesis undecies (10) : 

Quid 


1) Sveron. in Caligul. 

2) Senec. in epht. Contoh ad Elvid, 

3) Senec. in episc. ad 

4) Sveron. in Neron. cap. 17 « 

<) Sveton- in Virell. c. 13. 

( 6 ) Lamprid. in EJagab* 


(?) Senec. inCansol. ad EfriJ. 

(S) Latinas Pacatas Drepasius in Panef. 

(io) MartiaL L <J. epigr. Io* 

Quid vero de auro , aut argento , aut gemmis , quibus non or- 
nata , sed ferme onerata mensa Quiritium ? Cives antiqui moris 

f iuro utebantur argento, hoc est, non caelato, sumptuosiores cae- 
ato , et signis aspero (i) 

Ingens argentum mensis caelataque in aura 
Fortia facta patrum (2) : 

Aerea vasa potius , quam ad usum , ad memoriam servabantur an- 
tiquitatis (3) : verum et caeperunt argentea vilescere. Aetate quip- 
pe Tiberii Caesaris : multa m luxum civitatis indicta ; decretumque , ne 
vasa auro solida ministrandis cibis fierent (4) . Atqui neque hoc diu aut 
multum obtinuit; passim enim legimus in veterum inscriptionibus 
praepositos auri escarii libertos , ministros (5) nempe auro mensam 
onerantes ; unde ludens ait Martialis (6) : 

Auro , non dapibus oneratur mensa : ministri 
Apponunt oculis plurima , pauca gulae : 

3$. Aurum hoc autem escarium, ac potorium continebat po- 
cula cujusque generis, lucernas ( quoniam candelabrorum usus pene 
nullus, nisi in sacris ) vascula , pelves, scutellas, promulsidaria, 
repositoria , cacabos , aquiminaria , nasiternas , parapsides , at- 
que his similia ab Ulpiano primum nostro , inde a Guterio , et 
Pignorio enumerata (7) : hinc apud Gruterum legimus : 

Ab auro gemmato libertum (8) : 

hinc apud Tullium Verrinam gemmatorum poculorum rapinam (9); 
hinc apud Martialem (10) : 

Gemmatum Scithicis ut luceat ignibus aurum : 
hinc demum Plinius eousque luxum quaeritur processisse, ut gem- 
mas digitis detractas , poculis quidam insererent (11). Nec gemma- 
ta satis erant vascula, si gemmea ipsa defuissent : hinc spumasse Fa- 
lerno capaces gemmas ait sequiori usque aevo Sidonius (12) et divus 
Cyprianus : suspiret ille in convivio , bibat ( 1 3) licet gemma ; et Hiero- 
nymus (14) : beatiores ne tibi videntur, qui gemma bibunt? Antiquior 
denique his omnibus Virgilius (15): 

'Uf gemma bibat, et Sarrano dormiat ostro . 

3 6. Huc 


fi) Plin. epitt. I. I* 

(2) f 1 eneid. 1. 1. v.fi 44. 

C?) Tenui, de Habit. Mulier, c. 

( 4 ) Tacit. Annii. 1 . 1. 

(5 ) Laurent. Pignor. «ie oper.Senr. p.117. 
Grurer. p. <8y. n. 9. 

( 6 ) Martial. I. f . epigr. t9- 

(7) Ulpiin. in leg. ouro aurum IT. de *ur. 
et trg. legar Gurer. de otfic. Domus Augustae 
i. 5. c. 16, Pignor. loc. sup. cit. 


C 9 ) Gniter. p. {R*. n. <. 

(9) M. Tuli. Cic. in Verr. 

(10) Lib. 4. epigr. loy. 

fn) Plin. 1.J7. c. a. Salmti ad Vopiscum 
in Vit. Saturn. 

(ix) Sidon. Apollinar. ep. n.l. ij. 

36. Huc ergo Quiritium ambitio pervenit, ut, cum nihil aliud 
natura jubeat , quam famem eximi , ac sitim cxtingui*, argenteis, au- 
reis , crystallinis , murrinis , gemmeis denique vasculis uti ad ex- 
tinguendam, eximendamque famem, sitimque, luxuriajuberet. A lu- 
xu ad libidines descendamus . Coenac , lectione antiquitus ornatae, 
tractu temporis cantu hilares , ministris deinde liberiores , omni 
tandem solutae libidine . Lectio primum in coenis habita , ut enim 
ait in Attici vita Nepos : numquam sine lectione aliqua apud eum coe- 
natum est, ut non minus animo, quam ventre convivae delectarentur (1) . 
Quandoque lectioni cantus , aut sonus accedebat ; quare sic ami- 
cum Plinius alloquitur suum (2) ; audisses comoedum , vel lectorem , 
vel lyristen , vel ( quae mea liberalitas ) omnes . Quidam , sua ut car- 
mina recitarent , convivas unice Yocabant ad cocnam , miroque 
afficiebant fastidio : unde haec ad rem Martialis (3) : 

Haec tibi , non alia est , ad Coenam causa vocandi , 
Versiculos recites ut , Ligurine , tuos : 

Deposui soleas : adfertur protinus ingens 
Inter lactucas , oxygarumque liber . 

Illa quidem lauta est, dapibusque instructa superbis , 

Sed nihil omnino , te recitante , placet , 

37. Sed haec tolerabiliora fortassc.nisi omnino foeda videren- 
tur triclinia omnia , cantu mimico resonantia . Quamvis enim , et 
Graeci deorum laudes canerent in conviviis ad calices (4) , et Ro- 
mani veteres idem facerent , ut clare testatur Tullius, eo tamen 
processit luxus, ut plus in commessationibus cantorum esset, quam 
in theatris spectatorum (S) ; nec sine cantu bibere hominis ingenui 
esse putarent (6) . Hinc signum in coenis simphonia dabatur , et 
gustatoria pariter a choro cantante rapiebantur (7). Tota igitur tri- 
clinio inserviens familia cantabat, ut , si quis poculum posceret, 
paratissimus puer acido non minus convivam cantico exciperet (8) i 
et hi quidem pueri simphoniaci vocabantur (9) verum nec uno erant 
cantu contenti, nisi saltatio admisceretur: processit statim scissor (ait 
Petronius ) et ad symphoniam ita gesticulatus laceravit obsonium , ut pu- 
tares Darium hydraule cantante pugnare (to). Saltantis hanc autem stru- 
ctoris , sive scissoris imaginem optimo quidem penicillo Juvenalis 
delineavit his versibus (i 1) : 

D Strit- 


(O Comel.Nep. in V i r.Pomp. Attici 14.1. 
(1) Plin. epi«t. 1. if.n. 

(j) Mart. J. fo , idem 5.4?. 

(4) Plato in' Simposio . 

(5) laidor. I. a. c. if. 

C6) Cicero in Bruto c. 19« 

Structorem interea , ne qua indignatio desit , 

Saltantem spectes , et chironomonta volanti 
Cultello, donec peragat dictata magistri 
Omnia: nec minimo sane discrimine refert. 

Quo gestu lepores, et quo gallina secetur . 

O miseras /licet celebres , scissorum scholas , quibus huic uni rei 
vivere satis esset, ut decenter altilia secarent! nisi miseriores forte 
fuissent qui haec voluptatis causa docerent , quam qui necessitatis 
ediscerent (i) ! 

38. Verum qui ex ultimis usque unguiculis perpruriscentem 
libidinem excitarent , puerorum , puellarumque cocnae ministran- 
tium coetus erant, numero certe enormes , unde (a) Cicero : adsint 
formosi pueri , qui ministrent , et Virgilius (3) : 

Centum aliae , totidem que pares aetate ministri 
Qui dapibus mensas onerent , et pocula ponant . 

Praecincti pueri recte , compteque ministrent (4) . 

Non parvo hi quidem pueri prostabant pretio , qui et criniti , et 
capillati , et calamistrati dicebantur : unde Seneca: crinitus puerpo- 
culum tibi porrigat (?) : et Petronius inter pueros capillatos ludentem pi- 
la ( 6 ) . De calamistratis vero ajunt Hieronymus , atque Apulejus (7) 
quorum precium innuit Juvenalis dum ait ( 8 ) : 

Nescit , tot millibus emptus , 

Pauperibus miscere puer . 

Horum alebant coetus Romani , et pedagogia dicebant (9) , ac 
pretiosa veste cingentes , ad transitum virilitatis argenteis Veneri 
arcendae fibulis custodiebant (10) : quorum tamen Alexandrini pue- 
ri forma , et nequitia praestantiores ad libidinem in conviviis exci- 
tandam . Quamobrem Trimalchionis convivae (11) discumbebant, 

f meris Alexandrinis aquam nivatam ministrantibus , eosque Martia- 
is exoptat, dum ait (12) : 

Audi quem puerum , Flacce , rogare velim : 

Niliacis primum puer hic nascatur in oris : 

Nequitias tellus scit dare nulla magis . 

30. Verum ad majora veniamus: ab Aegyptiis Romani pejora 
didicere dedecora : in Aegyptiis quippe conviviis tradente (13) Cur- 
tio 


1) Senec. in I. de br er. vit. et in tp. 6 , 
i) Cic. ep. farn. 

*) Virg. aene id. 

(4) Horae. 1. 2. sat. 8* 

IJ) Senec. epiit. 1 ro. 

(4) In eoe*. Trimalc. 

(7) S. Hier, ad Savioam L. Apul. de Deo 
Socr, 


(8) Joren. tat. f . V. <fo. 

Cy) Ulpian.in Ieg. in f. 32. n. de instruet, 
vel inscium. legat. 

Oo) Senec. de Vir. Beat, et in ep. 123. 
Plin. ep. 33. 

fu) Petron. ib. et lanas Doura ad cumd. 
(12) Martial. I. 4. epi«. 42. 

(ij) Q. Gurt. Ruf. l*b. $ c. 1. vers. 39. 

tio Rufo , foeminarum in principio modestas est habitus ; dein illae 
fummo exuunt amiculo , paulatimque pudorem profanant ; ad ul- 
timum ima corporum velamenta projiciunt : nec meretricum hoc 
dedecus est , sed matronarum, virginumque , apud quas comitas est 
vulgati corporis vilitas . Ab his edocti sane Quirites . Quare Tibe- 
rius Caesar: Sextio Gallo libidinoso, ac prodigo seni coenam ea lege con- 
dixit , ut nudis puellis ministrantibus comaretur (1) : et Nero ipse Clau- 
dius in naumachia , Martio campo , vel Circo maximo inter scorto- 
rum totius 'Urbis, ambubajarumque ministeria , coenitaret (2) . Quid ve- 
ro de cocna dicam a Tigillino parata , libidinum omnium magi- 
stro (3) ? Is in stagno Agrippae fabricatus est ratem, cui superpositum con- 
vivium aliarum tractu moveretur : naves auro, et ebore distinctae ; remi- 
gesque exoleti per aetates , et scimtiam libidinum componebantur : crepidi- 
nibus stagni lupanaria adstabant inlustribus foeminis completa ; et contra 
scorta visebantur nudis corporibus : jam gestus motusque obsceni . 

40. Age vero , ista ne medio nebant convivio? Ista quidem, 
et foediora : nam pueri , pucllaeque , convivarum corpora pertra- 
ctantes, non, ut quidam falso putant , ad sanitatem confricabant, 
sed ad libidinem commovebant; quam ad rem Martialis (4) : 

tenue ventilat frigus 

Supina prasino concubina flabello : 

Percurrit agili corpus arte tractatrix , 

Manumque doctam spargit omnibus membris . 

J am vero tractare , et pertractare , quis in obscenis esse non videt ? 
Pertractato VASCZILO tam rudi: boc, inquit, belle Quartilla, in promul- 
side libidinis nostrae militabit (5) : vasculum hoc sane quiddam sona- 
re obscenum meus item Plautus ostendit, inquiens (6): 

Facio quod manifesti moechi haud ferme solent : 

Refero vasa salva . 

Haec igitur tractatio obscena , atque inde tractatrix: quod et alio 
loco, de coena Turanii agens, probat Martialis (7) » dum ait. 

Nec de Gadibus improbis puellae 
Vibrabunt sine fine prurientes 
Lascivos docili tremore lumbos . 

Optime autem omnium Lampridius , qui de Elagabalo haec tra- 
dit (8): in conviviis exoletos maxime juxta seponebat , eorumque ATTRE- 
CTATIONE et tactu praecipue gaudebat : embasicoetas , spatalocinoe- 

D d 2 dos. 

dos , et similes, aliquid obscenius in conviviis patrantes , referte 
modestia non sinit. Quare ad spurcos potius, quam impudicos , 
convivarum mores transeamus . . 

41. Romanis turpe quidem in senatu ructare, ut ait Cice- 
ro (1): non item in triclinio: 

Stat exoletus, suggeritque ructanti 
Pinnas rubentes , cuspidesque lentisci (2) . 

Quia immo medio ipso convivio matellam poscebant (3) : 

Digiti crepantis signa novit eunuchus, 

Et delicatae sciscitator urinae : 

nedum matellam spado supposuit , dum Trimalchio concrepuit digitos (4), 
sed paulo post argentum quoque lasamnum (S) , quo nil certe foedius: 
quare insanum hoc tradit Elegabili exemplum Lampridius (6) , onus 
ventris auro excepit , in murrinis , et onychinis minxit , et Martialis foe- 
minam ridet, quae , durn vitreo vase biberet, aureo cacaret (7) : 
Ventris onus misero , nec te pudet , excipis auro , 

Bassa ; bibis vitro : carius ergo cacas . 

Sed de his forte nimia : crudeliora, et horrenda supersunt. 

42. Cum Quirites coenitarent, maximam obtinebant gratiam 
gladiatorum caedes, et mortuorum, nedum mori entium imagines (8), 

Quin etiam exhilarare viris convivia caede 
Mos olim , et miscere epulis spectacula dira 
Certantum ferro , saepe et super ipsa cadentum 
Pocula , respersis non pauco sanguine mensis . 

Morientium mortibus accedebant mortuorum imagines; larvas nem- 
pe mortuorum aut capita, media apponebant mensa, ut homines 
mortis recordarentur, et propterea ad epulandum largius se se invi- 
tarent. Convivas igitur convivii rex hortabatur (9) his versibus : 
Heu , heu nos miseros , quam totus homuncio nil est . 

Sic erimus cuncti , postquam nos auferet oretis i 
Ergo vivamus, dum licet esse bene: 

iisdem nempe verbis, quibus utebatur et stultus : umbrae transitus est 
tempus nostrum, et non est reversio finis nostri . Venite ergo , et fruamur 
bonis, quae sunt, et utamur creatura, tamquam in juventute celeriter . 
Vino praelioso , et unguentis nos impleamus, et non praetereat nosfioS tem- 
poris . Coronemus nos rosis, antequam marcescant : nullum pratum sit , 

qno 4 


1) M. Tuli. Philip. 1. 

1) Martial. 1 . t. ejp. Sx. 

3) Martial. ibid. 

4) Petron. in Auctnar. coeo. TiimaJch. 
V?) 1'erroo; ibid. 

(6J Lamprid, io Heliog. 


(7) Martial. I. ep. $8. 

(8) Sil. ltalic. Punicor. XI. Jusr. Lipsius 
Satum, sermon. c. 6 . 

(p) Petron. ir» coena Trimtlch. Yid« 
Georgii Erbarcli Simbelas ad Petron. p. £1U 

Ct 612. 

quod non pertranseat luxuria nostra . Nemo vestrum exsors sit luxuriae 
nostrae : ubique relinquamus signa laetitiae i quoniam haec est pars nostra, 
et haec est sors nostra (1) . 

43. Stultorum ergo , lurconum , comedonum, immo impio- 
rum haec erant convivia , non nostra quidem invidia , sed misera- 
tione , sive , ut verius dicam , indignatione dignissima . Quae le- 
gi , quae collegi , quae scivi de Romanorum conviviis , dixi : mea 
quaedam etiam produxi . Si quid aliter est , mendacium fortasse 
dixi , mentitus certe non fui . Erranti ergo Praesul amplissime , 
Collegae optimi , veniam , non erranti favorem praebeatis , oro ; 
ut hunc consessum vestrum complectar et teneam , atque augeam 
in dies . Kalendis Mardis I77S- 

Philippus Trenta pro S. R. Ecclcfia Bononiae praetor . 


D l S S E R T ATIO III. 

In A. Gellij cap. 2. lib. 3. 

De Barbis . 

Omnium , quae in hominum doctorum disputatione versantur , 
nihil sane praestabilius puto, quam varias noscere hominum habi- 
tudines ; ac victus , vestium , laetitiae , luctus , morum denique 
omnium, quos vel servavit, vel invexit , vel abdicavit antiquitas, 
consuetudines callere universas . Dum ergo Gellius hic noster (2) 
de barba Scipionis , deque barbae radendae more sermonem insti- 
tuit, ne tricas eum quaeso, et quisquilias egisse arbitremini . Fa- 
veatis autem oro , Collegae optimi . 

Spectatum admissi risum teneatis amici (3) ? 
de barbis enim dum ipse loquor , neque ridenda loquar , neque tem- 
nenda . Quot enim rixas , quot certamina , quot pene dixerim profr: 
lia vel radenda, vel tondenda, vel expungenda barba , excitaverit, 
optime nostis . Ni haec fuissent, deesset certe nobis Oratio illa sa- 
tis bella pro barbis edita sacerdotum (4) ea deessent vota , quae 
Armannus Luscus ab epistolis Pauli tertii pontificalibus.magno Pauli 
nepoti Famesio porrexit , propriae honorem barbae commendans* 

quam 

* - - -- 

(O In lib. Sapient, c. 2. (4) Pieri) Valeriani ad Ctrd. Hippoliftifll 

(i) Ani. Geli. Noce. Actic. 1. J. c. 2» Mcdicen anno ijji. 

(3) Horat. in Epiit, ad Puone». 

quara Parmensis vicarius , Lateranensia decreta veneratus , severio- 
ri novacula insectabatur (i) : Berniana illa denique carmina nan 
haberemus, quibus laudat, ac deflet lepidissimus ille poeta nosterfc), 
La barba di Domcnico d' Ancona . 

2. Profecto si a nostris hisce pene saeculis ad remotiora 
excurramus , mirari fortasse quis posset unam tanti fuisse barbam, 
ut suam Baldovinus comes, cum pignori dare non valeret, hypo- 
thecae subjecerit ; ac licet eo se legum praesidio niti voluisset, quo 
mobiles res suscipiendae hypothecae aptas non esse probasset, ma- 
luit tamen, cum summo novaculae subeundae discrimini obnoxiam 
inspiceret , illud pati , ut socer Armenus aureis triginta millibus 
periclitantem generi barbam recuperaret (3) . Quaestiones praete- 
reo, quae nostrates inter, et Graecos peperit barba : non enim Ra- 
tramnus Corbejae monachus , non pontifex Lutetiarum Aeneas fue- 
re satis (4) qui eas dirimerent . Mirabile dictu ! Gregorius ille sep- 
timus, religionis, ac pontificiae auctoritatis propugnator acerrimus 
licet totius occidentalis ecclesiae clerum ab ipsis fidei Christianae 
primordiis barbam radendi morem (s) tenuisse pronunciaverit , 
Graecorum clerum ad barbam radendam adducere minime potuit . 
Quid , quod Julianus ipse Romanorum imperator causam (6) debuit 
barbae suscipere ? David vero cujus legatis dimidias rasit (7) Ha- 
non ct barbas , et vestes , bellum Ammonitis intulit , et filios Am- 
monis , Syrosque, ab iis in praelia conductos , profligavit . Quas 
ob res agnoscatis , oro , Collegae optimi , argumentum a me vobis 
offerri non translatitium . 

3. A Gellio igitur nostro incipiam, qui dum Scipionem sexa- 
genarium barbam rasitasse miratur, dumque veterum plerosque 
Quiritium idem egisse ex eorum colligit imaginibus , meam excitat, 
augetque admirationem . Age vero; qui potuit Scipio sexagenarius 
radi, cum anno aetatis suae sexto , ct quinquagesimo immaturus 
occiderit? At mendum irrepisse cum Gronovio (8) dicamus, et qua- 
dragenarium pro sexagenario scriptum arbitremur ; Gellii tamen 
admiratio nec modum habet , nec rationem . Cur enim Scipionem 
barbam rasitasse quadragenarium miratur Gellius , si eademet ip- 
sa Scipionis aetate admissos primum scripserit Plinius e Sicilia ton- 
sores ? Si eodem tradente Plinio (9) , primus omnium Scipio radi 


. (1) In sua Epistola Hau. Latino Juvenali 
•cripta qua legitur inter collect. ab Athanasio 
t. 1. p. 40- 

( 1 ) Remi Rime. 

(O Avmon de Gestii Francorum apud 
Barthium 1, i. c, 7, 


(4) Lud. Murat. Disiert. 4$. p. ayo. 

(*) S. Greg. V II. epistolar. L 8. ep* io, 

(4) Julianus in Misopogon. 

(7) Reg. 1. a. e. 10. 

(5) Gronov. in not. ad A. Geli, in c.+l.J* 
(y) Plin. hi tu nat. 1. 7« 

instituerit ? Atque, si novus radendae barbae tunc mos inductus, 
nedum media Romani veteres aetate, verum etiam extrema barbam 
tonsori debuissent praebere nonagenariam . Ineptire igitur mihi vi- 
detur Gellius, dum ex statuis, et imaginibus , radendae barbae me- 
dia hominum aetate morem colligit . Ante Scipionem quippe bar- 
ba, et coma omnes ferme prominenti , inculta , ac pene horrida . 
Scipionis aevo , admissis Siculis in Urbe tonsoribus , qua quisque 
pollebat aetate radebatur. Post Scipionem, ut mox dicemus , cer- 
ta tunc Romanis tam tondendae ,. quam radendae barbae regula 
indicta. Aevo igitur Scipionem praecedente vel a Tullio (1) mutua- 
ri poterat Gellius , simulacra omnia veterum Romanorum barbam 
indistincte , comamque , horridas , intonsasque praetulisse ; ut 
proinde avos, qua quisque fuisset aetate, intonsos (2) , ubique ap- 
pellet Ovidius ; et Juvenalis, dum quid vult hispidum adnotare , id 
dicat (3) : .... . < , - 

Dignum barba , dignumque capilltj 

Majorum . 

Scipionis autem aevo , non a statuis , aut imaginibus , sed a Plinio 
doceri poterat Gellius , morem tunc primum barbae radendae in- 
ductum , ut , qua quisque proinde virilitate reperiebatur , leves 
fecerit genas (4):post Scipionem demum a clarioris notae auctoribus 
eam poterat normam ediscere juventuti , ac virilitati praescriptam , 
qua annos tondendae , ac radendae barbae indictos inspiceret . Si 
hanc sedulam pervolvendis Gellius rei Romanae scriptoribus ope- 
ram impendisset , nec sibi , nec nobis admirationis dedisset causam, 
sed accuratam , nec nostra laude vacuam , Romani hujusce moris 
tradidisset historiam . 

4. Quod itaque omisit Gellius , pro viribus tentarc conabor. 
Primb igitur de barbae radendae origine verba faciam : hinc claris- 
sime sententiam Muratorii , aliorumque perstringam , qui Roma- 
nos barbam modo tondendam , modo radendam , non certa sane 
temporum lege , sed pro lubitu putant forficibus , aut novaculae 
porrexisse : celebritatem inde primae abrasionis , elegantesque ip- 
sosmet radendi ministros ostendam; et quousque duraverit novacu- 
lae ministerium explicabo : praeterea de iis disseram , qui , vigen- 
te adhuc novacula , barbae honorem censuere servandum ; et prae- 
cipue de Christicolis agam , Gregorii Septimi epistola ( ea tamen , 

qua 


(O M, Tui. Cic. in om. pro Mireo Cie- (?) D. Tuven. sitir. ?. 31» 
lio c. <?. (4) Ime. ait. 1. 7. 

(2) P. Ovidius Niso L 1 , Fucor. 29. 

qua par est , veneratione) ad examen adducta , tandem eos me- 
morare fas erit ritus, qui sacrum, quodammodo, ac religiosum, 
tondendi , radendique morem fecere . 

5. Romanos multo serius , quam caetcras forte nationes , 
morem radendae barbae recepisse , plura nobis argumenta demon- 
strant , ut proinde non abs re duxerim me facturum , si a vetustiori 
gente intimam novaculae petam originem . Equidem mos hic nedum 
Scipiones verum etiam plurimis Quirinum ipsum Urbis aeternae 
conditorem sacculis antecedit . Nam de Sampsone haec ad ejus 
matrem coelestis nuncius : concipies , et paries filium cujus non tanget 
caput novacula : erit enim Nazaraeus Dei ab infantia sua (i) , ac Sam- 
son de se fassus est , si rasum fuisset caput , omne robur recessu- 
rum (2) . De Samuele item est traditum , super ejus caput nova- 
culam non ascendisse (3) . Regi vero Ammonitarum scelus hoc di- 
citur , servorum Davidis dimidias rasisse barbas , et vestes (4) . 
Tandem Isaias dexteram irascentis numinis , novacula gravem , 
tragicis hisce designat verbis : In die illa radet Dominus novacula con- 
ducta in his , qui trans flumen sunt , in Rege AJJiriorum , caput , et pilos > 
et barbam universam (5) . Hebraea ergo novacula nedum Scipio- 
nes , sed et nomen ipsum videtur praecessisse Romanum . 

6 . Enim vero et apud Graecos mos hic longe Romano anti- 
quior . Atheneus quippe tradit Graecorum barbam ad Alexandri 
usque tempora ( 6 ) in pretio mansisse , eo Rege radi repertum : 
reque vera numismata ipsa id ostendunt , dum Alexandri , ac suc- 
cessorum in Aigypto Regum Lisimachi, Ptolemei, Philadelphi, Phi- 
lopatoris , ac Soteri , itemque in Siria Regum Seleuci , Tripho- 
nis , Epiphanis , aliorumque , qui genas exhibent leves (7) . No- 
vissime hunc ergo radendi morem recepere Quirites ; quippe qui , 
nedum Plinio , verum et Varrone (8) scribente , non ante annum ab 
Urbe condita 4S4. : bellis scilicet Punicis , radi caeperint , prout 
numismata ipsa consularia intuentibus (9) nitidior Plinii, ac Var- 
ronis sententia constabit . 

7. Quaestio hic satis bella suboriri videtur , an Siculis nova- 
culis apud Romanos admissis , singuli certa lege Quirites raderen- 
tur , an potius pro lubitu , qua quisque vellet aetate , barbam vel 
radere, vel tantum tondere, sive , ut ita dicam, componere , ac 

ca- 


O Judicum c. 13. v. J. 
z) Judic. c. 16. v. 1 7. 

O Reg. J. 1. c. 11. v. II. 

4) Heg. L i. cap. 10. r. 4. 

O Iiajae c. 7. v. an. 

(6) Atbenem Jib. ij. Lipsiui ad Tacit. 


lib. 14. ptg. uTo. 

(7J E* Museo Musell. t* x.a cab. X. ad $>• 
s) Plin. loc. cit. 

<ji Ex Numism. relat. penes Choul. dc 
Rom. Kelig. p. 53. 67. »0y. , et ipS. 

castigare valuisset . Quaestionem , ob reluctantia veterum dicta , 
ita difficilem , atque implicatam habemus , ut a nemine diremptam 
viderim , redditam vero a quibusdam viderim fortasse implicatio- 
rem . Clarissimus , quem semper honoris gratia nomino , Murato- 
rius in eam venit (1) sententiam , ut crederet Quiritium aliis rasu- 
ram , aliis vero tonsuram barbae fuisse curae : eique causam dedere 
scriptores, qui modo de tonsa, modo de rasa uno aevo barba ver- 
ba faciunt. Juvenalis quippe , cujus certe aetate barbae rasura vi- 
gebat , ita de se loquitur (2) , 

Quo tondente gravis juveni mihi barba, sonabat . 

Barba ejus ergo tondebatur, alias non gravis, alias non tondenda, 
fed radenda , alias non illum dedissent forfices , de quo loquitur , 
sonum , silet enim novacula. Attamen alio loco ipse idem Sergo- 
lium increpat , quia (3) , 


radere guttur 

Caeperat . 

Tonderi ergo , ac radi pro lubitu Valerius quoque Martialis , licet 
in suis Apophoretis (4) utilem genis radendis appellet novaculam , 
attamen se barbam non rasitare, sed unice tondere fatetur hoc 
versu (S) : 

'Jam mihi nigrescunt tonsa sudaria barba , 
et alio loco, hirquinam ridens Pannici barbam , haec ait (6) : 

Sic quasi Pythagorae loqueris successor , et haeres , 

Praependet mento nec tibi barba minor . 

Praeterea noster ille Tullius tondendae hunc , non radendae , mo- 
rem innuit, dum Attico Pomponio barbatulos illos ostendit conju- 
rationis juvenes (7) , dumque Clodiam alio loco ( 8 ) Coelii barbula 
delectatam insimulat . Egregius ille quoque Neroniani temporis ac- 
cusator Petronius barbatum exhibet his versibus horride nautam (9), 
stetit in limine barbis horrentibus nauta , cum e contrario de Augusto 
haec dixerit (10) Cassius: Caesar tunc primum barbam radens , genas 
suas leves habuit i denique ut caeteros mittam , Janus Douza, non 
obscuri certe nominis scriptor , de hoc Romanorum more sermo- 
nem habens , haec ait (11): insuper in ministeriis, immo in deliciis ha- 
bebant pueros , quorum frequenti opera non in tondenda coma pilisque vel- 
lendis modo , aut barba rasitanda , aequandaque simul , aut expungendis 


E 


g‘- 


l 


(O Dissertat. 1). p. 70. (7) M. Tuli, ad Attic. I. 1. ep. 16 . 

(а) D. Juv-enal. sat. 1. v.af. (S) Idem in Orat, pro M.Caelion. J l, 

( 3 ) Sar. 6 . v. lof. (9) Petron. in Satir. 

( 4 ) M.VaUr. Mart in ApOpbor. distic. 3 <f. (10) Dio Cassius I. 49. 

(O Idem I. 11. ep. 40. (ti) Janus Dotu* in Praecidaneis ad Pe- 

(б) Idem 1, 9. ep. 48. tronium pag. 17 

genis , sed et pygfacis sacris .... utebantur . Si ergo barbam Quirites 
modo rasitandam , modo aequandam praeberent ; rasura , et ton- 
sura pro lubitu: recta ergo Muratorii nostri sententia . 

8. Haec et ipse olim a vero non aberasse sum arbitratus ; 
sed immane quantum erraverim. Collegae optimi , mox dicenda 
monstrabunt . Apud Romanos tonderi , ac radi receptum : hoc cer- 
te verum ; promiscue radi ac tonderi, ut cuique libuisset : hoc sane 
non verum . Certa igitur omnes aetate tonderi tantum , certa vero 
etiam radi: dum omnes dico, eos dico, qui communem tenent cum 
bonis civibus vivendi consuetudinem , misso aliquo delicatulo a ci- 
vili hominum more aberrante, quem ut monstrum insectatur Mar- 
tialis his versibus (i): 

Pars maxillarum tonsa est tibi , pars tibi rasa est, 

Pars vulsa est : unum quis putet esse caput ? 

9. Donec igitur Quirites ephebi essent , seque intra juventu- 
tem continerent, quae succreverat forte barbula tondebatur; cum 
vero juventutem exuerent, atque in viros transirent, tunc primum 
sane novacula genis immissa . Juvenalis quippe , ut vidimus , sibi 
juveni barbam fub tonsore sonasse dicit (2) ; idemque ait profec- 
to (3) Martialis , dum , prima detonsa barbula sua nigrescere nar- 
rat sudaria , non autem rasa . Barbatulos inde juvenes appellat Ci- 
cero (4) ; ac barbula Marci Coelii adolefcentis formosissimi delec- 
tatam increpat Clodiam . Quod si Martialis (s) Pannico quasi Py- 
thagorae successori, grandem dicat pendere barbam, et Petronius (6) 
stetisse scribat, in limine barbis horrentibus nautam, haec de nau- 
tis et philosophis dicta sunt, qui (ut caetcri, de quibus infra) barbam 
eamque horridam , ad mortem usque servabant . Caeterum urba- 
nioris notae homines , cum juventutem exuerent , atque in viros 
tranfirent, barbulam, antea forficibus tonsam castigatamque, tunc 

! >rimum radebant; atque hinc optime Juvenalis explicat Juvena- 
em : is enim qui sibi, adhuc juveni , barbam sub tonsore sonasse 
dicit, contraria ratione Sergolium increpat; monctque, ne juvenem 
credant, ea nempe ratione (7) : 

. . . . . . Quia radere guttur 

Caeperat . 

10. Hinc etiam notanda maxime sunt ( 8 ) Cassii Dionis ver- 
ba 


<:) Mirtlil. 1.8. ep. 4% 

( 1 ) Sit. 1. 

(!) *-lb. ■ *. ep. 4». . . . 

( 4 ) Lib. I, »p. J4. id Attio. Ct STO Cm- 
lio CBp. J*. 


CO Mirtitl. I. 9. epigr. 4S. 
(&> 1 ’etron. in Sit, 

{?) Sii. 6. 

(S> Lib. 43. 

ba illa de Augusto juventutem exuente : Caesar tunc primum barbam 
radent et ipse diem plane festum habuit , et aliis publicam festivitatem in- 
dixit i atque ex eo etiam ipse genas leves habuit ad exemplum reliquorum. 
Atqui si ad exemplum reliquorum fecisse constat, reliquos ergo 
Quirites juventutem excedentes, non amplius tonsos , verum rasos 
fateamur oportet : eoque certius , quo patet Augustum anno aeta- 
tis quinto, et vigesimo (1) barbam rasitavisse; tot enim anni a con- 
sulatu Ciceronis , et Antonii , quo natus est, ad Marcii, et Sabini, 
quo barbam rasit, plane intercedunt . 

XI. Quo praeciso autem anno Quirites hanc barbae rasuram 
celebrarent ignoro . Licet enim sequioris aevi scriptor Macro- 
bius (2) ter septenarium annorum numerum ad hoc exigi scripse- 
rit, illud contra liquet , Cajum Germanici filium , Caligulam nun- 
cupatum , barbam (3) anno aetatis vigesimo posuisse , Augustum, 
ut mox vidimus , quinto , et vigesimo : qua sane aetate comis, 
satores illos conjurationis barbatulos juvenes , de quibus ait (4) Ci- 
cero , barbam dixerim rasitasse . Ut ut vero dies hic non certus , 
certo certius radendi tempus celebratum , cum juventus in virilita- 
tem transiret . 

12. Ajo autem celebratum ; non enim dies hic celebritate ca- 
rebat . Barba igitur illa , quam primum novaculae subjiciebant, 
alicui deo , pretiosa condita pyxide dicabatur . Quare barbam 
posuit Nero conditam in auream pixidam , et pretiosissimis margaritis 
distinctam, Capitolio (5) consecravit. Trimalchio, et ipse aediculam 
habuit, ubi lares (6) argentei positi , et pyxis aurea non pusilla , in qua, 
barbam ipsius conditam esse dicebant . Tandem Earinus, a Domitiani 
voluptatibus , barbam radens primam (7) > 

Pergameo posuit dona sacrata Deo , 

nec deerant magis solliciti adolescentes’, qui barbam , suo raden- 
dam tempore , alicui deo jam antea devovissent , de quibus ait ad 
rem Statius : 

Ille genas Phaebo , crinem hic pascebat Jaceo. 

13. Nil ergo mirum , si, quas dicaverant, barbas , cum pri- 
mum ponerent , celebritate donarent. Altera nec deerat ratio , cur 
solemnia deberentur. Ut enim Quirites tirocinii die pueritiam exue- 
bant , sic , barba rasa , juventutem (8) ; atqui laeta dies , qua pu- 
ra toga dabatur in signum remoti custodis , et positae pueritiae ; 

E 2 lac- 


1) d. nb. 49. 

a) In , omnium Scipionir . 

t ) Sveton. in Calif. c. io. 

(4 ) Ad Atticum 1 , 1. epiit, iff. 


Q Sveton. in Ner. c. ii. 

.61 Petron. Stt. 

> 7 ) Statiua Thebaid. 8. 491. 

laeta ergo itidem illa , qua juventutem exuerent , atque in viros 
prima barbae abrasione transirent . Xenia igitur , coenae , convi- 
via (i) , atque , ut ait Juvenalis (2) , 

, . Plena domus libis , 

mosquc hic adeo fuit constans , ut usque ad sequiora imperii tem- 
pora perduraverit ; nec vilia dona , sed eo preciosa in mores in- 
ducta , ut • qui modica darent , aut levia, Ammiano (3) tradente, 
conviciis appeterentur . 

14. At quaeret fortasse quispiam , quinam in radendi mi- 
nisterio essent ? Servos , servasque fuisse primum ajo huic muneri 
destinatas , in publicis degentes tonstrinis , de quibus passim Plau- 
tus noster (4) . Servas etiam dixi , quarum quaedam , fortasse for- 
ma praestantiores , crumenis potius sedulam , quam barbis raden- 
dis, navabant operam , ut proinde festivissimus ille Martialis ad 
rem optime scripserit (S) . 

Sed ista tonstrix , Ammiane , non tondet : 

Non tondet , inquis . Quid ergo facit ? radit . 

15. Enim vero nobiliores Quiritium pueris egregia venustate 
tonsoribus utebantur : hinc poeta idem noster magnis extollit 
laudibus (6) 

Tonsorem puerum , sed arte talem , 

Qualis nec Thalamus fuit Neronis , 

Drusorum cui continere barbae . 

© # 

Unde vero tantam in pueros artem advenisse putemus ? A novacu- 
lis primum rudibus , ac retusis , quibus artem auspicarentur pueri, 
quo audaciores fierent , neque ad strictum peracuti ferramenti ge- 
nus expavescerent, ut ex iis colligo Petronii (7) verbis: rudis enim 
novacula, et in hoc retusa , ut pueris discentibus audaciam tonsoris daret . 

16. At quousque viguit novaculae ministerium ? Ad Aelium 
usque Hadrianum , qui prominentem barbam restituit , ut Dio (8), 
et melius exhibent nummi (9) quot extant. Ab Hadriano pogona- 
ti omnes ad Maximinum (10) Ciclopem , quem rasum (c r) numis- 
mata ostendunt: rasos item inspicimus Gordianos ambos, quos A- 
fricanos dicunt, Caeliumquc Balbinum (12;: prolixam Pupienus 
retinuit (13) barbam; at Philippus coercuit, et quodammodo (14) 

or- 

ornavit . Decius (1) novaculis est usus . A Treboniano ad Gallie- 
num barba ad cutem tonsa, et pene (2) rasa, si quosdam ex tyran- 
nis excipias , qui barbam (3) exhibent longam . A Claudio Gothigo 
ad magnum usque Constantinum nummi , quotquot extant, ita di- 
minutas ostendunt barbas , ut videantur hae suscipiendae denuo no- 
vaculae procliviores (4) . Constantinus itaque novaculam revocavit, 
eique reliqui (5) Caesares usque ad Phocam , si unum ( 6 ) philoso- 
phum Julianum excipias , morem gessere . Eadem pene proximis 
praeteritis hisce saeculis (obiter noto) barbae sors obtigit. Julius 
secundus barbam restituit , quae ad Clementem usque octavum ob- 
longa , donec varie tonsa , et castigata , variasque perpelTa vicis- 
situdines , sub Clemente undecimo omnino fuit abrasa . Ad antiquos 
redeo . Phocas, cum imperium ad Graecos vere transisset, aulae bar- 
bam reddidit (7) ; et Constantinus quartus ex prolixa barba pogo- 
natus est dictus . Ghoti , quippe qui Romanis obsequentes, rade- 
bantur (8) : contra vero Longobardi , quasi Longobarbi , a pro- 
lixa barba sic nuncupati (9) i quin etiam foeminae fluxam ita cae- 
sariem genis aptabant , ut nedum barbatae, sed horridae videren- 
tur . Brittanni vero , ut ait Caesar (ro) superiore labro excepto, 
reliquam radebant barbam : itemque Franci , ut ex Caroli Magni 
imagine colligi facile potest (n) . Contra vero Spartani , Plutar- 
co (12) tradente , barbam nutriebant , quia ornatum putabant 
pulcherrimum , ac minime sumptuosum . Philosophi etiam omnes, 
ac vilioris, tristiorisque vitae homines, barbam alere, melius dicam 
non curare , ad sequiora usque Apollinaris Sidonii tempora con- 
suevere (13) . 

17. Quid vero de Christianis dicam , ac praecipue Romanis, 
de quibus hanc septimus ille Gregorius , et quidem Maximus , sen- 
tentiam pronunciavit , Romanae Ecclesiae clerum ab ipsis Fidei 
Christianae primordiis barbae radendae morem (14) tenuisse? Grc- 
gorium veneramur , doctrina , sanctitate , robore , animi firmitu- 
dine , potestate praecipuum : verum in his , quae facti sunt , ho- 
minem novimus; in historia porro errare, decipi, labi humanum 
est . Itaque audacter censeo primos Christicolas barbam aluisse 
universos ; idque ex plurimis colligo . Primo , quia Christianorum 

re- 

religio nova quaedam philosophorum secta reputabatur ; ideoque 
palliis potius , ac penulis utebantur , quam togis ; suamque Paulus 
penulam Troade rogat afferendam (i) . Secundo quia Clementis 
Alexandrini tempestate in Christiano homine barbam mittere inter 
crimina quodammodo censebatur ; ait enim ipse in Pcdagogo nefas 
esse barbam , capillumve radere (a) quae est pulchritudo congenita , 
et ingenita . Tertio , quia contra Gregorii sententiam a concilio 
quarto Carthaginensi barbam radere clero praecipue interdictum: 
sic enim canone quarto habetur : clericus nec comam nutriat , nec 
barbam radat (3) . Quarto tandem Gregorii opinionem labefactant 
pretiosa illa intimae antiquitatis monumenta , vitris depicta , a 
Bonarotio , ac Boldetto exhibita (4) in quibus iterum , atque ite- 
rum , Petrus , Paulus , caetcrique nascentis Ecclesiae patres , flu- 
xa , ac prominenti barba graves apparent ; ut proinde Gregorii 
sententia Latinis non vera , Graecis non grata . 

18. Indicanda supersunt, quae religiosum quodammodo ton- 
dendi , ac radendi morem fecere . Quaedam jam degustavimus , 
dum barbam , comamque alicui deo dicatas scripsimus . Hinc ju- 
ratam (5) barbam hoc est numini consecratam apud Statium inveni- 
mus , et diis (6) libatas florentes genas apud Martialem . Taceo ve- 
tustissimum illum Nazareorum ritum Deo comae pascendae, dican- 
daeque . Illum unice attingam tondendae , aut radendae comae in 
summo rei , vel publicae , vel privatae discrimine ; illumque al- 
terum in mysteriorum initiatione celebratum . 

19. Ad primum quod attinet, patres familias filiorum capita 
devovisse Tertullianus (7) admonuit: quis enim (ait ille) non exin- 
de totum filii caput reatui vovet , aut aliquem excipit crinem , aut tota 
novacula prosecat pro publica aut privata devotione ? Idem factum pro 
obtinenda , vel recuperanda corporis valetudine tradit Censori- 
nus (8). Tenaces autem hujus moris usque ad sequiora tempora fuis- 
se Romanos vel illud ostendit, quod in vita Benedicti (9) tradit Ana- 
stasius de Romano Imperatore filiorum capillos Vaticanis aris offe- 
rente : maximus enim ille Pontifex una cum clero , et exercitu , sus- 
cepit mallones capillorum domini 'Justiniani , et Heraclii filiorum clemen- 
tissimi principis . 

20. Idem omnino erat cum pelago ventus irasceretur (10), fa- 

t um- 

tumque nautis immineret extremum : capillos enim ponere naufra- 
gorum erat ultimum votum, quibus irascentia maris numina fe pla- 
care arbitrabantur . Si ergo voti compotes fierent: 

Tunc stagnante sinu gaudent ibi vertice raso . 

Garrula securi narrare pericula nautae (1) . 

Capillos vero nocte intempesta in navi praecidere scelus erat ; nec 
licebat id, nisi cum mare inhorruisset. Itaque in navi Lycae Taren- 
tini (2) unus forte ex vectoribus notavit sibi ad lunam tonsorem intempes- 
tivo inhaerentem ministerio , e xecratusque omen , quod imitaretur naufra- 
gorum ultimum votum , in cubile rejectus est . Gcorgius Herardus , ac 
Franciscus Hottomanus , duo certe lumina prima Senatus, de hoc 
ritu locutum fuisse putant gentium Apostolum , cum fluctus irati , 
nubesque undique adductae diem tenebris obruissent : cum enim 
Paulus nautas exterritos, atque ad officia trepidantes inspiceret, 
sic eos est affatus: nullius vestrum (4) capillus de capite peribit: quasi 
dixisset eo non esse vectoribus aequor iratum , ut naufragorum imi- 
tari ultima vota debuissent . Contra ego, et absque errandi formi- 
dine , Apostolum , a gentium ritibus abhorrentem , ad haec sa- 
ne censeo non respexisse , sed ad ea nostri potius verba Servato- 
ris dicentis numeratos esse capitis nostri capillos , ut sic in divini Numi- 
nis custodia securi nautae conquiescerent . 

21. Satis de his : ad initiationes veniamus . Initiationis cujus- 
que mysterium hoc erat (s) tondendae scilicet comae : viderint er- 
go immane quantum aberraverint , qui clericorum tonsuram a ser- 
vili schemate putant acceptam , quasi clerici , ut divino mancipati 
servitio , ita ad servorum instar detonderentur . Qui ista credunt 
( et maximi sane scriptores credunt) mirum errant in modum : ista 
porro non comae tonsurae , sed coronae calvitio sunt unice tribuen- 
da . Si contumeliosam ergo hanc , servilemque decalvationis figu- 
ram in clericos manasse dicamus , ut tamquam Deo mancipati ha- 
berentur, et contumelias pro ejus nomine facilius sustinerent, 
non abnuo ; si hac de causa detonsos , et abnuo , et contra sen- 
tentiam dico , 

22. Apud plerasque gentes , ipsosque item Romanos , illa- 
tam capitis abrasione contumeliam plures tradunt (6) . Itaque pri- 
mis illis nostrae Religionis propagatoribus, contumeliosa haec in- 
ter alias poena a Romanis (7) inflicta : Novacula acuta caput ejus radi- 
te 


O 7 u venti. Satir. 11. 

te ut vel sic erubescat . Abraso capite decalvetur (i) : ita loquebantur 
immanes illi Cacsares , proconsules ,. propraetores . Ignominiosa ea 
igitur capitis deformatio , qua martyres multi, ac primus inter Ec- 
clesiae Pontifices summos Petrus affecti sunt, clericalem coronam pe- 

J erisse censetur, quae, ut ait alter (a) ex Patribus, infamiam in 
onorem , illusionem in gloriam converteret . Quam ob rem tanta 
fuit corona haec veneratione donata , ut per eam adjurare nec (3) 
Hieronymus erubuerit, neque Augustinus. 

23. At non idem dixerim de Tonsura . Haec erat sane ini- 
tiationis (4) cujusque mysterium , quasi ita detonsus novam vitam 
ingrederetur , atque intondentis quamdam veniret adoptionem. 
Hinc nova nupta, tamquam novam sentiens vitam, ac potestatem, 
detondebatur (s) , ideoque virgines dicebantur intonsae, a quo vo- 
cabulo nomen apud Insubres defluxit di tosa , e tosetta , ut Mura- 
torius (6) observat. Sequioribus usque seculis Romani patricii ( 7 ) 
non aliter adoptabant quam adoptandos detondendo. Dum igitur 
laicus in sor^pm Domini esset advocandus , dum coelestis vitae 
admitteretur initiis , dum in Pontificis sacra , potestatemque veni- 
ret, aequum erat profecto, ut eam capitis experiretur tonsuram , 
quae initiationis cujusque mysteria comitabatur. 

24. Haec de radendi, ac tondendi more dixisse satis puto. 
Quaedam forte superessent analecta: servorum nempe, libertorum- 
que rasura : crinium in morientibus fatalis ablatio , Mercurio aut 
Proserpinae adseripta : varia comae, aut barbae tondendae ratio 
subjectis gentibus a victoribus imperata . Sed ne vestra abuti beni- 
gnitate (melius dicam ) ne noctuas videar Athenas mittere , conti- 
cesco , plura me dixisse fortasse ratus , quae magis silentii decebat 
obsequio praeterire. Pridie kalendas Quinctiles 177S. 

Philippus Trenta pro S. R. Ecclesia Bononiae praetor. 

DISSERTATIO IV. 

De varia Comat , aut Barbae tondendae ratione victu populis 
a victoribus impetrata . 

Etsi vobis. Collegae optimi, omnia suppetant, quae consequi in- 
genio , aut usu homines , aut diligentia possunt , alienum tamen 
non arbitror analecta illa colligere, quae, imperio vestro , a me col- 
ligenda duxistis . Cum enim de vario veterum tondendi, aut raden- 
di more , superiori , Gellium redarguens , oratione tractaverim , de 
illa me comae , aut barbae tondendae ratione acturum dixi , 
quam subjectis populis victrices imperant nationes , aut in mores 
inducunt . De his igitur dum paucis disseram , patrio more ramum 
oleae protendam ; vobisque , nunc in tuenda , nunc in evertenda 
Gellii memoria , utraque acie pugnantibus , eas , caduceatoris ju- 
re , faciam inducias , quibus hodie saltem , Gellio sit terra levis, 
manesque placide conquiescant . 

2. Ea quidem impotentium hominum saepe in hac vivendi 
consuetudine animos incessit superbia , ut subjectis gentibus eam 
ingerant formidinem , qua animam , et corpus ad servilem quam- 
dam nedum virtutum, sed et vitiorum imitationem forte componant. 
De Antiocho , post oculum telo ammissum, est traditum eum exi- 
lio multasse, qui caecum pinxisset ; praemiis vero, qui oculi vi- 
tium converso vultu pingens celasset, affecisse; favore demum eos 
fuisse aulicos prosecutum , qui lumine , vel lippiente , vel obducto, 
suum studiose regem imitati fuissent . De Aethiopum autem gente 
id nos edocet Diodorus (i), eos adeo suum esse regem imitatos, ut, 
si quando aliqua ille corporis parte debilitaretur , omnes sua spon- 
te dolerent ; turpe existimantes , rege claudo , aut monoculo , 
claudos omnes non esse , aut monoculos . Plura de Romanis ( quae 
instituti potius nostri ratio est ) exempla narrantur : unum ego 
Neronis afferam , cujus histrioniae artis , et mimicae mirus ardor, 
cujus luxuria in omnia pene vitia diffluens , in causa fuere cur 
aediles , praetores , consules , histrioniam facere cogerentur , cur 
illustribus matronis prostibula ipsa prostarent , cur demum tetcr- 
rima vitia, virtutum imitamenta viderentur (2) . 

F 3. At 

3. At in vestium usu , ac barbae comaeque tonsura , mos 
hic profecto ad nos usque constantius manavit . Quorum enim 
arma praevaluere , eorum et vestis , et lingua , et tonsura caeteris 
quoque gentibus vivendi fuit canon ; ut qui victorum veste, et lin- 
gua , et tonsura uterentur, se beatissimos reputarent . Duo vix ef- 
fluxere secula , vigetque adhuc ejus temporis memoria , quo Ca- 
rolus Romanorum imperator , filiusque rex Philippus varios impe- 
rio populos rexerunt . Italia , olim gentium fere omnium domina , 
deinde serva ad quarti aevum usque Philippi , ct barba, et coma, 
et veste , et eloquio Hispanicum avide morem secuta est (1) . Ad 
Gallos hinc ab Hispanis fortuna deflexit ; statimque rasa penitus 
barba, caesaries corymbio commutata , vestes Gallorum receptae, 
dictum non elegans, nisi Arari advectum: majori ne cum Italo- 
rum injuria , an ignominia , non satis facile constat . 

4. De hac igitur re pauca disserens , illud demonstrare co- 
nabor, acceptum vestium , linguae , ac tonsurae morem, singu- 
lare erga illos obsequii pignus ostendere, a quibus accipiebantur, 
ac non levius praebuisse illorum dominii , aut principatus indi- 
cium . Hinc coloniis quibusdam , tradente (2) Livio , concessum , 
ut Romana et veste, et lingua uterentur. Quare non injuria tam- 
quam imminutae majestatis reum , Metellus Siciliae praetor Mar- 
cum Tullium arguens dixit , indignum facinus esse , quod ipse in Sira- 
cusarum senatu Graeca verba fecisset : quod quidem apud Graecos graece 
locutus esset ; id feri nullo modo posse (3) . Optimo item jure Germa- 
nicum Tiberius increpuit, quod Alexandriae Graecum habitum (4) 
usurpasset . Hinc Antoninum Septimii Caesaris filium, a Germani- 
ca veste Caracallam nuncupatum , senatui legimus invisum , quod 
ita Germanos amaverit , ut , quo eorum usque comam rectius imi- 
taretur , flavicomum capiti corymbion aptasset (s) . Hinc e con- 
trario Claudius Pamphiliae virum Latinae linguae ignarum civita- 
te (6) privavit ; ac Tiberius centurionem graece in senatu loquen- 
tem tacere (7) jussit. Haec autem, Collegae optimi, ea duci ratio- 
ne non ignoratis , qua , ut ait Valerius (8) Maximus , Romano- 
rum honos per omnes gentes diffunderetur venerabilior; quippe qui 
nulla in re pallio togam subjici debere arbitrarentur . 

5. Romanorum imperio a barbaris afflicto, atque ad exi- 

tium 


(1) P. Bettinelli neilt Prefuione elle mc 
TnRedie p. ii. 

tiuni pene vergente , rempublicam a Zenone Caesare Theodoricus 
beneficiario quodam, ut ita dicam , jure regendam suscepit . Non 
igitur mirum , si Romana et veste , et tonsura usus fuerit , ut in 
ejus nummis intuemur ; si eadem dignitatum Romanarum nomina 
retinuerit , si leges , si edicta suis usque Gothis Romana lingua 
dictaverit, ut Cassiodorus (i) indigitat . Contra vero Longobar- 
dis , quia nullo alio , quam belli jure , rerum in Italia potiti 
sunt , Romanam placuit evertere vestem , atque tonsuram : cervi- 
cem quippe ipsi , tradente Paulo (2) Diacono , usque ad occipi- 
tium radentes nudabant , capillos a facie usque ad os dimissos, 
fluxosque habentes , quos in utramque partem in frontis discri- 
mina dividebant : vestimenta vero eis erant laxa, et linea, ornata 
institis latioribus vario colore contextis . Bellum hinc perpetuum , 
una et mortiferum , inter Romanos , ac Longobardos exarsit : 
qui ex his quandoque fidelitatem sancto Petro juravere ( verba re- 
fero (3) Anastasii ) more Romanorum fuere tonsurati : qui ex illis ad 
Longobardos transierunt , et in adversum ire morem debuere : 
Liutprandus enim ( sunt verba vitae Gregorii tertii ) multos nobiles 
de Romanis more Longobardorum totondit , et vestivit (4) . En igitur , 
ut puto , perspicuum in subeunda vestis , ac tonsurae varietate , 
varii principatus indicium , atque argumentum . 

- 6. Tandem a Longobardis ad Francos devenit imperium; 

sed audax omnia perpeti potius , quam Caroli jugum , Beneven- 
tanorum princeps Grimoaldus , cum Francis varia belli fortuna 
congressus est ; donec majori potentiae cessit , nonnulla tamen di- 
gnitate retenta , ac beneficiario imperio super Beneventanos con- 
servato ; ea tamen lege, ut ab Anonimo Salernitano (5) habemus, 
qua Longobardorum mentum tonderi faceret, ut Francos imita- 
rentur, utque ex hoc tonsurae imperatae more quae victrix, quae 
domina gens esset, quam commode agnosci posset. 

7. Exemplum aliud hujusce rei praeclarissimum in Carolino 
codice Hadrianus exhibet primus in sua (6j ad Magnum Carolum 
epistola de Arrigisio duce , Graecorum partibus favente : libeat 
hic ipsamet verba tanti referre Pontificis : Arrigisus a Graeco impe- 
ratore petiit auxilium , et honorem patriciatus una cum ducato Neapolita- 
no sub integritate : pro qua re pollicitus est , tam in tonsura , quam in 
vestibus usu Graecorum perfrui sub ejusdem Imperatoris ditione. Haec au- 
' F 2 diens 

diens autem Imperator , emisit illi suos legatos ferentes secum vestes auro 
textas , et pectinem , et forcipes sicuti illi praedictus Arricbisus indui , et 
tonderi pollicitus est. Quanti ergo veteres solemnem hanc fecerint 
tonsurae caeremoniam ad praebendum principatus indicium satis 
liquere jam puto. 

8. A Carolo Magno Pontificis maximi res amplificatae . Cum 
ergo Francorum Romae praevaleret imperium , Graecorum in ton- 
sura proinde mores Pontificum a Romanis absimiles . Hinc sibi no- 
tat Agnellus , Ravennates , quippe qui Graecum , non Romanum 
sequerentur morem , incessisse barbatos (i) et Goldastus ipse in 
Caroli Magni vita (2) cunctas fere vetustissimas monachorum im- 
magines testatur se inspexisse barbatas ; quin immo Sidonius ipse 
Galliae clericos ( Galliis nondum Francorum vi , ac virtute subju- 
gatis ) Galliae clericos affirmat barbatos (3) . 

9. Enim vero Gregorius ille septimus , quem non modo ma- 
gnum , sed maximum aequo sane jure appellamus , ut ad debi- 
tam erga Latinae , atque ideo universae Ecclesiae supremum Pon- 
tificem obedientiam omnes gentes excitaret , in Graecis barbam 
sacerdotibus improbavit (4) ; hineque dissidium Graecos inter La- 
tinosque excitatum , licet Gregorius Romanae Ecclesiae clerum ( ut 
superiori oratione adnotavimus ) ab ipsis Fidei Christianae primor- 
diis barbae radendae morem tenuifle pronunciaverit . Quamobrem 
etfi rebus addicti fecularibus barbam omnes enutrirent , eam ta- 
men llatim ponebant , cum sacris initiarentur : hinc Petrus Damia- 
nus haec (s) ait: Ecclesiarum rectores tanto vertiginis jactantur impulsu, 
ut eos a secularibus barbirasium quidem dividat , sed actio non discernat : 
et de Dominico adhuc laico , quem Veneti episcopum postula- 
runt , ait Dandulus (6) invitum , abscissa sibi barba, episcopatum 
cepiife . Tandem de Gregorio ipfomct septimo ejus (7) vita claris- 
simum exhibet testimonium . Ipfum nempe pontificem sexaginta 
beati Petri manfionarios exilio multaffe : Erant enim ( refero ipfa 
verba ) cives Romani uxorati , seu concubinarii barba rasi , & mitrati, 
asserentes se cardinales presbyteros esse . 

10. Gregorium sequuti , qui post ipsum Romanam cathe- 
dram tenuere , nedum barbae rasuram , sed etiam linguam , qua 
Latina Ecclesia usa semper fuerat, aeternum retinuendam esse cen- 
suerunt . Cum enim sub Julio secundo laxiores Romanorum mo- 
res 


(1) Agnell. in Vita archiepijc. Damiani. 
(») QnJdair. in Vit, Caroli Magni . 

<$) Sidon. Apollinar. I. 4. epice . 24. 

(4) S. Gregor. VII. epiccoiar, 1 . 8 * 


M S. Petr. Dam. 

( 5 ) Andr. Dand. in Cronife 
(7) £x Vita Greg, V 1 J. 

res in luxuriam vergerent , cum nemo ex clericis sibi placeret , ne- 
mo sibi bellus videretur , cui non prominens , ac fluxa barba; hinc 
sinodus Lateranensis , hinc septimus Clemens , hinc Paulus ter- 
tius ( licet Pierius Valerianus eruditam pro sacerdotum barbis ora- 
tionem scripserit ) perpetua clericalem barbam abrasione damna- 
runt . Quo vero ad linguam pertinet , quot rixas , quot dissidia, 
quot pene dixerim praelia nostrates inter , et novatores , ista non 
peperit , quam hi a sacrificiis , a precibus expungendam expostu- 
labant? Verum Tridentini patres , ut aeternum Romanae Ecclesiae 
super caeteras principatum ostenderent , conservarentque , Lati- 
nam linguam in sacrificiis , ac precibus , eousque duxere servandam . 
Dum pater Aeneas Capitolii immobile saxum 
Accolet (i) 

ti. Haec sunt. Collegae optimi , analecta illa , quae impe- 
rio vestro colligenda suscepi . Recte ne collegerim , senserimve , 
doctiorum , immo vestrum judicium esto , quibus me libentissime, 
meaque haec universa subjicio. Idibus Maii 1776. 

Philippus Trcnta pro S. R. Ecclesia Bononiae praetor . 


DISSERTATIO V. 

De Flagris, et Fustibus . 

Duo legenti mihi Amphitruonis fabulam Plauti uostri carmina 
occurrunt , Sodales , quae vobis hodierna die proferre injucundum 
non arbitror: ait enim Sosiae Mercurius (2) : 

Faciam ego hodie te superbum , nisi hinc abis 
Quo nam modo ? 

inquit Sosia : reponit vero Mercurius : 

Auferere , non abibis , si ego fiutem sumpsero . 

Cur superbum facturus fuisset Sosiam Mercurius , si fustem sumpse- 
rit, a nemine dictum inveni. Tacent enim hic Taubmannus in adver- 
sariis , Parens in Electis , Gruterus in Acidaliis ; caetcrique , quos 
viderim , haerent . Itaque non abs re , Sodales , me facturum puto, 
si qualiscumque ea sit, meam in hunc locum sententiam proferam. 

2. Qui Plautinis numeris delectantur , et salibus , optime cal- 
lent plurimos Marcum Accium in verbis jocos fecisse ; ut proinde 

ve* 


(O Virgil. JEneid. (O Amphitr. Acc. i. K«. i.T.aor. 

Venusinus ille noster (i) Plautinos, et numeros , et sales , nimium 
patienter , ne dicam stulte , laudatos asserere non dubitaverit . Si 
ergo hic Accium nostrum ( ut olim putaveram ) verborum lusum fe- 
cisse dicamus , nil aliud aedepol hoc SUPERBUM FACERE SUM- 
PTIS FUSTIBUS sibi vult, quam sublimem actum Sosiam verbera- 
re ; hoc enim modo , dum Sosia caeteris capite supereminet verbe- 
randus, lepido, ac lusorio quodam modo superbus efficitur. 

3. Servos autem ( cum bubulis forent coriis, aut virgis ulmeis 
conterendi ) sublimes fuisse raptos , ita ut pensilis uvae figuram red- 
derent , pluribus in locis Accius idem testatur : si quidem in Mi- 
lite glorioso hae» habeat (2) ; 

Ducite istum : si non sequitur , rapte sublimem foras : 

Facite inter terram, atque coelum , ut medius sit : discindite. 
et in Poenulo (3) 

Siquidem tu es meam futurus pro uva pensilis : 
et in hoc eodem Amphitruone (4) idem ipse ait Sosia : 

Neque ego hac nocte longiorem me vidisse censeo , 

Nisi item unam, verberatus quam pependi perpetem : 
et in Menechmis (S) 

At ego te pendentem fodiam stimulis triginta dies: 
et in Mostellaria (6) ; 

Verberibus caedere , lutum, pendens : 
et tandem in Casina (7) : 

Nulla causa est , quin pendentem me , uxor , virgis verberes . 

4. Enim vero Plautinum dictum A ttico magis sale conspersum 
dixerim , si jocum in his verbis : auferere ,non abibis ponamus ; ver- 
bum auferere est aequivocum ; saudapila enim aeque , ac exaphoro, 
auferri quis potest. Si servum igitur Sosiam, ad mortem usque di- 
verberatum, non suis certe abiturum pedibus, sed auferendum alie- 
nis , intelligas ( ut proprie innuit Mercurius ) non equidem Sosia 
superbus fit. Dum ergo , auferere , Sosiae Mercurius infit, ludit in 
verbo , superbumque ifacturum ait servum statim ac non suis abi- 
turum pedibus, sed alienis quasi exaphoro auferendum, vehendum- 
que pollicitetur . 

S- Cum has tamen Plautini hujus joci causas ariolarer , non 
satis mihi placebam ; quia inexplicata illa supererat Plauti parti- 
cula, in qua omnem proprii lusus videtur Plautus posuisse ratio- 
nem , 


a 

( 4 > 


Horat. in epiit. «d Pii. 

Aci. <. icen. I. v. i. , et i. 
Act. 1. icen. a. v. yy. 

Act. 1. rcen. 1. v. 113. 


CO Act. <• icen. t. veri. 4S. 

(*) Moit. ici. {. icen. ult. v, 45. 
{ 7 J Act. J. icen. 4. r. 14. 

nem, nempe, si flistem sumpsero . Age vero; cur Sosiam superbum 
ait Mercurius , si fustem sumpserit , evasurum ? Ego in eam sane 
sententiam venio , ut eo superbum credam evasurum Sosiam , quo 
Mercurius ait, se non flagrum , std fustem esse sumpturum : meam 
autem sententiam sequentia nedum argumenta probare , verum 
etiam demonstrare videntur . 

6. Flagris quidem servi, ingenui fustibus plectebantur. En 
igitur superbus effectus Sosia , si sumpta fuste Mercurius , tam- 
quam in ingenuum , animadvertat in Sosiam . Ita enim ait Calis- 
tratus (1) : non omnes fustibus coedi solent , sed hi dumtaxat qui liberi sunt. 
Flagra igitur, sive flagella , propria servorum ; ita ajente ad rem 
Macro juris consulto (2) ; in servorum perfona ita observatur, ut exem- 
plo umiliorum puniantur : et ex quibus causis liber fustibus coeditur , ex 
his servus flagellis coedi, et domino reddi jubetur: quod quidem Ermo- 
genianus his comprobat (3) verbis; servi flagellis caesi dominis resti - 
tuuntur, liberi vero fustibus subjiciuntur : optime autem omnium Pau- 
lus in haec disserit (4) verba ; liberos quidem fustibus caesos in trien- 
nium relegabis , aut , si sordidiores erunt , in opus publicum ejusdem tem- 
poris dabis : servos , flagellis caesos , in metallum damnabis . Si non ma- 
gnae pecuniae res fuerint, liberos fustibus , servos flagellis caesos dimitte- 
re poteris . 

7. Hinc igitur colligo, duplici Mercurium ratione , ea cum 
Sosia verba usurpasse ; facere , sumptis fustibus , superbum vole- 
bat Sosiam , et quia Deo non par erat flagrum ( servile quidem tor- 
mentum ) manibus arripere , et quia sic nobiliori ingenuorum , 
quin immo etiam militum , poena, non sane servorum, Sosiam il- 
lum volebat plectere , quippe quem perbelle pugnatam pugnam , 
unde adveniebat, describentem Mercurius audierat . 

8. Sicuti enim Sosia , non imperitum , sed strenuum se omni- 
no militem , in ea pugnae descriptione probaverat , ita non illepi- 
da sane mea mihi animadversio videtur, si meminisse nos libeat in 
fustigatione non carnificem , neque lictores fuisse poenae adminis- 
tros. At qui tribunus signum fustigationis dabat, reum leviter tan- 
gens, quem postea milites fustibus conficiebant: quorum testis no- 
bis adest Polibius , qui haec scripsit (2) fustem capiens tribunus con- 
demnatum leviter tangit , et delibat ; quo facto omnes , qui in castris sunt, 
fustibus occidunt . 

9. No- 


ti) Lcr. »S. (. *. fi. de Poen- (4) LeR. 4 . <t Ue inced. Ruin. »»ufr- #. 1 . 

(>) Lcr. io. 8 . de Poen. ({) l’olib. bisrar. 1. 4. 

I) ) Le&. fimi. fi. de isjar. ei ftmoi. libel. 

9. Nostris etiam temporibus nobiliorem ajunt mortem , qua 
noxii milites ignitis globulis pereunt , quam qui a carnifice rapiun- 
tur in furcas ! Hinc Severus ille Alexander , ut reum quemdam ser- 
vili poena damnatum , superbum quodammodo efficeret , crucem 
caeteris altiorem , minioque illinendam esse decrevit , si Lampri- 
dio fidem praebeamus (1) . Hinc, et nostris acceptum moribus, ut 
nobiles ultore gladio , plebeii restibus conficiantnr . 

1 o. Flagrorum igitur poena nedum poena fustium probrosior, 
verum etiam acerbior. ; Probrosiorem fuisse, vel id ostendit, quod 
veteres pene omnes indigitant, flagra nempe, seu flagella , verbe- 
ra appellari servilia . Calistratus siquidem in libro sexto de cogni- 
tionibus ita loquitur : in metallum damnatis libertas adimitur, tam 

etiam verberibus servilibus coercentur (2) . 

tr. Acerbiorem vero fuisse vel ex eo dignosci facile valet , 
quo flagrorum poena vera dicitur castigatio, fustium autem ita le- 
vis , ut potius admonitio dicenda fuerit, Calistrato, et Ulpiano (3) 
ita ajcntibus : poena aut vitam adimunt, aut servitutem injungunt, aut 
civitatem auferunt , aut exilium continent , aut corporis coercitionem , ve- 
luti fustium ADMONITIO , flagellorum CASTIGATIO : en immane 
quantum fustium a flagrorum poena differret . 

12. Hinc flagris caesi quia membratim fere concisi, et quafi 
ad mortem acti , crucibus erant adfixi : de quibus haec habet Li- 
vius (4) : multi occisi, alii capti, alii verberati crucibus adfixi: et Jo- 
seph Flavius de suae gentis excidio verba faciens haec ait: flagella- 
ti crucifigebantur : (5) ac denique Macrobius ita loquitur (6) : diver- 
beratum servum sub furca medio circo ad supplicium egerat . 

13. Superbus igitur jure , et quidem maximo, Sosia fit nos- 
ter, fustem sumente Mercurio, cum evaserit flagra , quae. quidem 
et acerba , et servo digna, et vilissimo sanguini destinata, carnem- 
que, quasi laridum coqui cultro subjectum concidentia. Servo in- 
quam digna , et vilissimis destinata ; ita opportune ajente Petro- 
nio: tentantque funibus vilissimo sanguine tutelam navis placare (7): acer- 
ba vero , ut in eadem ipsamet scena noster testatur Sosia dum 
ait (8) . 

Quid faciam nunc, si tres viri me in carcerem compegerint ? 

Inde, quasi e promptuaria cella, depromar ad flagrum . 

14. Equidem ex hisce duobus unice versibus quam acerba , 

quam 


(Q Ltmprid. in Vit. Alex. Ser. (O Flav. Jos. in Excid. t. 32. 

(a; Leg. 11. ff. de lare Fisci . (6) SaturnJ. I. 1. v. 10. 

(3) Leg. ff ec 7. ff. de Poenis. (7) Petron. in S*r. 

(4) Liv. bisc. 1. 34. (S) rixut.Aropkitr. xct. 1. sc. l. v. 3. 

quam gravis , quam servo tantum homine digna flagrorum esset 
poena satis recte conjicio. Somniant quippe meo quidem sensu Ni- 
zolius , atque Ambrosius (i) dum promptuariam cellam carcerem 
fuisse arbitrantur : eam ego puto fuisse cellam , quam nos Itali , 
DISPENSA , vocamus . Et re quidem vera promptuarium sumit Ca- 
to (2) pro cella , in qua res ad victum necessariae adservantur, ut 
statim promi possint. Sensus itaque Sosiae is est, ut acerbam flagro- 
rum exprimat poenam ; atque ita mihi secum ipse videtur colloqui. 
Quid , si ego , quasi caro salita , vel bubula , quae a promptuaria cella 
aT culinam deducta , variis caeditur modis , atque discinditur , utqut 
tenerior fiat , varie contunditur, ac verberatur , depromar ipse ad flagrum, 
ad verbera ? 

1$. Perbelle sensus hic illuftratur ex Tertulliani (3) verbis/qui 
haec ait : cur cellarum promarum potius vocabulo usus est , et non ali- 
cujus loci receptorii , nisi quia in cellis promis caro salita , et usui reposi- 
ta servatur , depromenda illinc suo tempore ? Timebat igitur Sosia poe- 
nam sane acerbissimam; ne scilicet(uti e promptuaria cella bubulae 
frustum , aut laridum , aut petasunculum coquus contundit , si- 
ve discerpit ) ita ipse contundendus depromeretur ad flagrum . 

16. Quae cum ita sint quisnam quaeso non videt quanta cum 
ratione Mercurius merito Sosiam superbum se facturum dixerit, si 
ab acerba aeque , ac probrosa flagrorum poena abstinuerit , si So- 
siam ictibus , homine ingenuo atque etiam milite non indignis 
affecerit, si denique fustem sumpserit . Nonis Juniis 177 6. 

Philippus Trenta pro S. R. Ecclesia Bononiae praetor. 


DISSERTATIO VI. 

De nocturnis Deambulonibus . 

Locum Plauti nostri non modo suboscurum , verum etiam tot cla- 
ris in Plautum scriptoribus inaccessum , pro viribus , Sodales, illus- 
trare conabor. Sic in Amphitruone Mercurius Sosiam alloquitur (4): 
Nunc profecto vapula ob mendacium . 

Reponit Sosia. •. 

Non aedepol volo profecto ; > 

G sub- 


(O Nfaol. et Calepin. in Lex. Verto. (Q Tertullien. de Remrrect. ctrn. c, 17. 
n Cella Promptui eia . (4) Act, l. rcen. X. v, u 4. 

W Cato de re rustica cap. IU ... v t 

subdit vero Mercurius : 

At pol profecto ingratiis : 

Hoc quidem profecto certum est , non arbitrarium . 

2. Si obvium , minusque conditum amemus sensum , qua- 
terni hi profecto adverbialiter sunt sumendi ; et sic tertius ille pro- 
fecto ingratiis hunc reddet sensum , vapula profecto ingratiis : hoc 
est: vapula, velis, nolis : vapula , te etiam invito, et non ita ar- 
bitrante ; hoc enim profecto certum est non arbitrarium, nil scili- 
cet a tuo pendet arbitrio , ut verbera effugias . Ita omnes tenue- 
runt , ac tenent . 

3. At mea mihi rectissima , licet nova, interpretatio vide- 
tur, si tertium illud profecto non adverbialiter, sed pro verbo ad- 
sumamus ; hic enim tunc aderit perlepidus sensus : vapula oh men- 
dacium, ait Mercurius : at nolo profecto , iniit Sosia; nec enim le- 
viusculum, aut nullum illud mendacium fuste plectendum. Atqui 
profecto ingratiis, hoc est; huc ingratiis advento, fustes debentur, re- 
ponit jure Mercurius; verbera quippe erant merito impingenda pro- 
fecto. ingratiis , advento scilicet legibus ipsis adversis , ac reluctanti- 
bus : hoc autem sensu retento , alter ille maxime fulget versus . 

Hoc quidem profecto certum est, non arbitrarium. 

Vapulatio enim illa, quam contra legem profecto , adventoque Sosiae 
est minatus Mercurius , non a verberantis prodit arbitrio , sed a 
lege ipsa statuitur , ut proinde certa sit , non arbitraria ; atque ea 
certe majori cum ratione, qua ait paulo ante Mercurius , se ununv 
ex militibus esse vigilibus, quos Creon rex nocturnos in civitate lo- 
caverat (t) : 

Rex Creon vigiles nocturnos singulos semper locat. 

4. At dicet fortasse quispiam: unde hanc sumis audacter le- 
gem ? A variis sane eam colligo vetustatis monumentis , ab Accio 
ipso vel nostro, ab ipsismet Sosiae verbis in hacmet scena cum Mer- 
curio prolatis. Legem adfuisse populi nedum Romani, sed gentium 
ferme omnium apud cultioris notae homines satis constat , qua cau- 
tum erat , ne cui noctis conticinio per urbem iter facere liceret : 
audacissimi quippe juvenes , nocturnique grassatores vias obside- 
bant : sed heus tu , ait ad rem (2) Apulejus , cave regrediare a coena ma- 
turius , nam vesana factio nobilissimorum juvenum pacem publicam infe- 
cit ; et possim trucidatos per medias plateas videbis jacere . Quid Cajus, 
quid Nero noctis facerent a Tacito (3) , ac Svetonio quisque va- 
let 


(O Amriitr..»ct 1 . »een. l.v. Ijij. (j) T*cit. in Annii. S7«t. i» C»Jig. et ia 

(O 1» ApuJcjui MUciior. I, Neron. 

Iet accipere: optime vero hunc tangit morem Plautus in Trinum- 
mo (i) ubi Lysiteles adolescens haec ait : 

lsthdec ego mihi semper habui aetati integumentum meae, 

Ne penetrarem me usquam , ubi esset damni conciliabulum , 

Ne noctu irem obambulatum . 

Comprimenda ergo erat legibus nocturnarum deambulationum au- 
dacia , atque aequius erat hanc sane legem servari turbulentissimis 
illis belli Punici secundi temporibus, quibus suas Accius noster exa- 
rabat comoedias . 

4. Verum in hac met ipsa, de qua agimus, Amphitruonis sce- 
na Plautus perlepide Plautum explicat : ita enim in ipsomet sui 
sermonis exordio (2) loquitur Sosia : 

Oui me alter est audacior homo , aut confidentior ? 

Juventutis mores qui sciam , qui hoc noctis solus ambulem ? 
Quid faciam nunc , si tresviri me in carcerem compegerint ? 
Inde quasi a promptuaria cella depromar ad flagrum : 

Nec causam mihi dicere liceat, neque in hero quicquam auxilii fiat? 
Nec quisquam sit quin me omnes esse dignum deputent : ita 
Quasi incudem me miserum homines octo validi caedant : ita 
Peregre adveniens hospitio publicitus accipiar . 

Haec heri immodestia coegit me, qui hoc 
Noctis a portu ingratiis excitavit . 

Nonne idem hoc luci me mittere potuit ? 

Quorsum vero tantus flagellorum timor , quorsum tam grandis 
trium virorum metus, quod hoc noctis obambulet Sosia , nisi haec 
noctis ambulatio, nisi nocturna haec sane profectio fieret ingratiis, 
legibus scilicet adversis, ac reluctantibus ? Certa igitur Sosiae , in- 
gratiis profecto adventoque non arbitraria minatur verbera Majae filius; 

At pol profecto ingratiis : 

Hoc quidem profecto certum est , non arbitrarium (3) : 
quae sane Mercurii minae, atque indicta verbera hieme gallica fri- 
gidiora fuissent, nisi verbera illa noctu obambulantibus lege essent 
infligenda . 

6 . Hoc idem clarius ostendunt triumviri illi capitales , quos 
merito timet Sosia . Munus enim eorum erat cognoscere de ser- 
vorum admissis , aut hujusmodi viliorum capitum ad columnam 
Maeniam , ut ad Taciti nostri annales sibi (4) notavit Lipsius , quia 
immo et idem noster in Aulularia testatur Plautus , ubi Euclio se- 
nex adversus coquum haec ait (5) . G 2 Evcl. 


(1) Acu a. icen. a. v. ja. (4} Jnit. Lipi. ad Tacir. Annal- p. 141. 

(a) Act. 1. ccen. 1. in princip» (?) Plaut. inAoluiar. act. 3. sc. a. 

C 3 ) Piant, loc« cit. 

Evcl. redi , qua fugis nunc ? Tene, tene 

Congr. quid stolide clamas ? 

Evcl. quia ad tres viros jam ego deferam tuum nomen 
Hisque sane triumviris validi illi erant octo lictores , quos metuit 
Sosia, ne de suo facerent corpore incudinem , ut tradit clarissimus 
Hottomanus (i) . 

7. Si ergo ad flagrum , et verbera, quasi e promptuaria cel- 
la , per triumviros capitales , ex quo noctis ambulet , Sosia hic 
noster depromi timet : si ob haec sibi servo causam dicere non li- 
cet , nec ab hero absente auxilium adest : si dignum se tandem fa- 
tetur de omnibus dijudicandum , quem octo validi homines caedant, 
ex quo heri immodestia coegit , ut ingratiis , adversisque legibus 
hoc noctis tempore profectus foret , optimo sane jure ait Mercu- 
rius , flagrum Sosiae, si non ob leviusculum mendacium, at pol 
ingratiis profecto esse infligendum, et quidem non arbitrarium , nec 
a verberantis arbitrio , sed certum , ac lege indictum . Nulla igitur 
majori cum ratione dicere Mercurius Sosiae debuerat (2) : 

At pol profecto ingratiis : 

Hoc quidem profecto certum est , non arbitrarium . 

Scilicet: haeceprta vapulatio ita certa est, ita certe in nocturnum 
deambulonem indicta, ut a lege, non ab hominis arbitrio descen- 
dat . Sic ego Plautum intelligo , sic recte locutum ajo : 

" '&t'$mtra si quis sentiat , nihil sentiat . 

8. Plurima, Sociales optimi, futuris exponenda vobis oratio- 
nibus superessent, eam Plauto nostro lucem ferentia, quam a Gru- 
tero, Taubmanno, ac Pareo nullam habuere, vicennali per me stu- 
dio, ac labore confecta . At sermone plus quam Milesio usus fue- 
ram , quia nedum latina simplicitate , verum etiam Fescennina quan- 
doque loqui dicacitate Plauto visum est nostro . Quae igitur olim 
clarissimos illos in literaria republica viros latuisse putaveram , po- 
tuisse quidem , sed digna tenebris , ac silentio habita esse, melio- 
ri de hinc judicio sum arbitratus . Cum ea igitur non essent : 

. .... quae legat ipsa Licoris : 

ignibus omnino censui ( si forte cum aliquo literarum , nullo cum 
morum sane discriminejconsignanda.Pridie kalend.Quinctiles 177 6,- 

Philippus Trentapro S. R. Ecclesia Bononiae praetor . 

FINIS LIBRI PRIMI . 

- UR- 

URBANARUM QUAESTIONUM 


LIBER SECUNDUS 


DISSERTATIO I. 


In A. Geliij cap. 3. lib. 10. 
De Balneis . 

IU mihi, multumque cogitanti , cur vester 
hucusque Gellius modo in doctorum homi- 
num sinu, et complexu sit, modo sub alio- 
rum debeat ferula pallere magistra , ea tan- 
dem animo insedit opinio , non tam id a 
Gelliani operis varietate , quam a diverso 
censorum ingenio prodire . Quidam enim, 
nimis acres illum ita floccifaciunt, ut apud 
hos in Gellianis paginis ne carmen quidem 
sane coloris eniteat , sed cuncta jaceant 
veluti pestilenti quodam sidere adflata. Quidam vero longe, quam 
par sit, indulgentiores ita in coelum extollunt, ut iis omnia Gellii 
dicta sesamo quasi, ac papavere sparsa videantur. Mea quidem sen- 
tentia neutri , atque utrique peccant . Qui Gellianum namque ser- 
monem ita probat, ut in ejus eloquentia nutriatur, cibumque ca- 
piat , is certe non minus sapit, quam ii bene oleant , qui in culina 
habitant . Qui vero morum hiltoriam , ac disciplinam a Gellio tra- 
• • • dj. 

dicam omnino contemnit , publici saporis judicio caret . Qui tan- 
dem Gellianum opus sua dignum laude, sua dignum venia arbitratur. 
Et sapit, et mecum facit, et Jove judicat aequo (i) . 

Idem ego cum his sentio ; neque injucundam a Gellio traditam mo- 
rum disciplinam existimo . Quam ob rem libri decimi tertium ca- 
put pervolvens , quod per me hodierna exponendum oratione du- 
xistis , pauca quaedam de (2) balneis attingam ; vobisque Collegis 
optimis quippe quibus omnia facile suppetunt , quae homines con- 
sequi ingenio, aut sapientia valeant, dabo imperatam quidem, sed 
dabo paginam breviorem . 

2. De balneis igitur Gellius agens virilibus haec habet ver- 
ba notatu sane dignissima (3) : nuper Theanum Sidicinum consul venit: 
uxorem dixit in balneis virilibus lavari velle . Quaestori Sidicino a Man- 
lio datum est negotium , uti balneis exigerentur qui lavabantur. Non le- 
vem profecto nec tralaticiam verba haec fecere quaestionem , utrum 
nempe communia cum viris loeminae balnea adirent, an potius pe- 
culiaribus , sejunctisque a virilibus , uterentur . 

3. Cultioris notae vir Samuel Pitiscus (4) ex hisecmet Gellii 
verbis communia omnino viris, ac foeminis balnea fuisse putat: 
quae sane egregii viri sententia fortasse probari posset, si a quaes- 
tore Sidicino , venerationis causa erga Foeminam consularem mas- 
culos balneis exactos esse dicamus; tunc enim reliquas, quibus haec 
ratio non aptaretur, foeminas promiscuis usas fuisse balneis asse- 
rere forte non dubitarem . Verum mea quidem sententia a recto Piti- 
scus itinere aberrat longissime . Gellius quippe noster balnea tan- 
tummodo , non virilia balnea dixisset; atqui foeminam consularem in 
balneis .dixit lavari velle virilibus: cum ergo virilia dixerit necesse 
omnino est , ut credamus, apud Theanum Sidicinum vel unos lavas- 
se homines , vel foemineis sejunctim balneis usas esse mulieres; con- 
sularem vero foeminam vel ob commodiorem virilium thermarum 
conditionem, vel ob singularem quamdam praerogativam , sive su- 
perbiam , balneis usam esse virilibus . Virilia igitur balnea apud 
Theanum Sidicinum ( bona Pitisci cum venia) foeminis interdicta. 

4. At Romae quid facti ? Quid juris fuit ? Num in balneis 
foeminae viris admixtae ? Quidam sane sententiam hanc ita repu- 
tant alogam , ut nec inter res serias numerandam arbitrentur . 
Quibus certe favet Gellius; non enim quaestori Sidicino consul mas- 

cu- 


(1) Horat. «puc. I. r 4 ) Samuel Viciae, in suo Lexic. toiu. a. 

(1) Auli Gellii noce. Attio, c. 3. 1 , 10. Verbo Balnea . 

(j) Aul. Geli, ibiil. 

culorum a balneis remotionem imperasset , si in Romanis balneis 
foeminae a virili non abhorruissent aspectu . 

5. His favet et Varro, qui haec habet: ibi consedit , ubi bina 
essent conjuncta aedificia, unum , ubi viri i alterum, ubi mulieres lava- 
rentur (i) : quo nil certe clarius, ut foeminas a masculis omnino 
sejunctas arbitrentur. 

6. Mirum autem in modum his omnibus senior adstipulari 
videtur Plinius , qui Flaviano aevo , cum pene ire cuncta in licen» 
tiam inciperent , foeminas Romanas foemineis asserit (2) usas esse 
balneis . Ita enim ait: videret haec Fabricius , et stratas argento mulie- 
rum balneas , et alio loco sic loquitur: argento foeminae lavantur , nisi 
argentea solia fastidiant (3) . 

7. Tandem ea omnium optima ratio , quae a pudicitia , et 
honestate promanat , acceptiorem hanc facit sententiam : ab ea in- 
quam pudicitia, quam adeo ait Tullius Romanis placuisse matro- 
nis, ac legibus, ut commixtionem hanc hominum in balneis, foc- 
minarumque, patria referat lege interdictam (4). Vix enim datur 
intelligi Romanos rerum dominos ita fuiffe morum expertes, ut ea- 
sta propriarum corpora filiarum , uxorumque nulla interjecta nec 
veste , nec nebula, oculis intuenda procacibus masculae juventutis 
exponerent . 

8. Ut ut autem se haec habeant , neque his ego , nec Pitis- 
co facile assentior: non huic certe ; quia stante republica, Gellius 
ac Varro, rem acu tangunt; cum foeminas a virilibus balneis sejun- 
ctas indigitent , cumque impudica illa commixtio a prisca Quiri- 
tium gravitate nimium abhorreat : non his vero; quia Romanis de- 
inde moribus in luxuriam vergentibus , balnea masculis , ac foemi- 
nis , ajo fuisse omnino communia . 

9. Enim vero a fine Actiaci belli ad Vespasianum usque Caesa- 
rem fuisse pene cuncta nedum licentia, sed et nefaria referta libidine 
plures notant , nosque ipsi ubi coenaticas leges recensuimus , latius 
ostendimus . Id unum hodie repetam , quod Neroniani scriptor tem- 
poris narrat (S) Tacitus : exoleti per aetates , et scientiam libidinum com- 
monebantur : crepidinibus stagni lupanaria adstabant ILLUSTRIBZiS 
FOEMINIS completa , et contra scorta visebantur nudis corporibus : jam 
gestus, motusque obsceni . Age vero , si haec in Agrippae stagno, in 
publico, inquam, convivio insolens, immanis ac pene incredibilis 


(O Varro Je line, litin. 9 41. 

Plin. Sen. 1 . 3). c. 2. 
ii) lbid. 1. 33. c. 12. 


(4) M. Tuli. Cic. de Offic. I. j. 
Cora. Ticit, Anati, i. »$• 

licentia ac libido in illustribus foeminis visa fuit , cur promiscuam 
foeminarum, masculorumque lavationem tunc temporis insolentiae 
arguemur ? 

io. Et re quidem vera si Spartiano (t) (idem habeamus , Cae- 
sarum omnium primus Hadrianus lavacra pro sexibus separavit > 
quod certe evidentius constabit, si caesariana tempora paulo prae- 
cedentia, atque Hadriano proximiora libeat percurrere . Domitia- 
nus enim ille Caesar , qui pueros castrari vetuit , qui religionis , 
ac pudicitiae asservator videri voluit, cujus aevo, ut ei sublandi- 
tur vates (2) : 

Nec spado , nec moechus erit , 

virorum hanc tamen lavantium , foeminarumque mixturam minime 
censuit submovendam . Itaque cum populo lavabant foeminac, nu- 
daeque prostabant : cujus sane vulgati moris egregium coaetaneus 
Martialis exhibet testimonium. At prius ignoscatis oro. Collegae op- 
timi , si huic rei comprobandae iis Martialis versibus uti debeam, 
quibus ipsum Romana simplicitate loquentem audiatis oportet . Ita 
enim ille Laufellam alloquitur (3) . 

Vis nec vis mecum , Laufella , lavari . 

Nescio quod magnum suspicor esse nefas . 

Aut tibi pannosae pendent a pectore mammae , 

Aut sulcos uteri prodere nuda times : 

Sed nihil est horum : credo pulcherrima nuda es : 

Si verum est : vitium pejus habes . Fatua es: 
quare fatua. Collegae optimi , si lavatio haec non communis ? Si foe- 
minac cum populo non lavassent ? 

11. Verum cum populo lavasse idem vates alio loco tradit 
apertius , dum his Coeliam insequitur versibus (4) : 

Theca tectus aenea lavatur 

Tecum , Coelia , servus: ut quid ? oro. 

Non sit cum citharoedus , aut choraules ? 

Non vis ut puto .... Videre . 

Quare cum populo lavaris ergo ? 

Omnes an tibi nos sumus spadones ? 

His certe versibus huic rei penitus demonstrandae nil clarius in me- 
dium proferre auserit quispiam. Si enim Coeliam vates illudit, quip- 
pe quae populum, omnesque masculos spadones habuerit, ipsos, 
ea parte corporis prostante, per Coeliam inspectos oportuit, qua 
non sane spadones fuisse vates advertit. la.Tan- 


(O Spartian. in Hadrian. c. 19, 
(>) Manili. I. 6 . <i>, a. 


CO Ibi J. I. >. epigr. 71. 

(4) Maniab J. 11, ep. 74- ' > 

12. Tandem balnea haec viris , focminisque fuisse commu- 
nia , alio fatetur loco poeta idem noster, dum ita Gallam alloqui- 
tur (i) : 

Cum faciem laudo , cum miror crura , manusque , 

Dicere , Galla , soles : nuda placebo magis ; 

Et semper vitas COMMVNIA BALNEA NOBIS : 
Numquid, Galla, limes, ne tibi non placeam i 
Et communia igitur fuisse balnea, et nudas foeminas nudis cum vi- 
ris una prostasse , nemo non videt : quod et melius , si fieri melius 
potest , alio tandem loco idem Martialis ostendit his versibus (2) : 

Inguina succinctus nigra tibi servus aluta 
Stat , quoties calidis lota foveris aquis; 

Sed meus , ut de te taceam , Lecania , servus 
fudaeum nulla sub cute pondus habet; 

Sed nudi tecum juvenesque , senesque lavantur , 

13. Mirum autem in modum universa haec sibi nitorem com- 
parant a Capitolini historia, qui , de Marco (3) Antonino verba 
faciens, obsoletam Hadriani legem a Marco ait restitutam, ut pote 
qui lavacra mixta submoverit. Verum ita molles Quiritium mores, 
ita in libidinem inclinati , ut balneorum mixturam Elagabalus re- 
vocaverit: ita enim ait Lampridius de balneo viris foeminisque pro- 
miscuo : quod quidem, jam antea prohibitum , Heliogabalus fieri permi- 
fi* (4) • Itaque balnea mista, quae impura illa bellua quodam quasi 
postiliminio in urbem reduxit, fuere quidem a Severo Alexandro (S) 
iterum, ac tertio vetita; ut hujus lascivi moris tertia tandem lege 
nervi penitus obtruncati viderentur . 

J 4 " Caeterum ita profundas pestis illa radices egerat, ut de 
illa idem judicari fas fuerit, ac de audiendis mathematicis, quorum 
genus , ut ait (6) Tacitus , semper in urbe vetabitur , ac retinebitur 
Si quidem Valeriani Caesaris aevo ( qui ob probatam morum inte- 
gritatem, postremus omnium Romanorum (7) in privata fortuna, 
populi Romani censor est designatus ) vobis ostendam ego Collegis 
optimis , edictum Alexandri de mistis balneis submovendis omnino 
conticuisse . Maximus enim ille Carthaginensium antistes Cyprianus, 
qui (8) salutis nostrae anno bis centesimo , ac quinquagesimo, De- 
cii vero Caesaris secundo, aurea illa sua scribebat volumina (hoc 

H est 


a 

a 

c«S 


Martia!. 1. t. ep. f I. 

Ibid. 1. 7. ep. 

JuJ. Capitol. in M. Anton. c. j. 
Uraprid, ia Vit, AJex, Str, «. 24- 
Ibid. 


C <0 C. Ttcit. In Anna!. 

(7) Trebeii. Pollio in Valerlan. 

(8) Baron. in Annal. JEcal. Muratorius* 
in Annal. lui. ad ann, if 0. ct 227. 

est annis ab Alexandri edicto viginti tribus , annoque ipsius Severi 
sexto, ac Christi biscentesimo, ac vigesimo septimo promulgata) bal- 
nea nedum viris , ac foeminis , sed et communia ait ipsis fuisse 
virginibus , iisque non tantum ethnicis , verum etiam christicolis 
Verba vobis in medium proferam clarissimi, ac sanctissimi antistitis 
Christianas virgines , communia viris balnea non vitantes , acerbe 
increpantis : quo certe nemo neque clarius , neque apertius moris 
hujusce historiam expressit; ita enim (i) ait: quid vero , qnae pro- 
miscuas balneas adeunt , quae oculis , ad libidinem curiosis , pudori , ac 
pudicitiae corpora dicata prostituunt ? Quae , cum viros , atque a viris , 
nudae videant turpiter , atque videantur , nonne ipsae illecebram vitiis 
praestant ? Nonne ad corruptelam , et injuriam suam desideria praesentium 
sollicitant, et invitant ? Viderit, inquis , qua illuc mente quis veniat: 
mihi tantum reficiendi corpusculi cura est , et lavandi . Non te purgat ista 
defensio ; nec lasciviae , ac petulantiae crimen excusat . Sordidat lavatio 
ista , non abluit ; nec emundat membra , sed maculat. Impudice tu nemi- 
nem conspicis , sed ipsa conspiceris impudice ; oculos tuos turpi oblectatione 
non polluis , sed , dum oblectas alios , ipsa pollueris . Spectaculum de la- 
vacro facis : Theatro sunt foediora quo convenis , verecundia illic omnis 
exuitur simul cum amictu vestis : honor corporis , ac pudor ponitur ; deno- 
tanda , et contrectanda virginitas revelatur . ‘fam nunc considera , an , 
cum vestita es , verecunda sis inter viros , cui ad inverecundiam proficit 
audacia nuditatis . 

i$. Post haec, si quid addi vellem, acta omnino agere 
viderer . Itaque ad eam submovendam potius auctoritatem , quam 
adversariorum sententiae veterum commodant dicta scriptorum , 
paucis incumbam . Varronis , ac Gellii dicta de foemineis balneis 
a virilibus omnino sejunctis, ea Romanorum denotant tempora, qui- 
bus veterum Quiritium sanctimonia , cum libertate vigebat . Plinii 
vero epistola de privatis balneis , non de publicis sermonem habuis- 
se dicenda est ; non enim argenteis soliis publica sane lavacra ful- 
gebant , sed privata illa , quae domi suae divites possiderent; qui- 
bus et ipsi opulentiores libertini superbirent , ita ajente (2) Sene- 
ca : Quid cum ad balnea libertinorum pervenero ? Quantum statuarum , 
quantum columnarum nihil sustinentium , sed in ornamentum positarum , 
et impensae causa ! Pauper sibi videtur , ac sordidus , nisi parietes magnis, 
et praetiosis orbibus refulserint, nisi Alexandrina marmora Numidicis cru- 
stis distincta sint . Nihil ergo ad rem nostram quae de domesticis , ac 
familiaribus Quiritium balneis recensuit Plinius . 

16. Ra- 


CQ S> Cyprita. de btbira Virf. p. ijS. (O L. Scbcc. cpUc. tS. 

16. Ratio unasupcrest evincenda, quae a pudicitia , et ho- 
nestate promanat . Verum ita luxuriae rictu Martis moenia marcuis- 
se jam patet , ut in nulla penitus civitate hilariori vultu foedissima 
quaeque reciperentur . Ad summam non aliam eam urbem , eam 
rerum dominam fuisse putabitis , quam foedoj in pestilentia campos , 
in quibus , ut ad rem (1) ait Petronius , nil aliud est , quam cadavera, 
quae lacerantur , aut corvi , qui lacerant . Igitur omnibus in libidinem 
pronis , perditisque : 

Quaerit se natura , nec invenit : omnibus ergo 
Scorta placent , fractiqtie enervi corpore gressus . 

Romae hoc dedecus est populi , morumque ruina . 

Kal. Mardis 1776. 

Philippus Trcnta pro S. R. Ecclesia Bononiae praetor. 


DISSERTATIO II. 

In A/Gelii cap. 23. lib. 1. 

De Praetextato , et Praetexta , 

Celebris hujusce praetextati historiam , nedum a Gellio nostro ni- 
tide (2) traditam.verum etiam apud veteres plerosque rei Romanae 
scriptores ita pervulgatam habemus , ut ne , lauto absoluto convi- 
vio , crambem vobis cultioris notae Collegis afferam repetitam , sa- 
tius duxerim quaedam exscribere de gente Papiria, unde praetexta- 
tus exiit , quaedam de praetexta delibare , unde nomen assump- 
sit . Hoc enim sane comperio in literis , absque priscorum nomi- 
num , ac morum historia, nec haberi eas hodie , nec tractari com- 
mode posse ; qua nisi tinctus lector est , atque imbutus , non pu- 
re , nec liquide , sed quasi per nebulam optimos quosque scripto- 
res potis est intelligere . Mini in hoc genere duo erunt curae ; brevi- 
tas , veritasque . Hanc , ut potero , sequar, alteram mejam credo 
assecutum . 

2. Papirios non plebejos tantum , sed et minorum gentium 
patricios fuisse constat , ex perbella Marci Tullii ad Papirium Pe- 
tum (3) epistola . Patriciorum princeps Lucius Papirius Mugillanus, 
qui consul cum Lucio Sempronio Atradno fuit, cum antea censor 

H 2 cuna 


,0 Petro*, in Setir. 

O Atti. Ocii. noct. tttic. i. >. c. 1J. 


O) M. Cicero t{. at. L 9 . 


Digitized by Google 


6o URBANARUM QUAESTIONUM. 

•cum eodem fuisset, anno post Romam conditam 312., sed tum Pa- 
pisii dicebantur . Post hunc tresdecim fuerunt sella curuli ante 
Lucium Papirium Crassum , qui primus Papisius est vocari desitus . 
Is dictator , Lucio Papirio cursore equitum magiftro , factus est an- 
no ab V. C. 415. , et quadriennio post consul cum Cajo Duillio : 
hunc sequutus est Cursor , homo valde honoratus : deinde Lucius 
Masso aedilitius ; inde multi Massones : deinde Carbones , et Turdi 
insequuntur, hique plebeji. Item et Peti , ex quibus Petus ille Pa- 

! )irius, ad quem inscriptae duodecim Tullianae (1) leguntur episto- 
ae venustatis , ac leporum plenae . 

3. Praetextatos sequioris aevi e vetusta Papiriorum gente 
prodiisse non ita facile dixerim ; nobilitate praecipuos usque ad 
urbis interitum extitissc facilius dixerim . De praetextato nempe 
Asinio cum Aufidio Attico consule Gordiani aevo , verba faciunt 
Capitolinus, et Cassiodorus (2). Rufium praetextatum Constanti- 
norum imperio clarum , consulemque marmora (3) exhibent ordi- 
narium : proconsulem vero in Africa fuisse dignissimum his testa- 
tur (4) versibus Numantianus : 

Rexerat ante puer populos proconsule poenos : 

Aequalis Tiriis terror, amorque fuit . 

4. Praetextatum alium ingenuae indolis, gravitatisque priscae 
senatorem Ammianus Marcellinus (s) a Flavio Claudio Juliano im- 
peratore proconsulem Achajae factum fuisse testatur. Praeclarissi- 
mi, Valentinianorum aevo, pretextati idem meminit Marcellinus ( 6 ) 
his verbis : praefecturam urbi sublimius curans, per integritatis multipli- 
ces actus et probitatis , quibus ab adolescentiae rudimentis inclaruit, adep- 
tus est id , quod raro contigit , ut cum timeretur , amorem non perderet 
civium . 

S. Aurea ista virtus ad postremum usque praetextatum velut 
haereditaria transivit, qui sub Theodosio claruit seniore, designa- 
tusque consul occubuit . Eum coaevus appellat Symmacus (7) ; in 
alios temperatum , in se severum , sine comtempm facilem , sine terrore re- 
verendum i hic ille ultimus gentis est praetextatus , cujus ob mor- 
tem, eodem ( 8 ) tradente Symmaco : praeter illum populi Romani inusi- 
tatum dolorem , etiam senatus , impatiens dispendii sui , petiit solatium de 
honore virtutis , numenque Caesaris precatus est , ut virum , sua aetate 
mirabilem, statuarum diuturnitas traderet oculis posterorum . Hic ille est 

prae- 


co Epiit. Ctmil. 1 . i>. (O Hin. I. 11. 

(ij Cipitolin. in Qoriiin. Cuiioior. in (A) Hin. I. 17. 

Fut. (7) Synitmchi epiit. 1 . 10. ep, 1$. 

<0 Joretoi «J Symmic. p. 170. (S) lbiii. 

(4) Cliui. Rutii. Nuntiati». Itiner. I. 1. 

praetextatus, quem optimum ex collegio pontificum Symmacus idem 
vocat (i) sacerdotem; quem Macrobius sacrorum unice (2) con- 
scium , religiosorum (3) principem, religionis (4) praesulem , arca- 
nae Deorum naturae callentem (?) appellat . Hic ille est praetex- 
tatus , cui novo penitus more virgines sacri vestalis antistites sta- 
tuam censuere locandam , ut in poftcriori de Vestalibus oratione ad- 
vertemus. Hic ille demum est praetextatus, de quo haec habet Hie- 
ronymus : miserabilis ille praetextatus , qui designatus consul est mortuus, 
homo sacrilegus, et idolorum cultor , solebat lubens beato papae Damaso di- 
cere: facite me Romanae urbis episcopum , et ero protinus Christianus ( 6 ). 

6. Sermoni de praetextatis meo finem imponam , duas vete- 
res afferens inscriptiones , quarum alteram praetextato, alteram Ca- 
tulinae conjugi positam servavit antiquitas (7) : prima sic so habet. 

Vettto Agorio praetestato V. C. et inlustri , 

Correctori Tusciae , et 'Umbriae , consulari 
Lusitaniae , proconsuli Achajae , praef. urbi ; 

Traef. praetorio lllirici, Italiae , et Africae , 

Cons. des. legato amplissimi ordinis septies , 

Et ad impetrandum rebus arduis semper opposito 
Parenti publice , privatimque reverendo ; ut etiam 
Statua ipsius domus honoraret insignia 
Constitui , locari que curavit . 

Sic vero secunda 

Fabia Aconia Paullina ac. Catullini V. C. ex praefecti cons.ordinarii, 

'Uxor Vettii Agorii praetextati praefecti, et consulis designati 
Sacrata deae Cereri . 

Haec de praetextatis : modo ad praetextam veniamus . 

7. Praetextam togam non totam sane purpuream , sed albam 

fuisse purpureo praetextam limbo severioris notae scriptores tradunt. 
Praetextati sic pueri curiam cum patribus intrare solebant , ut ex 
nostro jam Gellio accepimus. In curiam, inquam, non Veterem, 
sed Hostiliam; curiae quippe duorum generum , ut ait (8) Varro , 
ubi nempe sacerdotes curarent res divinas , ut curiae veteres , et 
ubi senatus humanas, ut curia Hostilia, quam Hostilius aedifica- 
vit: hineque obiter noto , curiones dictos , ac decuriones , ex quo 
tribuum curia pars erat decima: res curiones agebant sacras, de- 
curiones humanas . 8.Ma- 

lbid. 1. 1. ep. 41. 
Saturnii. L 7. c. I. 
lbid. c. ti. 
lbid. c. 17. 
lbid. 0. 24. 

8. Mile igitur authumant, qui universam murice tinctam as- 
seruere praetextam , quae purpureo tantum ad extremitatem lim- 
bo alba fulgebat : sicut enim tradente ( i ) Macrobio »v' tour 
vestis erat ailbum habens intextum , ita »v> <«■<>/>. uf>«r vestis est intex- 
tum habens purpureum . 

9. Praetextam hanc ( a Romulo, ut Plutarco (a) placet ) seu 
potius a Tullio Hostilio, ut Plinius (3) putat ) inventam, usque ad 
sextum decimum, Tulliano aevo , pueri gestabant annum (4): an- 
te Tullium vero ad annum usque decimum septimumque, quo pue- 
ritiae finis imponebatur (s) Itaque modo prius illa ponebatur , mo- 
do posterius ; atque , ut praecisius rem acu tangam , ufque ad eum 
gestabant diem, quo virilem pueri sumebant togam , ac pueritiam 
exuebant . 

10. Bulla pueris patriciis , atque nobilibus aurea addebatur, 
collo suspensa, atque a Prisco Tarquinio instituta, ut plerique (6) 
sentiunt . Yerum libertini, quibus aureae bullae collo gestandae jus 
non erat , scorteam habebant : simul cum praetexta , ait (7) Asco- 
nius , etiam bulla suspendi in collo infantibus ingenuis solet aurea , liberti- 
nis scortea : Scortea dicebant veteres quae ex corio erant , pellibus- 
que confecta ; ideoque scorta dicebantur pellices, atque in Attel- 
lanis pelliculae: in Atellanis, inquit Varro (8), licet animadvertere rusticos 
dicere se adduxisse pro scorto pelliculam: quare in locis sacris, ac dignio- 
ribus , tamquam morticina , ac vilioris notae nomina vitabantur : 

Scortea non illi fas est inferre sacello i 
Ne violent puros exanimata Deos (9) . 

Jure igitur maximo.quicquid contra in Electis authumetLipsius (10), 
a proscenio , tamquam digniori loco , scortum exoletum Plautus 
meus jubet arcendum (1 1 ) : 

Scortum exoletum in proscenio ne sedeat , 
ex eo quippe loco ludos Augusti, tamquam digniori, commodio- 
rique spectabant: hos ludos , ait (12) Svetonius, spectavit in prosce- 
nii fastigio , cui Turnebus adstipulatur , ac Bulengerus (13). 

1 1. Sed de incidentibus satis, redeamus ad nostra ; ut pueris, 
ita et puellis praetexta communis : illi , cum togam induerent , 

prae- 


O Macrob. Saturnii. 1. 6. 

») Plutarc. in Vita Romuli* 

O Plin. 1 . 9» c. 39* 

(4) Kiiilleton Vir. Cicer, t. Y. p. 13. et. 
J. p. lio. Sveton. in Attgust. c. 9 . 

f) Levin. Torrent, ad Svet. in Aug. e.S. 
6) Baif. de Re Vettiir. c. 10. Ferrar de 
Ke Veniar. 1. 1. Manut. quam. cp. 1 . 3. ep. 2. 


{7} Ascon. in tertii Verrine. 

( S) Varro de lingua latio. 1 « 6, e. f . 

Cy) Y -vid. in Fait. 6. 

(10) Elector, c. zf. 

(11) Plaut. in penul. Prolog. 

(12) Sv«*ton. in Naron. c. 12. 

03 ) Turncb. in Adversar. S. C. Btt* 
lenger. de Thcatr. 1 . 1. 0. 16, 

praetextam ponebant ; hae , cum stolam virumque acciperent . 
Clare id connotat Propertius dum ait (1) ; 

Mox ubi jam facibus cessit praetexta maritis : 
quibus quidem puellis , cum praetextam ponerent, pueri obscena 
inclamabant, ut post Festum notarunt Bossius, atque Ferrarius (2). 

12. Praetexta insuper propria magistratuum erat omnium 
vestis, ac sacerdotum , ut de magistratibus late apud Livium (3) 
patet , et apud Appianum (4) qui haec ait : Cinna praetor , ingressus 
in medium , praetextam exuit, quasi contemnens a tyranno datam , et apud 
Svetonium, qui haec (S) habet de Caesare praetoria dignitate exau- 
ctorato: abiectaque praetexta , clam domum refugit: optime autem Ci- 
cero , qui <jc Lentulo adhuc adolescente (6) inter augures adlecto 
haec tradit : cui superior annus , et virilem patris , et praetextam populi 
judicio dedit , et V atinium (7) insectans , Vatinii , inquit, strumam sa- 
cerdotii vestiant . 

13. Id erat autem in magistratu praetorio praecipuum , ut, 
antequam damnationis sententiam praetores pronunciarent , mo- 
mento temporis praetextam ponerent ; quippe qui nefas esse puta- 
rent tristem dicere laeta veste sententiam. Locum de hoc more apud 
Maximum (8) habemus notatu dignissimum , ubi Licinius Macer re- 
petundarum reus cum M. Tullium praetorem praetextam ponentem 
vidisset , misit ad eum nuntians se ante sententiae prolationem oc- 
cubuisse; atque illico, spiritu , intra fauces compresso, expiravit. 
Tam subitae mortis causam optime nostis ; nempe quia damnati 
hominis in fiscum , et accusatores , indemnati in filios , atque 
haeredes bona transibant . Seneca hunc (9) morem innuens perver- 
sam hoc ait casu praetori vestem induendam : Muretus (10) in hunc 
Senecae locum authumat rectam , ac nitidiorem vestern introrsus 
a praetore conversam, itaut interiorem , adversamque vestis par- 
tem intuentium oculis praeberet; alii, ut puto melius, censent, 
praetorem eo casu , abjecta praetexta in simplici toga pronun- 
ciasse (11) . 

14. Duo nunc nobis Clario Apolline digna ob oculos obver- 
santur : primum nempe , an tribuni plebis praetexta uterentur : 
alterum , an eadem omnino fuerit praetexta pueris , ac magistrati- 
bus . Gemina brevibus absolvemus. Ad primum quod attinet Plutar- 

cus 


^1) Pmp«rt. IT. III. 


riiiyxri, it. sii. 

v , Boii, de Tog. c- XI* Femr, de Re 
Veitiar. c. 1. 

<J) Lib. 94. c. 7* 

(4) De bello civll. if. 

(O In Jal* Caci. c* 6 . 


(<D Pro Seitio c. 69, 

(7) Ad Actie. It. 9 $ 

(W VaJer. Maxim. 9. 1*. 

(v) L> Seneca de ira t. 1 <. 

Cio) M ; Ancon. Mviretui in nor. ad Setiee* 
Cit) Xippiorg. Antiquh.llomanir. 4. f . 4. 

cus (i) nedum tribuno plebis praetextam negat , sed nomen usque 
magistratus. Verum haec mihi saepe sors obtigit, ut in Plutarco 
Plutarcum quaeram ; quod et in caeteris plerumque Graecis nota- 
vi rei Romanae scriptoribus . Quot enim puerilibus quandoque 
Plutarcus abundet spalmatis vel ex Lipsio (2) colligi potest , sed 
multo uberius ex clarissimo illo Angliae scriptore in Ciceronis (3) 
vita , quam scripserat antea Plutarcus . 

i$. Sistat ergo in judicio Plutarcus . Ignoscite vero. Collegae 
optimi , si in conspectu vestro Bononiensi ego praetor , Plutarcum 
damnaturus auream (4) ponam praetextam aut invertam . Non 
ergo tribunum plebis appellas , neque censes , Plutarce , magistra- 
tum ? At censuit Tullius (S) de tribuno plebis haec dicens : per 
eum magistratum , qui auxilii causa constitutus est : censuit Caesarum 
aevo etiam Tacitus , qui magistratus (6) omnes singillatim enume- 
rans , quaestorem , aedilem , tribunum , praetorem , et consulem, 
uno ait , eodemque anno , defunctos : censuit denique (7) sequiori 
aetate , Graecus licet , Appianus , qui tribunatum , non nudo ma- 
gistratus appellat nomine , sed sacrum dicit magistratum ; nempe 
quia , ut pueri metipsi sciunt , innuptaeque puellae , inviolabilis 
erat plebis tribunus . 

16. At praetexta non utebantur. Quid ? quod ambitiosiorem 
Quinctio praetextam tribuno Tullius adseribit , dum (8) ait: illam 
usque ad Talos demisse purpuram recordemini : ad quem Tullii locum 
haec ad rem nostram (9) Quintilianus scripsit : adversus Quinctium 
Cicero non haec solum , sed ipsam etiam praetextam ad talosdimissam 
insectatus est ; neque usum praetextae , sed latiorem arguit purpurae lim- 
bum ad talos demissum : enim vero Graecus ipsemet citato mox lo- 
co Appianus nedum sacri magistratus nomine tribunatum designat, 
sed et sacram (10) tribuni praetextam appellat . Ut autem , Plutarce, 
videas quam te large decipias , vel unum hunc inspice Livii locum, 
qui haec habet (1 t) : hic Romae infimo generi magistris vicorum togae 
praetextae habendae jus permittimus . Ita ne vero quam leges vicorum 
infimis tribuere magistris, praetextam, Plutarce, neges plebis tri- 
bunis , a quibus ipsimet Caesares tribuniciam mutuati sunt po- 
testatem ? 

17. At 


0 Plorare. ^uieition. Roman. 9o. 
z) Elecror. 1 . K06. et «5z«f. Varia r. Lect. 
P. 9*?. 9*4- * tt <yi. 

(O Midletcn. V*t. ei C«ce r. pasum. 

(4) ‘•iirram Honrnientihu* praetextam 
pratroriha» dono <lcd'i Carolus V* Romanorum 
imperat. Vide in fine Jusere. 


(O M. Tuli. Cic. pro Quintio c. 10 . 
(<s3 Tacit.Annal. lib. tz. 

(t) Apiden. Alex, de Bell* ctvil. 1. 4* 
($) M. T. Cic. pro Cluentio c. 40 . 
( 9 ) M. Fab. Qulnt. 1.4- c. 1 
10) Appian. Alex, de Bell. civ. 1. 4* 
ia) Tit. Liv. 1. 37 * c. 7 « 

17. At lictores non habebant : fatemur . Sed viatoribus ute- 
bantur : ardens , ait Livius , ira tribunus (1) viatorem mittit ad con- 
sulem : sed tali potestate pollebant , ut censores , et consules pu- 
blico tentaverint quandoque carceri mancipare : sed non prius tri- 
bunatum capere poterant ( post Siliam saltem , aut Atinium plebi- 
scitum ) quam senatores jam essent : sed tum , ait Cicero , petivi 
a senatore (2) nobilissimo , tum adolescente gratiosissimo , nunc a tri- 
buno flebis , et a Curione tribuno . Sed intercessionis jus Caesareo 
etiam aevo retinuere : aderat consilio Rusticus Arulenus , sunt ver- 
ba (3) Taciti nostri , flagrans juvenis , et cupidine laudis offerebat se in- 
tercessurum senatus consulto : nam flebis tribunus erat : ejusdemque (4) 
scriptoris ista sunt verba: Junius Otho tribunus plebis intercessit. Me- 
rito igitur , qui spongia scriptum oblinas , es Plutarcc damnandus. 

18. At videamus quaeso. Collegae optimi, quae clarum cac- 
teroquin scriptorem in tam crassum errorem induxerint . Rem pau- 
cis absolvam . Plutarchi aevo tribunicia potestas , nomine tenus 
in tribunis, re autem vera in Caesaribus universa fulgebat . Tri- 
bunorum itaque intercessio vana , et nemini profutura dignosceba- 
tur . Quamobrem merito Trasea Petus , senatus consulto jam mo- 
riturus, Aruleno Rustico tribuno intercedere cupienti, ut ait (?) 
Tacitus , cohibuit spiritus ejus , ne vana et reo non proflitura , intercesso- 
ri exitiosa inciperet : et Otho ille tribunus , de quo verba fecimus , 
cum intercessisset , ne accusatori praemium decerneretur , fuit e- 
xilio (6) multatus . Cum igitur sequiori aevo umbratilem potius , 
quam solidam , tribuni potestatem retinerent , atque inbassum ple- 
rumque exercerent , haec in decipulam induxere Plutarcum , cum- 
que si non venia, nonnulla saltem fecere miseratione non indignum. 

19. Altera modo superest quaestio enodanda, an scilicet, 
eadem fuerit praetexta pueris , ac magistratibus . Indignum sane 
prima fronte videtur , eamdem pueris , ac gravioribus reipublicae 
viris vestem adseribere . Hac itaque ratione ductus alter ex vobis , 
musarum licet omnium societate dignissimus , eamdem pueris prae- 
textam , ac magistratibus fuisse negavit . Contra ego fuisse eamdem 
affirmo . Ad hoc enim me movet maxime Macrobius (7) qui de 
Prisco Tarquinio haec habet : praetextam illo seculo puerilis non usur- 
pabat aetas , erat enim honoris habitus : si idem ille honoris erat habitus, 

I quem 


fi} Ib. 1 . 11. c. 16. 

( 1 ) M. T. Cic. epistolar. I. i. ep. ?• Lipt. 
Elector. 1 . ctp. i). Levia. Torrent, in Sreion. 
Augusto c. io- > et 40 

(3) Tacit. Annal. J. 6. P. i JV. 


/ 4 } Idem 1. 6. p. 74* 

(O Idem lib. 6. p. 139 * 

(6) Idem 1 . 6. p. 74. 

( 7 ) Macrob. SarornaJ. 1. 1 . c. 6 . 

quem postea puerilis aetas usurpavit ; eadem ergo erat praetexta 

pueris , ac magistratibus , quibus habitus debetur honoris . 

20. Insuper haec addit ad rem Saturnalium scriptor (i) : Tar- 
quinius Priscus de Sabinis egit triumphum : quo bello filium suum annos 
qnatuordecim natum , quod hostem manu percusserat , pro concione lauda- 
vit , et praetexta donavit ; insigniens puerum , ultra annos fortem , prae- 
miis virilitatis et honoris : atqui praetextam puero tradens Tarqui- 
nius , praemia dedit honoris : ergo eamdem puero , quae propria 
erat magistratuum , praetextam adtribuit . Quae vero sequuntur 
Macrobii verba causam hanc omnino faciunt peroratamjita enim (2) 
ait : hinc deductus mos , ut praetexta in usum puerorum nobilium ufur- 
p aretur ad OMEN ET CONCILIANDA VOTA VIRTVTIS . Quo- 
nam autem modo usurpata ad virtutis omen vestis illa fuisset , nisi 
habitus fuisset honoris , ac magistratus ? Eadem ergo praetexta pue- 
ris , ac magistratibus . 

21. Praetextam quidam existimant vestem fuisse triumpha- 
lem , moti ex eo Tullii (3) loco , magnus praetextatus eo die fuit: qui- 
bus et favere videtur Svetonius , qui de Tiberio haec (4) habet ur- 
bem praetextatus , et laurea coronatus , intravit. Verum non ita facile 
id auserim affirmare: locus enim Tullii triumphalem habitum liqui- 
do non designat; poterat enim Pompejus, vir egregius, modestio- 
ri praetextae habitu, quam triumphali ludis interesse ; licet palma- 
tae togae , seu triumphalis induendae jure polleret. Verba vero 
Svetonii contrarium probant , si contextum , qui sic (s) se habet, 
legamus : triumphum distulit , moesta civitate Clade Variana , nihilomi- 
nus 'Orbem praetextatus , et laurea coronatus intravit : si vero trium- 
phum egisset , palmata veste , ac triumphali insignis ornatu , non 
praetextatus , egisset . 

22. Diversam itaque vestem dixerim triumphalium : cui qui- 
dem nostrae sententiae adstipulari videtur (6) Tacitus , qui de Bri- 
tanico haec ait : Britanicus in praetexta , Nero triumphalium veste tran- 
svecti sunt , ut spectaret populus hunc decore Imperatorio . Optime etiam 
nostrae sententiae favet Plutarcus in Mario (7) , dum ait peracto 
triumpho indixit senatum Marius in Capitolium i atque sive sui oblitus , 
sive fortuna elatus, affuit triumphalium veste: mox vero senatum id aegre 
ferre sentiens abiit, assumptaque statim praetexta , reversus est . 

23-Trium- 


O Idem ibid. 

1) Idem ibid. 

(Q M. T. Cic. ad Attie. S. u 
(4) Sveton. In Tiber. c. 17. 

23. Triumphalis itaque vestis a praetexta dissimilis : illa 
enim alba purpureis intexta limbis ( ut supra $. 7. atque 8 . adnota- 
vimus ) ; haec , a triumphalibus gestari solita , purpurea , auroque 
distincta fulgebat : quare haec habet in Aemilio Plutarcus (1): Pau- 
lus Aemilius purpuream vestem intextam auro indutus : et Livius (2) : 
victor Paulus auro , purpuraque fulgens : ac denique (3) Ovidius , 

. Vidimus ornatos cerata per atria picta 

Veste triumphales occubuisse senes . 

24. Vestis igitur haec proprie picta dicebatur, ut mox a Na- 
sone habuimus ; facitque ad rem Livius , qui (4) hanc vestem pi- 
ctam , ac triumphantium propriam appellat. Dicta fuit et palmata a 
palmis acu pictis , de qua Martialis haec ($) habet : 

I comes , et magnos illaesa merere triumphos , 

Palmataeque ducem , sed cito , redde togae ; 
et Svetonius (6): Crasssus frugi in veste palmata : Servius itidem de hac 
verba facit (7) inquiens : palmata , quod illam meruerint ; qui repor- 
tassem de hostibus palmam , ac Sidonius demum Apollinaris haec ait (8): 

meritisque laborum 

Post palmam palmata venit . 

25. Aevo Caesarum senescente non contenti consules prae- 
texta , pictam usurpavere ; quin immo consules , ac praetores , qui 
vera erant , simplicique praetexta , cum libertas vigeret , ornati , 
pictis postea usi sunt , quae consulum , praetorumque propriae 
sunt factae . Perbellum ad rem afferam Lampridii locum , qui haec 
apte (9) confirmet : pictam togam non umquam , nisi consul , accepit , 
et eam quidem , quam de ‘Jovis templo sumptam alii quoque accipiebant 
aut praetores , aut consules : quare suam merito vestem , suumque ap- 
pellans praemium , hanc pictam , palmatamque consul Ausonius 
sic Gratianum (10) alloquitur : palmatae vestis meae ornamenta dispo- 
nis feliciter , et bono omine i nam iste habitus , ut in pace consulis est, 
sic in victoria triumphantis : et alio (1 x) loco 

Vix trabeam , pictamque togam , mea praemia , consul 
Induerer . 

Palmatamque hanc , oblita, nedum abjecta, pene praetexta, pro- 
priam consulum vestem dicunt sequioris aevi scriptores (12) . 

1 2 2 6 . Enim 

(i*5* ■ ,,M 


_ . J Anson. Idtll. 4. v. y». 

(12) ViJe Aurei. Simmac. et Jmcc. ad 
eumdero 1. 6 . episr. 40. p. 1S1 


Digitized by Google 


61 URBANARUM QUAESTIONUM . 

26. Enim vero illo senescentis , immo , et monentis Urbis 
aeternae saeculo , ita fluxi Romanorum mores , ita novo quodam 
luxuriae genere inquinati , ut , si Ammianum (1) consulas Marcel- 
linura , nec a miseratione , oec a rubore censeas abstinendum : 
probra enim , aliaque his majora , dissimulatione jugi neglecta , ita effre- 
natius exarserunt , ut nec Epimenides ille Cretensis , si fabularum ritu ab 
inferis excitatus redisset ad nostra , solus purgare sufficeret Romam ; tanta 
plerosque labes insanabilium flagitiorum oppressit . Itaque veteri illa Qui- 
ritium disciplina sublata , consules sive ordinarii sive suffecti , a 
simplicis nedum usu praetextae abhorrebant , verum etiam , bigis 
invecti , novum , atque inusitatum , nullo acto bello , triumphum 
agebant . Testis mihi sit Symmacus , qui natali Urbis die ( quem 
Plinius (2) in xi. Kal. Majas incidisse tradit) suffectum consulem 
triumphali curru narrat , fracto crure , sublatum : quod pessimi 
ominis ostentum non sine horrore per haec ipsissima refert (3) 
verba : illud ante omnia interpetratio tristis horrescit , quod natali ‘Urbis 
suffectum consulem currus evoluit per ferociam bigarum , quae triumphum 
vehebant . Itaque palmata amictus , et consulari insignis ornatu fracto cru- 
re sublatus est ■ 

27 ■ Non igitur mirum , si Romana gens ferro dudum , ac ro- 
bore insignis , dum in haec fluxit incitamenta libidinis , suo tandem 
fuit proxima exitio: neque mirum , si gentium domina fuerit, 
quousque ad concilianda vota virtutis una et simplex praetexta vale- 
ret . Dc hac dixi , ut potui : ardua insuper, et clivosa quaedam , 
qjuoad potui , explanavi . His interim universis , tu Praesul amplis- 
sime , qui mea haec omnia nova quasi lampade lustras, vos Colle- 
gae optimi , non faveatis, sed ignoscatis, oro, atque obsecro i non 
enim vestrum huic operi favorem adprecor , vestram tantum depre- 
cor iram . 

Sexto Kalendas Aprilis 1775. 

Philippus Trenta pro S. R. Ecclesia Bononiae praetor . 


LE- 

LECTORI BENEVOLO 

Quoniam de aurea Bononiensis praetoris praetexta in superiori $ i $. disserta- 
tione habita est mentio , non abs re me ficturum puto , si quas habui , 
tam in auspicandis , quam in ponendis praetoriis Bononiae fascibus , 
orationes veluti corollarium huic operi quoddam , nectam . 

ORATIO 

HABITA KALENDIS QJJ I H T ILI BV S 

AD AMPLISSIMOS BONONIAE CONSCRIPTOS PATRES 
PRESENTE AC PRAESIDENTE LEGATO 

ANTONIO COLUMNA BRANCIFORTIO 

S. R. E. CARDINALI 

OPTIMO PRINCIPE . 

Quod plurimis erat sane pertimescendum clarissimis in hac republi- 
ca viris, praetorios fasces cum imperio auspicantibus , id hodie mi- 
hi est maxime optandum . Quos enim equos, equitesque, quos 
clipeos, quae vexilla, quem eductum. Patres Conscripti, vidistis 
gladium , ea omnia praetoriae potius dignitatis ornamenta, quam 
munimina conspexistis. Non enim difficillima hodie video mihi agen- 
da bella, non agmina ducenda, hostium moenia expugnanda, non 
Reges iterum post terga vinciendos . Vos, clarissimi Patres , vetus- 
tae victorum gloriae non indecora pacis insignia praetulistis , vos, 
pacem bello praeponentes , universa haec vestra Romanae Sedis , 
maximi Sacerdotis potestati, et fidei, ac tutelae subdidistis ; pa. 
catum vos, obsequentemque animum erga Romanos Pontifices, 
numquam satis laudanda libertatis reformatione , confovetis . Alacri 
ego igitur vultu sceptrum , et fasces , et auream praetextatam, prae- 
toria ornamenta, suscipio ; quippe qui Tulliana illa verba in me 
quasi dicta esse video , ocium mihi habendum esse cum dignita- 
te, negotium sine periculo . Quid ergo mihi aliud superest quam 
vobis , atque amplissimo ordini vestro gratias agere, qui me tan- 
to ornandum honore duxistis ? Hic mihi certe haeret aqua ; non 
enim grates oratio complecti ornando, non potest numerando per- 
censere; ut juvet eas iusto potius silentii obsequio praeterire, quam 
inanis facundiae molestia describere, hi quod igitur praetereo , id 
melius me praestare inrelligatis, nec alienae eloquentiae, nec alienae 
invidebo felicitati. Kal. JuliisMDCCLXXIV. bE- 

SEQUENS ORATIO 

DICTA FVIT KALENDIS JVLIIS MDCCLXXVL 

\ 

POST PRAETURAM BIENNIO ADMINISTRATAM. 


ADLOCVTIO 

IN PONENDIS FASCIBUS 

. Ad Patres Conscriptos, 

PRESENTB , AC PRBSIDBNTB EODEM OPTIMO PRINCIPE. 

Illud apud Romanos rerum dominos juris obtinuit , ut qui am- 
plissimos magistratus pro concione adipiscerentur.constituta die eos- 
dem pro concione ejurarent . Morem hunc nostra est sapiens imi- 
tata respublica : hic enim praetor pro concione suscipere , hic 
magistratus insignia ponere coram optimo Principe lege jubetur; ut, 
ubi summa cum laude fasces traduntur , ibi nulla cum labe resti- 
tuantur . Illud vero mihi hodierna die fortunatissimum , quod non 
adstantes video Metcllos, qui, ut olim Marco Tullio magistratum 
ponenti, innocuam mihi hodie concionem intervertant. Me sane 
recreat , ac reficit presentia optimi Principis , qui pro sua in nos 
clementia, atque animi magnitudine , innumeris nos in dies bene- 
ficiis auxit, ornavit. Patrum vero Conscriptorum, excclsique Sena- 
tus ea fuit humanitas, ea omnium una sententia, ut in ipsis vel 
nostris praetoriae dignitatis initiis ad amplissima haec ipsa denuo 
terenda subsellia , ad hos fasces resumendos praetorem iterum (i) 
designaverint. Haec profecto tanta sunt, ut ad debitas grates agen- 
das graviorem longioremque orationem expostularent. Verum si ad 
amplitudinem beneficii praedicandam vires omnino sunt impares, 
ipsa tamen accepti benificii amplitudo satis est atque super, ut 
extet ad memoriam nedum nostram , verum etiam posteritatis 
sempiternam . 

Dicta Kalendis Quintilibus MDCCLXXXVI. 

DIS- 


(i) Licet designatus, praetor iteraro ra- rio regendam , eveoto , legationis est factus 
men auctor esse non potuit : ab optimo enim generalis auditor : quo in munere > quadrien* 

principe Ignatio Boneompagnio , ad purpuram nio jam confecto , versatur adhuc superis ad- 

simul , et Bononiensem provinciam cum impe- juvantibus . MDCCLXXXIJ. 

DISSERTATIO III. 

In A. Gellij cap. i, lib. ix. 

De obaeratorum dissectione ex lege xri. tabularum , 
in qua quaeritur quid re ipsa lex in obaeratos indixerit. 

- * 

Quod erat mihi maxime pertimescendum , hodierna die accidit , 
optime Princeps , in qua cum clarissimo viro milii video esse de- 
certandum, quem tu, bonique omnes , atque ego potissimum suf- 
fragiis universis , eruditorum aetatis nostrae facile principem judi- 
camus . Mihi autem cum eo , tamquam cum hoste congredi , cum 
injucundum ob communem amicitiam , tum vero ob eximiam ejus 
virtutem , atque elegantiam ita periculosum videtur , ut facile caus- 
sam desererem , nisi me ad eam tuendam jura omnia tam pietatis , 
quam honestatis impellerent . Novam enim, et ante hunc diem pe- 
ne inauditam , novique generis criminationem clarissimus vir ad te. 
Princeps optime, detulit: juris consultos omnium generum, aeta- 
tum , ordinum , ab Augusto ad nos usque , ( si duos , aut tres, 
neque sane Latii , aut Italici littoris , Binchersoechium nempe , 
Haeraldum , ac Robertum (i) excipias ) ita desipuisse , ut eorum 
ferme caput nec tribus anticyris umquam sit sanitati suae restituent 
dum . Judicium autem esse vides , optime Princeps , non de Gellii 
litteris ( quod ferendam sane haberet jacturam ) sed de juris con- 
sultorum pene omnium fama , indigna criminatione accusatorum » 
ut proinde fatuos Yeteres , stultissimos hic reputet recentiores , 
nosque in eam velit sententiam adducere , ut clariora illa nostri 
senatus lumina , Cujacios , inquam , Hottomanos , Gothofredos , 
Gravinas , caeterosquc ejus notae viros , in XII. tabularum legibus 
explicandis vel maximas nugas egisse vel somno saltem indulsisse 
dicamus . Turpem autem , ne dicam impium , plerique fortasse ju- 
dicarent , si ego homo jurisconsultus jurique dicendo plurimis ab 
hinc annis addictus causam hanc omnino desererem . Hanc igitur, 
optime Princeps , Sodalesque omnes , alacriori quidem animo ho- 
dierna die tuendam aggrediar , in qua me non mediocriter recreat, 

ac 


O) Binchersoech I. I. c. X. de poena Ci- Deiuler. HeralJ. de auctori c. ter. judicat. 1. x. 

pitis , et debitorum sectione > et xix. tabui, cap, 1 $. Aooeus Robcrt. rer. judicat. l.<». c.6. 

ac reficit praesentia doctissimi Praesulis (i) , qui, licet amplissimi 
sacerdotii curis distineatur , nostra tamen non despicit studia lite- 
rarum . Ad vos igitur , veluti ad reciperatores meos , sermonem 
hodie convertam , vobisque lubens caussam , quae mihi cum fortis- 
simo est adversario , dijudicandam exponam . Quod si ars illi , et 
natura dedit, ut quidquid velit suadere valeat , semperque valeat, 
mihi caussa dat, ut hodie valeam , m agnisque viribus valeam. Ne- 
que vero magnam me confequi puto victoriam ; si enim rem ita , 
uti omnes credunt , fuisse dixerim , vitavi denique culpam , non lau- 
dem merui: te vero , qui contra cenfes , vir clarissime, licet rem 
non acu tetigeris , summis adhuc omnes in coelum laudibus evehent. 

2. Verum , Sodales , quae tam novae sint inspiciamus funda- 
menta sententiae. Negat ipse per XII. tabulas secandi corporis obae- 
rati facultatem fuisse concessam , sed unam operarum sectionem indul- 
tam esse contendit. Id vero 1. ex verbis legis suadet; ll.ex legis aequi- 
tate , a necc dicenda, saevissimaque membrorum dissectione abhor- 
rente ; III. denique ex membris ipsis numquam a legis aeditione 
dissectis . 

3. A postrema hac nobis objecta ratione ordiar ; utque cum 
eo quam libcraliter agam ; aequo illud animo , libentique conce- 
dam , a legis aeditione ad nos usque numquam obaerati hominis 
corpus fuilfe dissectum , legem ipsam numquam Romae exeeutioni 
mandatam . Age vero , vir optime , tu , qui dialecticis disciplinis 
maxime polles , ubi nam gentium audisti : non moribus inducta 
le* , ergo non lata? diu non servata , ergo non aedita? Tu, vir 
clarissime , cui sane omnia suppetunt , quae consequi ingenio ho- 
mines aut sapientia possunt, optime nosti , quod per leges licuisset 
Quiritium, Romanis quandoque moribus sero fiaisse receptum , 
quandoque moribus etiam omnino repudiatum . 

4. Licuit per leges Quiritium, licuit per leges XII. tabularum 
filium nulla nec dicta causa, nec cognita , pro lubitu patris expo- 
nere , interficere (2), plures vero filias ob miseram patrum egestatem 
expositas , plures legimus paterno judicio necatos , neminem sane 
patris lubitu interfectum ; crudelem hanc enim licentiam, imma- 
nem hanc saeviendi pro arbitrio facultatem Quiritium mores re- 
pudiarunt . Licet autem moribus non accepta , lex tamen lata . 

5. Verum ad gratiora veniamus . Matronis , tradente Livio (3), 


(1) Rriins Imeriie tunc episcopus, hodie soec. de jnr. eecid. lib. c«p. i. 
Xihus I„Dteitu> Bom»n. Archiepiscopni . (3) Tir. Liv. lib. S . 

Ii) Dionis. Alicsrn. I. 1. p. yji. binchei- 

pro auro ad liberandam a Gallis Romam, collato , gratiae actae , 
honosque ille fuit habitus , ut earum , sicut virorum , post mortem 
solemnis esset laudatio. Erat enim, ut ait Plutarchus (1), magna in 
Urbe auri inopia. Ibi magistratibus deliberantibus, qua id ratio- 
ne confici posset, mulieres habito seorsim consilio, mundum suum 
omnem aureum contulerunt ; fuitque auri pondus talenta octo : quas 
Senatus , praetio postea persoluto , remunerandas statuit , ut de- 
functae, perinde atque viri , in funere laudarentur; antea enim mu- 
lierem publice laudari mortuam erat vetitum . Hoc Senatus con- 
sultum anno tercentesimo quinquagesimo octavo fuit editum , post 
actum nempe a Camillo deVejentibus triumphum: illud autem mi- 
rum , tribus ferme a concesso honore seculis legem conticuisse, mo- 
ribus non acceptam , licet gratam , licet maxime honestam , licet 
summa cum laude promulgatam . Nam Popiliam, Catuli oratoris 
matrem, primam omnium hoc honore atfectam scribit Cicero per 
haec verba : In eo quidem genere scio me , et omnes , qui affuerunt . 
delectatos esse vehementer , cum abs te, Catule, est Popilia mater vestra lau- 
data ; cui primum mulieri hunc honorem in nostra civitate tributum puto. 

6. Quid , quod lege ipsa XII. tabularum res suas sibi habere 
uxorem vir poterat imperare ? Contra vero per annos fere sexcen- 
tos lex illa obmutuit ; neque ideo quisquam non latam asseruit , li- 
cet Tertulliano teste (2), per immensum prope annorum curriculum 
nullum senserit domus ulla repudium . 

7. Verum ut propius accedamus ad nostra, a lege xil. ta- 
bularum permissam in obaeratos membrorum discissionem (praeter 
verba legis , de quibus inferius loquar ) ita nitide tradit Gellius (3), 
ut vel unus quaestioni huic nostrae dirimendae satis esset; nisi vos 
Gellium persaepe. Sodales, quasi hac ipsametxn. tabularum le- 
ge in ipsum agentes , altero ad frontem sublato , altero ad mentum 
depresso supercilio , praeberetis in frusta lictoribus dissecandum : 
atqui si paulo aequiores esse velitis , vel illud admittatis oportet , 
Gellium in hac sane re neque a vero, neque a recto aberasse . Gel- 
lius siquidem virum jurisconsultum inducit Caecilium de hac legi- 
bus permissa membrorum sectione disserentem . Quis autem Gel- 
lium pastoritia fistula non irridendum plane duxisset , si Caecilium 
in scenam protulisset xi 1. tabularum ignarum, quas Romani, ue 
Petroniano utar vocabulo (4) , pueris adhuc nascentibus induebant, 
quas teste (S) Tullio ut necessarium carmen pueri ediscebant? 

K 8. Quid 


’i} Platarch. in Vita Camilli . (4) Saliric. in princip, 

1) Tertullian. in Apolog. (5 ) Dt leg, J. 1, 

ijj Aui. Ocii, nocc. Acticar. J, 20. c. I. 

8. Quid , quod Labeonis, Tiberiano aevo (i) xi i. tabulas ex- 
plicantis, libros Gellius se vidisse testatur? Ita ne vero Gellium , 
ita Caecilium nobis imposuisse dicamus, ut vel omnino menticn- 
tes , vel saltem vocum latinarum expertes fuisse arbitremur? Pa- 
ce tua , vir clarissime, liceat dixisse: Qui Gellium ita condemnat, 
is potius in suo, quam in aliorum judicio conquiescit . 

9. Neque illud objicias , quaeso , cum annis Gellius plane 
sexcentis a decemviris vixerit legis latoribus, quanti hujus aevi nos- 
trates, tanti esse faciendum . Nollem enim ( Homerico verbo utar) 
tuorum a septo dentium verbum hujusmodi excidisset . An ignoras, 
quaeso, vir optime, quot, quantisque Gellius niteretur vetustatis 
praesidiis, quae nos uno vel inani desiderio vix complecti posse fa- 
temur? An nescis infinitam voluminum molem multis a Gellio se- 
culis barbarorum excursione periisse? Num te latet Boetii usque, 
longeque post Gellium, aevo, bibliothecarum comptos , nitentes- 
que adhuc ebore (2) , ac vitro parietes? Ulpiam vero , eamque 
duplicem librorum immensitate bibliothecam, locatamque ibi Si- 
donii statuam Apollinaris extremis ferme Romanorum stetisse tem- 
poribus (3) quis ignorat ? Verum , ut quanti sit Gellius in hac no- 
stra maxime re faciendus , inspicias , illud advertas quaeso , in ea- 
dem Ulpia Trajani bibliotheca linteis , atque elephantinis libris ve- 
tustissima legum Romanarum volumina fuisse recondita ; ista vero 
Gellium nostrum agnovisse, legisse, manibus pervolvisse . Ita enim 
ait : Edicta veterum praetorum , sedentibus forte nobis in bibliotheca templi 
Trajani , et aliud quid quaerentibus, cum in manus incidissent , legere , 
atque cognofcere libitum est (4) . Tu vero Gellium , veterum monu- 
mentorum collectorem , Ulpiae diu , noctuquc insidentem , post 
duas pene annorum miriades , in antiquis legibus perlustrandis au- 
des aequare nostratibus, ad quos nec Tullius integer, nec Livius , 
nec Naso pervenit ? Qui , nisi pauci solertes cucullati quaedam 
pauca veterum monumenta servassent , an Capitolium steterit , 
ignorarent ? 

10. Verum nec unus est Gellius, cui saltem singularitas ob- 
esse dicatur. Gellio enim adstipulatur Tertullianus haec ipsissima- 
met verba pronuncians : Judicatos in partes secari a creditoribus leges 
erant ; consensu tamen publico crudelitas postea erasa est , et in pudoris 
notam capitalis poena conversa est, bonorum adhibita proscriptione (5) . 

11. Plu- 


to Cornei. Ticit. I. i. ciro. 8n. (4) tib. II. e*p. int. 

( 1) De Coniolit. pro». ?. (5 j TcrtuUian. ta Apologet, c. 4. 

(i) Siti. Apollia. 1 . y. epin, 1 5 . 

• ii. Pluribus autem audio te , vir clarissime , reponentem, 
atque illud praecipue ajentem, nec tanti esse Gellium , nec tanti es- 
se Tertullianum qui fidem sibi concilient, et obsequelam; vel quia 
ambo multis quandoque scateant erroribus , vel quia nemo non vi- 
deat , quantum uterque aLabeone xi i. tabulas explicante distaverit. 
Vide , .vir optime, quam tecum benigne , ac liberaliter agam : quod 
asseris, non aegre diffitear, lubens admittam, te licet non lateat, 
subduriusculam fortasse rem unicuique videri posse , Gellium , qui 
Labeonis paginas se legisse affirmaverit , tamquam improbi , impu- 
dentisque mendacii, convictum arguere . Verum si quis in scenam 
prodiret, et Labeoni aetate proximior, et Labeone doctrina praes- 
tantior , qui eamdem , ac Gellius , veritatem historiae propugnaret, 

3 uis nam hodie, sublato digito, non se victum agnosceret? Pro- 
eas vero tandem : 

Felix orator quoque Maxime (i), 
prodeas tandem , 

Gloria Romanae Quintiliane togae (2) , 
his enim tuite verbis coevi Juvenalis, ac Martialis appellant . Ec- 
ce tibi , vir optime , orator ille summus , qui , ut ejus vitae au- 
ctor (3) observat , Prima statim juventa celebrare forum , atque in sum- 
mis patronorum celebrari occepit , ad eamque virtutis et ingenii commen- 
dationem repente pervenit , ut non ei solum maximae quoque caussae defer- 
rentur , sed et notarii , qui ejus dicentis verba exciperent , vulgo a stu- 
diosis hominibus conducerentur : ecce tibi summus ille causarum pa- 
tronus , qui de corporis obaerati dissectione , naturae licet legibus 

{ larum consona, lege tamen xi 1. tabularum permissa, haec precise 
oquitur verba : sunt quaedam non laudabilia natura , sed jure concessa , 
ut in xi I. tabulis debitoris corpus dividi licuit, quam legem mos publicus 
repudiavit (4) . 

1 2. Age vero , vir optime , quid his verbis clarius ? quid ad 
rem optabilius ? Num Fabium hunc reputabimus morum Romano- 
rum , aut civilis juris ignarum , quem summum omnes caussarum 
agnovere patronum ? qui patroni nomen adscribit nemini morum , 
legumque scientiam non plene callenti ? Ita enim loquitur ipse (s); 
‘furis civilis necessaria scientia est, AC MORUM , AC RELIGIONUM 
REIPUBLICAE , quam capesset . Quo autem modo patronum se caussa- 
rum non falso dixerit qui , quod est in caussis paternissimum , sit ab altero 

K 2 pe- 


( O Juver, I. ut. 1. v. 190. 

(2) Martia]. epiqr. 1 . a. epigr. sio. r. i. 
U) Augei. Politi an. ia Vita Quintiliani . 


(4) M. Fab. Qniotilian. init I. J. c. 6. 
(O Idem inii. 1 . 11. c. J. 

petiturus, pene non dissimilis sis , qui poetarum scripta pronuntiant ? An 
vero legum xri. tabularum expers Fabius , quas , tradente (i) Tul- 
lio diurna , ac nocturna manu , pueri , nondum custode remoto , 
pertractabant? An ita Fabius a Labeone distans, qui vel Labeonem 
videre potuit , vel ejus tepentia adhuc busta exosculari? 

13. Scio, quid dicas , vir optime, quid mente, scriptoque 
pervolvas . Non ita , uti Gellium , nec uti Caecilium illum , quem 
tu quemdam nuncupas , Quintilianum accusas . Is porro , quem 
amas , quem foves , in sinu , et complexu tuo est ; atqui ducis 
interpretandum . Qui vero ? In tanto verborum nitore conspicillo 
uteris ? mero meridie , ut olim uxor Trimalchionis , tenebras esse 
dicis ? at quae tua sit interpretatio videamus . Quam non laudabi- 
lem natura obaerati corporis divisionem , Romano more ait repu- 
diatam Quintilianus , tu a membris abstrahis , et ad operas , seu 
addictionem , seu temporariam illam servitutem adseribis . Age 
vero , vir optime . Si hanc mos Romanus divisionem repudiavit , 
quam tu ais ad operas pertinere, quid porro supererat? duabus 
legem constare partibus ferme omnes affirmant , capitis poena , et ope- 
rarum servitute. Tu vero illam legi negas, hanc vero subtrahas ne- 
cesse est , cum divisionem dicat Quintilianus more publico repu- 
diatam . Quid ergo est ? dimidium legi negas , dimidium aufers . 
Vereor, ne tibi Martialis noster ille respondeat (2) 

Hoc tibi habe totum Postume dimidium . 

14. Quod si Fabium nostrum , immo tuum , immo jam om- 
nium , in hac una tamen re tanti facies , quanti et Gellium , et 
tuum illum quemdam Caecilium putas esse faciendum , ut pene om- 
nes existimes aequandos esse nostratibus , vide , vir optime , quam 
largo tecum animo agam : eos et ipse contemnam , nocci faciam, 
quia si voles , extra portam Maeviam amandandos dicam ; modo 
tamen mecum , vir clarissime fatearis , Romanos omnium ordi- 
num , atque aetatum , ferme universos, a Nerone saltem ad extre- 
mos usque Antoninos, legem hanc xri. tabularum ita, uti nos ac- 
cipimus , accepisse . Quis enim Fabium , quis Gellium , aut Cae- 
cilium, aut denique Tertullianum non audacissimos homines, ne 
dicam fatuos, reputaret, si rem ipsi, quae facti , non juris , erat, 
aliter , ac traditum , acceptumque esset , nulla nec diversae opi- 
nionis proposita quaestione expossuissent ? Si vero mecum , vir op- 
time, Romanos omnes rem, uti ego accipio, ita acccpifle, verum 
errasse authumes , illud quaeso pendas , illud mente pervolvas , 

&a 


CO M. T. Ci«. ile Lej. I. 3. (1) Mutui, epigr. 1- 1. tg. 10, 

an post quindecim ferme chiliades tua sit nostrae praeponenda sen- 
tentiae . Ego sane vel ipsum in hac re Jovem ( ut fictus ille Sosiae 
ajebat Sosia) (i) 

Injurato scio plus crederet mihi , quam jurato tibi . 

15. Verum tu etiam instas , vir optime , un^m tantum in- 
quiens xu. tabularum legem parte constare . Atqui scriptorum 
ordo universus duabus constasse partibus huc usque est arbitratus . 
Corporis nempe sectione , ac servitute . Tu contra sentis ; hanc enim 
corporis sectionem non ad corpus debitoris trahis , sed ad corpus bono- 
rum . Si haec autem sectio , bonorum corpus unice respicit , non 
debitoris , lex xi 1. tabularum in una parte consistit, nempe in uno 
debitoris nexu , in una ejus servitute , in una operarum debitoris 
facta creditoribus adseriptione . Sententiam hanc tuam profecto 
ingeniosam ita confirmas : ais nempe inter tot nexorum querelas , 
quae apud Livium , et Dionisium habentur, de membrorum sectio- 
ne nec vola , nec verbum haberi ; ergo ( callide ita subjungis) nil 
aliud corporis sectio spectabat , quam corpus bonorum creditori- 
bus universis opportuna sectione adseribendum . Verba vero illa 
Quintiliani: Sunt quaedam non laudabilia natura , sed jure concessa , ut 
i» xi 1. tabulis DEBITORIS CORFVS INTER CREDITORES DIVI- 
DI LICUIT , quam legem mos publicus repudiavit (2) : potius quam 
terreant, te sane fovent, ac recreant : corpus enim debitoris , quod 
inter creditores DIVIDI LICZIIT , tu non pro membris accipis, 
sed pro corpore bonorum , et divisione operarum creditoribus ad- 
scribenda ; sicque Fabium ais recte locutum . 

1 6. Vide quaeso vir optime , ne multae te literae , ne acris 
ista tua ingenii vis in decipulam quamdam immittant . Si enim cor- 
pus , quod lege xi i. inter creditores dividi licuit , pro corpore bono- 
rum censeas , non pro membris debitoris accipiendum , num tu 
postea justissimam hanc bonorum debitoris divisionem natura dixeris 
illaudabilem ? Putes ne Quintilianum bonum jurisconsultum , ora- 
torem vero maximum , divisionem bonorum debitoris , jure , me- 
ritoque creditoribus adseribendam , censuisse , natura illaudabilem ? 
Si ergo non laudabilis natura , censore ipso , est corporis debitoris di- 
visio lege concessa , in propatulo jam est , pro corpore debitoris , 
non bona dividenda ( quod summa cum laude factum esset ) cen- 
suissc illaudabilia , sed secanda dixisse debitoris membra : quod nedum 
laudari , sed sine naturae horrore ferri certe non potest . 


17. At* 


CO Vlaut, io Amphitr. ict- 1. ic. J. (i) Quintii, inftit. L J. «. 6. 

17. Atqui tecum liberalius agam; corpus, quod inter credito- 
res lege dividi licuit , pro corpore bonorum habitum a Fabio conce- 
dam ; fateor usque tecum hanc bonorum divisionem , si velis, fuis- 
se, ut ait Fabius , natura illaudabilem , sed tamen lege concessam. Ve- 
rum si haec concedam , tu mihi concedas , oportet , nullam apud 
populum Romanum legem , nullam circa debitores divisionem extitisse; 
non sane divisio membrorum ; quia hanc lege constitutam negas , 
quia id non modo non aeditum , sed nec a lege asseris cogitatum : 
non divisio bonorum, et operarum , quia, si corpus debitoris a Fa- 
bio nominatum, per te est corpus bonorum, hanc illaudabilem corporis 
divisionem , tradente Fabio , mos publicus repudiavit . O natos igi- 
tur fortunatissimos , te scriptore, debitores! nulla enim juxta te 
premebantur injuria : non membrorum divisione , tamquam legi , 
ut ais , inexcogitata : non divisione corporis bonorum , tamquam 
repudiata more publico . Igitur ganea , vel alea , vel universis deni- 
que debitores obrui poterant libidinibus : nulla poena , addictio 
nulla, nexus nusquam gentium. Atqui vir clarissime postxn. ta- 
bulas nexi erant, addicti erant, compediti erant. Quid ergo illud 
fuit , quod mos publicus , teste Fabio , repudiavit ? Non compe- 
des repudiavit , non addictionem , non servitutem ; quia haec o- 
mnia usque ad annum Urbis conditae quadringentissimum vigesi- 
mum septimum more publico accepta , et servata, ac tantum a le- 
ge Petellia repudiata, qua cautum fuit, ne quis nervo, aut com- 
pedibus ob pecuniam acceptam creditori serviret , ut melius infra 
subjiciam . Quod conceptissimis igitur verbis Petelliae legis abro- 
gari opus fuit, id moribus antea acceptum, servatumque , dica- 
mus, oportet. Si ergo servitus, compedes , addictio , plura per 
secula xu. tabulis fuere superstites , illaudabilis illa corporis debito- 
ris divisio , teste Fabio a lege concessa et more publico repudiata, 
est unice in membrorum sectione (te, licet invito, tamen fatente ) 
collocanda . 

18. Audio te ita reponentem. Quid est igitur , quod inter 
tot nexorum querelas a Dionisio, ac Livio recensitas, de membro- 
rum sectione nec vola, nec verbum? Instantiae huic tuae videbi- 
mus infra occurrisse Gravinam (i) dicentem : Metu poenae neminem 
plus aeris contraxisse, quam suae substantiae tolerarent; proindeque neminem 
in eam poenam incurrisse . Ego vero addam, nullam accidisse debito- 
rum Transtiberinam venditionem : et re quidem vera ( tuo argumen- 
to utor) inter tot querelas nexorum , quae apud Livium, ac Dio- 

ni- 

nisium leguntur.non magis ulla de hujusmodi Transtiberina venditione, 
quam de capitis supplicio occurrit . Addicti enim, nexique omnes, 
servitutem , et servitutis incommoda , cruciatus, tormenta, vincu- 
la, carnificinam, increpant, arguunt, inclamitant, nusquam au- 
tem de uls Tiberina venditione conqueruntur. Ergo Transtiberina ven- 
ditio non erat lege concessa? Ergo mendax decemviralis lex , dum 
ait : uls Tiberim venundato ? Mendax Gellius, qui Antoninorum tem- 
poribus ex Ulpia exscripsit? Mendacissimus vero Flaviorum aevo 
Quintilianus, qui vel Labeonem in xn. tabulas scribentem audi- 
re potuit ? Nos autem immensa post secula veracissimi , qui an de- 
cemviri fuerint ignoraremus , nisi veteres tradidissent ? Ignoscat mi- 
hi genius tuus , si sequar ego mendaces . 

19. At reponit secundo argumento vir clarissimus , si hanc 
sensu nostro legem accipiamus, permagna Romanos inuri labe sae- 
vitiae, nec minore nota crudelitatis leges illas xi 1. tabularum tota 
fronte suffundi , quas omnes irriguum aequi bonique fontem faten- 
tur . Non iftud sane vir optime inficior, a xn. tabulis, a Qui- 
ritium legibus non levia scatent crudelitatis indicia, quae, nisi ci- 
vitatis , humanitatis saltem jura contaminant . An parum , quaeso, 
tibi videtur a ratione juris naturae, ab humanitate, a pietate ab- 
horrere jus illud vitae, necisque, illam exponendi, vendendi, ab- 
dicandi, mancipandique potestatem patribus familias a xi t. tabulis 
omnino (1) attributam? Non te sane latet, vir optime, tiranni- 
cam eam a Simplicio appellatam (2) in ipsismet Persis a Peripateti- 
corum principe reprobatam (3), immanem vero, ac plane dispoti- 
cam a duobus illis melioris notae viris Binchersoekio quidem tuo , 
meo autem Vinnio repertam (4) . Quid , quod recentiora ipsamet 
jura Quiritium xn. tabulas crudelitatis arguunt, atque saevitiae ? 
Ita enim ait humanior jurisconsultus (S) : Necare videtur non tantum ; 
is, qui partum perfocat , sedetis, qui abjicit , et qui alimonia denegat , 
et is , qui publicis locis exponit , ea misericordiae causa , quam ipse non 
habet . Horum autem alio loco (6) rationem divus Hadrianus assi- 
gnat , inquiens , quia patria potestas in pietate debet , non in atrocitate 
consistere . 

20. At quid de filiis loquar ? Immanem hanc , foedamque om- 
ni ex parte feritatem, leges tuas, in servos damnandam , omnino 
exercuisse contendam . Quid enim crudelius dari , aut excogitari 

um- 


(O Vinnius Instit. ad I. 1. cic. de Patr. 

(?) Arui, ad Nkom&ch. c. 11. 

umquam valet , quam quadrupedes , qui pecudum numero sunt, 
servis hominibus , ut ait Cajus (i) jurisconsultus, omnino exaequa- 
tos ? Quid natura illaudabilius, quam hominem hominis lubitu uri, 
vinciri, verberari, ferroque necari? Quid porro inhumanius, quam 
homines , vel una voluptatis causa, bestiis objici discerpendos? Tu 
vero justas hasce , vir optime, leges dices? hoc tu, ut immanitate 
debitorum legem eximas, jus necis in filios (quid filios dicam ! vox 
enim faucibus haeret ) tu has aequas in servos fuisse leges , tu hu- 
manas esse fatebere? Si haec affirmas, tu ita syllaturis, ut incertus 
non sim, Phalarim ne, an Pisistratum, sis hodie imitaturus. 

21. Contrarium vero suadent, vir clarissime, tanta ista tua 
morum suavitas, tantus ingenii lepos, tanta universis literarum di- 
sciplinis lenitas comparata , ut feroces Quiritium leges , ut decem- 
viralem illam potestatem Licurgo crudeliorem , atque , ut ait (a) 
Tacitus biennio assumptam , nedum fateri , sed et mecum damnare 
videaris . 

22. Feritas vero illa , ac sane agrestis vetustiorum Quiritium 
natura dominata est , quousque Quirites mollioribus imbuti sunt 
Graecorum disciplinis , ut ad rem feliciter ille audax Horatius ob- 
servavit, dum dixit (3), 

Graecia capta suum victorem caepit , et artes 
Intulit agresti Latio : 

quam ob rem asperi, durique Romanorum mores mitigari paulatim 
caepcrunt Graecorum condimentis , a quibus , cum bonas literas 
accepissent , ad laudandam sunt morum mansuetudinem revoca- 
ti (4) . Hinc servos necare Barbarorum reputatum ; filios vero in- 
terficere pene sacrilegum (s) : hinc ad felicia illa ventum est Tra- 
jani , ac Caesarum tempora Antoninorum, quibus uberes pueris , 

E ucllisque alimentariis (6) collatae sunt fruges , ut nemo tunc juris 
umani videretur oblitus : tunc sane illa xu. tabularum Decemvi- 
ralis atrocitas , quae subagrestes vetustiorum Quiritium latebat ocu- 
los , apparuit, reprobata, correcta est: tunc profecto Tertullia- 
nus consensu publico xi 1. tabularum crudelitatem erasam esse 
perhibuit (7) : tunc denique Fabius Quintilianus quaedam non lau- 
dabilia natura, a xxi. tabulis concessa legit , confessus est, re- 
probavit (8) . 

23. Ve- 


(O Leg. 2. ff. ad leg. Aquiliam • 
(2) Tacit. annal. I. 1. in prine* 

23. Verum magnus inter Collegas vir hanc sustinere a nobis 
confutatam contendit partem : potestatemque , a xii. tabulis pa- 
tribus attributam , tamquam justam tuetur ; atque ita ab omni pe- 
nitus atrocitate Romanos absolvit . Ast ille ( liceat mihi Luciani 
verbis uti) acris ita est ingenii , ut sibi (1) non defensio, sed o- 
stendendae orationis petita esse occasio videatur : ignoscat igitur, 
si me facit debito prolixiorem . Unus mihi sane in hac re Grotius 
erit satis (2) , qui auctoritate Sexti (3) Empirici tyrannicam arguit 
patriam in filios potestatem atroci lege concessam . 

24. Neque dicat vir summus leges Romanas hanc potestatem 
in patribus pati potius , quam tribuere ; nam verba legum Roma- 
narum , ita perspicua sunt , ut nemo atrocitatem non videat , ea 
Gellio sic referente : 'Utique ei vitae , necisque potestas fiet , 'UTI 
PARIENDO FILIO EST (4) : quae magis verba lubitum valent me- 
rum ostendere ? 

25. Idem ipse Binchersoekius , primus fortasse, aut secun- 

dus adversarii nostri antesignanus , veterum adhuc legum atrocita- 
tem nequit inficiari , illamque vetustiorum morum , atque agres- 
tium crudelitatem declinare non potuit , dum fassus est in haec 
verba : Rigorem juris veteris videntur primum subegisse mores , deinde 
leges , quo magis exculta sunt humanitatis , et mansuetudinis studia , quo 
plus operae datum est philosophiae morali , eo magis omnis severitas remi- 
sit . Atque HAEC 'UNA RATIO EST REMISSAE SEVERITATIS , 
non ea , quod majestas patria non satis conveniret majestati principum (S). 
Gerardus autem Noodt , in amica ad Binchersoekium responsione, 
non sane severam (6) , sed foedam , atque impiam fuisse ait Ro- 
manorum consuetudinem . 1 

26. Foedam hanc autem impietatem idem ille populus Ro- 
manus Neronis usque aevo agnovit , iudicavit , suisque punivit ma- 
nibus ; hisque idem verbis testatur Seneca : Erixonem equitem Ro- 
manum memoria nostra , quia filium suum flagellis occiderat , populus in 
foro graphiis confodit (7) . 

27. Quare jus vitae , necisque, pro lubitu , circa Hadriani 

tempora omnino cessasse docent nedum Gothofredus (8) , verum 
etiam Papinianus, dum ait: Divus Trajanus , filium quem pater male 
contra pietatem afficiebat, coegit emancipare (9). ^ 8 E ’ 


O) Lucun. in orat, pro laps. inter. Salu- 
tan. t. I. p. 73*. 

(a) De }ur belli, et pacii. J. a. c.? 

(?) Seat. Emp. 1 'vrronicar. hypou Jib* J. 
e. 24 f. au. aeJir.' Fabricii . 

(4) Noct. Atticar. 1 . f. c. 19. 

(O De jure occidendi liberos c. 4 » . 

(7) L. Annaeus Seneca 1 . 7. de Clementia 
eap. 14. 

(S) Ad leg. a. sub tit. de liber, caus. 

48. Enim vero legum Romanarum rigor neque sub mitissi- 
mis Antoninis omnino conquievit i erat enim id servatum Caesari- 
bus sacro fonte renatis . Quare Quirites Paganos increpans optimo 
jure Lactantius (i) haec ait : non enim de nostro, sed de illorum numera 
seniper existunt , qui naros ex se pueros aut strangulent , aut , ii NIMIZiM 
PII FZIERINT exponant ; quod et Justinus , et Minucius Felix, et 
Arnobius una voce confirmant (2) . 

49. Idem Lactantius pro voluptate habitam Quiritium saevi- 
tiam aureo sic notat penicillo: Qtfid enim (ait) tam horribile, tam te- 
tnvn , quam hominis trucidatio ? Ideo severissimis legibus vita nostra mu- 
nitur , ideo bella exeerabilia sunt . Inventa tamen consuetudo est , quate- 
nus homicidium sine bello , ac sine legibus faciant , et hoc sit voluptas (3). 
Qui ergo tam immanem xii. tabularum lege concessam patribus 
potestatem, qui tam atroces Quiritium consuetudines sustinet , tue- 
tur , absolvit , is ( ut modo ajebam ) potius ostentandae orationis, 
quam tuendae veritatis occafionem arripuisse dicendus est . 

30. Causa esset omnino perorata , ni ex verbis legis xii. ta- 
bularum perpendenda quaedam superessent , tertiumque foret di- 
luendum adversarii nostri argumentum. Mitto hic, vir clarissime, 
quae ex Collegis alter juxta crassioris grammaticae regulas pedestri 
sermone adnotavit in illud legis verbum : Secanto : quod uni tibi , 
et Binchersoekio post hominum memoriam , ad operarum divisio- 
nem (4) placuit detorquere . Verum quae de verbo illo non juris- 
consultus , sed cucullatus collega conticuit noster , jurisconsultus 
ipse praeterire non possum . Quaero itaque abs te primum , num 
potius secandas operas diceres , quam dividnndas , distribuendas , er- 
ciscundas ? Ego sane lamiliae crciscundae , communis dividundi le- 
ges pervolvi, secandarum vero operarum nec vola, nec Yerbum (5): 
Stycum servum Cajo , et Sejo , legatum audivi ; servi autem hujus 
communis, vel praetii soluta aestimatione, partem condomino ad- 
scribi , vel operas ipsas (6) communis dividundi judicio venire mo- 
nitus fui: uno verbo crciscundam familiam, communia dividunda 
legi, secandam familiam, communia secanda nunquam legi . Seca- 
re autem actio est, quae ferris exercetur , ut ait Paulus jurisconsul- 
tus (7): inde discrimen inter cum, qui caedit, et qui secat juriscon- 


(1) Lact.Fiim. divin. init. L {• c. 9. 

(z) tastm. Mart. in sua Apolog. x. mo 
Christianis Minoe. FeL in Octavio c. 30. Ar- 

sulci notant , inter quos , non obscuri certe nominis Cujacius (1) , 
et Gothofredus . Num operae tuae vir clarissime ferro secantur ? 

31. Verum advertas, quaeso, quantam , cum ista tua secan- 
darum operarum assertione in xii. tabulas, quae brevitate praeci- 
pue fulgent, superfluitatem inducas. Si enim, ante tectionem debito- 
ris lege permissam , erat addictio ; si debitores anterius creditoribus 
addictos esse fateris , quid aliud creditoribus addici sibi vult, quam 
sub eorum servitute quadam esse ? esse vero in creditorum servitute 
idem esse , ac operas communis dividundi judicio erga varios credi- 
tores aequa lance distribuendas esse quis nescit? Quid ergo alia ulla 
operarum distribuendarum mentione opus erat ? Quid illis opus 
verbis partes secanto , si addictio ipsa hanc erga plures operarum aequa 
lance distribuendarum divisionem sonabat , praeseferebat ? Diver- 
sum ergo aliquid , longeque diversum , posterior illa a lege sectio 

E ermissa sonabat, capitalem nempe (creditoribus non contentis de- 
itoris servitute ) jacturam , quae post servitutem una superessct.- 
32. Neque vero capitali hac jactura, membrorumque sectio- 
ne permissa , summum ita crudelitatis apicem legem contigisse ar- 
bitramur, ut omnem penitus tollat lenitatis imaginem . Si enim , ut 
Gothofredus (2) intelligit , partes , modo creditores tamen vellent, se- 
carentur , si volet , partes secanto : tunc sane illud summum videtur 
lex atrocitatis remittere , cum hominis , non vero leonis , arbitrio 
hominis vitam committat . Dum igitur , post attributam creditori 
debitoris servitutem , secandum lex usque corpus debitoris,// creditor 
tamen volet , non abnuat , id mihi porro lex illa videtur dixisse : Si 
ferox ita sit creditor , si hac debitoris servitute , si tanta non sit bominit 
miseria contentus , si VOLET , si potis erit, sinon erubescet , corpus de- 
bitoris in partes usque secet , et partiatur : agnovit sane lex xi 1. tabula- 
rum immane quantum a pietate , ab humanitate , a philandropia , 
humanorum distaret sectio membrorum : terrorem ergo atrocibus , 
immanibus verbis , obaeratis incussit ; atque illud : Si volet , addi- 
dit i quia neminem tanta fore atrocitate praesumpsit , qui omnem 
pietatis imaginem abdicare , qui pudorem omnem , ruboremque 
deponere , qui denique juris humani oblivisci omnino voluisset: 
agnovit quod ait Quintilianus , haec non laudabilia esse natura, verum 
atrox adhuc illud atque terrificum permisit in obaeratos excidium, 
quod humanitas , quod pudor , quod mos publicus refugeret , corri- 
geret , repudiaret . Quam ,ob rem ita quisque creditorum ab hoc e- 

L 2 • » ' xer- 

xercendo in corpus debitoris abhorruit arbitrio , ut nemo sectio- 
nem expostulaverit , ut factam nullam ab aedita lege sectionem au- 
diamus . Potius igitur ad obaeratos deterrendos ( ut melius infra 
subjiciam ) quam ad creditorem saevitiam excitandam , atrocia 
verba illa dixerim a lege prolata . 

33. Quod si , vir clarissime, verbum illud : si volet : ad ope- 
rarum sectionem referamus , verbum hoc hyeme Gallica frigidius 
agnosces . Quid enim illis verbis opus est , si exclusa obaerati 
morte , ac discissione , nil aliud sane , quam obaerati opera supe- 
resset ? Vellet , nolletque , una tunc servi debitoris opera creditor 
contentus esse debebat ; ubi ergo illud : si volet: locum decenter 
habere arbitremur ? 

34. Video tamen quid tibi lubeat reponere . Tu illud : si vo- 
let : post permissam corporis sectionem positum esse contendis , 
atque ita legis : Tertiis nundinis p artes secanto : si plus, minusve secue- 
rit , sine fraude esto ; si volet , uls Tiberim venumdato (1) . Tu , vir 
clarissime , communiori sane lectione uteris , et lepidiuscula crimi- 
natione nos urges : ita enim arguis ; si lex , post concessam mem- 
brorum sectionem , in arbitrium confert creditoris debitorem uls 
Tiberim venumdare , quid aliud id est , quam hominem , post fau- 
ces laqueo illisas , ad remum mittere ? De operis ergo legem inde 
locuta esse contendis . Enim vero si tanta , quanta vis , antinomia 
lex , ita lecta , laboraret , ut ex inde monstrum informe noscere- 
tur , vel id satis esset , cur lectionem tu potius nostram acciperes , 

3 uam ego tuam ; ita enim jurisconsultorum vel ipsa elementa nos 
ocent . At tua sit legis verior lectio : quid inde ? Nullum aderit 
monstrum , nullum legis vitium , nulla antinomia . Non enim ob- 
jectus inde a te sensus resultat, quasi dissectum jam corpus uls Ti- 
berim venum eat ; nam illud : si volet , uls Tiberim venumdato : eum- 
dem semper , sanissimumque continet sensum , nimirum : Tertiis 
nundinis partes secanto ; si plus , minusve secuerit , sine fraude esto : si 
volet ( nempe , si volet non secare) uls Tiberim venumdato : quid his 
verbis clarius? quid profecto nitidius? Ut eniin interpretes tradunt 
sane universi , propositionem hanc lex habet unice disjunctivam , 
nimirum : aut partes secanto , aut uls Tiberim venumdato : Idem igitur 
omnino est, ac si lex ita pronunciasset : Si volent creditores debitoris 
membra non secare , si a tanta volent immanitate abstinere , debitorem uls 
Tiberim venum dent , vel pretio ejusdem, vel operis, communis dividundi 
actione , inter creditores distributis . 

3J. Unum 


(1) Verba leg» xu. tabui, a Gellio relata loco fup, cir. 

35 . Unum superest , vir clarissime , in quo tibi etiam libuit 
lepide ludere: verba legis haec sunt: partes secanto ; si plus minusve 
secuerit, sine fraude esto. Tu, si ad membrorum sectionem id refero, 
cachinnis effusissimis ilia rumpis, nihilque ineptius dici posse pro- 
nuncias ; quare illud plus , minusve sectionis ad operas refers . Ego 
vero si ad operas refero nec ab ira fortasse tempero . Si enim ad 
operas referam , quid indignius , quid hac lege injustius excogita- 
ri valebit ? Non erit fraudi creditori , si plus minusve secuerit ? Pote- 
rit ergo creditor sibi plus , minusve , pro lubitu operas obaerati di- 
videre ? adsignare ? non aequa lance distributas arripere ? Quid 
si quatuor, aut plures , iique inaequales creditores fuerint? Quid 
si eorum unusquisque operarum obaerati plus , minusve secuerit, 
sibique adseribi pro arbitrio voluerit, id ne sine fraude erit? Hanc 
tu, vir clarissime, legem appellas ? hoc tu jus , non injuriam, dicis? 
Ego vero deliramenta , quae non sani esse hominis non sanus juret 
Orestes . Credis ne pedibus in tuam unus, aut alter, sententiam 
ibit ? ego sane in alia omnia . 

3 6. Age vero, vir optime, ac membrorum sectionem finge 
parumper, non operarum a lege permissam; et vide quaeso quan- 
ta cum ratione terrifica illa in obaeratos verba lex nostra protule- 
rit partes secanto ; si plus, minusve secuerit , sine fraude esto : creditori 
lex igitur debitoris necem permittit , crudelior , remissior , ne sit 
caedes illata, non curat; uno, an ternis, an centenis pereat debi- 
tor ictibus , an diris , minutisve membrorum caesuris , id ne credi- 
tori fraudi sit nostra lex cavet. At inquies: quid id referebat ? 
Ego vero summae id necessitatis fuisse profitear . Nisi enim lex id 
fraudi non esse cavisset, quis alterum Busiridem , aut Phalarim , 
aut Dionysium , aut potius immo Caligulam , cum creditorem non 
reputasset, qui debitorem suum, capitis poena plectendum, non 
uno breviter gladio conficeret, sed, ut ait ( 1 ) Svetonius s crebris , 
et minutis ictibus ita plecteret , ut se tamdem debitor mori sentiret ? Quis 
tantam tam saevo creditori crudelitatem ignosceret? Quis recta 
hunc ad crucem non raperet ? Quis non acerbioribus suppliciis di- 
gnissimum judicaret? Ut igitur maximum, salutaremque una simul 
debitori lex metum injiceret , eam usque immanem praebuit credi- 
tori facultatem , ut ei , ne fraudi esset, si plus, minusve secaret , 
verbis conceptissimis esse duceret exprimendum . 

37 - Et re quidem vera si verba haec legis , adeo terrifica , 
ea majori, qua decet, sedulitate perpendamus , in illam fas erit ve- 
ni- 

nire sententiam, eo clementiorem fuisse legem, quo acriorem , 
eo mitiorem poenam, quo atrociorem . Id primum ipse idem sua- 
det Gellius dum ait (i) : Tertiis nundinis capitis poenas dabant , AUT 
Transtiberim PEREGRE venum ibanti sed eam capitis poenam sanciendae, 
ut dixi , fidei gratia horrificam ATROCITATIS OSTENTU , novisque 
terroribus metuendam reddiderunt . 

38. Tria hic momenta notamus. Primum in disjunctiva illa 
aut ponimus, per quam nostra in fi. 33. exposita belle sententia 
roboratur. Secundum in ipsa met Transtiberina venditione consistit; 
crudelior enim caeteris erat ista venditio , quippequae , utaitTur- 
nebus (a), extra fines eum, qui venditus esset, amandaret , ne iu 
agro Romano serviret; cum Transtiberina regio extra agrum Ro- 
manum esset , et in eo agri genere , qui peregrinus diceretur, jam- 
que attribueretur Etruriae : cum quo concordat Donatus (3) . Ter- 
tium est in atrocitatis ostentu collocatum : haec enim atrocitas , no- 
vis reddita metuenda terroribus , illa apprime est, quae delinquen- 
di consilium aufert ; et merito quo atrocior eo mitior fuisse videatur. 

39. Quod quidem evidentius constabit , si eamdem Romanis 
legislatoribus in aliis quoque legibus pateat fuisse mentem , idem 
omnino consilium , ut , severiori poena proposita , delinquentium 
animos ita perstringerent , ut inviolata disciplina maneret. Presto 
est Polibius (4) , qui adversus invigiles in nocturnis custodiis hanc 
ait his verbis poenam , legemque servatam ; Tribunus fustem capit 
toque condemnatum quasi attingit solum , quo facto omnes legionarii qua 
fustibus , qua saxis inibi intra castra , ut plurimum quidem , sontem ne- 
cant: sed , et si quis evaserit, non tamen salvi propterea sunt . Nam quae 
illis salus, quibus in patriam quidem redire non licet, quos nemo ausit te- 
cto recipere ? Quamobrem qui semel in eam calamitatem inciderunt , pla- 
nissime pereunt . Quare cum adeo vehementer , et sine spe veniae delicta 
haec puniantur , DISCIPLINA NOCTURNARUM EXCUBIARUM 
INOFFENSO FOENORE SERVATUR. 

40. Quid, quod ex ipsismet xn. tabulis falso testi saxum 
proponebatur , ut ne falsum ullum adesset testimonium : hoc ipsum 
ut membrorum sectionem , tamquam in speciem terroris indictam , 
excuset , ipse idem Gellius insinuat , dum (5) ad Phavorinum haec 
ait : An putas Phavorine , si nunc quoque , ut antea ex XI 1. tabulis qui 
falsum testimonium dixisse convictus esset e saxo Tarpejo dejiceretur , men- 
titu- 


(O Noct. Aitic. i. 10 . c. t* r. ( 4 ) Polib. bistoriar. 1. 6 . p. 49»- 

( i) Turneb. in adversar. I. 24. c. 4). (5) Gclliu* noct. Attic. 1 . 10. c. 1« 

Donat, de Urbe Roma 1 . 1. q. 6 , p.19. 

tituros fuisse tam multos , quam videmus ? ACERBITAS PLERUMQUE 
SUPPLICII BENE , ATQUE CAUTE VIVENDI DISCIPULA 
EST . 

41. Optime igitur optimus philosophus aeque , ac juriscon- 
sultus , Vincentius Gravina (1) , cui favent nostri duo lumina pri- 
ma senatus , Hoctomannus , inquam , et Cujacius (2) in haec verba 
concludit : At si pluribus creditoribus teneretur , tunc crudele IN SPE- 
CIEM exemplum in eum erat constitutum : IN SPECIEM , INQUAM ; 
NAM REVERA NIL MITIUS EA POENA , QUAE TERRORE 
SUO DELINQUENDI CONSILIUM AUFERT , ut hujus legis exi- 
tus demonstravit ; numquam enim , ea vigente , quisquam in hanc poenam 
incurrit ; quia , metu poenae , nemo plus aeris (3) contrahebat quam suae 
substantiae tolerarent : acerbitas igitur pestis hujus ulciscendae me- 
lioris inducendae fidei disciplina erat . 

42. Verum mollioribus Romanorum temporibus , ut et falsis 
testibus , ita et decoctoribus poena mitior evenit , quam tabulae 
xii. indixissent ; et sectio membrorum in bonorum sectionem fuit 
commutata: quin immo nomen hoc SECTIO , quod membris , non 
bonis aptatur a membris mutuatum est , ac derivatum in bona : 
quod' quidem ocultatissimus omnium inspexit (4) Cujacius, hisque 
notavit verbis: QUAMOBREM proscriptio illa , distractioque bonorum 
debitoris , quae jit ex edicto , APPELLATUR SECTIO i AC SIC , UT 
IN XII. TABULIS SECARETUR CORPUS DEBITORIS IN PAR- 
TES SECANTUR TANTUM BONA ex edicto, et fama debitoris la- 
borati ET PROPTEREA HAEC PROSCRIPTIO MORTI COMPA- 
RATUR. Lex xii. tabularum voluit decoctoris SANGUINEM EF- 
FUNDI ; at praetor maluit SANGUINEM SUFFUNDI , QUAM 
EFFUNDI i idest irrogare infamiam , INIICERE PUDOREM PU- 
BLICE DISTRACTIS BONIS . 

43. Quid vero aliud sane Tertulliani verba sonent , quam 
magni sonent verba Cujacii ? In PUDORIS NOTAM (S) ait ille , 
f apitalis poena conversa est, bonorum adhibita PROSCRIPTIONE : hic 
vero (6) : Praetorem , ait , maluisse suffundi sanguinem , quam effundi , 
idest irrogare infamiam , INIICERE PUDOREM PUBLICE DIS- 
TRACTIS BONIS . 

44. Age vero , vir optime , et advertas , quaeso , quid sibi 
ista velit poenae commutatio ? Quid naturalis mortis in civilem fac- 
ta 


£1) De )ar. Ktt. ec Oent. ttsil. ttb. (4) Itcob. Cujaciui ad tit. 7i.codic« Qui 

(x) Hottomann. io xti.Tab. Cajae. in ieg. bonis cedere possint tomo nono • 

34- ff. de donttion. ($) Jn Apologetico c. 4. 

(i) Ortvin. loc. «It. p. J44* \ 6 ) Cujae* loc. cic. 

ta conversio ? Nihil aliud certe aptius demonstrat commutatae an- 
terioris poenae existentiam , quam posterior poenae facta conver- 
sio . Suffusus est enim postea sanguis , qui antea effundebatur -, rubor 
cruori successit, infamia caedi, naturali civilis mors , sectioni denique 
corporis sectio bonorum ; et PROPTEREA ( ait Cujacius ) HAEC (x) 
PROSCRIPTIO MORTI COMPARATUR : si ergo ideo morti com- 
paratur , quia morti successit : si bonorum sectio a membrorum sec- 
tione nomen accipit: si civili mors naturalis: si infamiae caedes : si ru- 
bori eruor locum dedit; ergo, et caedem , eteruorem, et mortem , et 
membrorum sectionem adfuisse certo certius habendum est . 

4$. Causa nunc omni ex parte perorata , non injucundum 
arbitror. Sodales , exponere quid, post hanc xn. tabularum legem 
Romanis moribus repudiatam, circa obaeratos juris fuerit; ut fe- 
re Dihil ad rem desiderandum supersit . De nundinis autem , de 
dierum praefixione, de nexis, et addictis clarissimus noster adver- 
sarius ita summa cum veritate disseruit , ut , si quid addam , ac- 
tum agere videar. Id igitur primo ex xn. tabulis juris obtinuit (2) 
ut debitores , qui solvendo non essent , vincierentur , in carcerem 
conjicerentur ( quod quidem postremum de Cornelio Scipione legi- 
mus apud (3) Valerium ) necterentur, addicerentur, capitis deni- 
que ( quod repudiatum diximus ) poenam darent , permissamque 
foret creditoribus , si tamen vellent, partiri corpus addicti; quam 
etiam legis partem mos publicus repudiavit (4) Itaque consensu po- 
puli universi haec crudelitas erasa est , et in pudoris notam con- 
versa fuit bonorum adhibita proscriptione (S) . In sola igitur servi- 
tute lex illa mansit, servorum operibus , communis dividundi ac- 
tione inter creditores distributis . 

46. Anno Urbis conditae 427. lex Petellia lata , ne quis 
nervo, aut compedibus, ob pecuniam acceptam creditori serviret, 
ut ait (6) Livius. Deinde Cajo Popilio rogante , dictatore Lucio 
Sylla , constitutum fuit, ut , qui bonorum copiam ejuraret ( hoc 
est qui juraret se in bonis non habere ) nexus ne esset (7) : quam 
legem , pene oblitam , lex Julia revocavit (8) , cessionis bonorum 
beneficio introducto . 

47. Lege igitur Julia beneficium cesssionis bonorum obtinuit, 
solis quidem antea Quiritibus concessum , atque inde ad provin- 
cias 


CO Cujae, loc. cir. 

(1) Dionis. Gothofred. in (it* 3* lib, 42* 
Digcsr. de cessione bonorum . 

(?) Valer. Ma*. 1 . 1. c. I* 

( 4 ) Quine, i. J. c. 4* 


(O Tertnll. in suo Apolog. c. 4 * 

( 5 ) Liv. lib. 8* 

(7) Varro de ling. lat. L 4 . 

( 3 ) Leg, 1. et 4* Cod, Qui bon. ce J, po«» 

cias propagatum, ut codex Theodosianus nos edocet, atque Al- 
ciatus (1) . Sed clarius omnino ex Justinianeo codice id patet ubi 
haec (2) habentur: Legis Juliae de bonis cedendis beneficium constitutio- 
nibus divorum nostrorum parentum ad provincias porrectum , ut cessio bo- 
norum admittatur , notum est: non tamen creditoribus sua auctoritate di- 
videre haec bona , et jure dominii detinere , fed venditionis remedio , qua- 
tenus fubstantia patitur , indemnitati suae consulere permissum est . In- 
demnitati ergo debitoris , ut carceres vitaret ( antiquo legum rigo- 
re sublato ) solemni bonorum cessione consultum erat : solemni in- 
quam ; symbolo nempe illo a veteribus adhibito : zonam solvi : de 
quo (3) Horatius , ac Gellius, et recentius Petrus Gregorius. 

48. Cessionem decoctio comitabatur ; multum autem a de- 
coctione bonorum cessio distabat : qui bonis cedebat , is alieno 
aere premebatur , fortunae vitio , non suo . Quam ob rem bonis 
cedentem nulla notari infamia (4) rescripsere Severus, et Antoninus 
per haec quidem verba : Debitores, qui bonis cesserint , licet ex ea cau- 
sa bona eorum venierint , infames non sunt. Verum , licet infamia mi- 
nime notarentur, adhuc tamen, post emissam bonorum cessionem, 
decoctorum vocabulo cum veris decoctoribus (licet improprie.) con- 
fundebantur , nec certis fruebantnr , quibus caeteri cives, privile- 
giis: bonis quippe cedentes , qui, vitio licet non suo , decoxissent 
Lucius Roscius Otho equestribus quatuordecim interdixit ordinibus: 
veros autem decoctores, qui ganea, vel alea, vel luxu rem obsum- 
psissent, toto theatro abstinere jussit : quo spectat Tullii locus An- 
tonium ita perstringentis (5) : Tenes ne memoria te praetextatum deco- 
xisse ? Patris, inquies, ista culpa est : concedo; illud tamen audaciae 
tuae , quod sedisti in quatuordecim , cum esset lege Roscia decoctoribus cer- 
tus locus constitutus , quamvis quis , fortunae vitio , non suo , decoxisset: 
eodemque respicit Juvenalis, dum ait ( 6 ) . 

De pulvino surgat equestri. 

Cui res legi non sufficit . 

Caeterum qui non suo vitio , sed casu , ad incitas forent redacti , 
non carcerem sane , non vincula , non verbera patiebantur , sed 
cum primum bonorum copiam ejurassent , idest cum propriam ino- 
piam, non proprio vitio , sibi evenisse probavissent , carcere, om- 
nique corporis cruciatu liberabantur , ut optime ad rem notarunt 
Hottomaunus , et Gothofredus ( 7 ) . M 49. At 


(O Sub tir. qui Bonis cedere possint » Co- 
dicis Theodosiani . AJciat. Parerg. 2. 1 . 1. 

(a) LeR. 4. Cod. qui bon. ceder. poss. 

(3) Horar. ey. a. Gellius i. if.tcap. 11. 
retr.Greg. Sintagm. c. S. Si 12. 

(4) Leg, ii, Cod, Ex quibus causis infa- 


mia irrogetur • 

* (5) Philippica 1. c. lS. 

OS) Sat. }. v. 151. 

(7) Hottoman. illuftr. in fin. Gothofr. in 
Novella 13$. tit. 15, iit. L . 

49. At qui vitio suo decoxissent , sicuti , referente (1) Laer- 
tio , ex Solonis lege apud Graecos, ita jure Quiritium apud Roma- 
nos notabantur (2) infamia: praeterea carcere, vinculis, et verberi- 
bus plectebantur: Hadriani vero aevo, ut tradit (3) Spartianus: 
Caesar decoctores catomidiari in amphitheatro jussit , hoc est, sub collo 
inter scapulas verberibus affecit . 

50. Tandem qui omnem obaerati infamiam, sive poenam ef- 
fugere voluisset, licet de nexis, et addictis , decemviralis sublata lex 
esset, adhuc tamen voluntaria quadam addictione juvabatur: liber 
enim homo pro pecunia, quam debuisset, voluntarias operas dare 
poterat suas , et in quamdam , voluntariam pariter , addici servi- 
tutem , usque dum solveret (4) . Verum ob aes alienum coacte inge- 
nuum , servire eo temporis leges non patiebantur ; ita enim ait (s) 
Imperator: Ob aes alienum servire liberos creditoribus jura COMPEL- 
LI non patiuntur . 

5 1. Quae cum ita sint, sola bonorum ejuratione, cessione , 
proscriptione , sola hac providentissima sanctione , primum fatea- 
mur oportet, legis xn. tabularum sublatam omnino esse servitutis 
acerbitatem: humanitate vero antea duce, ac philandropia, jam- 
diu membrorum proscriptam esse dissectionem : hanc autem , ad 
operas trahi non posse vel illud suadere , quod et a jurisconsul- 
torum libris, et a jurisconsultis abhorret universis : tandem illam 
legis crudelitatem non fuisse a xn. tabulis imperatam, sed con- 
cessam; concessam vero illis verbis: si volet: ad obaeratos potius 
deterrendos , quam ad creditorum saevitiam excitandam , a lege 
prolatis . 

52. Haec sunt. Princeps optime. Sodalesque omnes , quae 
ad tuendam jurisconsultorum famam exscripsi , meorum charitate 
ad id impellente . Si quid ommisi , aut commisi , quaeso ignosci- 
te, aut veniam date. Tertio nonas Junias I77S. 

Philippus Trenta pro S. R. Ecclesia Bononiae praetor . 


DIS- 


(1) Laert. 1 . 1. c. m (4) Varro de lina. lat. lib. 6 . c. 

(z) Gothofred. in d. Novella lir. J« ($) Lcg. iz. Cod. dc obligat. & actio». 

O) Syanianta in VU. Hadr. c. i 6 . 

DISSERTATIO IV. 

In A. Gellij cap. xi 1. lib. 1. 

De Vejia , et Vefialibus . 

Antequam de Vesta , et Vestalibus , Collegae optimi , verba fa- 
ciam , quaedam animadversione non indigna , quae in hoc Gellii 
nostri capite occurrunt , adnotabo . De Labeone primum Antistio 
loquitur Gellius noster , jurisconsultorum facile principe . Attei 
Capitonis coevus fuit is , atque adversarius : Capitonem Labeo ju- 
ris scientia anteivit , at non dignitate, nec gratia , ob nimiam nem- 
pe libertatem invisus Augusto, qui ut ait (1) Tacitus : Capitoni con- 
sulatum acceleraverat , ut Labeonem Antistium iisdem artibus praecellen- 
tem dignatione ejus magittratus anteiret : Petronius , qui scripsit , ut 
senserat , de Labeone (a) , ita loquitur . 

Atque esto quidquid Servius , et Labeo . 

Verum , sequiorum temporum iniquitate , scriptores , Augustis , 
qui ra Tun-a erant, morem gerentes , auream Labeonis Antistii li- 
bertatem atris nominibus decolorarunt ; quippe quam Horatius (3) 
insaniam , Svetonius (4) contumaciam , Gellius (5) vecordiam 
appellavit . 

2. Patrimos , et matrimos Gellius noster intelligit , quibus 
uterque parens erat superstes , ut ait (6) Festus ; quod boni erat 
ominis apud Romanos . Quare cum arcem Capitolii Vitellaniarum 
partium scelere incensam voluisset Vespasianus a fundamentis refi- 
cere, cum primum poneret lapidem : Ingressi milites , quibus fausta 
nomina (7) cum pueris , puellisque patrimis , matrimisque : fausta hic 
obiter noto , fuisse nomina : Salvius , Felix , Fortunatus , Faustus , 
Constans , Statorius et similia ; infausta vero : Furius , Minutius , 
Curtius , Hostilius , et alia hujusmodi (8) . 

3. Vetustissimus autem est ritus , et in sacris ipsis veteris Te- 
stamenti libris praescriptus, quem hic Gellius noster indigitat, ut 
lingua debiles , surdi , aut alia corporis labe affecti , sacerdotio ar- 

M 2 ce- 


(O Annal. 1 . 2. 

(») Petran. Arbitr. in Satir. 
Cj) Horat. Sat. 

(4) S vcion* in Augnfto • 


[O Geli. c. 12. I. 1. 

'6) Keflus Je die Nitali. 

7 ) Tacit. hift. I.4. p. 206 . 

.8) Lipi, ad Tacic. «t in Electis . 

.cerentur ; nam in Levitico legimus (i) . Homo , qui de semine tuo ha- 
buerit maculam , non offeret panes Deo suo i nec accedet ad ministerium 
ejus, si caecus fuerit , si claudus, si parvo , vel grandi , vel torto naso , 
si fracto pede , si manu , si gibbus, si lippus , si albuginem habens in ocu- 
lo , si jugem scabiem , si impetiginem in corpore , vel herniosus : omnis 
qui habuerit maculam de semine Aaron sacerdotis , non accedet offerre hos- 
tias Domino , nec panes Deo suo . Plutarchus (2) nobis testatur , augu- 
rem , si ulcere afficeretur , ab augurio abstinuisse capiendo . Ad 
sacra enim puri puti , et integri debebant accedere : ulcus autem di- 
minutio quaedam , aut saltem corporis pollutio est . 

4. Emancipatio , de qua agit in hoc capite Gellius, juriscon- 
sultis nota est universis , et sicuti quamdam manumissionis imagi- 
nem praeseferebat , ideo servilem aliquam sapere videbatur condi- 
tionem . Pejor abdicatorum status erat, qui nempe gravem propter 
causam domo a patre pellebantur . 

5. Quae sint vero sordida negotia , de quibus loquitur Gel- 
lius , docet nos (3) optime Tullius , qui haec habet : Illiberales , et 
sordidi quaestus mercenariorum omnium , quorum operae , non quorum ar- 
tes emuntur i est enim in illis ipsa merces auctoramentum servitutis : sor- 
didi etiam putandi qui mercantur a mercatoribus , quod statim vendant ca- 
rius ; nihil enim proficiunt , nisi admodum mentiantur : opificesque omnes 
in sordida arte versantur ; neque vero quidquam ingenuum potest habere 
officina : minimeque artes probandae quae ministrae sunt voluptatum, lanii, 
coqui , sartores , piscatores ; adde his , si placet , unguentarios , saltatores, 
totum denique ludum talarium . 

6 . Flamen , a filo laneo , quo apex flaminis cingebatur , pi- 
leoque sacerdotali erat nexum : urgente aestate solo filo caput fla- 
mines cingebant . Lex Flaminica haec est : Sine apice sub Deivo esse 
nec fas est . Flammea hinc dicuntur velamenta (4) . 

7. Augures autem dictos ab avium garritu satis constat; in- 
spiciendorum voluminum Sibillinorum ipsis potestas erat . Septem 
viri Epulonum Jovi , caeterisque diis solemnes epulas indicebant , 
quas ut notat (S) Dio Cassius, primo pontifices, inde triumviri, 
tandem septemviri Epulpnum indixere . Salii a saltu , et saliendo 
dicti (6) , 

fam dederat Saliis a saltu nomina dicta , 

Armaque , et ad certos virba canenda modos . 

ANu- 


(O levitic. c. if* 

(2) Plutarc. Problem. 72. 

(}) M. TuJl.de otfic. c. ifo. p. 4yi. 


(4) ViJ. Scalieer. in Fe«r. 
(? J Dio 'Cassius 1. 43. 

(. 6 ) Ovid. Fucor, j. 

A Numa duodecim patricio cx ordine instituti , tunicis amicti ver- 
sicoloribus , aeneisque succincti balteis , ut in palatio sacra (1) cu- 
rarent . Tandem tibicen sacrorum aderat , de quo Gruterus (2) 
TUBICINES ROMANI 
QUI SACRIS PUBLICIS PRAESTO SUNT: 

Sacram hi agebant musicam , quam testatur Censorinus fuisse non 
mediocriter (3) divis acceptam , dum ait : Nisi musica grata esset 
diis immortalibus , tibicen omnibus supplicationibus in sacris aedibus non 
adhiberentur : hinc anaglipha omnia , quae sacrificia intuentibus 
exhibent, numquam sacrorum tubicine (4) carent, quem sacerdo- 
tis nomine honoratum vetus habet (5) inscriptio : 

SACERDOTE TIBICINE ALBIO VERINO . 

8. Notatu dignum Gellii nostri ordinem puto , qui primo hic 
diales nominat flamines ( idest Jovis ministerio adscriptos ) inde 
pontifices , tertio augures . Quare bene me acturum existimo , si 
sacerdotum omnium velut aciem , suis contentam ordinibus , accu- 
rate disponam . Sciant igitur , qui me audiunt , Romae patriis sa- 
cris maximum praefuisse pontificem , quindecim pontifices , quin- 
decim viros sacris faciundis , augures quindecim , multos harus- 
pices , curiones triginta , curionemque ex iis maximum , quindecim 

? uoque deorum flamines variorum , Dialem nempe , Martialem , 
Quirinalem , Volcanalem , Carmentalem , Floralem , Palatealem , 
Falacrum, Furinalein , Vulturnalem , Virbialem , Pomonalem , Lu- 
cularem, Laurentalem, et Lavinalem, de quibus postremis inscriptus 
haec habet lapis : 

P. AELIO P. F. PAPIRIO MARCELLO 
CENT. FLAMINI 

LUCULARI LAURENT. LAVINAL. 

His addendos censeo nostras , de quibus peculiariter mox agemus, 
Vestales , Panis item Lupercos , Graecam Cereris sacerdotem , 
Martis Salios , Potitios Herculis, ac Pinarios , sodales Tatii, so- 
dales Augustales , et fratres itidem Arvales , qui publica , ne frugum 
copia deesset , vota faciebant . His tandem accedunt religiosi ma- 
tris magnae Ideae capillati , et Hieroceryx deae sanctae matris 
Ideae , Fanatici Bellonae, Parasiti Synodi Apollinis, pontifex sacra- 
rius Junonis Quiritis, Archibucolus dei Liberi, Hierophantes He- 
catae , decuria sacerdotum Bidentalium ad expianda fulmina , du- 
ces 


O) T. Liv. & Dionis. Alicarnai. in hisc, (4) Choul. Kelig. Rom. patsim. 

( 1 ) Gruter. inscripc. p. z4y. (j; Apud Pmsc. in Le*. Verb. Tibicea . 

< J) Centorinus de die Natali. 

ces mistici Taurobolis sacri , Linteones Apollinis, Fictores ponti- 
ficum , Elii sacrori.no , patres alicujus dei , sacrati alicui deo , 
prophetae heroum ornatores, pupae et famulae Bacchi a cymbalis, 
et alii , de quibus sparsim agunt Romanarum rerum antiquarum 
scriptores (i) . 

9. Tandem ad Gellium rediens pro coronide adverto invito- 
rum parentum filias sortiri , offerentium capi , ut Vestae inservi- 
rent . Parentes quippe non libenter filias dabant ; ut proinde Augus- 
tus adjuraverit (2) se neptes , si aetas competeret , fuisse oblaturum. 

10. Visis jam quae tradidit Gellius , dum de Vestalium egit 
collegio, rem vobis gratam Collegis optimis me puto facturum , 
si, quae de Vesta, et Vestalibus apud veteres reperi rei Romanae 
scriptores , largius exponam . 

11. De Vesta haec tradit (3) Ovidius ; eam nempe ex Satur- 
no, et Ope gnatam, Cereris, ac Junonis extitisse sororem. 

Ex Ope Junonem memorant Cereremque creatam 
Semine Saturni ; tertia Vesta fuit . 

Mystica haec sunt, quaeque sequuntur. Coelo enim mythologi uxo- 
rem adscribunt Terram : ex his omnia nata: Vestam itaque Terram 
interpretantur, et cum Cerere, quae et ipsa Terra est confundunt; 
cum hoc tamen discrimine: Ceres enim Terra illa est, quae frugife- 
ra , quae humus dicitur ; Vesta vero, quae globus, quae Terra uni- 
versa , de qua haec Ovidius (4) 

Stat vi Terra sua ; vi stando, Vesta vocatur, 
alii a Terra distinguunt, et igrtem esse volunt ; haecque communior 
opinio, atque ipsimet maximo acceptior mythologicorum scripto- 
ri , dum dicit (s) 

Nec tu aliud Vestam , quam vivam intellige flammam . 
cui libenti quidem calamo adstipulantur Lipsius , Spanhemius , 
Graevius , atque Panvinius (6) . 

12. Culta primitus apud Ilium Vesta , et ex Ilio ab Aenea 
in Latium invecta, ajente ita (7) Virgilio: 

Sic ait , et manibus vittas , Vestamque potentem , 

Aetemumque aditis ejjert penetralibus ignem . 

Verum qualis divae imago fuerit , quale simulacrum , non ita pri- 
mo tam facile dixerim . dic enim inter se video pugnare scriptores, 

ut 


(«) Gruter in suis Inseri pt. pissim. , , et 
melius auctor libri » cui titulus Antiquitates 
sacrae , et civiles Romanorum explicatae p.ji. 
(2) Sveton. in AtiRust. 

Ovid. Fastor. 6 . v. xtf. 

(. 4 ) Fallor. 6 . v. lyy. 


(O Ovid. Fast. a. ▼. xyl. 

( 6 ) Lips. de Vest. , et Vesral e. i. Span.» 
et Pryt. Graec. Thes. Ant. Rom. Grev. t. $• 
p. 6 SS. Panvin de Civ. Rom. cap. xy. 

(7) Aeneid, 11, v. xy*. 

ut mythologiae ignaris quoddam quasi monstrum efforment. Nullum 
quippe Naso Vestam habuisse simulacrum audacter affirmat his 
versibus (1) : 

Esse diu stultus Vestae simulacra putavi, 
sWox didici curvo nulla subcsse tholo : 
quod et testatur Pausanias , qui haec (2) ait: Progredientibus in Ves- 
tae, simulacrum nullum occurrit: ara tantum, et in ea Vestae sacrificant: 
nec injuria: si enim Vesta ignis est, nulla hunc praeditum patet ef- 
figie , quare hanc eamdem Naso subjicit causam (3) : 

Ignis inextinctus templo celatur in illo : 

Effigiem nullam Vesta , nec ignis habet . 

13. Ut ut haec tamen sese habeant nummi sane non desunt, 
nec marmora, quae exprefla Vestae ostendunt simulacra . Plcrique 
ex nummis sedentem divae imaginem exhibent , sinistra facem , 
libatoriam pateram dextra gestantem . Nummus Vespasiani argen- 
teus stantem Vestam repraesentat simpulum, hastamque tractantem: 
in argenteo item divae Juliae Piae , Augusti Septimii uxoris , dex- 
tera Palladium sustinet Vesta , hastile sinistra ; et iterum in aereo 
Vespasiani sedens Vesta manibus pateram.hastamque tenet (4). Prae- 
terea simulacrum Vestae Puteolis inventum tradit Capaccius (S) 
mulieris habitu , infantemque gremio gestantis : denique nummi 
adsunt, in quibus legitur: Vestae matri : quod Virgiliano illi cohae- 
ret (6) emistichio : 

Vestaque mater . 

14. Mei erit muneris pugnam dirimere , paucisque dissidium 
diluam . Si Vestam igitur communiori vocabulo ignem accipimus 
( cum nulla hic , ut Naso ait, polleat effigie , cumque nihil ex eo 
nasci possit ) hoc utique sensu Vesta non certe mater, sed virgo est, 
atque iconoclastes ; quare optime Lactantius haec (7) habet: Idcir- 
co enim virginem putant Vestam , quia ignis inviolabile sit elementum , ni - 
hilque nasci possit ex eo : qua etiam ratione ductus Naso rem ita con- 
cludit (8) : 

‘Jure igitur virgo est , quae semina nulla remittit , 

Nec capit ; et comites virginitatis habet . 

1$. Enim vero si Vestam pro Terra usurpemus, bene vocatur 
mater , optimoque jure rerum omnium, quae ex ea gignuntur , pa- 
rens aguoscitur ; sicque cum Cerere pene confunditur , eidemque 

tym- 


1) Oviil. Faitor. loc. cit. ▼. »9$. 
a) Patuan. Chormt. p. 77. 

O ) uvid. ib. v. 197. 

( 4 ) Cboul. Rcligion. de Hora. p. 179. 


(O De rcb. Neapolir. 1 . 1. p. 144. 
( 6 ) Cieorpicor. I. v. 499. 

(*’) Initit. divinor. I. 1. p. 70, 

(8) Ovid. ib. v, 193. 

tympanum aeque , ac Cereri , aptatur : Terrae effigiem , ait (i) Sui- 
das , mulierem format Vestem , tamquam Terram , tympanum praeferen- 
tem , quoniam ventos intra se concludit : jure igitur Vesta , et mulier, 
et virgo est, si Terram , ignemque uno in hoc numine diversa ratio- 
ne spectemus . 

\6. Templum habuit Vesta inter Capitolium , et Palatium (ut 
cultioris observant (2) notae homines ) eoque proprie loco assur- 
gebat , ubi nunc sanctae Mariae Liberatricis aedicula visitur: nullo 
vero parietum , sed columnarum subsidio , in rotundam formam 
erigebatur , qualem exhibent Neronis , Vespasiani , ac Faustinae 
nummi , optime omnium vero maximi moduli numisma Luciliae , 
in quo conventus Vestalium universus exprimitur(3) Quare Tholum 
recte Naso appellavit ; tectum nempe , non parietibus , sed co- 
lumnis innixum , quod , altius crescens , in fastigiatum desinebat 
cacumen , et cum nummorum effigie perbelle concordat (4) . 

17. A templo ad sacrificia transeuntes advertimus celeberri- 
ma fuisse virginum vota, et sacra, diu, noctuqtie Vestae porrecta; 
unde Seneca (S) : Quid porro ? non est iniquum nobilissimas virgines ad 
sacra facienda noctibus excitari ? Divam Vestales farre placabant, et 
vino ; solemniori vero sacrificio vitulos Vestalis maxima concre- 
mabat ( 6 ) : 

Cum farre , ac vino , Vestam , 'J anumque rogabant : 

Igne cremat vitulos , quae natu maxima virgo est : 

Homines denique in publicis epulis universi , primam , postremam- 
que dicabant Vestae libationem , ut his tradit Homerus verbis: 'Ut 
ibi primae et ultimae Vestae incipiens libet suave vinum (7) • 

18. A Vesta ad Vestales veniamus.Rheam Silviam Romuli ma- 
trem , perpetuae ab Amulio continentiae addictam , primam tra- 
dit (8) Livius fuisse Vestalem . Verum Numa Vestalium quatuor col- 
legium instituit, earumque eligendarum jus regibus (9) adsignavit: 
Primas a Numa sacratas (sunt Plutarchi (10) verba) Geganiam , et Ve- 
reniam perhibent , inde Canulejam , et Tarpejam : his geminas Tarqui- 
nius addidit (1 1) Priscus , haec ajente Dionisio : Sacris virginibus a 
quibus inextinctus servatur ignis cum quatuor essent , duas Priscus adlegit 
alias i cum enim plura jam a civitate peragerentur sacrificia , quibus opus 
erat interesse Vestales virgines , non videbantur quatuor sufficere : hoc in- 

sti- 


(1) Suidas . 

tz) Aleaand donat. Roma Vetus p. 147. 
118. Aduan. Polit. a»pra Tacit. in fin.p.343. 
O) Chot' 1 . Kelig. Rom. p. 1S0. 

(4) Samuel Pitisc. verbo ThoJ 
(|> L. Seneca de Ptvvid. c. J. 


(<i) )n venii, sat. 6 . 

(•*) Homer. in Ve*t. et Mercur. 

( 9 ) T. Liv. 1. 3. 

(9) Dionis. Alicam. I. a. p. U 7 * 

(10) Piurarc. in Vita Numae p. « 17 . 
(u> Dion;*. Alicarnas. 1, 3 . p. ij>y* 

stitutum Tarquinii secuti sunt reges caeteri , et usque ad hanc nostram ae- 
tatem sex designantur ministrae Vestales . 

18. De senario hoc numero verba facit et Festus (i) , dum 
tradit : ‘Df populus pro sua quisque parte haberet ministrum sacrorum ; 
quia civitas Romana in sex est distributa partes : Cur ergo Faustinae 
nummus septem exhibet virgines ? Cur Gallus auctor , ejusdemque 
Luciliae nummi relator vicenas usque (2) Vestales assignat ? Cur 
Gallo Politus (3) adstipulatur ? Brevibus me expediam , Gallus auc- 
tor , ac Politus errant , quia male . ut inferius dicam , Gellium no- 
strum intelligunt ; nummus Faustinae non errat . Sex erant Vesta- 
les , septem , si maximam addas , ut plures tradunt (4) , inter quos 
haec habentur Ambrosii verba, cujus aevo finem habuere Vestales : 
Vix septem Vestales capiuntur puellae : en totus numerus , quem infulae 
vittati capitis , purpuratarum vestium murices , pompa lecticae , ministro- 
rum circumfitsa comitatu , privilegia maxima , lucra ingentia , praescri- 
pta denique pudicitiae tempora coegerunt : 

19. Pulsis regibus pontifex maximus in jus regale successit , 
non libera tamen electione , sed suis adstrica legibus , Papia scili- 
cet quae vetabat , ut vidimus , ne debiles , mutilae , servilis condi- 
tionis , et similes in Vestalium collegium admitterentur . 

20. Ex viginti itaque puellarum sortitione id agebatur , ut 
sors nempe levius patres tangeret sic sparsa per plures ; et hinc ma- 
le Gellium intelligunt , qui ad vicenarium usque numerum Vestales 
authumant pervenisse . Virgines autem e populo (s) capiebantur , 
a patriciis nempe , ac plebeiis , verum ingenuis . Dio tamen Cas- 
sius ait captas e libertinis , hoc est ex patre liberti filio : Quoniam 
haud prompte ii , qui plane nobiles erant , filias suas ad Vestale sacerdo- 
tium darent, lege statutum est, etiam a libertinis natas ( 6 ) posse capi: quam 
sane parentum aegrimoniam etiam Svetonius per haec (7) verba te- 
statur : Ambirentque multi , ne filias in sortem darent . 

21. Cum ergo offerrentur, sortitio ommittebatur . Optime ad 
rem (8) Tacitus : Pontifex maximus retulit capiendam virginem in lo- 
cum Occiae , quae septem et quinquaginta per annos summa sanctimonia 
Vestalibus sacris praesederat ; egitque grates Fontejo Agrippae , et Domitio 
Pollioni , quod , offerendo filias , de officio in rem publicam certarent : et 
praelatam Pollionis filiam non ob aliud, quam quod mater ejus in eodem 

N con- 


CO Festus inSexr. 

(1) Cboul. Relig. Kom. p. i$o. 

(?) AJriano Politi in Tacir. p. 14?» 

(4) Levin Torrent, in Srcton. Auqmt. 
cap. 100. S. Ambiui. contra Helat. Simmacbi . 


[f ) Gellius !. 1 . e. tx. 

/») Dio Cassius 1 * 4 %. p. frtj. 
[ 7 ) Sveton. io Anqust. c. J I. 
(S; Tacit, Annal. 1. 1 . 

conjugio maneret : uxor igitur Pollionis univira ; univiratus autem 
ec apud Romanos in honore habitus : id nobis Tertullianus egregie 
testatur a Lipsio (i) relatus : In quibusdam solemnibus , et auspiciis 
prior est univirae locus : certe Flaminia non nisi univira est . 

22. Virgines autem eas esse praestabat ; quia cum diu , noj- 
ctuque sacris invigilare deberent, maritalibus eas curis solutas esse 
oportebat i quare ait (2) Cicero : Vestae colendae virgines praesunt , ut 
advigiletur facilius ad custodiam ignis : facilius vero dixit , quia exem- 
ptae a viro , a sobole , a cura familiari . Quid ? quod virgo erat 
Vesta, atque a nuptialibus , nedum a nuptiis abhorrebat ; ideoque 
sponsae ductae limen Vestae non tangebant , ne res Vestae calca- 
rent . Virgo igitur virgines amabat comites , unde merito dixit 
Naso (3) : 

Virgo est , et comites virginitatis amat . 

23. Statim ac initiarentur , initiatarum capillus virginum de- 
tondebatur , et ad arborem Lothon , inter faustos receptum (4) de- 
vectus , humo de hinc obruebatur : a quo ritu apud nostras sancti- 
moniales foeminas comae tondendae morem eruditissimus Gallus 
asserit (5) derivatum , quam vere, alii judicent . Nos vero memi- 
nisse eorum juvat , quae de hoc comae tondendae more superio- 
ri (6) oratione adnotavimus ; hinc sane nostra mirum in modum 
confirmatur sententia ; et clarius patet a sacris , ab initiatione , a 
mysteriis , fere numquam detonsionem aliquam abfuisse . 

24. Vestales ita captae atque initiatae, in atrium Vestae de- 
ducebantur , de ritibus , et ceremoniis a senioribus instruendae . 
Omnes autem in tres erant discentium , exercentium , docentium 
classes distributae : Tempus tricennale , ait Dionisius , manere eas opor- 
tet castas , et a nuptiis vacuas , sacra ex more facientes : quo tempore de- 
cem annos discere debent , decem sacris operari , decem docere (7) . 

2$. Itaque trigesimo septimo aetatis anno fas virum quae- 
rere i et quandoque nubebant , ita (8) ajentfl Prudentio ; 

Nubit anus veterana , sacro perfuncta labore . 

Dionisius tamen observatum refert nupsisse paucissimas , idque 
parum laeto , ac prospero (9) eventu . Ante id tempus nubere ne- 
fas omnino ; ac proinde Symmacus , cum pontificatu fungeretur , 
sic (10) ad Vestalem scribit: Diceris ante annos , legibus definitos, ve- 

sta- 


ti') hlt. Lipi. »1 Toolt. Annat. I. it 
(1) M. Tuti, je !**. I. x. c. 11. 

( 3 ) OriU. loc. cit. «»!>• c- >»!• 

(4) Plin. I. 1«. *. 44 - 

(5) Cboul Etlig. Hom. p. lS3. 


fS) Dium. »., *t 4 I. I. 

(7) Dioni,. Alicam. 1 . x. p. I17‘, 

(S) P nutent, contra Artit. Siramtcj 
tv) Dioni,. Alicam. 1 . 2. 

(10) SinutM- L p. op.iip. - » 

stili secreta velle decedere . Nondum credo rumori , sed assertionem tuae 
vocis expecto . 

26. Vestalis maxima dicebatur , quae omnibus praeerat , 
quaeque ita colebatur : ut Julius Caesar, legum licet pene omnium 
contemptor: Testamentum (1) virgini Vestali maximae demandaverit . 
Pcrbellam maximae Vestalis antistitis inscriptionem habemus, quam 
hic referre (2) operae praetium duximus 

CLAUDIAE AELIAE CLAUDIANAE V. V. MAXIMAS 
RELIGIOSISSIMAE BENICNISSIMABOJIE 
CUJUS RITUS ET PLENAM SACRORUM BRGA DEOS ADMINISTRATIONEM 
URBIS ETERNAE LAUDIBUS S. S. COMPROBATA 
OCTAVIA HONORATA V. V. 

DIVINIS ADMONITIONIBUS SBMPER PROVECTA . 

27. Trina erant munia Vestalium: vigilare , adservare , sacri- 
ficare. Vigilia ad ignem spectat alendum , ac reparandum: Virgi- 
nes (3) Vestales in Urbe custodiunto ignem fici publici sempiternum : hic 
autem ignis, non in lampade aliqua, ut quidam putant, suspen- 
sus , nec oleo, aut simili materia enutritus , sed lignis ardebat sub- 
stratis : Ex frigido cinere ( inquit (4) Dionisius ) multa per carbasum 
emicuit flamma : vasis autem fictilibus continebatur sequiori usque 
aevo Maximi (S) ita dicentis ; Etemae Vestae ficos fictilibus etiamnum 
vasis contentos . Extincto autem igne , servili virgines castigatione 
plectebantur , nempe flagris quae poena (6) erat servilis : Ignis in 
aede Vestae, ait (7) Livius est extinctus, caesaque flagro Vestalis : tunc 
vero novum ignem instaurari, parari , elicique a Sole oportebat , 
prout per haec nobis verba Plutarchus (8) indigitat : Vasculis , quae 
parantur ex latere trigone rectanguli , ut radii Solis in centrum cogantur, 
fomenta levissima opponunt, quae facillime per reflexionem accensum ignem 
concipiunt . 

28. Singulis annis solemni ritu novus ignis instaurabatur : 
Prima die Martii , ait (9) Macrobius , ignem novum Vestae aris solent 
accendere ; ut , incipiente anno cura denuo servandi novati ignis inciperet : 
et Julianus Augustus: novam, et aeternam ecce flammam de Sole concep- 
tam, sacrae apud nos virgines (to) servant . Aliquam inter hunc , et 

n etuum ab Hebraeis asservatum ignem , notat Gallus auctor (1 1) 
jgiam : aliquam videre quis posset in annali nostra illa ignis re- 

Na no- 


(O Svfton. io Jol. Cui, 

(a) Chonl. Raiig. Ron». p. lS*. 
CO M. TuJl.de IeK- 1. c. 8. 
(4) Dionis. Alicam. 1 . 1 . p. aS. 
U) Vakr. Max. 4.4*. 11. 

(O Diucrt, 6 . supr. in hoc 1« 1 . 


(7) Tic. Liv. I. 16. 

3 ) Pintarc. in Vic. Nunae • 
v) Macrob. baturn. i. 1. c. IS. 
10) Julian. orat. 4. p. if {• 

OO ChouJ. Ralig. Rara. p. sSft* 

novatione, quam Paschalibus solemnibus celebramus . Verum , ut 
nihil dicam de discrimine quod ex intima ritus natura ducitur , He- 
braei , ut et nos , in cereis , ac lampadibus ignem fovemus : con- 
tra Vestales substratis lignis, fomentis que levissimis , flammam a 
Sole mutuabantur, quamquam et in aliquibus ecclesiis olim novus 
ignis collectis crystallo Solis radiis accendi consueverit . 

29. Diximus de primo Vestalium munere, nempe vigilia: at 
non vigilare tantum , sed asservare secundum erat munus Vestalium 
virginum , quippe quibus arcanum erat traditum pignus imperii . 
Quare ait (ij Livius : Vestae aedem petitam , et aeternos ignes , et condi- 
tum in penetrali fatale imperii pignus: et Ovidius (2) : 

Vidimus llliacae transferri pignora Vestae . 

Quidam, ultra pignus Ilio advectum, alia credidere condita in Vesta- 
lium aede mysteria. Ita enim scribit (3) Dionisius: Sunt qui asserunt 
praeter ignem , arcana , et multitudini non efferenda , in Deae templo esse 
deposita , quorum pontifices notitiam habebant, itemque ipfae virgines i 
alii servari sacrorum partem , e Samothracia ; alii coelo delapsum Palla- 
dium . Tacitus de incendio Neroniano verba faciens (4) credit fuis- 
se penates; Livius adservatum putat Palladium (5) cui favet Luca- 
nus ( 6 ) dum scribit : 

Nullique aspecta virorum 

• Pallas in abstruso pignus memorabile templo . 

30. Munus virginum Vestalium tertium erat sacrificare, de 

quo dictum est supra. Ne igitur actum agam haec tantum fas erit 
adjicere : armatam nempe dici virginem sacrificantem , cui erat 
gladius in dextera, et rejecta post humerum togae lacinia , ut Fes- 
tus observat in verbo stsffibulum . Quid autem hoc proprie fuerit , 
idem per haec docet (7) verba: Suffibulum est vestimentum album , 
praetextum quadrangulum ; oblongum , quod in capite virgines Vestales , 
cum sacrificant , semper habere solent, idque fibula comprehenditur: hoc 
vestimenti genus in Favistinae, ac Luciliae nummis egregie (8) exhi- 
betur, et a pluribus exornatur cultioris notae scriptoribus (9) . * 

3 1- A muniis Vestalium virginum ad honores descendamus : 
Vivo igitur patre virgines testabantur a patria omnino solutae po- 
testate (10) . Item juris trium liberorum privilegio pollebant, non 

aNu- 


(1) T. Lir. I. 26. «. 27. 

(2) Ovid. Fairor. 6. e. 

( ?) Dionis. Alicam. I. 2. p. 126. 
(4) T. Liv. Joc. cir. 

(?) Cnm. Tacit. in Annal. 

(6) Lucan. Pbarsal. 1 . ?. v. 994, 
(.7) Fescus in verbq ButEbuUna» 


( 9 ) Chonl. Relig. Rom. p. 1S0. Mus. Mu- 
seJlian. in Kaustin. et Lncill. 

fv) Fermr. de re vestiar.c. 4ff. Gruer. dc 
vtt. Jur. Pont. J. a. c. 29. Strar. Antiq. Rom. 
«. 12. p. S« 4 . 

(10) Flutare, in Vic. Numae p. 66 + 

a Numa (ut male Plutarchus (i); non enim hoc jus adhuc extabat, 
sed ut bene advertit Dio (2) ab Augusto concesso. Decus additum (3) 
et tutela lictoris . Tantus vero erat erga virgines Vestales cultus, 
ut Livius (4) narret Albinum, cum in Vestalem peditem incidisset, 
statim curru desiluisse, ut Vestalis ascenderet. Non immerito igi- 
tur (S) ait Seneca : Tibi magistratui fasces submittunt, tibi consules , 
praetoresque via cedunt ; numquid exigua mercede virgo es ? Inde est , 
quod testamentum fuerit Augusti (6) apud Vestales depositum : hinc 
solis Vestalibus locus in theatro sepositus, et contra praetoris (7) 
tribunal adsignatus : hinc per virgines Vestales (8) veniam reis im- 
petratam : hinc fratrem quandoque Vestalis (9) injussu populi trium - 
phantem usque in Capitolium prosecuta est ne vetare, aut interdicere ,fas 
cuiquam tribunorum esset : hinc suasit tandem senatui Vitellius (10) 
ut legatos cum virginibus Vestalibus mitterent , pacem , aut certe tem- 
pus ad consultandum petituros ; sed licet obviam Vestales fuere virgi- 
nes, Tacitus (11) testatur eas fuisse cum honore dimissas. 

32. Quo sane loco notatu puto dignissimum, tanto majorem 
militum reverentiam meruisse Vestales, quanto viliori ludibrio tra- 
dunt historici philosophos, dignioris etiam notae fuisse affectos , 
inter quos maxime florebat Musonius Rufus a scriptoribus Flavia^ 
nomm temporum pene in coelum (12) elatus: Miscuerat se legatis 
( ait (1 3) Tacitus Musonius Rufus equestris ordinis , studium philosophiae, 
et placita Stoicorum aemulatus, plerisque ludibrio, pluribus tedio ; nec dee- 
rant qui propellerent , proculcarentque , ni ommisisset intempestivam sa- 
pientiam . 

33. Idem Tacitus dum de instaurando a Flavianis loquitur 
Capitolio, haec ait: Ingressi (14) milites, quibus fausta nomina , et 
virgines Vestales: et alio loco ait (IS) , quoties Augusta theatrum 
intraret, sedes inter Vestalium consedisse; utque Agrippinae fas- 
tum insectaretur haec scripsit (16) : Agrippina carpento Capitolium in- 
gredi: qui mos sacerdotibus et sacris virginibus concessus ; contra vero 
dum veniam tentaret, velletque Messalina a Claudio impetrare: Vi- 
bidiam (17) virginum Vestalium vetustissimam oravit pontificis maximi 
aures adire, clementiam expetere . Narcissus Vibidiam depellere nequivit. 

34. Hi» 

34. His denique aliis erant Vestales virgines donatae privile- 
giis, quod, si reo, ad supplicium ituro , factae essent obviae, i* 
poena liberaretur; jurare tamen (1) virgo debebat a casu, non a 
consilio, fuisse occursum. Item praetor debita erga Vestales reve- 
rentia ita edicebat; De edicto praetoris perpetuo virginem Vestalem in 
omni jurisdictione mea (a) jurare non cogam : morte item plectebantur, 
qui lecticam, aut sellam , qua Vestales veherent, subirent (3), de 
superbo quarum vehiculo, haec notat Prudentius (4) 

Fertur per medias, ut publica pompa , plateas 
Pilento residens molli 

sedet illa verendis 

Vittarum insignis phaleris 

cingunt 

Tempora Theniolis , et Licia crinibus addunt . 

Stipendium tandem de publico trahebant , ut large in sua relatio- 
ne (S) Symmacus ; commoda vero , et dignitatem virginum , prae- 
cipue auxit (6) Augustus . Nec Tiberius illiberalior ; quippe qui , 
teste (7) T acito : Corneliae virgini , quae in locum Scantiae capiebatur 
Ji-S. vicies dedit , hoc est aurea quindecim millia . Haec erant vir- 
ginitatis praemia , non levi sane mercede conductae . 

3S- A praemiis aequum est ad poenas corruptae virginitatis 
descendere . Vetus lex est : Probrum virginis Vestalis ut capite punire- 
tur', vir, qui eam incestavisset verberibns necaretur (8) . Vestalem itaque 
stupro corruptam , specu subterraneo oblongo excavato , atque ibi 
lectulo composito , mensa cibo referta , adpositaque lucerna , de- 
ducentes multi vivam includebant, remeaculo prorsus obstructo (9); 
unde optime Juvenalis (io); 

Sanguine adhuc vivo terram subitura sacerdos . 

3 6. Legis rigor ad postrema usque Vestalium tempora per- 
duravit : Symmachiano enim aevo , quo fuere a Theodosio seniore 
sublatae , haec maxima poena vigebat , teste ipsomet Symmaco , 
qui haec (11) scripsit : More , institutoque majorum incestum Primige- 
niae , dudum apud Albam Vestalis antistitis , collegii nostri disquisitio de- 
prehendit , Restat , ut in eos , qui ceremonias publicas abominando scelere 

{ colluerunt , legum severitas exeratur ; et ideo dignaberis , reipublicae uti - 
itatem , legesque considerans , facinus cunctis ad hunc usque diem saeculis 

se- 

(z) Geli. noct. Attlc. 1 . 10. c. if. 

()) Sim. Pitisc. verbo , Vestales . 

severissime vindicatum , competenter ulcisci : ct dc Maximo , virginis 
corruptore, seauenti idem epistola haec habet (i): ‘Ut in Primige- 
niam , quae publicarum ceremoniarum maculavit arcana , corruptoremque 
ejus Maximum , qui quidem flagitium non negavit , severitas super his 
adhibita exeratur . Dignaberis igitur , consideratis confessionibus , qui ne- 
fandi tragoediam prodiderunt , injuriam castissimi saeculi reorum suppli- 
ciis vindicare: in qua sane re illud notandum censeo , ad aevum usque 
Symmachianum hujus criminis disquisitionem ad collegium perti- 
nuisse pontificum ; idque a Christianis permissum Augustis , ut ob- 
servavic Juretus (2) . 

37. Symmacchiano saeculo virgines hae , fatente ipsomet 
Symmaco , a veteri disciplina visae sunt aberasse . Praetextato enim 
Agorio statuam (3) censuere locandam . Praetextato nostro , ait Sym- 
macus , monumentum statuae dicare destinant virgines sacri Vestalis anti- 
stites . Consulti pontifices , priusquam reverentiam sublimis sacerdotii , aut 
longae aetatis usum , vel conditionem temporis praesentis expenderet , absque 
paucis , qui me secuti smt , ut ejus auspicium statuerent adnuerunt . Ego , 
qui adverterem neque honestati virginum talia in viros obsequia convenire, 
neque more fieri , quod Suma auctor , Metellus conservator religionum , 
tmnesque pontifices maximi numquam antea meruerunt , haec quidem si- 
lui , ne sacrorum aemulis enunciata noxam crearent . Inusitatum censenti- 
bus exemplum modo vitandum esse rescripsi ; ne res , justo orta principio , 
brevi , ad indignos per ambitum deveniret : haec igitur eo laxiorem 

? uamdam ostendunt virginum disciplinam , quo de Symmachi in 
raetextatum invidia nefas sit dubitare ; quippe qui , defuncto 
vix Agorio , statuam ei a sacris locandam principibus procura- 
verit (4) . 

38. Finem habuere Vestales decimo , ac septimo Theodosii 
senioris anno , de quibus haec (S) Zosimus : Theodosius major , ever- 
sa Eugenii tyrannide , Romam venit , et contemptum religionis in animis 
omnium excitavit , publicum sumptum ultra dare ad sacrificia abnuens . 
Pellebantur utriusque sexus sacerdotes > et fana , sacrificiis abolitis , deser- 
ta relinquebantur : cum quo sane plerique (6) consonant melioris no- 
tae scriptores . 

39. Ita finem habuere Vestales , de quibus, ne vestra videar 
abuti benignitate , pauca haec dixisse sufficiat. Idibus Jun. 177S. 
Philippus Trenta pro S. R. Ecclesia Bononiae praetor. 

DIS- 

DISSERTATIO V. 


In qua queritur quid proprie sint Moechae Bustuariae . 

Credo ego vos nimium , Collegae , mirari quid sit , quod post ha- 
bitam de Vesta, et Vestalibus , anteacto collegio, orationem, eum 
hodie sermonem instituam , quem ne Lampsaci quidem ferri publi- 
ce posse vestrum quispiam fortasse arbitretur . De Moechis enim 
acturus , iisque praesertim Bustuariis , ea quidem agere videor , 
quae nec res inter serias nominari fas esse quis putet . Verum non 
ignoscentes tantum spero me vos habiturum auditores, sed et bene- 
volos , si finem potius spectetis , quo meus tendit sermo , quam 
spurcam illam , et invenustam viam , quam hodie nostra declinare 
nequit oratio . Equidem de Moechis dum loquor , iisque praeser- 
tim Bustuariis , is mihi scopus est sane propositus , ut nedum quem- 
dam clarissimorum hominum errorem detegam , quem humana pa- 
rum cavit incuria , verum etiam corrigam , germanumque sensum 
pandam una , et restituam . Nihil autem prohibet , quin bonos et 
nos imitemur medicos , qui vel ex herbis persaepe graveolentibus , 
et quandoque etiam venenatis , utilia conficiunt pharmaca . Itaque 
vos ego auditores, quippe quos cultioris notae viros agnosco, post- 
quam aliquandiu per scrupos asperos , et saxorum eminentium 
fragmenta traxero , in eam hodie viam adducam , ubi veritas , ad- 
mixta nitori , doctorum hominum animos certa quadam jucundita- 
te permulcet . 

2. Cum meum ego Plautum, immo vestrum , immo jam om- 
nium , assidua in dies manu , ac lectione versaverim , licet varia, 
ac plurima nostris meretricularum nomina objecta sint oculis, Bus- 
tuarias Moechas nusquam gentium a mc reperisse fateor ; idemque 
apud Terentium , caeterosque occurrit morum Romanorum scrip- 
tores , qui Bustuarias non agnovere gallinas . Unum excipio Mar- 
tialis locum eas exhibentem , ut non levem nobis Plauti nostri si- 
lentium stuporem attulerit » nec tralaticiam nobis dederit causam , 
cur filo quodam velut indice, veram Moechae Bustuariae indolem , 
detecto aliorum errore , assequeremur . 

3. Non ingratam interim me Yobis rem esse facturum puto , 
si varia illa scortillarum , et meretricularum , quae servavit anti- 

qui- 

quitas , referam nomina : non enim haec a proposito nobis scopo 
aberrabunt . Has igitur meretriculas prosedas , reliquias alicarias , 
servilicolas , sordidas , diobolares , vel diabolarias , miraculas , 
strateas, strativolas , scrupedas , bliteas, luteas , scheno delibutas, 
sive schenicolas , limaces , gallinas , lupas , lividas , nonarias , 
prostibulas , sellarias , ignes , uxores , puellas denique dictas in- 
venio . 

4. Prosedas quidem , ac reliquias alicarias a sedendo pro 
foribus, ab errando circa pistrina, in quibus alica conficeretur, ubi 
a vilioribus premerentur alicae confectoribus , quae potionis vilius 
erat genus ex spelta , vino , pomisque compositum ; de quo Mar- 
tialis , ut vilitatem exprimeret ait (1) : 

Nor alicam , poterit dives tibi mittere mulsum . 

Inde igitur istas Plautus noster appellat fa) > 

Prosedas , pistorum amicas , reliquias alicarias . 

$. A lupanari lupae dictae ; sellariae vero a sella , et sessi- 
bulo ; a stando ante stabulum appellatae postribulae, meretricibus 
longe inonhestiores , unde Plautus (3) : 

. quae tibi olant stabulum 

Statumque , et sellam , et sessibulum merum ; 
et alio loco (4) : 

Ibo ad bonam meretricem : adstat ea in via 
Sola : prostribula sane est . 

6 . Servilicolae dicebantur , quia suos , ut ait (S) Petronius 
amplexus mittebant in crucem i item bliteae , luteae , ac schenicolae , 
seu scheno delibutae , hoc est , unguento , vino confecto (6) : 

Blitea , et lutea est meretrix, nisi quae sapit in vino ad rem suam. 
Bliteae vero , luteae , limaces , ac lividae , nedum ob cretatam 
ita faciem , ut parietem nimbo laborare dixisses , verum ob ma- 
ciem , qua suffundebantur , limi colori quam fimilem . Miraculae 
tandem quasi monstra , et diobolares , quia binis cuique vel obulis 
obsequerentur i unde Plautus (7) : 

Non quasi , ut hae sunt hic , limaces , lividae 
Diobolares , schenicolae , miraculae . 

Et alibi (8) , 

Monstrum mulieris ! tanta verba funditat , 

Cujus ego vel nebulae cyato septem nodes non emam . 

O 7 • Gal- 

7. Gallinae dictae , quia gallo semper , et ubique pronae , 
vel quia pedibus omnia , quasi gallinae , spargerent ; ignis vero , 
quia , ut hic ligna , sic homines scorta consumant : de quibus haec 
Plautus (1) in Pseudolo : 

Habent quoque gallinae manum ; 
et Terentius in Eunucho (2) : 

Accede ad tenem huc . 

o 

Strateae vero , strativolae , ac scrupedae , quia in angiportis , at- 
que semitulis , iisque sane scruposis , et asperis ; unde lucem ille 
accipit Petronii locus in satyra , ubi haec (3) leguntur : Cum hora 
pene tota per omnes scrupos , saxorumque eminentium fragmenta ] traxisse- 
mus cruentos pedes : quod verbum scrupos alii scruptos , scriptos alii ine- 
pte reddidere . 

8. Nonariae etiam dicebantur, quia hora coenae adveniente 
prostabant , ut vel quandoque coenantibus inservirent . Quare no- 
na Tullius hora Citeridem in triclinio sociam , atque accumbentem, 
non e consilio , sed casu invenit : hasque meretrices fuiflc potius 
authumo , quam prostribulas ; nam illae a merendo dictae paucis 
inserviebant , unicuique prostibulae morem in triviis gerebant , at- 
que angiportis , ut proinde Lesbiam illam Catulli nostri , factam ex 
meretrice prostibulam , hi versus arguunt (4) : 

Illa Lesbia , quam Catullus unam 

Plus , quam se , atque suos amavit omnes , 

Nunc in quadriviis , et angiportis 
Glubit magnanimos Remi nepotes . 

9. Puellas tandem dictas , atque uxores invenio , scilicet 
quae , transactis in theatro fabulis , irent nuptum , silentibus sane 
auspicibus (5) : 

Transacta fabula 

Argentum si quis dederit , ut ego suspicor , 

'Vitro ibit nuptum ; non manebit auspices : 
puellarum autem nomine eas Juvenalis appellat , Martialis uxorum, 
dum primus haec (6) habet: 

Mox lenone suas jam dimittente puellas . 
secundus vero (7) : 

Stimmaenianas coenet inter uxores . 

10. So- 

10. Sorores fuisse appellatas apud Plautum sane inveniet ne- 
mo ; passim vero apud Petronium , et pronioris aevi scriptores . 
Quidam tamen acrius affirmare conati sunt verbum hoc ab aurei 
saeculi scriptis omnino abesse ; sed in hoc sane et f alluntur et fal- 
lunt : nam Tibullus habet , habet Propertius : hic enim amatorie 
sua sic explicat vota , dum Cynthiam alloquitur (1) : 

Cum tibi nec frater , nec sit tibi filius ullus , 

Frater ego tibi sim . 

alter vero repudiatam ante Neaeram uxorem , aut denuo uxorem , 
aut sororem esse cupit his versibus (a) : 

Haec tibi vir quondam , nunc frater, casta Neaera. 

Mittit , et accipias munera parva rogat : 

Teque suis jurat caram magis esse medullis 
Sive sibi conjux , sive futura soror : 

quos ita Lipsius (3) noster , eruditionum pater , explicat versus : 
Haec tibi parva a me munera mittuntur, qui ut spero , vir tibi futurus 
sum, nunc autem frater , ide st amator , et concubinus . 

11. Hactenus de innuptis, auspices non manentibus , ac per- 
saepe nubentibus verba fecimus , quarum vel Plautus , vel cultioris 
aevi meminere scriptores . Bustuariae nunc supersunt Moechae , de 
quibus nec Plautus , nec reliqui fecere verbum , si unum excipias 
Martialem , apud quem celebris ille adest versus (4) : 

Admittat inter Bustuarias Moechas . 

Super quo sane versu hae sunt (S) variorum notae: Animadverto id 
explicari de mulieribus ad funus deplorandum conductis: quod nequaquam 
verum esse arbitror ; quum potius significari vulgaria , et diobolaria illa 
scortilla existimem , inter busta , atque monumenta pene in propatulo pro- 
stantia , de quibus lib. I. epig. 34. 

Abscondunt spurcas et monumenta lupas . 

12. Haec varii . In eamdem Kirkmannus (6) ivit omnino sen- 
tentiam, qui haec habet: Bustuarias Moechas Martialis vocat hujusmo- 
di lupas inter busta et monumenta , pene in propatulo prostantes , uti recte 
explicat Tumebus . Turnebus ille igitur Latinae eruditionis antistes 
hujus (7) fuit sententiae antesignanus: idemque sensit (8) Grono- 
vius , quem Kirkmannus, et varii; et tandem suo, hoc est caeco- 
rum more , sequitur Pitiscus (9) . 

O2 13. Nui- 

13. Nullam sane aliam afferunt universi propriae sententiae 
rationem , quam illam ab altero Martialis versu deductam (1) : 

Abscondunt spurcas et monumenta lupas . 

Ubi haec varii (2) : Summoenia veterum murorum monumenta tegunt 
vulgata illa prostibula . Vel intellige diobolaria illa scortilla servis , et 
infimis hominibus prostantia inter sepulchra , et monumenta , quas epigram- 
mate 93. libri tertii Bustuarias appellat Moechas . 

14. Ego vero ineptissimam hanc censeo sententiam : itaque , 
licet unicus , in alia omnia discedo . Nego enim , et pernego scorta 
in monumentis ullo umquam tempore delitescentia, atque in propatulo ad 
sepulchra pene prostantia : nego dictas inde Bustuarias . Quod ut clarius 
assequar , primo Turnebianam illam , et Gronovianam evertam ra- 
tionem ( qua scorta in sepulchris illi credidere prostantia ) versui 
sane mox allegato Martialis innixam (3) ; 

Abscondunt spurcas et monumenta lupas . 

Deinde non aspernanda rationum momenta in medium adducam, 
quibus somniatum hoc scortorum in sepulchris sessibulum destruam 
omnino , atque evellam . • • 

15. Ut late igitur pateat immane quantum erraverint , qui 
versu illo Martialem a Martiale explicatum putant , praestat inte- 
grum illud Martialis epigramma in medium afferre , quo Lesbiam 
insectatur, quod apertis semper peccaret liminibus . Ita igitur ait 
vates (4) : 

Incustoditis , et apertis , Lesbia , semper 

Liminibus peccas ; nec tua furta tegis ; 

Et plus spectator , quam te delectat adulter ; 

Nec sunt grata tibi gaudia , si qua latent , 

At meretrix abigit testem veloque , seraque , 

Raraque summoeni fornice rima patet . 

A Chione saltem , vel ab Elide disce puderem : 

Abscondunt spurcas haec monumenta lupas . 

16. Dum haec lego, non possum , quin dicam : liceat Tur- 
nebo , et suis , una cum Clazomeniis insanire . Quid enim hic 
Martiali nostro cum bustis , atque sepulchris ? Lesbiam increpat 
vates , quod amatoria sua furta non tegat ; hanc autem in Lesbiam 
rationem adsignat : Meretrix ipsa , 0 Lesbia , testem abigit nedum velo , 
verum et sera ; et vix ulla rima in fornice patet Summoeniano : discas 

pu- 

pudorem , licet, a Chione , vel ab Elide, a duabus nempe notis scortillis 
in Summoenianis fornicibus moram trahentibus : haec monumenta abscon- 
dunt spurcas lupas ; hi nempe Summoeniane fornices spurcas nobis lupas 
obducunt. Monumenta vero ait, quia fornices arcuati erant, et hy- 
pogeorum , sive monumentorum (1) more constructi, ut Petronii 
clarissimus notat interpres in meretricem illam, assem a Peculiato 
Pedicone , Asciltum persequente , pro usu cellae exigentem ; qui 
haec ait : Fomicatrix est , cujus corpus publicum : hae sub ARCUATIS 
prosternebantur , QfpAE LOCA FORNICES dicuntur : HINC MAR- 
TIALIS MON^VMENTA APPELLAT lib. 1. epigrammate 34. quia 
fornices ad instar hypogeorum . 

17. At quo sane modo sepulchra potuit Martialis in medium 
ferre, dum haec dixit monumenta ? Num antea sepulchra nominavit? 
Quid ergo haec monumenta dixit ? Cur relativo utitur nomine in- 
quiens haec monumenta ? nempe quia fornices summoenianos protu- 
lit . Dum ergo dixit haec monumenta , eum ad fornices , non ad se- 
pulchra, respexisse, pueris ipsis , innuptisque puellis est notum . 

18. Sensere hanc sane difficultatem Turncbus , atque K.irk» 
mannus ; ideoque (2) legendum duxere . 

Abscondunt spurcas et monumenta lupas ; 

Verum codices omnes emendatiores , ipsiquemet varii legunt haec 
monumenta , lapidemque sic quaestioni ponunt extremum . Si ergo 
haec monumenta, quae spurcas abscondunt lupas , Summoeniani for- 
nices sunt, non sepulchra, Martialis Martialem non explicat. Non 
igitur Bustuariae Moechae scorta in monumentis, et sepnlchris palam 
prostantia. Quid , quod nemo haec dixit umquam? Silet enim Plau- 
tus, silet Terentius , tacent reliqui scriptores; neque Catullus, aut 
caeteri , amatoria , et ludrica persequentes Buscarias memorant 
Moechas . Si mos iste vero prostandi in sepulchris constans , cur 
tantum de hoc more silentium ? 

19. At Bustuariam Moecham busta frequentasse fatendum 
erit : in sepulchris ergo scorta illa prostabant. Bona verba quaeso. 
In monumentis , sive sepulchris nec prostabant , nec prostare , quin 
immo nec stare poterant : quod si vobis Collegis optimis erit pro- 
batum, Turnebum, et varios , catomidiari forte jubebitis . Jam vero 
a monumentis , et sepulchris , quam longe Moechis abluisse vel 
vobis illud ostendit , quod a religiosa omnino sepulchrorum sancti- 
tate proinanat . Quis enim veteris est ita eruditionis expers , quis 
Romanarum ita legum ignarus , qui ea , quae tam nitide Tullius 

seri- 

scripsit (i) , ignoret ? Sepulchrorum nempe sanctitatem in ipso solo esse , 
quod nulla vi moveri , aut deleri posset , atque , ut caetera extinguuntur , 
sic sepulchra fieri vetustate sanctiora?Qu\s Catullianum illud ignorat (2), 
Et Batti veteris sacrum sepulcrum ? 

Quis denique cum Quintiliano (3) sacratos morte lapides fuisse dictos 
ignorat ? 

20. Quod si doctorum satis fortasse non fuerint scripta viro- 
rum , Romanas afferam leges, ex quibus Tumebi sententiam a veri- 
tate alienam esse intelligetis . Religiosum enim effici locum , quo 
quis inferretur , licet alienum , profitetur (4) aperte juris consul- 
tus . De sepulchro item violato contra cum agi polTe liquet, qui 
sepulchri (s) tantum lapidem moverit, cespitem evellerit. Deni- 
que si quis in sepulchro, non jam scelera perpetrasset , sed dolo 
quocumque malo habitandum duxisset , haec (6) ajebat praetor : 
Si quis in sepulchro dolo malo habitaverit , aedificiumque aliud quam 
de sepulchri causa factum sit habuerit, in eum judicium dabo . 

21. Age vero Turnebc: pugnantia te loqui non vides? Si Moe- 
charum mos erat propalam in sepulchris prostandi , quaestusque 
exercendi, quomodo praetor judicium dabit in id , quod sit in mo- 
res inductum ? Contra vero an ita exleges Quirites, qui manium 
adeo jura contemnerent ? Qui sacra, et plena religione loca, spur- 
cissimis habitanda lupis relinquerent ? 

22. Quid , quod undique inspicimus nedum sepulchra ipsa 
sacra, verum etiam sepulchrorum ambitum in agro, et in fronte 
( ut cippi passim indicant universi ) profanis vetitum , ac sancti- 
tate refertum ? Hinc pueros ipsos, ne mingerent, monendos in sa- 
tyra duxit Persius , dum ait (7) : 

Pueri , sacer est locus : extra 

Mejite , 

et Venusinus ille noster (8) : 

Nec satis apparet , cur versus factitet , utrum 
Minxerit in patrios cineres , 
ac denique lapis vetus ille notissimus (9) : 

Hospes ad hunc tumulum ne mejas ossa precantur 
Tecta hominis , 

23. Si ergo nefas mingere , ac sacrilegio proximum putaba- 

tur : 


CO M. Tui. Cic. Philipp. 9. c. 6 , 
x) Catuli. 7. 6 . 

3) Quintii, declamat, 10. 

4) In leg.2.Cod. de relig- et sump.Funer, 
$) In leg. 5. Cod. de Sepulcb. violat. 


J< 0 ) In leg. 3. CoJ. de Sepul. violat. 
,7) Pers. ut. 1. 

JS) Horar. in Art. Po«t. v. 470. 

,y) Lip» Vet, a pluribus rclat. 

tur: si Svetonius Neronem religionis arguat contemptorem (i) , 
quod deam Siriam urina contaminasset; quo nam modo in Quiri- 
tium mores induci umquam poterat, ut contra jura sepulchrorum, 
contra manium voces , contra leges sacrorum apud ipsamet sepul- 
chra, homines rem cum scortis haberent? 

24. Verum his etiam missis, quid sepulchro cum bustis? Quid 
Bustuariae Moechae cum monumentis? Sepulchrum sane, ac monu- 
mentum a busto differe nemo non videt. Sepulchrum quippe, ut 
ait (2) Imperator, est , in quo corpus , 1 >el ossa sunt deposita ; ideo- 
que sub sepulchri nomine proprie columbaria , hypogea, condito- 
ria, tumuli, sarcophagi veniebant: bustum vero, ajcnte (3) Lipsio 
pro loco accipitur , in quo cadaver combustum est, et si Servio 
credamus: Pyra est lignorum congeries ; rogus cum ardere caeperit: bus- 
tum vero jam exustum vocatur quasi beneustum (4) . Inde igitur cre- 
mationis , seu combustionis in aperto locus , in abdito sepulchri . 
Bustuariam igitur Moecham , non a sepulchro , aut monumento 
( quae a busto distant ) sed ab ipsomet busto nomen accepisse sta- 
tuendum erit . Turnebiana igitur sententia extra portam Moeviam 
amandanda . 

25. Eversa sic Turnebi, et aliorum opinione meam propono 
sententiam : Bustuarias nempe lupas non eo dictas , quo in sepul- 
chris propalam quaestum fecissent , sed eo Bustuarias a Martiale ap- 
pellatas, quo circa busta persaepe errassent . Non igitur Martialis 
innuit somniatam aTurnebo in sepulchris scortandi consuetudinem, 
vetustati penitus ignotam ; sed furacem potius pauperiorum moe- 
charum indolem designavit, quae nimia adactae paupertate, a bus- 
tis , quae poterant unguentorum, aromatum, ferculorum , ves- 
tium denique, suppilabant. Hujus sane moris historiam apud cu- 
jusque aetatis auctores inveni .Turncbiani moris nusquam gentium; 
ergo Bustuariae Moechae non in sepulchris procaces, sed circa bus- 
ta furaces fuisse duco, atque inde dictas Bustuarias censeo. 

26. Quod verbum istud Bustuariae potius a bustis sit, quam 
a sepulchris , repetendum , praeter ea , quae diximus , vel illud 
ostendit, quod de Bustuariis gladiatoribus scriptores tradunt; non 
enim illi ad sepulchrum , sed ad rogum , et ad busti cineres dimi- 
cabant ; unde Servius (5) haec ait : A Busti cineribus bustuarii dicti : 
et Florus ( 6 ) : captivosque circa rogum jussit armis dimicare: et inde (7) 

Tui. 


CO Sveton. in Neron. c. (O Serv. in Atneid. 1. 10 . ▼. ? ly. 

(O Baiilicor. y. (.6) L. Pior, in hist. 

(it Juit. Lipf. Satum, i. C7) M. Tuli, in L. Pixon. 

(4) Seir. in Aineid. 1. xi. r. xSf • 

Tullius sibi ait esse asm bustuario gladiatore decertandum ; demumque 
Seneca (i) munera ad rogum memorat, et ambitiosas exequias. 

27. Quod vero in rogis , ac bustis, vestes, odores, unguen- 
ta, dapes, fercula, panes demum, atque his similia adderentur, 
passim ubique legimus ; ut enim ait Maro (2) 

Purpureasque super vestes velamina nota 
Injiciunt 

congesta cremantur 

Thurea dona , dapes , fuso crateres olivo , 
et Statius (3) 

Omne illic stipatum ex agmine longo 

Ver Arabum , Cilicumque fluit , floresque Sabei , 

Indorumque arsura seges . 
et Lucanus de Busto Pompei (4) 

Collegit vestes , miserique insignia magni , 

Armaque , et impressas auro , quas gesserat olim , 

Exuvias , pictasque togas , velamina summa 
Ter conspecta 'Jovi , funestoque intulit igni . 

Ex historicis vero haec de Germanico (s) habet T acitus: Atrata plebs, 
trabeati equites , pro opibus loci , vestes , odores, aliaque funerum solem- 
nia cremabant : et Plinius (6) : habebat puer luscinias , psittacos , meru- 
las i omnia Regulus juxta rogum trucidavit', nec dolor erat ille , sed osten- 
tatio doloris . 

28. Quod vero pauperioris viliorisque notae hominum , foe- 
minarumque mos esset dapes , aut vestes , odores , vel unguenta 
suppilandi , ex pluribus aetatis cujusquc scriptoribus felici quadam 
ego sedulitate collegi. Lucillius enim omnium primus hunc videtur 
morem innuere in illo versu (7) : 

Mordicus petere aurum ex flamma , e coeno cibum : 
huc quoque puto referendum illud (8) in Eunucho Terentii carmen: 
E flamma te petere cibum posse arbitror . 

At melius nemo Catullo nostro ( si unum excipias Plautum ) hunc 
explicat morem in illis versibus (9) : 

‘Vxor ne Meni , saepe quam in sepulchretis 

Vidistis ipso rapere de rogo coenam 

Cum devolutum ex igne prosequens panem 

A semiraso tunderetur ustore ? Un- 


(O L. Ann. Seneca Je Brevic. Vitae, 
(a) P. Viig. Maro in Aeaeid. 6 , 

Cj) Pap. Stat. Siivar. v. * 0 S. 
f 4) Lucan. de Beli. Phars. 
ts) Com- Tacii. AnnaJ, j. 2, 


1 6 ) rlin. 1. 2. «p. 4. 

(7) Lucii- sir . 27. in corp. Vet. Poet. 
, X. inter Fragment. 

(9) Terent, in Etinnc* 
tv) Catuli, ep. S 9. 

Unde noto, in sepulchretis Catullum dixisse, non in sepulchris . 
Plautus vero meus nunc tandem graphice morem in quodam lenone 
designat , quem propriissime in Pseudolo appellat Bustirapum (1): 

Pseud. impudice Bal. ita est.Ps. sceleste Bal. dicis vera Ps. verbero 
Bal. quippini ? Ps. bustirape . Bal. certe: 

Quid venustius ad hunc morem designandum dici , aut excogitari 
umquam valet ? 

29. Lenones ergo Bustirapi : cur ita vero ? Nempe quia pau- 
perrimae illius puellae ad corpora linenda , et ornanda , unguen- 
tis egebant , atque odoribus . Inde est , quod , ni ad busta aut 
puellae , aut leno confugissent, vilissimo ungi deberent unguento, 
nempe scheno , a quo , ut vidimus , dictae schenicolae . Inde est , 
quod Martialis noster , divitem increpans Malchionem eum insec- 
tatur, quod fuis dividat convivis Moechae pauperis capillare vile, 
idest unguentum , quo Moechae , meliori carentes , ungerent ca- 
pillos (2) : 

Nec erubescit murice aureo nobis 
Dividere Moechae pauperis capillare . 

Quid ergo mirum si busta Moechae istae frequentarent ? Si Bustua- 
riae ab adeundis avide bustis dicerentur? 

30. Vemm quoniam in Turnebi sententia Martialis explicare 
Martialem haud potuit , videamus quaeso , an in nostra vates ipse 
idem Martialis explicet vatem , moremque nostrum idem ipse de- 
signet . En vobis in medium profero versus illos , quibus nil ad 
morem hunc explicandum nitidius : ita enim vates bustuarium , si- 
ve bustirapum increpat Zoilum (3) : 

'Unguenta , et casias , et olentem funera myrrbam , 

Thuraque de medio semicremata rogo 
Et quae de Stygio rapuisti cinnama lecto , 

Improbe de turpi , Zoile, redde sinu . 

Quod si mos iste apud omnes rei Romanae scriptores adeo frequens 
est , atque constans , cur novum et ignotum , atque inauditum 
somniant somnum Turnebus, Gronovius , atque Kirkmannus? 

P 31. Pro- 


( 1 ) A«t. I. te. J. v. Iitf. ( 1 ) Mutili, 1, ], tp. 81 . (j) Ib. 1. ii. ep. 14« 

31. Profecto Moechae istae alicariae , quarum vel nebulae 
cyato nec cerdo, nec fullo septem emerent noctes, viliorum foe- 
minarum morem sequentes circa busta suppilanda errasse dicendae 
sunt ; ut deuti gladiatores , circa busta pugnantes , bustuarii , ita 
Moechae circa busta harpagatis manibus decertantes , bustuariae 
merito sint appellatae ; ibi enim quae poterant , oculis quaeritan- 
tes emissitiis , sedulo corradebant , licet a semiraso , ut ait Catul- 
lus , persaepe tunderentur ustore. Neque abs re id agi sua vide- 
bantur ; quae enim quaestum facerent , unguentis egebant , odores 
quaeritabant, ut olidam cum prostituti corporis, tum spurcissimae 
cellae vim imminuerent . Quam ob rem cum scheno essent fere 
omi\es delibutae , felices sane reputabantur , si myrrham , et casias, 
et arsuram Indorum segetem de Stygio lecto rapuissent. 

32. Verum suismetipsis cum versibus , a Tumebo non intel- 
lectis , lapidem quaestioni idem ille Martialis noster ponit extre- 
mum . Vetustillam increpat vates tam vetulam , ut ei non amplius , 
quam tres capilli , quatuorque sint dentes ; eamque admitti solitam 
ait in balneis, a balneatore , extincta tamen lucerna Moechas inter 
bustuarias . Quid aliud id est , nisi morem illum innuere , quo bal- 
neatores vilissima , turpissimaque scorta, extincta tamen , ne vide- 
rentur, lucerna solebant admittere? Eo enim aucupii causa reli- 
quiae istae alicariae, sordidioresque prostibulae conveniebant (1) : 

Cum te lucerna balneator extincta 

Admittat inter bustuarias Moechas . 


33. Si ergo anicula haec inter bustuarias Moechas , hoc est 
viliores, pauperioresque , a balneatore admittebatur ; si in balneo, 
extincta lucerna , aucupii causa degebat , qua sane ratione eam in 
sepulchris , seu monumentis palam prostasse Turnebus affirmat ? 
Bustuariae ergo dictae , non a quaestu in sepulchris faciendo , sed 
ab errando circa busta , sed a paupertate , utilitate , et necessitate 
rei bustuariae suppillandae . Ni potius ( ut vobis linquam Collegis 
optimis conjiciendum ) duplici sensu bustuariam Martialis appella- 
verit Vetustillam ; et quia adacta paupertate erraverit circa busta , 
petens aurum ex flamma , e coeno coenam ; et quia , diem pene 
agens extremum , brevi fuerit comburenda, et busto jam proxima: 
quod facilius admitterem , ni Martialis bustuariarum Moecharum 
quasi quemdam coetum designaverit , dum dixit : 

Admittat inter bustuarias Moechas . 


A ve- 


<0 1. }. cf. yi. 

A vero autem , atque a verosimili nimium abest , balneatores He- 
cubas potius quaeritasse omnes, quam Andromedas , ut balneum 
foeminis magis morituris explerent , quam vetulis . Libentius igitur 
dixerim , Moechas, quo senio proximas , atque amasiis pene de- 
stitutas , eo pauperiores , vilioresque extitisse ; ut proinde , pau- 
pertate adigente , circa busta errare , et cibum , atque unguenta 
petere debuissent ; quam ob rem viliores has vetulas , ac senescen- 
tes Moechas , circa busta interdiu errare coactas , bustuarias ve- 
teres appellaverint , atque in balneis , extincta lucerna , balneato- 
res admiserint . 

34. Utcumque tamen haec se res habeat, a Tumebo, Gro- 
novio , Kirkmanno , et caeteris, veritatem abesse non dubito . No- 
va haec, quae protuli de bustuariis Moechis assueta , Sodales, hu- 
manitate agnoscite , proferenti autem novam omnino sententiam 
ignoscite, ac veniam date. Quod si eam vestra, quae summa est, 
auctoritate approbaveritis , 

Sublimi feriam sidera vertice : 

Kalendis Sextilibus 1776. 

Philippus Trenta pro S. R. Ecclesia Bononiae praetor. 


Pa 

DISSERTATIO VI. 


De Seviris Augustalibus . 


Cum nudius decimus instituerim. Sodales, de Seviris Augustali- 
bus , dextro licet non Apolline , verba facere , numen ita inimicum 
inveni , ut me ab incepto penitus deterruerit . Cum enim cruciatu 
maximo vexarer arthritidis ; atque ex malis omnibus omnium sane 
pessimus dolor esset , non Musarum ducem , non medelae arbi- 
trum , sed Apollinem visus sum videre tortorem : ut non modo 
priscis Augustalibus , verum etiam veteribus Augustis vale dixissem 
universis . 

2. Posteaquam convaluit animus , ad Seviros reddeo Augu- 
stales , non injucunda de his proposita quaestione , de quibus pau- 
cissima Samuel Pitiscus monumenta ex vetustis lapidum se legisse 
fatetur elogiis j cum , ajente (i) illo , hac de re ne verbum quidem 
constet fecisse scriptores . Quaerens igitur Samuel , an Seviri Augusta- 
les praecipuo in municipiis , aut coloniis sacerdotio pollerent , at- 
que a primoribus urbium eligerentur , paucis utrumque verbis au- 
dacter affirmat : ego vero illos nec ullo fuisse praeditos sacerdotio , nec 
minima generis nobilitate claruisse contendo . 

3. Verum quae Pitiscum primo in errorem induxerint expla- 
nabo . Sodalium Augustalium e primoribus civitatis sacerdotium 
Romae institutum a Tacito Pitiscus accepit . Haec igitur (2) inde 
colligit: Non improbabile illud mihi su ccu rre bat, imitamento atque exemplo 
Augusti , sodalium Romae , hos etiam in coloniis , et municipiis potuisse 
nuncupari . Eo referrem apparatum ludorum , qui ferme in honorem numi- 
num edebantur . Quod si tum nomen congruit Augustalium tam Romae , 
quam in aliis civitatibus , tum munus non dispar rebus sacris vacandi, ab- 
sonum minime videatur, si municipalis hic honor imitatione Romani sacer- 
dotii sit appellatus : haec Pitiscus Minerva quidem et olida, et laeva, 
et invita . 

4. Augustalium igitur origo, nomen , ac munus Pitisco no- 
stro tanta sunt, tantam vetusti lapides , sodalium Augustalium sa- 
cer- 


(i) Simue) PitUcui in.Lcxico v«rb.„ Au- (2) Samuel Fitijcus ib. 
Suit aks y. 2ii« 

cerdotia testantes, vim faciunt; ut multa licet de Seviris Augusta- 
libus agentia veterum monumenta viderit , contrarium aperte sua- 
dentia , his tamen unice utatur verbis : Hoc a vero abit ; nam Augu- 
stales non erant magistratus , sed sacerdotes , ut ex Tacito, et vetustis elo- 
giis supra probatum est (i) . 

5. Ista vero immane quantum a veritate aberrent non levia , 
nec pauca monstrabunt argumenta . Illud autem potissimum non 
inficior : sodales Augustales praecipuo fuisse praeditos sacerdotio : 
illud ajo, Seviros Augustales, nec praecipuo, nec ullo. Sodales 
fuisse sacerdotes pluribus Tacitus , iisquc apertissimis testatur locis; 
et quidem in annalibus haec habet (2) : Idem annus novas ceremonias 
accepit , addito sodalium Augustalium sacerdotio , ut quondam Titus Ta- 
tius retinendis Sabinorum sacris sodales Titios instituerat . Sorte ducti e 
primoribus civitatis unus , et viginti : Tiberius, Drususque , et Claudius, 
et Germanicus adijciuntur : quod et aliis annalium , et historiarum 
locis plane confirmat . 

6 . Verum quaeso quid Seviris cum sodalibus? Quid porro 
absurdius , quam dicere , sacerdotio Romae sodales fungi , ergo et 
Seviros in coloniis ? Quid vero aliud est Seviratus . Ipsomet (3) 
nec negante Pitisco , quam annuus magistratus a sex viris ita parti- 
tus , ut duobus vicissim mensibus jus dicerent singuli (4) ? Quod si 
jpsimet Seviri; vel, ut nomen ampliori vocabulo honestarent, Au- 
gustales dici maluerint , vel hanc potius ab Augustis honoris acces- 
sionem acceperint, num exinde, qui Seviratus erat , Seviratum es- 
se desiisse putemus ? Sar.e uti milites Augustales , praefectus Augusta- 
lis , ludi Augustales , quos veterum monumenta produnt , militum , 
praefecti ludorum ubique retinuere naturam , ita Seviri Augustales, 
non magistratus naturam posuisse, sed magistratum, quo pollebant 
honestiori censendi sunt exornasse vocabulo . 

7. Cum igitur Seviratus , non secus ac treviratus , duumvi- 
ratus , decurionatus, magistratus unice indolem redoleret, quid 
porro commune habebit cum sacerdotio Augustalitatis accessio? 
At reponit (5) Pitiscus : Absonum non videri, si municipalis hic honor 
imitatione Romani sacerdotii sit appellatus . Age vero, Pitisce: quid Au- 
gustali cum sacerdotio? Num sacerdos, ex quo Augustalis? Mini- 
me gentium. Cur igitur Augustales Romae sacerdotes ? Nempe quia 
sodales: quod si sodales non luissent, nec sacerdotes . Quam sane rem 

Ta- 


(O SamueI Pirisc. ib. (4) Reinesns In epiit. 31. ad Rupere* 

(1) C«wn. Tacit. Anna). 1 . !• Velser. ter. VinJel. 3. p. 11 a. 

(3) SamueI Pitheus verbo ,» Seviri • (O Sam. Pxtisc. in suo Lex. V. Augusta). 

Tacitus illis aperte (i) verbis indigitat : Addito SODALIUM Augus- 
talium sacerdotio , ut quondam Titia Tatius SODALES Titios : Cum 
itaque nullum penitus extet vetustatis monumentum, in quo Seviri 
Augustales dicantur sodales, qui sacerdotium Seviris adscribit, in- 
cassum nitendo sudat, nec proficit hilum. 

8. Enim vero ut in sodalitatis , non autem in augustal itatis no- 
mine, sacerdotium insedisse probemus , vel illud Tullii de senectu- 
te (2) protulisse sufficiat, qui haec ait: SODALITATES , quaestore 
Marco Catone Majore constitutae sunt , sacris Ideis magnae Matris receptis: 
quod evidentius res perlustranti Romanas patebit ; dum ubique 
sodales inveniet divis jam factis Caesaribus consecratos; Claudialcs, 
Flaviales, Hadri anales, Antonianos, Verianos, Alexandrinos, Au- 
relianos , Helvianos , Severianos , appellatos inveniet, ut passim 
historiae, et vetusta lapidum ostendunt monumenta: verum Seviros 
Flavianos, Hadrianales , et similes vetustate consecratos nusquam 
inveniet. 

9. Seclusis itaque a Seviro Augustali sacerdotum insigniis ; 
quae municipalem unice magistratum indigitant, proferamus. Qua- 
tuor potissimum ex causis Seviratum Augustalem nudum fuisse cen- 
seo magistratum , nempe quia Seviratus Augustalis erat ordo : erat 
emptitius: erat temporaneus : unius denique magistratus insignia praeferebat. 

10. Augustales igitur Seviri in suis ubique coloniis , aut mu- 
nicipiis , honestum ordinem in civitate componebant , qui sane in- 
fra decurionum esset amplitudinem , ac supra populi tenuitatem . 
Ita enim ex vetustis (3) Gruteri colligo monumentis : Ordo decurio- 
num Augustalium : et plebs universa : et alio loco : ordo decurionum , 
et Augustalium : et alibi : Augustalis I. D. et in decreto Pisano (4) 
de obitu Caii Caesaris: per consensum omnium ordinum: nimirum de- 
curionum , Sevirum Augustalium , et plebis universae. Equidem , 
ipsomet nec inficiante (5) Pitisco , nil aliud sibi velle ordinem vi- 
deo, quam magistratum : Ordo (ait ipse) differt a collegio, corpore, 
sodalitio : ordo dignitatem , vel artem plurium designat » ut equester 
senatorius publicanorum , mancipum , decurionum . Non igitur ordines sa- 
cerdotia; haec enim ad sodalitia, ad collegia, spectare nemo non 
videt. Quid vero clarius dici umquam potest, ut magistratum de- 
signet, quam( ut in citato mox lapide ) juri dicundo praeesse Au- 
gustalem ? Quid ista hic agunt subsellia, si de sacerdote sit sermo? 

1 i.Mi- 


(1} Corn. Tacic. Annii, i. a<l Knpert. ep. $7. 

(i) M. T. Cic. de Senecr. c. 1$. (5} Sun. Pitisc. L«x. t. 1. ,, verbo Collep. 

tO Gruter. 47«. n $. io8y. n- 6. 411. n.7. p. 4tfy. et verbo Ordo p. 701» t. u 

(4) VcUcr.ret' VioJel. 5, p, 275. Keines, 

11. Mirum autem in modum haec probat Gruteri inscrip- 
tio (1) illa prolixior , in qua haec leguntur : Arbitrio Augustalium 
quo facilius strati jus publicum obire possint : In hos lapides male Pitis- 
cus offendens, ut petricosum iter effugiat, ad jurisdictionem, qua 
sacerdotes in sacris pollebant sensum (2) detorquet. Verum sacer- 
dotes d c jure sacrorum, non de jure publico sententiam dicebant suam. 
Quo ergo pacto ad sacra referre audebit , quod juri dicundo Sevir 
Augustalis praesit , jusque publicum obeat ? 

12. At reponit Pitiscus , vel cx eo Sevirorum Augustalium 
probari sacerdotium quod ludorum apparatus ad eos sane spectaret, qui 
ferme in honorem numinum edebantur (3) . At quid ludis , si vis etiam 
sacrioribus, cum sacerdotio ? Equidem , Pitisce , ista immo sunt , 
quae sacerdotium eliminant , argumenta , aedilitatem quippe , Gel- 
lio inter caeteros (4) tradente , alterum scimus ex minoribus fuisse 
magistratibus, infra summum , ac medium consulum , praetorum- 
que fastigium constitutum; aedilem vero sacerdotibus nemo adhuc 
adseivit , Porro sanctiores , celebrioresque ludos , propriissim» 
fuisse aedilis munia, aedilis vel ipse Tullius per haec praecipue (5) 
verba testatur : Nunc sum designatus aedilis : habeo rationem quid a po- 
pulo Romano acceperim : mihi ludos sanctissimos maxima cum ceremonia 
Cereri, Libero, Liberaeque faciendos : mihi Floram matrem populo plebique 
Romanae, ludorum celebritate placandam: mihi ludos antiquissimos , qui 
primi Romani sunt nominati , maxima cum dignitate, ac religione , jo- 
vi, Junoni , Minervaeque esse faciundos . Seviros igitur Augustales, ex 
quo in divorum honorem ederent ludos , inter sacerdotes nemo di- 
xerit adseribendos . 

13. Quid, quod nec officio, nec auctoritate , nec nomine, 
Seviri cum sodalibus commune quid retinebant? Non officio; quia 
sodales sacerdotes, seviri judices : non auctoritate: quia sodales, ut 
ait (6) Tacitus, ex urbis primoribus. Seviri ex infimae sortis , ut mox 
patebit , hominibus : non demum nomine ; quia seviri a sex judicum 
numero, quorum singuli binis jus dicerent mensibus, nomina desu- 
mebant ; contra vero sodales , solis divorum Caesarum sacris ad- 
dicti, non sex, aut decem, sed quinque fuere supra vigtAti, ut ex 
Tacito cuique constat . 


14- Ve- 


fO O rurer, p. il<. n. ». 

(1) Sam. Picisc. V* n AuRtt*taIer • 

(3) Idem ib. 

(4) A. Geli. L 13. c. 14. 


(O Mare. Tuli. Cic. In Verrem lib. 


cap. 16 , 

(tf) Tacic. Annal. l. 

14. Verum quod seviratum a sacerdotio prorsus eliminat , em- 
ptitia erat ejus indoles , et natura . Miraculo enim prope esse di- 
cebatur seviratus nummis obtentus non presentissimis (1) : 

HIC PRO SEVIRATU IN R. P. 

DEDIT HS. &c &c. 

Inde est profecto, quod in Trimalchionis sepulchro , quasi honor 
insolens , legeretur (2) : 

HUIC SEVIRATUS ABSENTI COLLATUS EST . 

Si enim Reinesio (3) credimus , eadem erat seviratus ratio absenti 
collati , ac gratuiti . Inde est, quod ipsemet Trimalchionis liber- 
tus , homo iicet indignissimae sortis , se , suaque in Coelum jac- 
tans, haec proferat : Sevir GRATIS factus sum: spero sic moriar , 
ut mortuus non erubescam (4) . Inde demum est , quod vetusta lapi- 
dum monumenta insuetum hunc honorem omittant nunquam (S) • 
Itaque haec lego apud Smetium . 

HUIC ORDO DECURIONUM OB MERITA EJUS 
HONOREM AUGUST ALITATIS GRATUITUM DECREVIT 

et alio loco (6 ) , 

SEX VIRO AUGUSTALI GRATUITO DD. 

15. Ast in sacerdotiis Romanorum sordes adhibere , vel 
praetium , crimen erat, quod sacrilegio proximum putabatur , non 
vetustatis quidem monumentis consignandum , sed tenebricosa 
obruendum oblivione , ut ex Dionysio (7) colligimus . Non itaque 
monumenta produnt Jovis , Martis, Quirini, aut Cereris sacerdo- 
tium gratuito fuisse collatum , ut de Sevirorum magistratu non sine 

S uadam elatione , fastuque loquuntur . Quam ob rem quod sacer- 
otia Verres venditasset Tullius maximo vortit vitio (8) ; ea enim 
venditione non solum hominum jura , sed etiam deorum religiones im- 
mortalium repudiavit . _ . 

1 10. Enim 


( I ) Smerius Tnscript. p. 74. n. 4. 

(a) Petron. In batyr» 

Cj) Reines. in notis variorum ad Petron» 
Arbitr. p.430. 

(4) Petron. in Sat. p» jjo. cc teq, 


(O Smetius inscript. p. 4y. et 74. Pitisc. 

*cl>* l&J. 

(7) Dinnys. Alicarnas. hiat. 1.2. 

( 9 ) M. T. Cic. in Verr. 1 . 2. c. 106. 1 . F . 

1 6. Enim vero nedum emptitia Seviratus indoles Augustalis, 
Seviratum arcet a sacerdotio , verum etiam dies Seviratui absolven- 
do praefinita . Idem enim satis est , atque super , ut ne sacerdotium 
fuisse dicamus . Quis enim ignorat perpetua fuisse sacerdotia , nul- 
lisque temporis definita limitibus ? et licet Plutarcus , res non sem- 
per optime callens Romanas , auguri quidem asserat (i) , in sum- 
mis licet flagitiis affecto , sacerdotium , quandiu vixerit , non ab- 
rogari , caeteros deportatione damnatos sacerdotio destitui , vel 
unum id tamen satis ostendit sacerdotia nullo fuisse stato tempore 
definita . 

17. Verum de Romanis sacerdotiis longe Plutarcho instructior 
Plinius (2) haec scripsit : Sacerdotium priscum , et religiosum : hoc 
quoque sacrum plane , et insigne est , quod non admittitur viventi : Et 
Dionysius (3) idem tradit his verbis : In omnem vitam hunc honorem 
concessit: quare non abs re cultioris notae vir Levinus (4) Torren- 
tius universa censet Romanorum sacerdotia fuisse perpetuitate do- 
nata . At Seviratus , juxta magistratuum indolem, anno praefinie- 
batur, intra quem (?) singuli binis jus dicerent mensibus; et quan- 
doque ad summum iterabantur , ut in hujusmodi (6) vetustatis 
monumento a Smetio colligimus : 

FAUSTUS LIBERALIS SEVIR AUGUSTALIS 
ITERUM 

Seviri ergo Augustales nusquam gentium sacerdotes . 

18. Idem nos docent manifesta Sevirorum Augustalium insi- 
gnia, quae sacerdotes minime decent . Seviros quippe Augustales, 
non certe cum fascibus , sed cum bacillis anteibat lictor , ut a Lu- 
cio discimus Apulejo , dum (7) ait : Virgas , et habitum magistratus 
convenientem in te video : Quare illud Campanae superbiae Tullius 
fuisse ( 8 ) arguit, quod Campano magistratui, non cum bacillis, ut 
par erat , sed cum fascibus duobus anteirent lictores . Immanem 
hanc secutus est amentiam unus ille quotquot sunt , aut fuerunt 
umquam , improbissimus hominum Trimalchio, in cujus postibus 
fasces erant, et, quod pejus est cum securibus fixi ( quod neque 
ipsimet intra Urbem (9) licebat consuli ) superbo cum elogio (10 ) : 

q 1 C. POM- 


(O Pluurc. queest. Romin. 77. (6) Smet. p. 47. n. 7. 

C») Plin. 1 . 4. ep. S. (7) L. Apulej. in Aiin. Aureo , 

(!) Dion;,. Alicern. hier. 1 . 1. p. «a. (S) M. T. Cic in Rullum . 

(♦) Levin. Torrent, in Secton. Angusti Cp) T. Lie. Drcid. J. 1 . 4. Diones. Alie. 

0. )l. p. 87. hiet. 1. 1. 

UJ Velser. rer. Vimini. ;. p. >71. (10) Fctron. in Corni Trimilchioai, i 

C. POMPEJO TRIMALCHIONI VI. VIRO AUGUSTALI 


Verum insaniam hanc singularem sibi notavit Encolpius his sane ver- 
bis ab acutissimo (i) Lipsio ad rem belle perpensis : Et quod PRAE- 
CIPUE MIRATUS sum , in postibus triclinii fasces erant cum securibus 
fixi , quarum imam partem , quasi embolum navis aeneum finiebat , in quo 
erat inscriptum : C. Pompejo trimalchioni VI. viro Augustali (2) . Cur 
autem id est praecipue miratus Encolpius ? nisi quia fascium usus Au- 
gstali Seviro insolens , et praeter omnem morem . Verum sive fa- 
scibus Seviri uterentur , sive bacillis , haec certe , non sacerdotum, 
sed plane insignia erant magistratuum . 

19. Hactenus dicta pellunt a Seviris sacerdotium; dicenda 
generis etiam claritudinem : eos quippe homines nihili semper , et 
ubique aestimavi ; ut quosdam forte inter ipsos inspicias aut Chri- 
salos , aut Peniculos, aut etiam Curculiones ; ita ultimae sortis ajo 
fuisse Augustales . Profecto vetustiora lapidum intuentibus monu- 
menta vix dabitur , ut Augustalem inveniat tergo non olim cica- 
tricoso , qui nempe servitutem non servierit quondam : quo nil 
apud Romanos fuisse indignius ipsimet pueri sciunt , innuptacque 
puellae . Quos itaque aut turpe in pueritia erga dominos obse- 
quium , aut caeca sors ad lautitias tandem extulisset et libertatem, 
eos plerumque Augustalitate donabant , quam in municipiis , et 
coloniis infra decurionatum vidimus esse constitutam . Quare Foro- 
semproniensem Gruterus , et Fabrettus (3) tradidere inscriptionem 
libertis XIII. refertam , quorum visuntur singuli Augustalitate do- 
nati . Item Janus Plancus alteram Sarsinatem , Senogalliensem (4) 
alteram, protulit Augustalibus insculptam, iisque sane libertis; 
ac demum Ludovicus Mutatorius , ac Scipio Matfejus , caeterique 
vetustatis collectores libertos ubique tradunt (s) Sevirali Augusta- 
litate donatos . 

20. Cur autem indignissimae sortis homines ad magistratum, 
ut ut decurionatu inferiorem seligerentur non satis facile constat . 
Laudabili Janus Plancus usus est conjectura, qua Seviratum Augu- 
stalem onere potius , quam honore putat affectum . Verum quia 
Plancus ab historico Senogalliensi relatus , nullo id profert docente * 
magistro , et multa quandoque , quia jpse dixit , probata esse con- 

ten- 


(O Tust. Lips. Elector. 1. c. ij. eJita Senoqalliae 1745. a P. L id. Siena Cong. 

(1) l‘e(ron. in Coena Trimalchioni s . Oratorii p. 5?. 

ii) Gniter. et Fabretr. Jnscription. ($) LuJ. Mnrac. in suo Thetaur. Nor. in- 

C4J Hiit. Senogalliae Italice acripta» et sctipt. Scip. Matfcj. in »uo Mua. Vcron. passim. 

tendit , ideo mihi adhuc haerebat aqua : donec mihi juris histo- 
riam a clarissimo Terassonio (1) , Gallico scriptam idiomate , per- 
volventi inter bellissima illa ad operis calcem Romanorum testamen- 
torum apposita monumenta , illud Marci Megonii Petilinorum mu- 
cipis amica sors obtulit ; ex quo duo vidi scatere clarissima verita- 
tis indicia : primum nempe , Seviratum Augustalem magistratum 
fuisse oneris , non honoris : secundum, ad magistratum hunc ho- 
mines , in quibusdam pauperioribus maxime municipiis , compelli 
potius , quam invitari , aut adlegi consuevisse . 

21. Marcus igitur Megonius , municipii sui utique studiosus, 
non aspernandam fundorum legavit Augustalibus latitudinem, nul- 
lam sane aliam ob causam , nisi quia speravit municipes suos , dum 
hoc commodum ante oculos haberent Augustalitatis onus aequiori 
animo subituros . En verba (2) testamenti : Ad utilitatem reipublicae 
nostrae pertinere existimavi facilius subituris ONUS Augustalitatis , dum 
hoc commodum ante oculos habent . 

22. Quod vero ad Seviratum hunc compelli potius dicerentur 
homines , quam invitari , aut adlegi , vel ex illis patet ejusdem te- 
stamenti verbis ; ita enim Marcus Megonius suis cavit tabulis : Hoc 
autem nomine relevati impendiis , facilius erunt prospecturi , QUI AD 
MUNUS AUGUSTALITATIS COMPELLENTUR (3). 

23. En igitur causa ad manus constans, cur indignissimae 
sortis homines, divitiis caetcroquin affluentes, ad munus Augu- 
stalitatis , etiam gratuito quandoque , eveherentur , ut nempe im- 
pendiosa munerum , et ludorum largitate municipes suos exhilara- 
rent . Quam ob rem miratus non sum vestiarium tenujarium legens 
apud (4) Gruterum Sevirum fuisse Augustalem . Postquam enim 
Cerdo dedit tibi , culta Bononia , munus, fullo dedit Mutinae (s) 
mirum profecto non erit , Seviratu adepto Augustali , tenuiarium 
dedisse munera vestiarium . 

24. Optima igitur cum ratione elegantiae arbiter , ac diligens 
ille morum , ac satyrae scriptor Petronius, hos lepide S’eviros in- 
sectatur , ac ridet . Postquam enim Trimalchionis superbissimi po- 
stes fascibus , ac securibus scripsit Encolpium vidisse fulgentes , 
Augustalem illummet Trimalchionem de se ipsissimis hisce loquen- 
tem inducit (6) verbis ; Tam magnus ex Asia veni , quam candelabrus 

Q_ 2 hic 


(1) Hisr. Je Ia Rmsprndence Romaine 
P*r M. Antoine Terrasion avvocat du Pariam. 

ti) Ex Testam. M. Megonii penes Tcxraa» 
ion. loo* cit. 


JO Ex relato testam, penes Terasson. 
(4) Gruter inscript. 1067. 0. S. 

(O Martial. epigr. 

(6) Petron, in Sat. p. 4 16 » 

hic est : ad summam quotidie me solebam ad illum metiri i et ut celerius 
rostrum barbatum haberem , labra de lucerna ungebam : tamen ad deli- 
cias foemina ipsi domino annos quatuordecim fui . En hominum , deo- 
rumque pudor Sevir postea Augustalis ? 

2$. At risu est sane dignissimum quod de lapidario Habinna 
Augustali Seviro subdit Petronius (i) : Inter haec triclinii valvas lictor 
percussit ; amictusque veste alba cum ingenti fraequentia commissator intra- 
vit : ego majestate conterritus praetorem putabam venisse ; itaque tentavi 
assurgere , et nudos pedes in terram deferre . Risit hanc trepidationem 
Agamennon , et contine te , inquit, homo stultissime: Habinnas SEVIR 
est , itemque LAPIDARIAS , qui videtur monumenta optima facere : 
et hinc Trimalchio ad Habinnam : Valde , ait , te rogo , ut secundum 
pedes statuae meae catellam fingas , et coronas , et unguenta (2) . 

2 6. Denique ut explicet Arbiter singillatim Augustalium vili- 
tatem , ineptias , et derisum , nedum libertum , servumque jam 
Trimalchionem , sed et indignissimum ejus servum , libertate dona- 
tum , facit Sevirum Augustalem . Ejus perlepida quaeso audia- 
mus (3) verba : Anus ex collibertis Trimalchionis excanduit ; et quid 
rides , inquit , berbex ? An tibi non placent lautitiae DOMINI MEI ? 
Tu enim beatior es , et convivare melius soles ? Nemo mihi in foro dixit: 
redde quod debes : glebulas emi , lamellulas paravi , viginti ventres pa- 
sco , et contubernalem meam redemi ; ne quis in illa manus tangeret , mil- 
le denarios pro capite solvi : SEVIR GRATIS FACTAS SAM . 

27. Post haec si quis cum Pitisco Seviros sacerdotibus Au- 
gustales comparet , aut adseribat , eosque ad sodalium Romae Au- 
gustalium imitamentum e primoribus urbium dicat assumptos J, 
mittatur, licebit, Anticyras . Causam ego peroravi, vestrum erit. 
Collegae sententiam dicere . 

Idibus Octobr. 1774. 

Philippus Trenta pro S. R. Ecclesia Bononiae praetor . 


FINIS LIBRI SECANDI . 


UR- 


co Peiron. ia Stt. Iv. 434. (a) Idem ib. p. 424. (}) Ib. p. jjo. 

De sacro apud Christianos usu Cereorum , ac Lucernarum 


— - ) Uam exoptabam , quam precatus sum a 

"K — s,™ ,* Deo immortali, auspicata illa tandem elu- 

/ J xit dies , qua vestrum , Sodales , et litera- 
% \ \g rum , et bonorum denique omnium , prae- 

VI I ■ ferQir s» y/ sidium , ac dulce decus, vobis, literis, 
J \ Uf) bonisque universis est restitutum . Acce- 

P* mus sane. Sodales optimi , medias inter 
^ plausus , et laetitiae voces , magnum , at- 

q ue incredibilem dolorem ; animoque ni- 
mis fracto , et afHicto esse videbamur , 
cum erepto studiorum nostrorum duce , atque omnis elegantiae ar- 
bitro , mutum consessum hunc , sociosque vos velut elingues in- 
tueremur . Quamquam autem spes quaedam animum demulceret 
brevi nobis optimum principem , clarioremque , fore reddendum , 
aliquo tamen adhuc timore angebamur , ne Romanis arcibus ma- 
gnae spem alteram Romae Quiritium sors retineret : donec illa 
tandem enituit dies qua nostrum et decus , et columen Urbi huic 
redditum vidimus , Tanto autem viro vobis, Bononiae, mihique 

potissimum reddito , languentem , ac pene morientem consessum 
vestrum conservatum , ac restitutum puto ; metu illo intercaepto , 
ac lerme sublato, ne princeps vir, rebus natus maximis , atque 
amplissimis , humilia haec nostra studia esset forte despecturus . 
Tantam enim in eo, tamque inusitatam, inauditamque clemen- 
tiam intuemur , tantam in summa potestate comitatem , tantam 
denique , tamque his omnibus admixtam incredibilem sapientiam, 
ac pene divinam , ut alacres nobis animi , additique recentes qui- 
dam stimuli , ac novae quasi vires suppeditatae videantur . Ante- 
quam vero novarum virium experimentum exhibeamus , vitio nobis 
vorti facile poterit , nisi te , optime Princeps , ob maximam istam 
adeptam in tam florenti aetate dignitatem , gratulatione aliqua pro- 
sequamur . In qua quidem re non mihi tam copia , quam rnodus 
esset quaerendus , nisi oratio haec nostra nutu , ductu , auspicio- 
que tuo alio flecti deberet . Haec igitur pauca dicam : assiduum il- 
lum tuum in negotiis laborem , in agendo industriam , in conficien- 
do celeritatem , in providonde* consilium , quae singula maximos 
viros decent, in te uno collecta id effecisse, ut in tenero aetatis flore, 
in primo ad honores ingressu , non modo te Pius VI. Pontifex ma- 
ximus , sed et Clemens XIV. sanctae memoriae princeps dignis- 
simum existimaverint , qui in amplissimum Romane Ecclesiae se- 
natum referreris . Quid vero tam novum , quam Bononiae prolega- 
tum inter rerum Romanarum patres conscribi ? quid tam inaudi- 
tum , quam quod bis putaverint conscribendum ? Quae vero laudes? 
quae populorum de re testimonia ? Constat ne , Sodales , anreactis 
umquam ullis purpuratorum patrum inaugurationibus , Urbem hanc 
tanto omnis generis hominum , aetatum , ordinum plausu , vocibus, 
aut laetitia gestiisse ? Omnes , mihi crede , optime Princeps , om- 
nes inquam boni , non obscurum de te , de tuis maximis in rem- 
publicam meritis judicium , decretumque esse voluerunt . Nullum 
fuit enim in Urbe collegium , nullum sodalitium , nulli cives , nulli 
ferme pagani , aut montani , qui non amplissima pro salute , ac re- 
ditu tuo vota Divis exolveuda existimaverint . Nuncium vero illum, 
qui te in amplissimum relatum ordinem dixit , omnes sic accepi- 
mus , ut post discessum illum tuum , qui tanto dolori fuit , lucem , 
salutemque nobis redditam , ac restitutam acciperemus . Itaque il- 
le unus dies tantae mihi jucunditati , nedum solatio fuit , ut non 
modo acerbissimus ille mihi discessus tuus non lugendus , verum 
etiam fuisse videretur optandus . At nimis urgeo : tua mihi videtur 
modestia commoveri . Revertor itaque ad nostra . 


2. Ad 

2. Ad memoriam , optime Princeps , Sodalesque omnes , ut 
revocetis oro , quam de antiquis Ethnicorum jejuniis , sive , ut Gel- 
liano utar vocabulo , de flaminum castibus sententiam (1) dixerim , 
nedum rejecta , verum etiam explosa Gronovii , Lipsii , Pitisci , 
et reliquorum sequioris aetatis interpretum Gellianorum, opinione. 
Plura tunc de ciborum apud gentes abstinentia , de castimoniis , 
supplicationibus nudipedalibus verba feci : ex quibus multa apud 
nos etiam vigent quin idololatriae , aut superstitionis accusari Eccle- 
sia Romana possit, quippe , sicuti ajente Hieronymo (2) : Virginitati 
verae non praejudicat imitatio virginum diaboli i ita nec veris jejuniis alie- 
nae imitatio abstinentiae . 

3. His pro viribus jam pertractatis, de variis nunc.pluribusque 
religionis nostrae Romanae ritibus , ac ceremoniis sermonem insti- 
tuam , quibus germanam nemo adhuc originem adsignasse videtur , 
nec ego forte adsignabo , sed mea qualiacumque proferam argu- 
menta, eaque libens doctiorum judicio subijeiam . De sacris igitur 
vestibus verba faciam , de insignibus pontificalibus , de sacerdotum 
antequam ipsi rem divinam facerent, ablutionibus, de aqua lustra- 
li , de sacris choreis , de hymnis , et cantu , de manuum impositio- 
ne , de panum fractione , ae interdicta sacerdotibus bigamia , de 
homicidio pontificatum prohibente , de virginibus , et continenti- 
bus , de sacris conviviis, de feralibus epulis , ac silicerniis, de pri- 
mitiis Divis oblatis , de sacerdotum feriis , de die a media nocte 
auspicanda , de templorum dedicatione , de clandestinis nuptiis , de 
vigiliis anniversariis , de religioso Cereorum , ac Lucernarum usu , 
deque aliis gentium ceremoniis , quae in nostros ritus , superstitio- 
ne remota , traductae censentur , quarum ceremoniarum diligens 
inquisitio , et collatio , nec usu fortasse nec fructu carebunt suo . 
Quod si ullo umquam tempore magnam egimus causam , haec pro- 
fecto tanta est , ut Sedis Romanae dignitatem , consilium, aequita- 
tem , ac sapientiam ferme singularem ostendat . Itaque universa 
haec aequissimo sane jure sanctissimos Urbis aeternae Praesules si 
a gentibus ad nos forte deduxerint , sordibus ea defoecasse , atque 
omnibus absoluta numeris sanctificasse , vobis probabo , simulquc 
vesanas blaterantium in Romanos ritus novatorum calumnias re- 
fellam . Verum ne vestra videar abuti benignitate. Sodales, certos 
mihi quosdam brevitatis cancellos , terminosque constituam , quos 
egredi nequeam , si maxime velim . Rem igitur omnem ita dividam 
ut peculiares ceremonias , quae apud gentes etiam obtinuerunt , pe- 
di- 


ti) Suyia diuert. i. L i; 

culiari in dies distributa oratione conferam , atque perpendam ; de- 
que sacro Cereorum usu , ac Lucernarum hodierna die verba unice 
faciam , quem novatores , atque ex his praecipue Gallaeus in suis 
ad Lactantium notis non tam diris vovent , quam cachinnis excipiunt. 

4. Cum igitur in Farnesiano hoc sacello poftridie kalendas 
Februarias magna celebritate, plurima hominum omnis generis fre- 
quentia viderim ingentem Cereorum copiam cultui summi Numinis 
solemni subsecuta supplicatione distributam; deinde per templo- 
rum fere omnium aedituos Cereos itidem ipsos qua graciles , qua 
ponderosos magistratibus , ac patronis , dono missitatos inspexe- 
rim , dubitavi referret ne aliquam mos iste illius Saturno dicati men- 
sis imaginem : 

quo volant mappae 

Cereique (1) ; 

ut Martialis ajebat noster : non alia mihi dubitatio incessit, nutn 
invectus apud nos Cereorum usus , ac Lucernarum , a gentibus; 
vitio procul, fluxisse dicendus sit . Utrumque vobis probare cona- 
bor; et licet adhuc mihi haereat aqua, dum de Lucernis loquor, 
quarum usum ab Hebraeorum candelabro , repeti posse non infi- 
cior, attamen non aspernenda vobis argumenta subiiciam, quibus 
meam fulciam et in hac parte sententiam . Cereos sane a gentibus 
ad nos derivasse probabo : morem denique Cereorum, Lucerna- 
rumque, rite rectcque a templis in ecclesias invehi potuisse osten- 
dam , cum nullo jure haec , quae idolis olim dicata fuerant , in Dei 
optimi maximi cultum transferri prohiberentur. Si enim aurea, et 
argentea vasa Aegyptiorum ( quorum erat adeo profana mens , ut 
nova quotidie , ac praesentissima nasci putarent in hortis numina ) 
in sacrum usum a Deo per Hebraeorum ducem translata sint ; si 
templum Agrippae a pantheo demonum cultu ad unius veri Numi- 
nis obsequium magna sit bonorum omnium gratulatione commuta- 
tum ; si vestes denique , si odoramenta , suffitusque , sr religio- 
sa ipsa convivia a gentibus in perversum usum detorta ad elec- 
tos summa cum laude deducta esse negabit nemo, quis post haec 
ibit inficias , Cereorum , ac Luminum copiam , coecis olim sacram 
numinibus, rite, recteque luminis Datori, atque auctori potuisse , 
correctis gentium erroribus , consecrari ? 

$. Illud sane persaepe soleo ante oculos ponere, quod in his, 
quae religionem attingunt. Urbis eternae Praesulibus ratum fuerit, 
una omnium sententia esse comprobandum . Quod cum ita sit , 

quis 

quis erit rerum ita Romanarum ignarus, qui nesciat nedum Sicu- 
la , verum etiam externarum longe , latcque provinciarum patri- 
monia Romanis Praesulibus per Caesares , atque Augustos fuisse 
collata ad Lumina quotidiae Petri sepulchro concinnanda , quae 
barbaro sane (1) vocabulo luminariam appellabant? Quis pontifica- 
lis tam expers historiae , qui sedulam Gregorii , ac Joannis cu- 
ram , operamque non calleat , qua contenderent , ut natali marty- 
rum die cuncta undique Cereis (2) Lucernisque fulgerent ? Quis de- 
nique rerum adeo sacrarum rudis , qui Cereorum usum , ac Lu- 
cernarum , in ecclesias invectum, nesciat vero fuisse Numini accep- 
tum , ut magno (3) referente Gregorio, Deus optimus maximus pro- 
digiis id usque duxerit comprobandum ? 

6. Verum enim vero quae in hunc apud nos morem rite su- 
sceptum impii novatores, quae maximorum hostes Pontificum, quae 

f ietulantissimus demum , licet acris ingenii vir , Scrvatius fojGal- 
aeus congesserint, aut potius evomuerint , Sodales optimi , vobis 
ducimus proponenda ; ut ex iis nempe , quae reponam , argumen- 
tis , monumentisque vetustatis , a me collectis , optime dignoscatis, 
eos aequissimo sane jure aqua, et igne fuisse interdictos . Igitur ho- 
dierna hac oratione primum ingenue a gentibus ad nos deductum 
Cereorum usum ostendam , ad statuas numinum incensorum , quin 
et hominum vita functorum : argumenta deinde referam universa , 
quibus impius contendit suadere Gallaeus, morem hunc ab Eccle- 
siae patribus fuisse improbatum : tandem luce clarius , inspiciatis, 
efficiam , morem hunc ad nos usque derivatum, suisque per Urbis 
aeternae Praesules defaecatum erroribus , nec a vero , nec a recto 
summi Numinis cultu abhorrere . Haec autem eo vobis confido fore 
gratiora , quo non manibus certe plenis tam a priscis , quam a re- 
centioribus rerum nostrarum scriptoribus , pertractata invenietis . 

7. Intimam hujus moris originem ad primos fortasse homines 
orbis incolas referre non absurdum putaverim , innata quadam im- 
pulsos religione , qua Deo externis quibusdam indiciis laetum , gra- 
tum , devotumque animum significarent . Ea enim , meo quidem 
sensu ingenita quaedam apud homines religio viget , ad quam uni- 
versi non tam instituti, quam nati potius esse videamur; ut proinde 
homines aut propitia precantes , aut infausta deprecantes, aut pro 
acceptis gratias agentes , sive demissam , sive passam , sive alacrem 

R osten- 

ostenderent mentem , qua superum indulgentiam , aut favorem si- 
bimetipsis conciliarent. Itaque morem hunc luminum incendendo- 
rum , ut laeto simul , ac religioso cultu deos observarent , pri- 
mi (i) Aegyptii docuisse perhibentur, qui tradente Plutarcho (2), et 
recentius Vossio , et Blanchinio (3) a Kamo Noemi filio promanas- 
se dicuntur ; quosque omnium primos cultum numinum reperisse 

f tutant Herodotus , Diodorus , ac Lucianus (4) . Quare innumeras 
uminum miriades , statutis annuis solemnibus , summoque intuen- 
tium stupore nedum iu urbe Saitica , ubi festum agebant diem * 
verum etiam per totum AEgyptum narrat Herodotus ($) incendi 
consuetas . 

8. Ab Aegyptiis Graeci deinde docti , atque ex his cultioris 
notae Attici , penes quos tria constituta luminum festa certis tem- 
poribus , nempe Panatheneis , Vulcanalibus, Prometheis ( 6 ) ; prae- 
ter mysticam illam Eleusiniorum pompam , in qua initiati ob dolo- 
rem amissae a Cerere filiae absque luminibus procedebant , sive , 
ut secretiori utar vocabulo , demeabant et cum copia luminum re- 
meabant, ut ait proprie Apulejus , a paucis sane intellectus, his 
verbis (7) : Per currum rapacem , et terram tenacem , et illuminarum 
Proserpina t nuptiarum demeacula , et luminosarum fliae inventionum re- 
meacula, et cetera quae tegit Eleusinis Atticae sacrarium . 

9. A Graecis ad caeteras gentes , et praecipue Romanas , re- 
ligiosa fuit luminum ceremonia propagata . Itaque Cerei diis ap- 
pensi , et adpositi , suisque ad pedes simulacrorum , candelabris 
incensi . Inde religiosi homines , ac devoti , deos , tamquam pa- 
tronos , deorumque pedes et genua incerare dicebantur : et hinc 
clientium mos in Saturnalibus Cereorum (8) patronis dono missi- 
tandorum ; ut sicuti Cereis colebant numina , ita suam erga pa- 
tronos Cereis clientelam significarent . 

10. Quin immo eo res apud Romanos processit, ut nedum 
hi numina , verum etiam homines , hominumque simulacra cereis 
honorarent: Tullius enim de Mario nitidum nobis (9) hoc exhibet 
testimonium : Omnibus vivis statuae factae sunt i ad eas thus, et cerei: 
et de Julio (10) Svetonius haec habet: Ascendisse Capitolium ad Lumi- 
na , quadraginta Elephantis dextra , atque sinistra , lychnucos gestantibus : 

Tan- 

Tandem sequiori Romanorum aevo conflagratum Antiochiae tem- 

f >lum Apollinis tradit (1) Ammianus Asclepiadis incuria, quisimu- 
aerum deae coelestis ante pedes statuit Apollinis , accensisque Ce- 
reis ex usu , cessit , qui causam incendio praebuere. 

11. Ab his igitur ad Christianos.honorandorum praecipue mar- 
tyrum caussa ritus videtur innocue derivasse , quem acrius notavit 
his (2) verbis apud Hieronymum Vigilantius : Prope ritum Gentilium 
videmus sub praetextu religionis introductum in ecclesiis , Sole adhuc ful- 

f ente , moles Cereorum accendi Magnum honorem praebent hujusmodi 

omines beatissimis martyribus , quos putant de vilissimis Cereolis esse illu- 
strandos , quos Agnus , qui est in medio throni , cum omni fulgore suae 
majestatis illustrat . Et licet Hieronymus Vigilantium insectans, istum 
ab idololatriae labe morem absolvat, ab idololatris tamen deductum 
his ingenue fatetur (3) verbis : Non diffiteor : omnes , qui in Christo 
credimus , de errore idololatriae venisse ; non enim nascimur , sed renasci- 
mur Christiani . Et quia quondam colebamus idola , num colere Deum 
non debemus , ne simili eum videamur cum idolis honore venerari ? Illud 
fiebat idolis , et idcirco detestandum at : hoc fit martyribus , et idcirco 
RECIPIENDAM est. 

1 2. Enim vero licet postrema haec Hieronymi verba satis sint, 
ut quam agimus, causa perorata esse videatur, non pauca tamen ex- 
plicanda supersunt , quae prima nobis fronte non levem impietatis 
erroris impingunt . Tertullianus enim Christianos sui temporis ar- 
guens , quod nedum Ethnicos imitarentur , sed et forte superarent, 
his eos verbis (4) insequitur : At nunc lucent tabernae , et januae no- 
strae : pluresjam Ethnicorum sine lucernis , et laureis , quam Christiano- 
rum . Quam ob rem in apologetico de perfectioris notae Christico- 
lis sermonem habens , quasi ab Ethnico hoc more abhorrens , no- 
tanda ista (S) protulit verba: Nec Lucernis DIEM infringimus : Ter- 
tulliano Eliberitanum adstipulatur concilium , ubi haec ( 6 ) haben- 
tur : Cereos PER DIEM placuit in coemeterio non accendi . 

13. His autem omnibus acriora Lactantii monita accedunt, 
qui cum de vero cultu verba facit his gentes coarguit (7) : Mactant 
igitur opimas , ac pingues hostias Deo , quasi esurienti : profundunt vina , 
tamquam sitienti ; accendunt lumina quasi in tenebris agenti . Si coeleste 
Lumen, quod dicimus Solem, contemplari velint , jam sentiant , quod non 
indiget lucernis eorum Deus , qui ipse in usum hominis tam claram , tam 

R 2 ca- 

candidam lucem dedit . Num igitur mentis suae compos putandus est , qUi 
Auctori , et datori luminis , candelarum , et Cerorum lumen offert pro 
munere ? Aliud ille a nobis exigit lumen , et quidem non fumidum , sed 
liquidum atque clarum , mentis scilicet , quod a poetis nuncupatur , 
quod exhibere non potest , nisi qui Deum agnoverit . Illorum autem dii , 
quia terreni sunt , egent luminibus , ne in tenebris sint : quorum cultores, 
quia coeleste nil sapiunt , etiam religiones , quibus deserviunt , ad terram 
revocant : in ea lumine opus est , quia ratio , et natura tenebrosa est : 
Hisce sane Lactantii verbis sibi plaudit Gallaeus , hisce nos confos- 
sos esse Catholicos gloriatur : haec demum in nos verba (i) fundi- 
tat : Perpendant haec verba pontificii , videantque , quomodo tueri possint 
novum illum , ac superstitiosum cultum Deo , ac sanctis , tamquam in te- 
nebris agentibus , cereos accendentes . Haec sane satis evidenter demonstrant , 
Lactantii aevo non obtinuisse morem illum Candelas accendendi , qua 
enim fronte ausus fuisset culpare in gentilibus , quod et ipsi Christiani fa- 
ctitabant ? Concedo quidem Christianos usos fuisse lucernis , et lampadi- 
bus i sed dico illos non ceremoniae , sed necessitatis causa illas habuisse : 
soliti enim erant , ut patet ex Plinio , stato die ante lucem convenire . Sed 
an non est stulta consequentia ; ergo etiam Christiani de die debent accende- 
re ? Huc usque Gallaeus . 

14. Ita ne vero novum apud nos , Galleae , morem appellas 
quem quindecim ab hinc seculis in utraque tam nostra , quam o- 
rientali Ecclesia , nec sola necessitatis causa , diu , noctuque vi- 
guisse centena fortasse vetustatis monumenta demonstrant ? Ita ne 
tibi plaudis , ita ne tibi bellus esse videris , qui te tuosque omnes 
noctuas vere lucifugas non agnofeas? Ut autem rem nullam hac tua 
esse nobis objecta moris novitate insaniorem inspicias , Athanasium 
illum Ecclesiae columen , Lactantiique sinchronum quaeso pervol- 
vas ; ipsiusque Cereos deplorantis Deo , et martyribus per Catholi- 
cos oblatos , ab Arianis ablatos (a), querimonias invenies . Vide 
igitur Galleae immane quantum tua discrepet a veritate sententia , 
quae nostrum novitatis morem insimulat . 

xj. Quod si primis ipsis Ecclesiae nascentis initiis septem 
notissimi ordines fuerunt, ad ipsamet nascentis Ecclesiae initia Ce- 
Teorum ac Luminum usum revocemus oportet . Distincta siquidem 
in concilio quarto Carthaginensi de septem Romanae (3) Ecclesiae 
ordinibus doctrina recensetur . Acolytos ergo in ipsismet rerum 

no- 

nostrarum initiis propria ministrasse munia fatendum erit : horum 
autem meminit Cyprianus ubi per acolythum ad Cornelium Urbis 
aeternae Pontificem (1) se litteras mississe significat : quin immo et 
ipsemet magnus antistes Cornelius , ad Fabium scribens (2) , prae- 
sulem Antiochenum , quadraginta duos in Romana Ecclesia testa- 
tur acolythos ordinari consuetos. Si ergo tantus erat in ipsis nascen- 
tis Ecclesiae incunabulis acolythorum numerus , qui certo ritu Ce- 
reos , et candelabra deferrent , nemo est , qui non videat Cereo- 
rum usum ad ipsamet Ecclesiae incunabula esse revocandum . 

16. At reponit Gallaeus haec noctis unice conticinio obti- 
nuisse . Age vero Galleae , nonne Vigilantius ipsemet , tui cetero- 
quin similis , Sole adhuc rutilante , ait , in ecclesia introductum moles 
Cereorum accendendi morem ? Morem is arguit , non certe inficiatur. 
Verum quem arguit Vigilantius , approbat Nazianzenus , qui san- 
ctam pasebatis diem Luminarium (3) nuncupat diem ; laudibus ve- 
ro summis Paulinus extollit , et tibi Gallaee , tuisque aeternum , 
et dedecus , et silentium imponit , dum Felicis martyris diem his 
versibus natalem exornat. 

Aurea nunc niveis ornantur limina velis , 

Clara coronantur densis altaria lychnis , 

Lumina ceratis adolentur odora papyris : 

Nocte dieque micant : sic nox , splendorque diei 
Fulget , et ipsa dies , celesti illustris honore 
Plus micat , innumeris lucem geminata lucernis (4) . 

T7- Verum qui uno tandem ictu Vigilantium, teque , o Gal- 
laee , tuosque confodit omnes , adest Hieronymus , qui nedum ad 
martyrum reliquias , verum etiam ad Evangelii lectionem Cereos te- 
statur incensos, non sane ut tenebrae pellerentur, sed ut, quam 
animo concepissent , laetitiam Christicolae demonstrarent : ita enim 
ait (5) : Absque martyrum reliquiis per totas orientis ecclesias , quando 
legendum est Evangelium , accendunt luminaria , jam Sole rutilante , non 
utique ad fugandas tenebras , sed ad signum letitiae demonstrandum . 

18. Quid autem magis letitiae convenit, quid aptius, Gallaee, 
laetam, festivamque animorum significationem ostendit, quam lux 
undique micans, atque innumeris geminata lucernis? Julium legimus 
Caesarem, cunctis plaudentibus Quiritium agminibus, Capitolium 
ad lumina , elephantibus lychnucos gestantibus (6) ascendisse ; Ne- 
ro- 

roniano vero ad Urbem reditu , si Dioni fidem adhibeamus , Urbs 
est universa Lucernis repleta , suffitibus , et festa fronde (i) . Theo- 
dosio tandem , per Emonam in Alpibus Juliis sitam ingredienti , 
honoris gratia conspicuos veste nivea senatores , purpura flamines , api- 
cibus sacerdotes , Pacatus ait (2) occurrisse : Letitiae vero causa , subdit 
idem , portas sertis coronatas , undantes auleis plateas , ACCENSISQfOE 
FVNALIBVS AUCTUUM DIEM . Sed ut propius accedamus ad 
nostra , nulla alia laetitiae significatione usos esse suos erga Ful- 
gentium Afrum episcopum ab exilio redeuntem , cives , quam laeto 
per omnes prolixi itineris vias (3) occursu cum Cereis , Lucernis , 
et arborum festa fronde . Ex quibus sane universis quanta cum Hie- 
ronymi verbis juncta sit veritas, neque Gallaeus ipsemet fortasse po- 
terit diffiteri . 

19. At favet Gallaeo Lactantius . Quid inde? Neque hic pri- 
mus erit error Lactantii , neque postremus . Mitto enim libens , quae 
Gallaeo et Lactantio objici poflent: Lactantium nempe indicato lo- 
co ullum nec verbum de Christianis fecisse , sed gentium unice mo- 
rem lumina diis incendentium damnasse . Mitto etiam haec : cum 
Gallaeo liberaliter agam : fatebor Lactantium , quae in gentibus da- 
mnasset.in Christicolis fuisse improbaturum. Verum quae scripsit ora- 
toria sermonis volubilitate Lactantius , dialecticam quaeso ad truti- 
nam revocemus . Non suae mentis compotem Lactantius appellat, 
qui Datori luminis Cereorum Lumen offert pro munere: Fatuos 
igitur censet (4) : Qui Deo accedunt lumina , tamquam in tenebris agen- 
ti , cum non indi geatlu cernis eorum Deus . Bona verba , Lactanti . 
Quid nam quaeso in universa hac mole terrarum praetiosus dari , 
aut excogitari valeret , quaenam auri , aut argenti , quae marga- 
ritarum, aut lapillorum dives linea, quae tandem Coelo, Terra, 
Marique gigni, aut procreari umquam possunt, quorum Deus indi- 
geat ? Ergo nc quia nullius sane rei Deus indiget , sacrificia omnia 
exulabunt ? nullo Deus externo signo colendus ? nullo thure hono- 
randus ? nulla penitus oblatione demulcendus ? Si vera essent ista 
Lactanti , neque ulla omnino gentes divos suos oblatione coluis- 
sent, quippe quae satis recte callerent nulla superos mortalium mu- 
nerum largitate indigere. Quin et ipsum audies ajentem Senccam(S): 
wrc lumine deos indigere , neque homines quidem fuligine delectari: nul- 
las tamen gentes, licet morum expertes , immanitate barbaras, ter- 
ris 


(i) Dio Casa. liv.Xipbilin in Vit.Ncron, 
(i3 Pacatus in Panegir. Tbeodos. c. |7. 

ris disjunctas, invenies, quae superos non crediderint externa qua- 
dam animi significatione conciliandos . Devotam hanc vero , Lac- 
tanti, animorum significationem nonne Deum metipsum optimum 
maximum plurimi olim fecisse constat? Respexit Dominus (1) ad Abel, 
et munera ejus, ad Cain vero, et ad munera illius non respexit. Non 
igitur Lucerna , nec Cereo, neque ullo egit alio aut lumine, aut 
munere , qui luminum , et munerum omnium Auctor , et largitor 
est optimus; verum a laeto luminum obsequio, ab humili, devo- 
taque animorum significatione, oculos non avertit. Nec refert idem 
idolis fecisse gentes ; non enim eas quod id fecerint , sed quod ido- 
lis fecerint detestamur; ut ait Hieronymus (2) . 

20. Enim vero neque primus , ut dixi jam, neque postremus 
hic error Lactantii , qui tantam G allaeo valuerit conciliare fiduciam. 
Ut enim reliquos mittam , risu potius quam venia dignum , Sodales , 
putabitis , quod de Servatore Christo ait , ideo crurifragio , crucia- 
riis obvio , non affectum , ne laesum , ac dimidiatum corpus , ad re- 
surgendum (3) inhabile redderetur: illud vero omnino impium, quod 
de eodem Servatore nostro contra Evangelii fidem subdidit: Nec 
umquam (4) se ipsum Deum dixit ; quia non servasset fidem , si missus ut 
deos tolleret , et unum assereret , induceret alium , preter unum . Hoc erat 
non de uno Deo facere praeconium , sed suum proprium negocium gerere , et 
se ab eo, quem illustratum venerat , separare : 

Spectatum admissi risum teneatis amici (S) . 

21. Enervatis nunc Gallaei a Lactantio mutuatis argumentis, 
Tertulliani , et synodi Eliberitanae perpendenda sunt verba . Tertul- 
lianus sane aegre fert: Pluribus (6) Christianorum januas lucernis orna- 
ri , quam Ethnicorum : et licet proprie Tertullianus fulgentes lucer- 
nis januas dixerit Christianorum, non referta coemeteria, aut or- 
natas ecclesias ; attamen de coemeteriis Elibcritana loquitur syno- 
dus , cui placuit : Cereos per diem (7) in coemeterio non accendi . Non 
equidem , Sodales, inficior primis illis nascentis ecclesiae tempori- 
bus neophitos quosdam, ad fidem conversos, a quibusdam super- 
stitiosis ritibus aegre divelli potuisse , de quibus peculiari agam in 
posterum oratione . De his sane Tertullianus (8), de his patres Elibe- 
ritani locuti sunt . Prohibenda CTgo erat occasio neophitis illis , qui 
gentium consuetudinem non omnino bene defaecabant, sed morem 
vetustum ita, uti in gentibus acceperant, retinebant. 

22. Ye- 


(1} Genef. c. 4. v. 4. et (<S) Tertull. de Idololacr. I. 1. 

(2) S. Hieion. advers. Vigilantium , (?) Conci I. Eliberit. canon. 34, 

(j) Licr.Hrm.de Ver» Sapient. 1 . 4. c-iff. (S) Caranzaad dictam Cone. ctn. 34. Bol« 

(4) Idem ib. c. 14. detti de Ccaieterj i. i. c* 11. p. 44. 

($ J Mont. in epiac. «ul Pison* in princip* 

22. Verum enim vero licet quidam ex neophitis istis imperi- 
te egisse dici possent, non eos perinde idololatriae arguendos puta- 
verim , si in cordis simplicitate haec egissent . Optime his favet 
Hieronymus (i) qui adversus Vigilantium haec ait : Qyod si aliqui 
propter imperitiam , et simplicitatem secularium hominum , et religiosa- 
rum foemmarum , de quibus vere possumus dicere : confiteor zelum Dei 
habent , sed non secundum scientiam : hoc pro honore martyrum faciunt, 
quid inde perdis ? Causabantur olim , et Apostoli, quod periret unguen- 
tum , sed Domini voce correpti sunt , neque enim Christus indigebat unguen- 
to , nec martyres Lumine Cereorum ; et tamen illa mulier in honorem Chri- 
sti hoc fecit , devotioque mentis ejus recipitur : et quicumque accendunt 
Cereos secundum fidem suam, habent mercedem dicente Apostolo : unusquis- 
que in sensu suo abundet. Idololatras appellas hujusmodi homines ? Huc 
usque Hieronymus . 

23. Quid igitur mirum , si Cereorum usum , ac Lucernarum , 
sanctissimi Urbis aeternae Presulcs sanctificavcrint, atque ad verum 
Dei, ac martyrum cultum rite, recteque duxerint transferendum? 
Inde igitur invecta Cerei , Luminumque paschalium a Zosimo (2) 
consecratio . Inde Cereorum usum , et Luminum per universas ec- 
clesias receptum cum Gregorius Nissenus , tum Theodoretus (3) 
affirmant . Inde auctor sermonis inter Augustinianos nedum non 
improbat , sed morem hunc ad augendum per haec potissimum (4) 
hortatur verba: Oui possunt, aut cereolos , aut oleum , quod in cicin- 
delibus mittatur exhweant: Inde tandem variorum Urbis aeternae Pon- 
tificum ad Caesares , ac Reges epistolae, quas exhibent codex Ca- 
rolinus , atque (s) Anastasius pro luminibus ad Petri scpulchrum 
diu , noctuque concinnandis . Quas ob res , quae novitatis nos ar- 
guens, evomuit potius Gallaeus , quam scripsit, non aliter sane, 
quam vitrea fracta , et somniorum interpetramenta censebimus . 

24. Paucissima nunc de Cereis in ecclesia distributis , ac per 
aedituos dono postridie missitatis, dicenda supersunt . Morem hunc 
Baronius , Thomasinius , Serarius , a Lupercalibus repetunt (6) . 
Verum quid quaeso commune habeant cum nuda (7) Lupercorum 
excursione , foedaque corporum nuditate , quid cum caprina pelle , 
quid cum scuticis , ictibusque in obvios inflictis; quid, inquam, 

cum 


(1) S. Hieron. advers. Vigilant. c. 3. 
tx) Nicefor. biit. eccl. lib. 3. Gionov. 
t. S. p. 1413. 

(3) S.Greg. Nissen. in Vit.S. Greg. Tbau- 
nat. Theodoret. de Evang. verir. i. S. in fin. 

(4) S. Aagmtin. strm. de Tempoie xif. 
CO Codex Carolin.in epiit. pisjim, Ana. 


itat, fiiklioth. in Vit. Pont, passim . 

(IS) Baron.in notii ad Martyrol.Tbnmasin. 
1 . x. de tesc. cap. IX* Serar, de Processiori, l.x. 
C. 3. n. 4. 

(7) Cantel.de rep. Kom, de Sacrif. p.14. 
Ovid. Fastor. a. v. 167. 

cum his commune habeant Cereorum incensiones , et munera , 
prorsus non video . Ego sane a Saturnalibus repeto , conjectura ta- 
men ductus , non argumento . Non difficilem , ni fallor , aperit 
viam Macrobius , qui, a quadam edoctus homonymia , non inju- 
cundam Saturnaliorum assignat originem : ut enim tradit (1) ipse: 
Cum diu humanis capitibus ditem , et virorum victimis Saturnum placare 
se crederent, Herculem ferunt suasisse , ut faustis sacrificiis infausta mu- 
tarent , aras Saturnias , non mactando viros , sed accensis luminibus exco- 
lentes ; quia non solum hominem , sed et lumina »Jra significat : inde mos 
per Saturnalia missitandis Cereis coepit : huc usque Macrobius . Si ergo 
Christus nedum verus homo , sed verum etiam Patris Lumen existat; 
si vere »»* dicitur , immo <’* »«ro< , hoc est Lumen de Lumi- 
ne (2) a patribus pronunciatur universis , quid aptius memoratis 
umquam nostris convenit solemnibus , ubi templo Christus est prae- 
sens , ubi se lumini lumen offert , quam ut laeta luminum accen- 
sione verum hoc de Lumine Lumen , hoc , inquam Lumen ad gen- 
tium revelationem editum , devota in templum , quo se offert, sup- 
plicatione prosequamur ? Quid magis decet , quam ut mutua Chri- 
sticolarum charitate , Cerei tamquam veri , mysticique luminis 
symbola , dono missitentur , et summa cum veneratione osculentur , 
custodiantur ? Mea haec brevis est , recensque super hac re conje- 
ctura . Quod si rem , Sodales , non acu tetigerim , non laudem , 
sed veniam peto . Et haec de sacro Cereorum , et luminum usu , 
adversus Gallaeum , suosque omnes , ut potui , adnotavi ; de cac- 
teris moribus a gentibus ad nos derivatis , breviori , faventibus 
Superis , oratione dicturus . 

Nonis Februariis 1777. 

Philippus Trenta pro S. R, Ecclesia Bononiae praetor. 

DIS- 


(O Macrob. Simma]. 1. 1 . c. 7* et c. ia. contra SabeJIian. ibi . Totus et ex toto Deu» 
(*) Simbol.Nic. sive Constantino? . fniii, est Ue lumine lumen • 


Digitized by Google 


138 


URBANARUM QUAESTIONUM . 


DISSERTATIO II. 

De quorumdam Neophitorum ad superstitiones gentium 
retinendas proclivitate . 

Illud , Sodales , persaepe soleo ante oculos ponere , illud crebris 
usurpare sermonibus, rebus cunctis quemdam velut (i) orbem 
inesse , ut , quemadmodum temporum vices , morum ita vertan- 
tur : nec pejora omnia apud veteres aut meliora , sed et mediam , 
et nostram, si vultis, etiam aetatem, multa vitiorum incitamenta, 
multa imitanda laudis exempla contulisse. Enim vero plerique ho- 
minuiA enormes ita sunt acti in pueritia temporis laudatores , ut 
minorum (2) perpetuam ipsis censuram , et castigationem tributam 
esse credideris . Itaque hi , quoties nostrae audiunt laudes aetatis, 
tam vehementer excandescunt, tam severa tristitia violari aures 
suas , obscacno veluti sermone , dolent , ut ad haec non magis 
stupeant , quam expaveant. Contra vero pauci quidam alii ita sunt 
vetustatis accusatores , ut quae nostrum non sapiant morem , nigra 
velut caligine adflata condemnent . Mea quidem sententia neutri , 
et utrique falluntur ; cuique enim aetati vitia , cuique sum arbitra- 
tus inesse virtutes . Noi secondo l' usanza , ait ad rem (3) Murato- 
rius , se miriamo vizj nel popolo , subito caviam fiiori i primi secoli dei - 
/<* religion Cristiana , come lo specchio di quel , che fi dovrebbe fare oggidii 
e certo e , che grandi esempj di virtu s’ incontrano in que’ tempi ; ma neppur 
mancavano allora i vizj : e le opere di Eusebio Cesariense , e de’ santi 
Gregorio Nazianztno , Giovanni Grisortomo , e Girolamo , per tacer di 
altri , ci ajsicurano non esser stati si fortunati i lor tempi , che facciant 
vergogna ai nostri . Quas ob res , ut ad rem nostram propius acce- 
dam, fateor, primos sane Christicolas morum fuisse simplicitate , 
castitate , sanctitate conspicuos , animi vero firmitudine omnium 
nominum , aetatumque linguis omnino laudandos : verum eos non 
levi arbitror errore perfusos , qui primorum Christicolas temporum 
ita ubique commendant , ut omnia putent eorum dicta , factaque , 
quasi sesamo , et papavere sparsa ; graviorisque poena alios illos 

dam- 


( 1 } Corn Ticit. Annii. I. imo V. C. (!) Annal. d’ Iui. t. i, 1. edit, 
7 «. p. «!• , »• “*• “ “• i 6s > 

(i) Horit. in «p. id Tu», 

damnandae novitatis amatores censeo dignissimos , qui nostrorum, 
atque Urbis aeternae Praesulum conviciatores , ipsiusmet antiqui- 
tatis , quam accusant , vitia tantum docent , et discunt . Nemo au- 
tem vestrum ignorat. Sodales , remotos illos toto OrbeBrittannos, 
iisque affines Batavos, caeterosque Calvinianae 'novitatis propu- 
gnatores , illam nobis dies noctesque Orthodoxis obijeere Ethnico- 
rum damnandam , ut ajunt rituum , ac ceremoniarum receptio- 
nem , quam rccentiori circumscribendam reformatione ccnsucrint. 
Ajunt quippe maximos Romae Pontifices eo fuisse in recipiendis ve- 
tustioribus gentium ritibus procliviores , ut religionem pene infe- 
cerint universam . Ego vero , ut superiori descripta oratione dis- 
serui , uti aliquas non inficiarer deductas a gentibus ceremonias , 
defaecasse , ac sanctificasse Pontifices , ita illud hodie probare con- 
tendam non eo fuisse Neophitis obsequentiores , ut multa permise- 
rint , aut toleraverint , sed ea fuisse vel praecipua parcitate lauda- 
biles, ut vere damnandos gentium ritus , nedum in nostra nunquam 
sacra transtulerint, verum etiam omnino abolenda curaverint . Hoc 
igitur erit nostrae argumentum orationis , quo planum fiat, atque 
evidens , novos quosdam veterum aetatum Christicolas certas quan- 
doque morum consuetudines , unde recentius exierant , non ita ri- 
gide abdicafle; ut proinde Romani Praesules, caeterique in eorum 
sollicitudinis partem assumpti antistites, quae vera damnanda erant, 
perpetua oratione damnaverint : quas ob res reliquos illos gentium 
ritus , quos defaecari , et in sacra nostra transferri posse authu- 
maverint , magna cum ratione , summa cum laude translatas esse 
judicetis . 

2. Ut autem pateat immane quantum a vero aberrent , qui 
omni referta sanctitate nascentium reputant incunabula Christiano- 
rum , vel illud suadere potest, plures inter ipsos vetustis ita fuisse 
moribus , immo etiam erroribus assuetos , ut quae olim Ethnici 
acceperant, in quibus diu vixerant, terrena quadam religione duc- 
ti a veri Numinis cultu non aliena reputarent . Quare quos maxi- 
mus ille gentium Apostolus primos genuit , atque enutrivit ad fi- 
dem, eos uti damnanda temporum , ac dierum observatione inqui- 
natos ita insectatur, ut timeat , ne latices in pertusum cribrum ef- 
fuderit suos : ita (1) enim ait : Dies observatis, et menses , et tempora, 
et annos]: timeo, ne forte sine causa laboraverim in vobis. Frustra vero 
ipsum insudasse arbitrabimini , si , ut reputat (2) Origines , festos 
deorum dies quosdam ex Christicolis ita observasse, ut a diebus , 

S 2 ve- 


CO S, hui. «1 Gil. c, 4, 

vero Numini consecratis, non omnino ipsi dividendos censuissent. 

3. Neque sane quis putet leviores errorem hunc radices egis- 
se, ut vel uno ftatim Pauli evulsum fuerit eloquio: quandoquidem 
vel sequiori aevo proniores in eodem servando more plures fuis- 
se Christicolas non ignoramus. Diem enim Jovis aeque, ac Domi- 
nicum , ita observabant, ut ab operibus viri, mulieres a lanificio 
abhorrerent : ita enim loquitur auctor sermonis olim S. Augustino 
tributi (1), diras in eos vovens, minasque: Audivimus, quod ali- 
quos viros , et mulieres ita Diabolus circumveniat, ut quinta feria nec vi- 
ri opera faciant , nec mulieres lanificium. Itaque coram Deo, et angelis ejus 
contestamur, quod quicumque hoc observasse voluerit , nisi per prolixam, 
et duram poenitentiam tale sacrilegium emendaverit , ubi arsurus est Dia- 
bolus ibi, et ipsi damnandi sunt : isti enim infelices , et miseri , qui in 
honorem fovit in quinta feria opera non faciunt , non dubito , quin ipsi 
opera die Dominico facere non erubescant', ideo quoscumque tales esse cogno- 
veritis , durissime castigate ; et si emendari noluerint , nec ad convivium 
vestrum eos venire permittite . 

4. Verum in diebus hisce servandis, nec uno deorum cultu 
quosdam ex Christocolis ferias egisse ; verum etiam superstitiosa si- 
derum observatione ita detentos esse patebit, ita praesentibus coe- 
lorum adspectibus occupatos , ut facilius ipsis fuerit stellam inve- 
nire , quam numen . Itaque illos (2) increpat Augustinus per ipsis- 
sima haec verba: Eos enim culpo , qui dicunt : non proficiscar hodie , 
quia Luna sic fertur, vel proficiscar , ut prospera cedant, quia ita se habet 
propositio siderum : non agam hoc mense commercium , quia illa stella mi- 
hi agit mensem : non plantem hoc anno vineam , quia bisextus est . 

5. Huc autem , Sodales, eos compello impiae novitatis asse- 

clas, sacerrimos illos religionis reformatores, qui superstitiones pe- 
ne omnes Praesules pronuciant recepisse Romanos . Intorto ego- 
met circa brachium pallio gradum ad praelium componens , Leo- 
nem , et quidem magnum ducem habeo Pontificem , superstitio- 
num , malique cultus acerrimum propulsatorem , qui et pontifica- 
tus causam una tuetur, et meam . Is enim superstitionem Christi- 
colarum quorumdam increpans Romanorum (3), eos his verbis inse- 
quitur : Per istos remedia aegritudinum , judicia futurorum , placationes 
daemonum, et depulsiones promittuntur umbrarum ; adduntur et illi, qui 
totam humanae vitae conditionem de stellarum pendere effectibus mentiun- 
tur , et quod est aut Divinae voluntatis , aut nostrae , indeclinabilium di- 
cunt esse fatorum . 6 . Tan- 


(1) Serm. olim ixf. de Tempore nunc O) S. Leo Magnas serm. 7. de Nttivic. 
CCLV. in Appendice . Domini p. 4 'j* 

(») S* Aus. ep. LV. ul. CXIX, c.7. a. 1$. 

6. Tanta igitur , tamque foeda superstitio obscurioris fuit 
vitium aetatis , non sacratissimorum error Pontificum , quibus cor- 
di nil magis esse jam vidimus, quam ea penitus abolere, quae vel 
omnino non amplectenda , vel nullo saltem defaecanda medicami- 
ne judicarent. Licet autem optimi Praesules ea omnia arguerent, 
increparent, laterem adhuc lavare videbantur. Adeo vana siderum 
observatio invaluerat, ut vel in ipsismet Christianorum sepulchris 
quidam recondenda Christicolae siderum monumenta censerent , 
Armillam enim aeneam in Gordiani , et Epimachi coemeterio re- 
pertam , duodenisque coelestibus insculptam signis nobis tradit se- 
dulus (i) Christianae antiquitatis ostensor Boldettus . Eodem perti- 
net inscriptio illa a Christiano altero effossa monumento (a) atque 
optimo viro Blanchinio dono data, ubi coelestes siderum positiones 
scrupulofa hujusmodi descriptione a Scipione Maffcjo (3) ita correc- 
ta adnotantur. 

a fl 

PVER . NATVS 
DIVO. JOVIANO. AVG. ET 
VARRONIANO. COSS. 

ORA . NOCTIS . 1III 
INVX1T . VIII. IDVS . MADIAS 
DIE . SATURN1S . LVNA . VICESIMA 
SIGNO. ..APRIORNO. NOMINE. S1MPLICIVS. 

7. Neque id quaeso conseatis, Sodales , facinus fuisse, paucis- 

simorum : errorem siquidem hunc vulgatissimum Augustinus (4) 
fuisse testatur his verbis . Vulgatissimus est error iste , ut vel in agen- 
dis rebus, vel in expectandis eventibus , negotiorum suorum ab astrologis , 
et Chaldaeis notatos dies , et menses , et annos , et tempora observent : quin 
et aevo usque infimo Nicolaus ad Bulgarorum consulta (?) respon- 
dens , atque in eodem evellendo insudans errore , verba ista fun- 
dit : Praeterea consulitis . ... an sit aliqua dies , in qua non oporteat ad 
praeliandum exire ... Non est ulla dies , in quibuscumque negociis incipien- 
dis , vel exercendis penitus observanda .... cum non sit in diebus spes no- 
itra ponenda nam illa quae commemorastis , idest diei , et ho- 

rae observationes , incantationes , joca , et iniqua carmina , atque auguria, 
pompae , ac operationes diaboli sunt . 

8. Enim 


C 1 ) Lib. 2. £*p. 14. P. $00. Galae. c. 4 . 

(i) P.oldcf. de Coemerer. J. i.c. ip. p.? 4 » C f) Nicolaus pipa I. ad Consulta Bulga* 

Maffejus Museo Veron. p. 2(2. ror. arcic. 34 - ct 35 . 

( 4 ) S. Aug. in Eaposit. epist, S. Pauli ad 

8. Enim vero nec una. Sodales , dierum observatione veteres 
patebit aliquos detentos esse Christicolas : nam et ariolos, et arus- 
pices , et somniorum interpretes , et mathematicos , et maleficos, 
quin et pithones ostendam fuisse illis maxime acceptos : denique 
animo ad superstitionem ita fuisse morigero.ut neque dictum eorum 
neque factum , non capitis , non linguae motum damnanda vacuum 
religione inveniatis . Ad aurispices enim quod pertinet , ariolos, et 
mathematicos (genus nempe hominum , ajente (i) Tacito, quod ve- 
tabitur semper , et retinebitur ) eo constat illos fuisse receptos, ut ne- 
minem vestrum lateat. Sodales , quantas Marcellino (2) tradente , 
Christiani concitaverint turbas , quantas et poenas luerint , dum, 
qui Valenti successor esset futurus, ariolo vellent duce praenoscere: 
quamobrem cum in horrida illa subsecuta caede Thedosium Theo- 
dosius patrem amisisset, qui deinceps ab aruspice, ariolo, aut ma- 
thematico responsa quesissent ultore gladio , factus postea Impera- 
tor, feriendos esse, hac (3) orbi Romano lege indicta. Nemo aru- 
spicem consulat , aut mathematicum , nemo ariolum : augurum , et vatum 
prava confessio conticescat ; etenim supplicium capitis feret ultore gladii 
prostratus quicumque jussis obsequium denegaverit . 

9. At validas ita sacrilegium radices egerat, licet jamdiu gen- 
tium sacra exulassent, ut regum etiam Longobardorum, quin, et 
Francorum legibus opus fuerit , quae vitium evellerent : Liutpran- 
di siquidem lege trigesima (4) cautum est .nequis se conferat ad ario- 
los , vel aruspices , ad responsum ab illis accipiendum : magni vero Ca- 
roli sanctione (s) hoc praecipue jubetur : Nemo sit, qui ariolos su- 
scitetur, aut somnia observet i nec sint malefici, nec incantatores, nec 
pithones , 

10. Verum ad ineptiora veniamus . Ecce tibi alius alio irru- 
pit abusus : aurea quippe veterum regum , atque Alexandri preci- 
pue Magni, numismata, ad praetiosorem pedum ornatum calceis 
Christicolae quidem apponere consueverunt , ut perpetua illos ora- 
tione Chrysostomus increpare non desinat inquiens: Quid vero di- 
ceret aliquis de .... circumligantibus aurea Alexandri Macedonis numisma- 
ta capiti , vel pedibus ? Dic mihi, an hae sunt expectationes nostrae ; ut , 
post Crucem et mortem Dominicam in gentilis regis imagine spem salu- 
tis habeamus (6) . 


11. Sed 


'1 I Ticit. in hiitor. I. i. 

1) Amnii». Marcellln. in his!. 

Leg. 4. til. 16. I. 9 . eod. Thendos. 
.4) Leg. jo. 1. 6 , legem Longobard. 


(O In Capiralar. Cami. Magn. edit. Ha- 
lmii c. 1. p. {18. 

( 4 ) S. Jo. Crjsostem. catcchet. II. ad il- 

11. Sed qdoniam de calceis incidit sermo , num Octaviano 
( qui ut dirum omen horrebat , si mane sibi calceus sinister pro 
dextro (t) indueretur) num Octaviano, inquam, existimatis. So- 
dales, sapientiores illos fuisse Christicolas , de quibus haec Hip- 
ponensis (2) narrat antistes ? Plerumque tam superstitiosi sunt qui- 
dam , ut etiam canem , qui medius intervenerit ferire audeant .... Hinc 
cum ille etiam limen calcare, cum ante domum suam transit : redire ad lec- 
tum , si quis dum se calciat sternutaverit ; redire domum, si procedens offen- 
detur i cum vestis a soricibus roditur , plus premere suspicione futuri ma- 
li, quam praesens damnum dolere . 'Unde illud eleganter dictum est Ca- 
tonis , qui cum esset consultus a quodam , qui sibi a soricibus erosas cali- 
gas diceret , respondit non esse illud monstrum , sed vere monstrum haben- 
dum fuisse , si sorices a caligis roderentur . 

12. Utinam vero illos futilia haec tantum ejus aevi Christico- 
las ostenta detinuissent : gravioribus quippe sacrilegiis verum Nu- 
minis cultum infecisse in ipsamet luce terrarum Roma, in ipsamet 
sacratiori Petri basilica , non sine magno animi angore Leo ille ve- 
re Magnus per haec praecipue verba testatur (3) : De talibus insti- 
tutis etiam illa generatur impietas ut Sol inchoatione diurnae lucis exur- 
gens a quibusdam insipientioribus de locis eminentibus adoretur : quod non- 
nulli etiam Christiani adeo se religiose facere putant , ut priusquam ad 
beati Petri apostoli basilicam , quae uni Deo vivo , et vero est dicata , per- 
veniant, superatis gradibus , quibus ad suggestum arae superioris ascendi- 
tur, converso corpore ad nascentem se Solem reflectant , et curvatis cervi- 
cibus in honorem se splendidi Orbis inclinent : quod fieri partim ignoran- 
tiae vitio partim paganitatis spiritu multum tabescimus, et dolemus. 

13. Quid quod indeclinabilem fatorum vim pertimescere , 

quin, et omina more quodam novo captare, fata denique ipsa dic- 
tare consueverant? Ut enim, teste (4) Tertulliano ,in partu ab Ethni- 
cis Lucinae ejulabatur , per totam hebdomadam Junoni mensa pro- 
posita, atque ultima die fata scribunda advocabantur, ita scriben- 
te (S) Chrysostomo simili quadam Christiani mutuata superstitione 
inficiebantur , sequenti omen modo captantes , fatumque scriben- 
tes: quidam enim, infantibus nomen imposituri , lumina multa ac- 
cendenbant, suum cuique candelae nomen imponentes , Petri , vel 
Stephani, aut Zosimi, aut Procopii , aut similium: a candela ve- 
ro, quae caeteris supervixerat , nomen puero imponebant; omen- 
que inde captantes , ea infanti fata dictabant. 14. Ad 


(l) Sveton. in Aug. c. 9*. C4) Tmoli, in I. de Anima • 

(») S. Aug. de Jocr. Cbrist. 1 . 2. c. 10. (?) S. fo. Chryson, ia cap. 4 « epift. i. 

(3) S* Leo Magn. in serui, de Nar. Dona. S. Pauli ad Corint. 

14. Ad haec ea sane videntur accedere, quae Bonifacius mar- 

tyr ad Zaccariam Rom. Pont, nimium dolens scribit , orans una , 
atque obsecrans, ut Roma eam praecipue jubeat exulare paganita- 
tem , quae Alamanis , Bajuariis, et Francis, magnum praebebat imi- 
tandae superstitionis exemplum. Ita (1) enim ait : Alamani, Bajua - 
rii , vel Franci, si juxta Romanam 'Urbem aliquid viderint ex his pecca- 
tis , quae prohibemus, licitum, et concessum putant .... Sicut affirmant 
se vidisse annis singulis in Romana 'Urbe et juxta ecclesiam sancti Petri in 
die vel nocte quando kalendae 'Januarii intrant paganorum consuetudine 
choros ducere per plateas et acclamationes ritu gentilium dicunt quo- 

que se ibi vidisse mulieres pagano ritu phylacteria et ligaturas in bra- 
chiis et in cruribus ligatas habere , et publice ad vendendum venales ad 
comparandum alii offerre . 

15. Quid vero de Longobardis dicam baptismo licet renatis, 
qui nefarium licet Arium tandem aliquando reliquerint, gentium 
tamen mores vix umquam abdicare voluerint: haec enim illi, me- 
dia inter veri Numinis obsequia , haec sane infanda miscebant, ut 
arbores quasdam , quas sanctivas , sacrivasque vocabant , adora- 
rent , utque religioso viperae cultu detinerentur . Profecto arbores 
has medio foro locatas , propriis viperam laribus asservatam, votis 
colebant , et sacrificiis . Eximium hujus impii facinoris monumen- 
tum sancti Barbati exhibet vita a Bollando (2 ) , et Ughellio recen- 
sita : Beneventano enim oppido anno DCLXII 1 . Constantis obsidio- 
ne liberato , Barbatus , nondum episcopus , superstitionem illam , 
publica ad populum repetita oratione , improbavit ; donec securi 
ad infandae arboris radices acta , oppidum sacrilegio exolvit ; vi- 
peram vero , camque praegrandem , auroque insignem , inter du- 
cis Romoaldi lares servatam , Theoderada ducis uxore opem prae- 
bente , ignibus tradit , ac mirae magnitudinis calicem , pateram- 
que, ad Domini coenam, populo exhibendam, conflavit. Inde igi- 
tur Liutprandus Rex eos gravi poena multandos duxit : Qui ad arbo- 
rem , quam rustici sanctivam vocant, sacrilegium fecerint (3). 

19. Ex usque dictis duos, haud leves, alterum Muratorii.Maf- 
fei alterum , virorum caeteroqui clarissimorum , _nostraeque Italiae 
luminum , corrigo errores ; ct gemina insimul explico praecipua 
Longobardorum monumenta , quorum alterum templo adhuc lo- 
catur Ambrosiano , alterum Veronae asservatur. Aeneus igitur me- 
dium 


(O S. Boni fac. mirt. epiic. Miguntin. ia 
ejlist. 13 f. ad Zaccar. Rom. Fonr. 

(z) fiaJland. ad diem 19. Febr. Ughell. 


lcal. lacr. in. archiepuc. Benerent. 

(3; ln iib. leg. Longob. ieg. 30. 1 « 6 . 

dium circa templum , columnae insidet anguis , cujus significatio- 
nem plures explicare conati sunt ; mea tamen sententia adhuc ne- 
mo intellexit . Muratorius (1) aeneum anguem aliam nullam ob cau- 
sam putat medio templo locatum , quam ut Christi in crucem ac- 
ti typum exprimeret , juxta illud (2) Joannis : sicut Moyses exaltavit 
serpentem aeneum , ita exaltari oportet filium hominis . 

17. Ego vero ( illa penitus rejecta traditione , qua anguem , 
non aureum , atque argenteum , sed aeneum , quidam a regio By- 
zantii thesauro detractum anno Mll.adsportatumque putaruntrquam 
sane traditionem nec ulla dignam Muratorius animadversione iudi- 
cavit ) sic censeo , sic existimo , nil aliud illum fuisse anguem , 
quam eam viperam jamdiu a Longobardis cultam , cujus idolum , 
uti et alterum , sive Bacchi , sive Herculis e conspectu anguis ad- 
positum , atque a ruderibus forte effossum , rudes aevi medii Me- 
diolanenses , templi ornandi , non ea colendi causa , locaverint*: 
idque ex pluribus conijcio . Primo enim illud adverto , Bacchi si- 
mulacrum , quod contra anguem eodem templo exhibebatur , non 
sane ibi religionis, sed ornatus unice causa locatum . Ergo anguis po- 
situs , ut templum ornaret , non ut Christum exprimeret . Secundo 
neque illud omitto , anguem Longobardorum fuisse idolum , quo- 
rum urbs post Ticinensem praecipua Mediolanum . Denique, quod 
omnium caput est, ex commentariis Angeli Decembrii , ab eodem 
met (3) Muratorio relatis , rem colligo notatu dignissimam . Licet 
enim Decembrius , qui seculo quarto ac decimo scripsit , plures in 
hoc aeneo angue invenerit fabulas , hoc nobis tamen per haec prae- 
cipue verba largitur indicium , quod ipsemet a majoribus tradit ac- 
ceptum : Anguem aeneum in medio templi super columna , laevaque ad- 
stantem sinuoso volumine , quod ARI ANORUM IDOUVM ESSET . 

18. Rem esset Decembrius agressus sane difficilem , si Aria- 
nos anguis religione detentos probare debuisset : attamen ista De- 
cembrii verba diu , multumque erant Muratorio advertenda ; licet 
nec verbi a semet prolati vim Decembrius ipse calluerit. Non enim 
eo anguis Arianorum dicebatur idolum , quo anguem colere Arius 
unquam docuisset ; Sed Arianorum dicebatur , hoc est , Longobardo- 
rum , quia nempe hi Ariana rubigine inficiebantur . Quare cum Gal- 
lia , atque Italia ferme tota Arianus nemo , si Longobardos exci- 
pias , ideo hi sub Arianorum rectius vocabulo veniebant. Haec 
omnia evidentius comprobant vetustissima illa Mediolanensis urbis 
chronica Novariae asservata, atque ab eodemmet Muratorio rerum 

T Ita- 

Italicarum admixta (i) scriptoribus , ubi haec nitide habentur , 
quae , ni fallor , quaestioni huic nostrae finem imponunt : Postea 
supervenerunt Longobardi , qui viperam auream , et quasdam arbores ado- 
rabant , et ARIANAM HAERESIM sapiebant . Si ergo viperam ado- 
rare Arianorum id esse arbitrabantur ; et anguis in templo positus 
Arianorum vocabatur idolum , jam , vel e collectis a semet monu- 
mentis , videre poterat Muratorius quicl anguis esset medio templo 
locatus . 

19. Quin ullum faciat negotium Mediolanensis anguis moles 
ingens , quae non satis decenter viperae aptatur; namque ex modo 
prolata Barbati vita nitens monumentum eruitur , quo res omni su- 
blata manet indagine. Barbatus quippe viperam auream, Longo- 
bardi ducis idolum , in mirae magnitudinis calicem , pateramque con- 
vertit . Atqui si Anastasium, Sodales, sedulo perpendistis , dum 
donaria Pontificum templis locata deferibit, immensae (2) prope- 
modum molis calices , paterasque ad corpus et sanguinem Domi- 
ni , populo exhibendum , aptissimas invenietis , ut proinde vipe- 
ram Arianorum , ingenti mole conspicuam , Arianos conflasse Lon- 
gobardos ab historiae veritate minime abhorreat . Haec sane Mu- 
ratorius , haec caeteri Mediolanenses advertere debuissent , dum 
tot , tamque varias , atque a recto aberrantes , de hoc Mediola- 
nensi angue protulere sententias . Ita nobilissima Italiae civitas ( ut 
olim Archimedis sepulchro (3) Syracusis evenit) sui adhuc monu- 
mentum templi ignorasset, nisi ab Asculano tandem homine di- 
dicisset . 

20. Sed ad alterum Maffcj viri clarissimi coarguendum erro- 
rem nostra pergat oratio - ls ad calcem (4) musaei Veronensis , a 
se in lucem editi , praeclarissimum Longobardorum exhibet asser- 
vatum Veronae monumentum , sarcophagum nempe anaglipho cae- 
latum opere , cujus locum crux obtinet praecipuum ; in inferiori 
parte Christus duodeno cum agmine visitur ; in superiori plures in- 
sculpti homines , quorum alii viperae , arae insidenti , patera li- 
bant , alii arbores thure fumigant . Itaque Scipio qui ad indicatos 
a nobis Longobardorum mores animum (s) non advertit, in ea, quam 
ad Benedictum XIV. scripsit epistola , monumentum hoc adeo cla- 
rio indigere dixit Apolline , ut mortalis Oedipus nemo par huic enodandae 
foret indagini . Mortalis , ego , nec Oedipus ; verum qui nullo cona- 

mine rem aperiam , nec sane difficilem . Nil enim mea quidem sen- 
tentia , hoc monumento elegantius , nil profecto nitidius ad morem 
illum Longobardorum erga viperam , sanctivasque arbores expri- 
mendum ; ut proinde somnium somniasse putem Scipionem , cum 
intactam omnino linquens fumigatorum thure arborum significatio- 
nem , in insculpta , insidentique arae , vipera se draconem illum 
vidisse dixerit , cui olim Daniel in os massam objecerit . Dc hac re 
igitur KEKPIKA . 

21. Ex his, quae hactenus dixi, mirum in modum , Sodales, 
comprobare sum arbitratus , quanta veterum plurcs superstitionis 
caligine obvolverentur, quantis abriperentur erroribus , quanta de- 
nique Urbis aeternae Pontifices sapientia , studio , sedulitate usi 
fuerint, ut religionem nulla penitus infectam rubiginc conservarent. 
Si ergo veras superstitiones , si gentium ritus vere damnandos per- 
petua oratione ab ipsis damnatos nos vidimus , illud recta conse- 
quitur , ut reliquos illos , nec sane minimos gentium ritus , de qui- 
bus in proximis orationibus fiet mentio , quosque Urbis , et Or- 
bis Praesules defaecari , et in sacra nostra transferri posse censue- 
runt , magna cum ratione , summa cum laude, translatos esse 
judicetis . 

Idibus Aprilib. 1777. 

Philippus Trenta pro S. R. Ecclesia Bononiae praetor. 


DISSERTATIO III. 

Qgos Romani mores erga vita functos servaverint, 
quos ab illis Christicolae acceperint . 

floribus, Sodales, antiquis, scribit Ennius, rem stetisse Roma- 
nam : quam quidem vatis sententiam , ( seu brevitate carminis per- 
pensa , seu veritate ) , e quodam veluti oraculo (1) eifatam Tullius 
exsitimat . Profecto non ille vobis a vero penitus abscessisse videbi- 
tur , si vel unice inspiciatis quanta cum contentione Quirites , 
quanta cum animorum tenacitate patrios ubique mores, et majorum 
instituta retinuerint . Tantum ista invaluit opinio , ut in illa rerum 
Romanarum senectute , ac pene morte , receptos nonulli Ethnici 
recens accusaverint mores , deploraverint abdicatos (2) , quibus , 

T 2 ut 

ut ipsi (i) ajebant , Annibalem a moenibus , a Capitolio Senonas repule- 
runt . Et licet summus ille Africae antistes accusatores nedum vali- 
dis, (2) verum etiam fulgentibus armis omnino profuderit, tot , tan- 
tacque tamen antiqui moris videntur tunc superfuisse reliquiae , 
ut Roma quamvis puro esset sidere adflaca , quamdam tamen vete- 
rum morum imaginem , et extrema vclut lineamenta servaret . Non 
paucis id mihi videor jamdiu ostendisse argumentis, dum aliquot 
Romanorum , ut ut aras vitantium , et fana , residuam adhuc , ne- 
que extinctam penitus , erga patrios mores proclivitatem superiori- 
bus declaravi sermonibus, in quibus multa quae optimi sane Pontifi- 
ces aut sustinuerunt , aut reformarunt , aut correxerunt , aut deni- 
que omnino repudiarunt , indicavi . Igitur , quoniam apud Ethni- 
cos Februario manes mense gaudebant , triplicem hodie , Sodales, 
exponam erga vita functos parentandi consuetudinem a veteri Qui- 
ritium more manantem , atque ad sequiora usque saecula conserva- 
tam : quam , juxta puriorem , crassioremque populorum indolem , 
aliquando probandam , quandoque ferendam , saepe increpandam, 
increpatamque vi.< radicitus avulsam invenietis. 

2. Triplici vita functos honore colebant veteres: floribus, 
epulis, silicerniis . Quam sane consuetudinem ad viciniora usque 
saecula servatam esse probabo . Verum non rem ante aggrediar , 
quam communem illum hominum , si vis etiam , doctiorum erro- 
rem detegam, qui cum epulis silicernia confundunt. Funerum enim, 
ajunt hi, coenam esse silicernia , funerum coenam epulas mortua- 
les; ergo bicipiti nomine rem unam designatam esse confirmant : 
sed immane quantum a vero absint, dicenda demonstrant. Igitur 
nil aliud silicernia fuisse intelligo , quam ciborum quorumdam , li- 
quorumque adpositiones silicibus , aut sepulchralibus aris lapideis , 
vita functorum ossa tegentibus : inde ergo dicta silicernia , coena 
silici nempe imposita, qua sane vulgariores omnes gaudebant ma- 
nes ; itaque fullonum usque , ceincntariorum , ac fabrum animas si- 
licerniis non arbitror caruisse . Cum enim, ut ait (3) Lucianus, uni- 
cuique persuasum esset umbras , ab interis reduces, coenare qui- 
dem , utcumque liceret , circa nidorem volitantes , ac depasta tan- 
dem , ut scribit (4) Virgilius , altaria linquentes , misellum hoc su- 
premae pietatis officium jure arbitror nemini fuisse denegatum . 
Hoc ex Plauto nostro potissimum arguo : dum enim indignissimae 
sortis coquum vult recensere , illum dicit , qui silicerniis ibat co- 
ctum , 


( 1 ) Simmttc. in Retac.pro Ara Victoriae • (O Lucian. in Dialog. mortuor. 

(a ) S. Aur. dc Cir. Dei in prine. (4) Vim. Aeneid. I. f. 

ctum ; quia nempe vilissimo cuique conducenti inserviret ut mor- 
tuis in dies coenam daret (i) . 

. • . . . . . Coquus ille nundinalis est . 

O b eam rem orcus recipere hunc ad se noluit , . 

'Vt esset qui mortuis coenam daret (2) . 

Homo igitur nemo licet nihili , coena hac luneris , his carruisse vi- 
detur silicerniis ,:nisi forte cui iratus haeres, ob rem a testatore 
decurtatam, suprema haec pietatis officia denegasset: 

•• . . ... . . - Sed coenam funeris heres 

Negliget iratus , si rem curtaveris (3) . 

3. Verum immane quantum a silicerniis epulae abessent, ex 

rei Romanae scriptoribus facile colligo . Silicernia enim manibus 
dabantur omnium etiam vulgariorum ; epulae populo . Silicernia 
vilissimo cuique vita functo parabantur ; epulas nonnisi memoriae 
clarissimorum in republica virorum extrui fas erat: silicernia super 
silices, arasque lapideas, ossa tegentes , vidimus fuisse impositas; 
epulae plerumque parabantur in foro, longeque a tumulo , opipa- 
ro, lautoque convivio, non sane cocto per nundinalem coquum» 
neque convivium ipsum sine ludis scenicis quandoque, aut gladia- 
torio munere celebrabatur. Faustus quidem Sullae filius ludos gla- 
diatorios in honore defuncti patris exhibuit (4) , populumque lau- 
to convivio excepit: Quintus etiamMaximus mortui Africani patris 
nomine (s) lautum populo dedit epulum , in quo , cum toto fo- 
ro (6) strata triclinia essent, tabernacula duxit statuenda convivis. 
Denique absoluto Hectoris funere, si Homeri (7) fidem sequamur, 
Graji proceres: i 

. t ... E tumulo redibant , atque deinde . 

Bene collecti convivabantur splendidum convivium . 1 

4. Vifo silicernia inter, epulasque discrimine, triplicem hunc 
erga mortuos honorem apud eos quoque ajo servatum esse Roma- 
nos, qui Christiano dogmate imbuti, ab idolis abhorrebant , et fa- 
nis : hos enim suis floribus , fuis silicerniis , suis demum epulis , 
erga vita functos Christicolas usos esse contendo . Tenuis licet , 
frequentior tamen manium honos fundendis erat in floribus: 

Tu Marcellus eris i manibus date lilia plenis 

Purpureos spargam flores , animamque nepotis 

His saltem accumulem donis (8) : 

Ra- 


CO PJaut. in Aulu/ar. (O Dio Canini I. $7, 

Rara est vetus inscriptio , quae non haec habeat, 

Aram rosis exornent (i) : 

Poeta rarus , ne dicam nemo , qui haec non scripserit: 

Sertisque sepulchrum . 

Ornabit custos (a) : 

Tu tamen ex tincto feralia munera ferto 
Deque tuis lacrymis humida serta dato (3) : 
neque id quandoque omisere historici ; de Nerone enim ajunt non 
defuifse, qui per longum tempus vernis, aestivisque floribus, tumu- 
lum ejus ornarent (4) : 

5. Primos sane Christicolas Antoninorum aevo ab hoc more 
abhorruisse tradit (S) Justinus : quod profecto apud Minucium (6) 
his confirmat verbis Octavius : Coronas etiam sepulchris denegatis: hoc 
tamen diu non obtinuit ; nam Hieronymi aevo mos passim accep- 
tus , ac ferme comprobatus : Caeteri mariti , ait (7) ille , super tumu- 
los conjugum spargunt violas , rosas , lilia , purpureosque flores , et dolo- 
rem pectoris his officiis consolantur : Poeta vero christianus hospitalem 
quasi charitatem florum hanc effusionem appellat, dum infit (8): 

Adde rosis hospes balsama puniceis . 

Acerrimus tandem purioris assertor dogmatis Prudentius ab hoc 
more non abhorret i dum enim defunctorum canit exequias , haec 
ait (9): 

Nos tecta fovebimus ossa 
Violis , et fronde frequenti . 

6. Verum , ad silicernia veniamus . Dapes fuisse has vidimus 
sepulchris impositas nedum clarorum hominum , verum etiam vul- 
gariorum , quorum manes , quali ab inferis evocatos cibis adpositis 
vesci, putabant Ethinici , ac delectari. Eumdem sunt ex Christia- 
nis quidam morem secuti : non enim ad martyrum dumtaxat tumu- 
los , verum etiam ad quaeque sepulchra cariorum, cibos , et vina, 
eadem quasi ducti opinione adferebant; ita enim ait (10) ignotus 
auctor sermonis inter eos S. Augustini : Miror , cur hodie tam 
perniciosus error increverit , ut super tumulos defunctorum cibos , et vina 
conferant , quasi egressae de corporibus animae carnales cibos requirant . 
Atque hanc quidem consuetudinem a superstitione purgatam non 

quo- 

quorumdam fuisse , sed pervulgatam in Africa ex (i) Augustino col- 
ligimus : de sua enim matre testatur , ad memorias eam sanctorum 
venisse ( non hi sane erant martyres ; sancti enim , qui in fide de- 
cesserant , dicebantur ) : ibi vero eam, sicut in Africa solebat, pul- 
tes , et panem, et merum attulisse; cum vero ab ostiario prohibere- 
tur, ubi hoc episcopum vetuisse cognovit , tam pie, ac obedienter ample- 
xa est, ut ipse admiraretur, quod tam facile accusatrix potius consuetu- 
dinis suae, quam disceptatrix illius prohibitionis effecta sit : ista vero con- 
suetudo altiores eo radices egerat, ut debitum quasi recenseretur pie- 
tatis officium ; Tu subtrahit gutturi tuo ( in avaros ait immortalis idem 
Africae (2) antistes ) ille forte cum mortuus fueris calicem super te non 
ponet , aut si forte ponet calicem , ipse inebriabitur , ad te nulla stilla de- 
scendet . Denique consuetudinem , qua rudiores Christicolae sanc- 
tos mero perfusos c sepulchris credebant exhilaratos , licet illauda- 
bilem , ignoscendam tamen duxit his versibus Paulinus (3) : 

Ignoscenda tamen puto 

Quia mentibus error 

Irrepit rudibus i nec tantae conscia culpae 
Simplicitas pietate caret, male credula sanctos 
Perfiisis halante mero gaudere sepulchris . 

At ignoscenda haec sane dixisset nemo ; nisi rudis illa simplicitas 
materno illo lenitatis spiritu , quo nostra numquam caruit Ecclesia, 
conspecta esse dicatur ; tunc enim , licet culpam non vitassent , ve- 
niam tamen poterant meruisse. Cum autem omnia ebrietatibus trac- 
tu temporis miscerentur , silicernia haec , sive , ut ait Augustinus , 
ista quasi (4) parentalia superstitioni gentium simillima, sanctiores 
episcopi interdicenda duxerunt , tamdemque cessarunt ; aliis erga 
mortuos pietatis officiis antistitum providentia decretis . 

7. Nunc ad epulas descendamus , quae sane diuturniorem apud 
nostros , quam silicernia, habuere progressum . Uti epulae apud 
Romanos non nisi in clarissimorum hominum vita functorum me- 
moriae celebratae , ita et apud Christicolas non nisi in memoriam 
martyrum, hoc est hominum limissimorum apponi solitae. Nostri 
quoque triclinia sternere , tabernacula statuere , opipara consue- 
verunt celebrare convivia, quin et epuli quoque vocabulo donan- 
da duxerunt. Memoriam Tullius hominum bene de republica me- 
ritorum censuit immortalem , quae si non esset longior quam vita, 

ne- 


(1) JJem Confessiori. 1 . 6 . c. C|J $• Piulia. in N»t, 51. S. Felicis* 

nemo (i) esset tam amens , qui maximis periculis, et laboribus , ad 
summam laudem, gloriamque contenderet. Idem, rectiusque omni- 
no, Christicolae sunt arbitrati : martyrum enim memoriam ita cen- 
suere gloriosam, ut, qui extremum spiritum in ipsa victoria effu- 
dissent, eos sane indicarent coelestium sedem, et locum consecu- 
tos , et , quibus brevis vita data esset , memoriam reddendam esse 
vitae sempiternam. Itaque in perpetuum vivere, immo verum ori- 
ri ad vitam, qui ita moriuntur , scribit (2) auctor anonymus com- 
mentarii in Job Origeni tributi , festivamque ait diem lauto epulo , 
lacto convivio celabrandam , quo sacerdotes, et populos, pupilli, 
viduaeque hilari festivitate saturarentur. 

8. De hoc sane populari epulo , in memoriam martyrum ce- 
lebrato, ita loqui videntur patres, ut pene turpe ducerent laetis his 
abstinere conviviis . Igitur Nazianzenus (3) omnium quidem mar- 
tyrum memoriam hilari omnino solemnitate colendam esse animad- 
vertit ; ac Theodore tus (4) Petro , Paulo, Thomae, Sergio, Mar- 
cello, Antonio , Mercurio, aliisque sanctis martyribus solemnita- 
tes monet populari epulo peragendas . In his autem conviviis con- 
gregatum tradit Paulinus populum distincte per accubitas ordina- 
ri (s) ac ita profluis impleri cibis , ut ante oculos benedictionis uber- 
tas evangelicae versaretur . 

9. Denique licet agapes episcopi plerumque tollendas esse di- 
xissent, haec tamen in martyrum memoriam convivia voluere serva- 
ta. Igitur nedum inclinato Cassiodori aevo, quo agapum nulla men- 
tio, verum, et Nicolai Papae, ita laetis colebatur martyrum me- 
moria conviviis, ut jejunare turpe esset, scelus vero putaretur ta- 
lium dierum gaudia temerare : Cunctorum judicio , Caisiodorus ( 6 ) ait , 
sceleratissimus habendus est , qui talium dierum gaudia temerare conten- 
dit : Nicolaus vero ad Bulgarorum consulta respondens , haec (7) 
scripsit : Ergo hi nati utique Deo sunt , quando visi sunt oculis insipientium, 
mori: quod si quis de eorum nativitate laetatur , non jejuniis , non abstinen- 
tiis , non ullis denique debet vacare maeroribus . 

10. Verum cum ea hominum sit conditio , ut virtutes ipsae 
senescentes in vitia deflectant , eo ebrietatis haec processere con- 
vivia , ut centuplicatas bibitiones nimiam in noctem producerent, 
nec aliter se exjudiri posse confiderent , nisi in martyrum memo- 
riam 


(,) M. T. CIc. Philipp. XIV. (. 

(1) In Job. 1 . 5. 

( j) In Oratione in fatulem S. Cjrpfc 
(4) ThcoJoret. d« £vang. vaeritate . 


(O S. Paulin. in funere S. Rufin.ep. II. 
(rf) Iv'.a;<n. Aurei. Cafsioilums Variar. J.S. 
ci>. ult. 

• C 7 ) A«i consuit. Bulgaror. c. <• 

riam luxuriosissime biberent , ac (i) super sepultos se se sepeli- 
rent. 0 stultitia hominum . (2) ajebat Ambrosius, qui existimant illis 
ebrietatem placere , qui jejunio passiones sustinere didicerunt . Jure igitur 
optimo hos increpans epulones , et combibones , Africanus antis- 
tes : Horum , ait , martyres fastidisse calices , defpexifse sartagines , 
odisse lagenas (3) . 

11. At sanctioribus reclamantibus incassum episcopis , inor- 
dinata, et luxuriosa haec signa laetitiae nedum Cassiodoriano aevo 
manentia vidimus , sed ad Carolum usque Mannum legimus conser- 
vata. Etenim S.Bonifacio (4) teste, apud Germanos, ab erroribus ad 
veram fidem recens conversos, eo quorumdam imperitia, ne dicam 
audacia processerat , ut juxta ecclesias sub nomine martyrum ne- 
dum potationes, et prandia , verum etiam hostiae immolatitiae ri- 
tu omnino pagano offerentur ; exeeratamque hanc a concilio Ger- 
manico consuetudinem avelli opus fuerit , atque extirpari (s) . 

12. Haec sunt, optime Princeps, quae de triplici hoc more, 
quo vita functorum veteres memoriam colerent, atque observarent, 
quem a gentibus Christicolae acciperent , a gentium , patrumque 
monumentis conjectare sum adgressus . Sileat igitur acti , sc pue- 
ro, temporis, sileat nimius vetustatis laudator; sua enim sunt cui- 
que aetati v.itia, suae cuique virtutes . Magnos sane, optime Prin- 
ceps , fortissimosque viros protulit antiquitas , praeclara etiam prae- 
tulit exempla virtutis ; at nec aetas haec desiderat nostra, nec in- 
videt, satisque habet, si Te vel unum ostendat. Deus optimus ma- 
ximus, nostrum, et bonorum omnium favens votis , id praestet , 
ut , postquam diutissime nostrae fueris praesidium , et decus aeta- 
tis , magnum deinde habeant remotiores exemplum , quod exstet ad 
memoriam posteritatis sempiternam . 

Kalendis Februariis 1778. 

Philippus Trenta pro S. R. Ecclesia Bononiae praetor . 

DISSERTATIO IV. 

In qua agitur de veterum sententia Christianorum in servandis 
cadaveribus propter mortuorum anastasim . 

D iu , Sodales , multumque dubitavi , quid veteribus causae foret 
Christicolis , cur non corpora unguentis , donec vitam agerent , 
honestantes, omnes Arabiae odores funeribus reservarent, ut apud Mi- 
nucium (i) Octavius ajebat quondam. Si cultioris notae viris , de 
re Christiana agentibus , assentimur (2) , hi Flavium Clementem a 
Domitiano interfectum eo Christicolam fuisse demonstrant , quod 
eumdem contemptissimae inertiae virum Svetonius (3) appellet. Idem- 
que conjiciunt de Pomponia Grecina superstitionis externae rea mari- 
ti judicio permissa , cui longa aetas et continua tristitia fuit (4) . Cum igi- 
tur cultum nisi lugubrem , animum nisi moestum .continuamque so- 
lerent Christicolae praeseferre tristitiam, et, ut ait (s) Octavius, 
pallidi, trepidi, misericordia digni essent, quid quaeso causae fuerit , 
cur in ossa postmodum , et cadavera, unguentorum mqlem, atque 
aromatum congesserint pene infinitam? Si enim ex nostris audiamus 
antiquos rei Christianae scriptores: Cadavera vino ( 6 ) , ac lacte per- 
fusa, siccataque , aromatibus commista condebant: horum autem ea 
erat congeries, ut haec praecise Tertullianus scripserit: Si Ara- 
biae (7) quaerantur odores , sciant Sabaei pluris , et carioris merces suas 
christianis sepeliendis profligari. Istam vero consuetudinem nedum acer- 
biori Christianorum aevo servatam, verum etiam , pace ubique par- 
ta .auctam atque amplificatam ex Paulino (8) .Prudentio, Corippo 
Gregorio Nisseno , ac centenis aliis ita nitide accepimus , ut super- 
sit nullus dubitationi locus. 

2. Dum tanti cultus in funere cum tanta vitae negligentia pu- 
gnantis causam non sine magna mentis haesitatione quaerebam , 
dubitationi huic nostrae haec altera accessit: si enim, ut quidam 
authumant, moerentes ubique Christicolae id egerint, ut se gentium 

odis- 


(1) Mimicius Felix Id Octavio. 

(2) Luiiov. Murator. Annii, dMtal.t. u 

part 1. v JiD* t Jtfl. 

(O Sveto», in Domitia». Murat. Annal. 
4 ’Jtal. anno yf. Termll. in Apolog. c. 41. 

(4) Corn. Tacit. Annal. lib. 13. Murator. 
Annal. «i* Italia an. $7. Tenui 1 . ib. 


(O Minue. Felix ibici* 

(6) Ex 5por.dano Ue Coemerer, lib. I. 
part. 3. cap. 3. 

(7) Tercull. in Apologet, c. 4*. 

(S) S. Paulin. in fun. S. Ruflnae . Prud. 
bjrran. 10. in Exc^u. Corippus i» tua. Junia. 

odisse mores profiterentur, cur quaeso in funerum cura morem a 
gentibus etiam receptum sequi non omnino piguerit? Nemo enim 
vestrum ignorat , Sodales, unguentorum , atque aromatum copiam 
in funeribus ita fuisse gentibus acceptam , ut eam inter debitos fu- 
neris sumptus recensere non dubitaverit Macer (i) jurisconsultus. 
Sivero gentes quoque dicamus in cura funerum Christi colas imita- 
tos, cur non et rogis imponi corpora moris fuerit ? Cur nostris , bus- 
ta vitantibus , corpora immo servare, ac millenis placuit balsamis, 
atque odoribus delinita recondere? Meum non erit. Sodales, absol- 
vere, sed in ea explicanda ita versabor , ut quae ad illam decla- 
randam conferre posse mihi videntur , proferam . 

3. Continuam Christianorum tristitiam, ne actum agam, ex- 
plicare minime aggredior: neminem enim latet eosdem altiora, at- 
que immortalia appetentes , mortales omnino despexisse delicias , 
uno verbo Cruci nomen dedisse , quae quidem gentibus ita erat 
stultitia (2) ut omnium peripsema facerent Christianos. Abjectam 
eorum igitur mittens, despicatamquc vivendi rationem , egregii cul- 
tus in funere causas requiram, easque potissimum , ob quas, cum 
gentes in condiendis corporibus imitarentur , ab iisdem in vitandis 
mirum in modum bustis , rogisque abhorrerent. 

4. Meam igitur habetote rationem . Ita enim opinor , Chris- 
tianos imitatos esse illarum gentium rationes , quae anastasim fa- 
tentes sedulam , immo summam, in condiendis, condendisque de- 
functorum corporibus, curam adhibendam esse censuerunt . 

5. Eam sane, quam nos profitemur, anastasim Atticis fuisse 
parum probatam auribus Paulus vel ipse nos edocet , quem Athe- 
nis cum de resurrectione mortuorum disserentem audirent, quidam 
quidem irridebant, quidam vero dixerunt: audiemus te de hoc iterum (3). 
Vobis autem. Sodales, Attico licet sale respersis, anastasim nostram 
facile persuadeam vetustissimis.clarissimisque philosophis.atque gen- 
tibus longe Apostolo antiquioribus , nedum notam esse , sed et pro- 
batam . Si enim Lactantium audiamus: Non modo prophetae, sed etiam 
vates , et poetae , et philosophi , anastasim mortuorum futuram esse con- 
sentiunt (4) . 

7. Equidem non solum Aegyptios, sed etiam Hebraeos omnes, 
si Saducacos excipias, anastasim fassos esse perlegi : quare utPha- 
risaeorum gratiam sibi Paulus conciliaret, cum eum Judaei vellent 

V 2 in 


(O Micer, in lib. 1. td legem no. hiert* (?) E< Act. Apoitol. c. 17. r. )i. 
dilatem . (4) Licunt. Firwiin. Inuii. diviui. lib. 

( » ) Sanci. Viul. in epiit. t. td Corinth. 7. c. 1$. 

C. 1. T. Ii. 

«, in frustra concidere notissima illa protulit verba : De resurrectio ne 
mortuorum ego judicor (i) . Quam ob rem, et Pharisaeum se, et Pha- 
risaeorum sectam vocat inde certissimam (2) . His autem universis plu- 
res accessere gentium philosophi , inter quos Varro (3) Democri- 
tum , Lactantius ait (4) eminuisse Crisippum . 

7. Equidem si Tullio fidem praebeo, quoddam huic excidit 
verbum de mortuorum anastasi , in Eleusiniis recepta mysteriis, li- 
cet haec nigro silentii velamine obducerentur: ita enim ait (5) : Ini- 
tiaque , ut appellantur , ita revera principia vitae 'cognovimus : neque 
solum cum laetitia vivendi rationem accepimus , sed etiam cum spe melio- 
re moriendi. Et licet verba haec potius animorum immortalitati, quam 
corporum aptentur anastasi , tamen et anastasi favere vel ex eo 
colligi valet, quod Tertullianus scripsit, qui in mysteriis traditam 
resurrectionis imaginem non dubitavit assererejhaec enim (6) habet: 
Signat illic m fronte milites suos i celebrat et panis oblationem , et imagi- 
nem resurrectionis inducit. 

8. Ac gentes quidem anastasi faventes eo tantam in curandis 
defunctorum corporibus operam adhibuisse videntur, quo futura ea 
crederent resurgendo aptiora . Quanta Aegyptiorum cura circa 
mortuorum corpora fuerit , quantum impendium, ne noctuas Athe- 
nas mittam , libens praetereo : eam tamen praeterire legem non 
possum , quam suis Democritus gentibus adsignavit . Is enim , ut 
cadavera faceret reviviscendo quandoque habiliora, nedum ne cor- 
pora comburerent edixit, verum etiam graviorem illum praecepit 
sumptum , ut in mellis dolio servarent . Jure igitur cum risit (7) 
Varro , dum dixit : Heraclides Ponticus plus sapit , qui praecepit , ut 
comburerent , quam Democritus , qui , ut in meile servarent . Quem si 
vulgus sequutus esset , peream , si centum denariis calicem mulsi emere 
possemus . 

9. Ne vero dubitetis , Sodales , tantum a Democrito jussum 
impendium , ut condita et condita sic cadavera aptius revivisce- 
rent , praesto est vobis Plinius , qui eamdem hanc Democriti le- 
gem ita insectatur , atque sententiam (8) : Similia et de asservandis 
corporibus hominum , et REVIVISCENDIS promissa a Democrito vani- 
tas , qui non revixit ipse . 

10. Quod si Plinius, et Varro, et alii quirites, hanc mor- 
mortuorum reviviscentiam improbant, ac derident, non improbant 

; sane. 


(i) E* Act. Apojtol. 

<x) Jbid. 

(x) Varro vtivetpxi • 

(3) Laet. Firun. lui, div. i, 7. c. 


O M. T. Cic. de leg. I. 2. c, 14. 
6) Tertull. de i'rae<cripi. c. 40. 
(•*) Varro loco cit. 

(S) Flin. 1. 7. c. 3< . 

sane , qua novam , et inauditam , sed potius qua nimium , quam 
par sit , humanitati morigeram . Sane Maro noster , dum similem 
his (i) versibus refert anastasim : 

Has omnes , ubi mille rotam volvere per annos 
Laetheum ad fluvium Deus evocat agmine magno 
Scilicet immemores , supera ut convexa revisant 
Rursus et incipiant in corpora velle reverti , 
ne nostram erga humanitatem vilis adulator appareat , haec longe 
ante praemittit (2) : 

Sit mihi fas audita loqui . 

Puerilium enim ista deliramentorum , avidaeque numquam desinere mor- 
talitatis comenta esse dicebat (3) Plinius ; atque inde non asservata 
Romanis cadavera , sed combusta . 

1 1. Quae igitur. Sodales , apud gentes anastasi faventes , cor* 
porum causa fuerit sedulo asservandorum , nempe ut aptius revivi- 
scerent , satis , ni fallor , exhibui . Illud superest , ut Christicolas 
ostendam non ea ductos persuasione ( si Lactantium fortasse exce- 
peris , quem per summum errorem existimasse indicavi (4) Christi 
integrum corpus patibulo detractum ...» et sepulchro diligenter inclusum .. 
ne laesum , ac dimidiatum corpus ad resurgendum inhabile (S) redderetur ) 
morem illum condiendi aromatibus cadavera , verum ad futuram 
dumtaxat corporum anastasim declarandam retinuisse . Igitur Pru- 
dentius , postquam venturam praecinit versibus mortuorum ana- 
stasim, inquicns: 

Venient cito secula, cum jam 
Socius calor ossa revisat , 

Animataque sanguine vivo 
Habitacula pristina gestit (6) : 

ob hanc rationem, maximam , ait, scpulchris curam impendi, ob hanc 
myrrha corpus adspergi.ncmpe.ut Sabaeo servet corpora medicamine. 
Hinc maxima cura sepulchris 
Honor ultimus accipit artus , 

Et funeris ambitus ornat: 

• Candore nitentia claro 

Pretendere lintea mos est ; 

Aspersaque myrrha Sabeo 

CORP*VS medicamine SERVAT (7) . 12. Huic 


(1) Vireil, Aeneid. 1 . rl. 

(l) Ibcd. 

(!) CI inina loc. citat. 

4) Dissert. 1. 

5) lactant. Firiaian. Initii, divin. de 


vera «pient. I. 4. e. 16. 

(<S) Prud. Catbemcrinon* hyrnn. io. ia 
czequ. Detunctor. 

< 7 ) lbid. 

12. Hunc etiam pertinent , quae nos docet Corippus , qui , 
dum Justiniani mortem imperatoris non aspernando prosequitur rac- 
mine, tot tantisque testatur fuisse unguentis delibutum , quot, quan- 
taque ad Caesareum cadaver aeternum servandum satis essent (i). 

Centum aliae species , unguentaque mira feruntur , 

Tempus in aeternum sacrum servantia corpus. 

13. Inde etiam est, quod christianissimi aevo Theodosii ne- 
dum a rogis omnes abstinerent , sed , si Macrobio (2) credamus , 
busta omnino improbarent . Inde demum Theodosio proximus (3) 
Augustinus haec circa corpora medicamina , et unguentaria pieta- 
tis officia , non improbans: ad fidem resurrectionis adstruendam perti~ 
nere commemorat . 

14. Haec , Sodales , breviori oratione , ne vestra videar abu- 
ti benignitate recensui;ut quae expectanda mortuorum anastasi gen- 
tes crediderint, quem inde Christicolae morem derivarint, quod- 
que hac de re ex remotissima temporum antiquitate eruere mihi da- 
tum sit haberetis . 

Kalendis Aprilibus 1780. 

Philippus Trentapro S. R. Ecclesia Bononiae praetor. 


DISSERTATIO V. 


De sacris Choreis . 

Choreas vel cum ipso terrarum Orbe fuisse exortas ita facile 
puto, ut artem omnium primam fuisse concedam . Cum enim illae 
nil aliud esse videantur, quam viva quaedam gestiendi ars, ob quam 
vario pedum , brachiorumque motu , intimi animae sensus nedum 
eliciuntur , verum etiam quodam veluti penicillo oculis subiecta fi- 
delibus exprimuntur , quis profecto erit tam vecors , quis tam ex- 
pers ingenii , qui primos omnium parentes , in illam vitae beatitu- 
dinem ortos , qua mare , terram , arbores , animalia , omnia de- 
nique ipsis facta, quaelibet cum ipsis nata, universa ipsis magno 
Numinis benificio iidem subiecta prospicerent, non statim con- 
ceptam animo gratitudinem , atque alacritatem palmis , vultu , ocu- 
lis , tota demum totius corporis exultatione expressisse arbitretur? 


<0 Corippus 1 . 3. de Fun.Juitinum, Jrap. CO S. Aug. in lib. de cura pro mortuis 

(1) Mtcrob. i. 7. c. 7. gere*. 

Justam igitur hanc erga Dei optimi maximi beneficia exultatio- 
nem, gratum hunc totius corporis motum, principium fuisse non 
injuria arbitrari quis posset , unde sacrae habuerint ortum Cho- 
reae: itaque sacrae sic omnium primae . 

2. Sacris 'quidem Hebraeos Choreis usos nemo non videt ; 
Aegyptios vero in sacris maxime Isidis, atque Osiridis , Choreis de- 
ditos pene omnes tradunt; Orpheus Choreas Graecis dedit, Numa 
Latinis , qui Salios instituit . Sacro igitur epulo ab his peracto ( et 
quidem ita lauto , ut, qui bene coenassct, se saliarem in modum coc- 
nasse diceret) sacris opera dabatur Choreis . 

3. In ipsis itaque nascentis Ecclesiae incunabulis ( quo ad Cho- 
reas maxime spectant, aliasque jucundiores vivendi consuetudines) 
rudes plerumque constat fuisse Christicolas , ut vetera , in quibus 
et nati , et educati , non ita facile instituta relinquerent , aut ra- 
dicitus exstirparent. Non ego sane Hadriano Caesari assentior, qui 
ad Servianum scribens , satyram , non historiam , scripsit his (1) 
verbis : Aevyftnm , quam mihi laudabas , Serviane carissime , totam di- 
dici levem , pendulam et ad omnia famae momenta volitantem . Illi, qui 
Serapin colunt Christiani sunt ; et devoti suntSerapi, qui se Christi episco- 
pos dicunt. Nemo illic archisinagogus f ude orum , nemo Samarites , nemo 
Christianorum presbiter , non mathematicus , non aruspex, nonaliptes. Ipse 
ille patriarcha, cum Aegyptum venerit, ab aliis Serapidem adorare, ab aliis 
cogitur Christum : et licet Marcellinus de Serapidis templo , tam- 
quam de quodam loquatur (2) Orbis miraculo, nec ullum fuisse in 
Orbe majus (3) Theodoretus scripserit, adhuc Hadriano, uti pa- 
gano, atque ad satyram inclinato , non ita facile, assentior; quin 
immo judico nobis omnino imposuisse Hadrianum . 

4. Illud tamen inficiari certe non possum quemdam altius ita 
insedisse aliquorum animo errorem circa ea praesertim numina, in 
quorum veteri praecipue tutela conquieverant , ut penitus avelli 
vix potuerit; ut in Africa de coelesti dea vel Salvianus evenisse te- 
statur (4) , quam ut propriam , atque indigetem plures sane Chri- 
sticolae , et quidem spectatissimi , adorare non detrectabant (5) . 

5. Igitur Christicolis in fide tyronibus , atque ad vetera incli- 
natis , non alienum duxere pastores sacras in ecclesiam Choreas in- 
ducere, a quibus nec veteres, eosque sane sanctissimos, Hebraeorum 

pa- 


(O FJavini Vopiscos in Vita Saturnini in (4) Silrian. de Gabern. 1 . 8. 
frincip. _ CO Murator. AnnaJ. <T ItaJ. tom, 3. part. 

C») Ammian. Marcell. I. ix. 1. ann.4*i. 

C i) Theodorei, i. J. c. zx. 

patres abhoruisse agnovissent . Quare diebus festis , quos populari 
epulo peragebant, hymnum Christo ut ait (i) Plinius , quasi Deo cane- 
bant i ut proinde cantui gestus , gratum animum , ac laetitiam expri- 
mentes, fuisse adnexos facile sit conjectare . Mos enim cantum expri- 
mendi gestibus, res, quas canebant, decentibus, eo fuit perantiquus, 
ut Philo Hebraeus (2) (quem , etsi de Essenis loqui videmus , de pri- 
mis omnino Christicolis censet locutum esse Baronius (3) ) tradat 
eosdem in ipsismet nascentis Ecclesiae initiis ad hymnos religiose et 
Choreas post epulum devenisse, ita enim ait: Ubi omnes consurrexere, 
duo chori fiunt in medio coenaculi, alter virorum , alter foeminarum : utri- 
que suus concentor praeficitur , honore praestans , et canendi peritia ; deinde 
cantant hymnos ad Dei laudem compositos variis metrorum carminumque ge- 
neribus , nunc uno ore , nunc alterno , non sine decoris , et religiosis gesti- 
bus , et accentibus , MODO STANTES , MODO RETRORSUM 
GRADUM MOVENTES , utcumque res postulat ; deinde postquam uter- 
que seorsim EXPLEVIT HIS SE DELICIIS etc. : Cujus sane Chorea- 
rum generis per haec meminit , recitatis similia verba Plutarchus : 
Adjunguntur gestus convenientes personarum tnotibus , et vocis affectiones 
dictis congruae (4) . 

6. Cum primum Christicolis erigendi facultas conventiculi 
per Caesares , quamvis Ethnicos licuisset, si ullam Gallico scripto- 
ri, caeteroquin docto (S) fidem praebeamus, summo loco quemdam 
quasi aggerem in theatri formam excitabant , cui chori nomen , uti 
Choreis aptum , assignarunt ( qui sane extruendi chori mos usque 
nunc inviolatus existit ) ubi sane hymnis vacarent atque Choreis . 
Quin etiam hic (6) Scaligerum allegat , qui falso dictos non aliunde, 
quam quod Saliis praeessent nostris, nostros authumat praesules . 

7. Verum quicquid de Galli scriptoris sententia dicendum sit, 
nulla sane quod addimus falsitate laborat . Cum laetissimus Antio- 
chiam nuncius de Juliani caede pervenisset , diem tam auspicatum 
Choreis celebrare Christicolae non destiterunt. In qua sane re diu , 
multumque mihi Theodoreti verba notavi , qui cum bellissimum 
retulerit Christianorum tripudium, plcnaque non tam THEATRA, 
quam TEMPLA , etfusa eorum exultationc descripserit , THEA- 
TRA quidem vocibus , TEMPLA vero Choreis laetissima praedica- 
vit : En ejus verba : Antiocheni , cognita caede illius , publicis epulis , 

ac 


(1) Plin. in celebri eoi st. ad T rajam 

(2) Philo Hebraeas in Opascul. de Vim 
contemplativa . 

(?) Cani. Baron. tom. s. Annal. EccJcC 
p. Jytf. et seq. 


4) Plutarc. qnaesr. conviraj. S. 

O Cabnsae AccaJemic. Scient, et Arf. 
Boruss. in suo tractat, de Choreis edit. Hage 
Comitum penes Neahamc 1754. t. i. 

(. 6 ) Idem ibid. 

at festis indulgebant ; neque in ecclesiis solum , atque ad. MARTYRIUM 
MONUMENTA , CHOREAS AGEBANT . Sed m theatris praedica- 
bant Crucis victoriam , et vaticinia illius cachinnis prosequebantur (i) . 

8. Verum laudandae , ac religiosae istac Choraee , seu dra- 
maticae cantiones , sive , ut ipsiusmet verbis nostrae utar Ecclesiae, 
dulcia cantica dramatis Augustini usque tempore , in saltationes eru- 
pere. Jam vero quantum a lascivia alienum sacro cantui brachio- 
rum , pedumque motum decenter accomodare , tantum profecto 
saltationem vel ipse (2) testatur Tullius : Vitiorum omnium esse postre- 
mum : nemo enim fere saltat sobrius , nisi forte insanit , neque in solitudi- 
ne , neque in convivio moderato , atque honesto . Intempestivi convivii , 
amoeni loci , multarum deliciarum comes est extrema saltatio . 

9. Choreae igitur istae degeneres.saltationes hae nedum ad lu- 
xuriam vergentes, verum etiam petulantia procaces, atque omni re- 
fertae libidine, nostram misere invaserunt Ecclesiam, ut merito de- 
buerint et iras antistitum experiri, et perpetua patrum oratione dam- 
nari. Quare optimo sane jure magnum Africae lumen Augustinus 
obscoenas illas saltationes his (3) increpat verbis: Aliquando ante annos 
non valde multos istum locum invaserat petulantia saltatorum : istum tam 
sanctum locum, ubi jacet tam sancti martyris corpus, sicuti meminerunt multi 
qui aetatem habent , locum inquam tam sanctum invaserat pestilentia , et 
petulantia saltatorum : per totam noctem cantabantur hic nefaria , et can- 
tantibus saltabatur. Quando voluit Dominus, per sanctum fratrem no- 
strum , episcopum vestrum , ex quo hic coeperunt sanctae vigiliae celebra- 
ri , illa pestis aliquantulum reluctata postea cessit diligentiae, erubuit 
sapientiae . 

10. Licet autem pestiferam hanc tam valida Ecclesiae fulmi- 

na consuetudinem ita everterint, ut obscocnac a templis saltationes 
omnino exulaverint , festis tamen diebus crassiores prope templa 
Christicolae Choreas agere non cessarunt ; quod sane octavo usque 
Ecclesiae seculo est factum , prout Zachariae Papae Bonifacius Mo- 
guntinus episcopus his (4) exposuit verbis : Alamanni , Bajoarii , vel 
Franci , si juxta Romanam 'Urbem aliquid facere -vident ex his peccatis , 
quae nos prohibemus , licitum , et concessum a sacerdotibus esse putant , et 
nobis improperium deputant , et sibi scandalum vitae accipiunt . Sicut af- 
firmant se vidisse singulis annis in Romana Urbe et juxta ecclesiam , in die 
vel nocte , quando kalendae fanuarii intrant Paganorum consuetudine 
choros ducere. X 11. Enim 


f l> Thendoret. bitt. eccle*. I. }• c. 17. (O. S. August. in sermon. ii{. de divers. 

(z) M.T. Cic. in sui Orat, pro L. Mure* habito in festo S. Cypriin. t. 10. 
na c. j 3 * ( 4 ) S. Bonifac. cpiic. Mogunt. epiit, ijx. 

II. Enim vero crebris , validisque conciliorum , praesulum, 
ac regum ictibus, nefarius omnino cecidit , atque e xulavit abusus : 
quae tamen fulmina obscoenas tantum dicimus perculisse Choreas ; 
nam decimo ac septimo usque seculo , hoc est proxime elapso , pre- 
sbyterorum coetus , populusque Limosinus in festo S.Marcelli , ad 
finem cujusque in ecclesia psalmi , se inhonorem Marcelli saltare, 
et cantare elata voce (i) profitebantur : cujus rei quid simile Je- 
suita olim Mencterius se vidisse (a) testatur . 

ia. Puram, germanamque istam in sanctos laetitiam , non 
sua sane vacuam virtute , moribus dicamus oportet praeditam fuis- 
se simplicibus , a simulatione quavis immunibus . Hodierni mores 
majorem quamdam praeeferunt mentis aciem accuratioremque mun- 
diciam . Simplicitatem odimus , creduliores dicimus veteres , om- 
nia censoriis oculis judicamus, universa rhonchis excipimus , naso 
quaelibet adunco suspendimus , nil nisi cum judicio , ac delectu 
agendum esse praedicamus . Verum dum frontem ubique contrahi- 
mus , dum omnia depresso ad mentem supercilio damnamus , vitia 
nova fortasse discimus , virtutes veterum abdicamus . 

Sexto Kal. Novemb. 1780. 

Philippus Trenta pro S. R. Ecclesia Bononiae praetor. 


DISSERTATIO VI. 

De diversis Gentium ritibus ad Christicolas derivatis . 

Christianos quaedam ab Ethnicis accepisse , plura derivasse ; ac- 
cepta vero , ac derivata defaecasse , sanctificasse , superioribus la- 
te paginis disseruimus . Quae supersunt , nec sane pauca supersunt, 
quoniam suum ad finem nostra properare videtur oratio , idem 
probare conantur institutum , at nisi forte me communis 
decepit , bene probabunt . A’ templis igitur , sive potius a germana 
hujus vocis significatione , sermonem incipiam . 

2. Christiani, Antoninorum aevo ad tempora Constantini , 
illum non alio nomine donabant locum , quo ut cxolverent vero Deo 
vota conveniebant , quam ecclesiae , basilicae , conventiculi . Ipsimet 
Ethnici templum , et ecclesiam res duas esse censebant , velut al- 
teram alteri adversam , atque omnino contrariam . Quare Caesar 

Au- 


(1) Cihufic i» di«to tnctit. lom, i. (i) P. Mcnctier ia fuo tractat. Je Chorei, . 

Aurelianus in sua ad senatum epistola haec (1) ait : Miror vos , pa- 
tres sancti , tamdiu de aperiendis Sybillinis dubitasse libris , proinde quasi 
in Christianorum ECCLESIA,noo in TEMPLO deorum omnium tractaretis. 

3. Hanc eamdem vetustiores sententiam habuisse Christicolas, 
e Zenone Veronensi (2) quam nitide eruimus ajente: Proponimus ita- 
que, ut saepe contigit, in unum sibimet convenire diversae religionis diem , 
quo tibi ECCLESIA , illi adeunda sint TEMPLA : quibus verbis nil 
certe clarius ad ostendendas ecclesias templis fuisse oppositas . 

4. Basilicas quoque nostri, ct conventicula, ante imperan- 
tem Constantini sobolem ecclesias appellavere, non templa: nulla 
enim habuisse Christianos templa Minucius (3) affirmat: cui favens 
Arnobius , de Caesaribus queritur, cur jusserint: Conventicula dirui, 
in quibus summus oratur Deus (4) Oratoria vero verborum volubilita- 
te Lactantius , quasi nil Christiano homini esset cum templis agen- 
dum (S) ita gentes insequitur : Quid sibi TEMPLA , quid arae volunt, 
quae ipsa simulacra , quae aut mortuorum , aut absentium monimenta 
sunt ? Ideoque cum Christianorum alio loco (6) nominare cupit ec- 
clesiam, haec ait: 'Universum populum cum ipso pariter CONVEN- 
TICULO concremavit . 

5. Quid , quod recentior ipsis Hieronymus , basilicae nomen 
usurpans , templi vocabulo opposuit inquiens : Cum 'Juliano perse- 
cutore sanctorum BASILICAS aut destrueret , aut in TEMPLA con- 
verteret (7) . 

6. Tandem Christianae legis amplificator Constantinus, ejus- 
que soboles, dum templa nominavit, gentilium fana intellexit, ut 
patet ex ipsiusmet legibus (8) in Orbe Romano tunc editis i ideo- 
que acris ingenii vjr Gothofredus (9) recto argumento nos docet non- 
dum anno CCCXXVI. a Constantino templa gentilium eversa; nam 
ita ea se (10) lex habet : Provinciarum judices commoneri praecipimus , 
ut nihil se novi operis ordinari ante debere cognoscant , quam ea comple- 
verint , quae a decessoribus inchoata sunt ; exceptis dumtaxat TEMPLO- 
RZiM aedificationibus : ubi templa interpres eximius non sane pro eccle- 
siis, sed pro fanis sumenda esse animadvertit. 

X a 7.Ve 


(O Flavinc Vopiscus in Vir. /lorei. 

_ (1) Zeno Veronem. In serm.de Concinent. 

(3) Minucius Felix inOctivio . 

(4) Amob. contr. Nacion. 

(j) Lactant. Firmian. lnstit. Divio. 1 . a. 
c*p. 1. de orig. error. 

( 6 ) Idem de justitia 1 * (. c. It. 

(7) S, Hieron. in epiit. ad «Riputr. Pre- 


sbyter . adverf. Vigilant. 

(S) in Codice Theodosiano tot. tit. de_» 
Fid. Cathol. et tot. tit. de Paganis Sacrific. et 
templis . 

(9) Dionis. Gothofr. ia Jeg. S de Oper. 
public. Cod. Theodos. 

lo dicte Jeg. 3. Cod. Theodosiae, 

7. Verum cum Caesarum religio Christianorum paulo post aut 
dirueret, aut in ecclesias gentium templa converteret , sensim tem- 
pli vocabulo odium detractum , aut imminutum . Quam ob rem 
templorum nomen nostris acceptum, atque a sanctioribus rei Chri- 
stianae scriptoribus ecclesiis omnino attributum j eoque res pos- 
tea defluxit, ut apud cultioris notae homines visum sit ecclesiae vo- 
cabulum Graecam potius linguam , quam Latinam saperc simplici- 
tatem . Uno , ut rem conficiam , Theodoreto utar scriptore , at- 
que teste , qui (i) haec ait : Dirutorum templorum materia , templis 
arisque martyrum excitatis, expiata est: suis enim mortuis Dominus no- 
ster in templo pro diis vestris induxit ; pro Pandiis enim , et Diasiis , et 
Dionysiis , hoc est f ovis , Liberique patris solemnitatibus , Petro , Paulo, 
Thomae , Marcello , Antonio , Mauritio , aliisque sanctis martyribus so- 
lemnitates populari epulo peraguntur . En igitur templi vox, a qua ve- 
teres abhorrebant Christicolac , post Constantinum ad nos usque , 
nedum Christianis accepta, verum etiam in scribendi morem in- 
ducta . 

8. Atqui nedum templa , sed et vasa fuere gentium sanctifi- 
cata , in usumque nostrum optima sane ratione conversa : cujus 
pervetusti moris , laudeque dignissimi, clarissimum habeo testem 
Optatum (2) Milevitanum , qui nedum de vasis, verum etiam de si- 
milibus gentium usuariis rebus a Christianis in sacros , aut pios usus 
commutatis , haec ait : Si adsit invocatio nominis Dei ; ipsa invoca- 
tio santificat , quod pollutum esse videbatur . 

9. A vasis pio usui, vel sacro destinatis, ad lavationes, in 
sacris adhibitas , descendamus . Lavationes in quibusque religio- 
num officiis debitum sacrorum censeo fuisse initium . Ita enim ait (3) 
Plautus : 

Nunc lavabo , ut rem divinam faciam . 

Et alio loco (4) : 

Eo lavatum , ut sacruficem . 

Et aliis locis ubique passim . 

10. Qui ergo sacrificaturi non lavabant , quodam sagrilegii 
crimine polluebantur teste (5) Livio , qui haec habet : Quidnam tu 
hospes , paras ? Inceste sacrificium Dianae facere , quin tu ante vivo per- 
fuderis flumine ? cum quo consonat belle Virgilius (6) : 

Pa- 


CO Th-odoret. de Erangel. eerir. tit. de 
Martyrib. I- S. 

(a) S.Optat. Milevir. 1 . 6. contr. Parraen. 
(3) Plauc. Aulularia act. 4. ac. 2. v. 5. 


(4) Ibid. act. 3 . tc. 6. v. 4- 

C o T - Ljv. 1. *• . 

(6) Virgil. Aeae id. 

Patriosque penates 

Me tanto e bello digressum , et caede recentem 
Attrectare nefas , donec me flumine vivo , 

Abluere C 3 c. 

quam ob rem de Aenea ramum Proserpinae sacraturo haec infit: 
Occupat Aeneas aditum , corpusque recenti 
Spargit aqua (i) . 

11. Aquam inde lustralem in templorum ingressu Romani sa- 
cerdotes (a) servabant : quin , et populum olivae ramo , vel lauri 
adspergebant : 

Idem ter socios pura circumtulit unda 
Spargens rore levi , et ramo felicis olivae (3)’. ■ 

Ramum vero hunc in illud postea instrumentum commutarunt vul- 
go dictum asperges , quo et nos utimur, pro ut nummi exhibent ve- 
teres Julii (4) Caesaris, aliorumquc pontificum maximorum (S) . 

12. Aquam hanc a lustrando nomen accepisse, vel ex Juve- 
nale (6) colligitur: Quare Caesaribus templa ingressuris praesto 
erat ( pro ut etiam nunc moris est ) ad fores pontifex cum ministris 
lustralis aquae vasculum suggerentibus, qua Cacsares, aulicosque 
suos , leviter aspergebat . Memorandum profecto hujusce moris 
exemplum Valentiniani nobis historia suppeditat. Dum enim is Fla- 
vium Julianum templum coeteris cum aulicis ingressurum tribu- 
nus comitaretur, pontifex paganus cum aqua lustrali, aut casu , 
aut consilio, conspersit. Indignatus ille colapho, ut quidam vo- 
lunt, iniuriis certe pontificem lacessivit: quidam addunt, gladio 
vestis partem aqua respersam , abscidisse (7); tunc Maximus philoso- 
phus, Augusti familiaris, rem detulit ad nescium forte Julianum, qui 
Valentiniano vel vota divis exolvenda, vel tribunatus dimissionem 
indixit. At ille, omni penitus exauctoramento contentus, paulo post 
Dei optimi maximi nutu, ductu, auspicioque tribunatum cum im- 
perio commutavit (8) . 

13. Illud quoque obtinebat apud Quirites, ut quibus Vene- 
ria nox externa fuisset , sacris esset postera die omnino abstinen- 
dum . Ita enim ajebat pontifex (9) . 


Di- 


(O Virgil. AeneiJ. 

Cx) Choul. ReJig. Koman. p. xi 4 ., c 117, 
(?) Virgil. AeneiJ. 

(4) Choul. Joc. cit. p. 1 yo. , et siff. 

(?) Museum Mtuellian t. i. rtb. t. n. j. 
ct tab j. n. 3. tab. jx. n. 8. e y. tab, { j. n. 7. 
<Sc alibi . 


(O Tuvenal. tatir. 6 . 

(7) Zofim. 2. 4- c. x. Theodore t. ]. J.C.X2» 
Sozomen. I. 4 c. 6 . 

( 3) Paul. Orof. 1. 7, c* jx. Sozomen. er 
Theodoret. ibiJ. . 

(p) Poeta vetui • 

.. iN ... < ... 

Discedite ab aris , 

Qjceis tulit externa gaudia nocte Venus : 
veniam igitur petebat sacerdos quoties pridie uxorio concubitu 
non vacasset (i) : 

Ille petit veniam , quoties non abstinet uxor 
Concubitu sacris , observandis que diebus . 

14. Itaque sacra postridie adeuntes pure lavabant , puro- 
que thoro recumbebant (2) : 

Ouidve pie , dum sacra colis pureque lavari 
Tum memini, et puro secubuisse thoro . 

Quod si noctem egissent vino, lustrisque confectam lustrali, eam 
aqua purgabant, qua sane ratione saepe vates concinunt (3) , 

Casta placent superis : pura cum veste venite , 

Et manibus puris sumite fontis aquam . 

Quare nocturnos Persius increpans ganeones , et concubinos , ab- 
luendi sceleris avidos ait (4) : 

. . , . . Et noctem flumine purgant . 

1$. Haec propemodum omnia in sacra nostra translata, ac 
sanctificata, nemo non videt . Non igitur noster ante sacris sacer- 
dos vestibus umquam induitur, non templum ingreditur , quam la- 
vatio praecedat: Ingressuri templum , ait Chrysostomus (?)> manus la- 
vamus: non prius inchoat sacrificium, quam lustrali se primum aqua, 
deinde clerum , populum denique salutari non sine cantico asper- 
gat , non se ad secretiora mysteria accingit , nisi tertia usque ab- 
lutione lustretur . 

' 1 6. Quid, quod universis templum ingressuris eaedem pror- 

sus , ac olim gentibus pilae offeruntur, undis copiosae lustrali- 
bus ? Principibus vero in clero , aut republica viris , nonne idem 
servatur honos, ac Caesari Juliano servatum accepimus? Nonne ma- 
jor Pontifex , postquam se abluit in fronte , populum in ipsomet 
primo templi limine aspergit ? Quare non immerito eos increpat 
Anastasius , qui se satis putantes levi hac ablutione lustratos , cae- 
lesti os coenae impurum admoveant ; ita enim ait (6) : Quid enim 
more illo nefarium magis, ut cum rapinis, improbitate, omnique scele- 
rum genere oppleti simus , aqua modica abluentes manus, sic sacrum illud 
corpus divinumque sanguinem. pro mundi salute effusum, immundi ac sor- 
didati percipiamus ? 

17. No- 


(1) luvenaL aatir. 6 , (f) S. Jo.Cbraost. in Toen. hotn.22. in fln. 

(i) Tibuli, eleg. $. 1 . i, Ctf) Anastat. Sinaita in oracion. de Sacr. 

lb. elee. x. I. i. * Sinaxi ex incerpr. Combcfini • 

(4 ) 1 ’erfiwa latir, J. 

17. Nostris denique fuit moribus et illud acceptum , ut post 
veneriam noctem , quin et post Ipsum quoque maritalem concubi- 
tum, ab ingressu ecclesiae abstinerent Christicolae, nec nisi mun- 
di accederent , ac lavati . Ut enim magnus advertit (1) Gregorius : 
Romanorum semper ab antiquioribus usus fuit post admixtionem propriae 
coniugis lavari , et purificationem quaerere, et ab ingressu ecclesiae pau- 
lulum reverenter abstinere . 

1 8. Quin immo ipsemet (2) Paulus illis- verbis : Nolite frau- 
dare invicem , nisi forte ex consensu ad tempus , ut vacetis orationi : nil 
aliud indigitasse videtur, quam proximo sacris agendis tempore 
a coniugio abstinendnm , ut puri puti Christicolae ad aras accede- 
rent . Inde ergo ait Cirillus (3) : Qui norunt tempus continendi, ut va- 
cent orationi ; nempe ut cum vestimentis munda ad conventus ecclesiae af- 
ferant corpora . 

19. Eo autem indicta haec castitas majoribus nostris adeo 
curae fuisse videtur , ut auctor sermonis inter Augustinianos non 
dubitarit asserere: Qui uxorem suam agnoverit in die Dominica , aut 
qualibet alia solcmnitate st continere noluerit , qui tunc concepti fuerint , 
aut leprosi , aut epileptici , aut etiam forte demoniaci nascentur (4) : ex 
quibus omnibus, ni fallor, trinum illum gentium morem nostris fuis- 
se moribus acceptum , ac perbelle sanctificatum , satis arbitror me 
demonstrasse. Si quis tamen hos ritus, quemadmodum et plerosque 
alios , de quibus agemus, ab Hebraeis sumptos malit, non equidem 
admodum repugnabo, 

20. Postquam de lavationibus solemnioribusque pontificum 

ablutionibus vidimus, de ipsorummet pontificum privilegiis non 
injucundum arbitror verba lucere . Flamen igitur apud Quirites (5) 
quotidie feriatus; quae Tullius haec ( 6 ) ait : Cum sacerdotes deorum 
vacationem habeant. A militia igitur et ab urbanis (7) molestiis omni- 
no exemptus . Privilegia haec Vestalium collegio antistitum fuisse 
communia tradit perbelle per haec (8) verba Symmachus : vit- 

tae earum capiti decus faciunt , insigne ducitur sacerdotii vacare mune- 
ribus : quod melius vidimus, ubi de Vesta egimus, atque Vestali- 
bus (9) . 

21. Tandem quod Romae circa haec juris fuit, et in caele- 

ris civitatibus obtinuisse dicendum est , ut ex lapide Gruteriano 
colligitur , ubi haec habentur (ioj : ojn 


(1) S. Gregr. I.xl. «p. LXIV..I. XXXI. 
res. 10. 

( 1 ) S. Pini, ih ep. ad Chorint. 

(») 5. Cirili. Ciihecbef. 4 . 

(4) Serm. 144. J« Tarap. nane CCXCII. 
in Appcnd. 


«) a. Gei!. I. 10. c. f. 

(fi) M. T. Cic. ActJem. quieit. 4 , $3. 
(7) Dionif. Alicam. I. 1. 

(3) Symmac. I.. 10 . ep. f4. 

( y) Urbtn. quaese. 1. x. differt. 4* 
(10) Grucer. imcriptjon. p. 4S4, n. 6 . 


Digitize^l by Google 
A 


I 


1 68 URBANARUM QUAESTIONUM. 

Q1JI CUM PRIVILEGIO SACERDOTII CENINENSIS 
POTUISSET AB HONORIBUS ET MUNERIBUS EACILB BXCUSARI 
PRAEPOSITO AMORE PATRIAE 
HONOREM AEDILITATIS LAUDABILITER ADMINSTRAVERIT . 

Quam igitur Ethnici sacerdotes immunitatem , vacationemque , a 
vetustissimis Quiritium moribus legibusque obtinebant , eam anti- 
stites nostri , nostrique sacerdotes, et augustiori jure , optima sa- 
ne ratione interpellant . 

22. Ex eodem fonte promanassc videri possent primitiae aris 
oblatae , illaeque flamini debitae sportulae, quae Romanam perlu- 
strantibus historiam occurrunt . Nemo enim ignorat , uti nostris 
nunc aris , et sacerdotibus , ita olim fuisse primitias oblatas , et de- 
cimas ; id enim a (i) Censorino, et a (2) Dionysio aperte colligi- 
gitur . Yerum rectius repetenda censetur ab ipsomet naturae ju- 
re nostrarum primitiarum oblatio , quae et in lege Mosaica de- 
creta legitur: sportulas vero , quae Romanis nedum adsignabantur 
judicibus , verum etiam iis , qui domus Augustae (3) adseribebantur 
officiis, ad ecclesias transiisse nostras auctor est Cassiodorus (4) . 
Quam ob rem in sua episcopus consecratione auri libras viginti pa- 
triarchis dono dabant (5) suis . 

23. At in sacerdotibus quas pontificia nostra indicunt jura , 
easdem omnino justas parentum nuptias pontificium jus imperabat 
vetus : quin immo nedum justis nuptiis ortos , verum et ingenuos, 
et, quod magis est , patrimos , matrimosque, suos esse volebat fla- 
mines: Decem ingenui, ait (6) Livius, decem virgines , patrimi omnes 
matrimique ad id sacrificium adhibiti . Non igitur spurii , non natu- 
rales , non servi , non ingenui tantum , sed ex his patrimi , matri- 
mique delecti . 

24. Laudabilis quoque in sacerdote membrorum integritas , 
virtus praefulgens , honestumque ad vitam patrimonium ( quae om- 
nia sunt nostris indicta canonibus ) veteri quoque pontificio jure 
praescripta vel ex eo colligi valet , quod tradit per haec (7) preci- 
se verba Dionysius : Romulus lege sanxit , ut e singulis curiis legerentur 
bini , annum ingressi quinquagesimum , qui VIRTUTE , ac genere , 
praecellerent coeteris , OPESQUE HABERENT SUFFICIENTES , et 
INTEGRO ESSENT CORPORE . 

25. Quid 


(O Cenforin. de die naral. c. I. 

(2) Dionyt. Alicarnas. 1. r. 

(i) Gtither. de Otfic. domas Augustae 
lib. 2. c. i*t. 

14) Cafiiodor. Variar. 1« i, epist, io. 


(O In lib. Btsilicor. 1.4« >cc. 47. In No* 
Telia lustiniani 123. c. 5. 

(a) T. Liv. I. ?*>. c. J. 

(7} Dionyf. Alicarnas. 1. 2. j>, yi» 

2$. Quid , quod et Romanis sacerdotibus alia multa sacro- 
rum legibus indicta, quae nostris postea nedum laudabilia, sed ra- 
ta ? Non erit ergo omnino reputare , sanctissimos Urbis 

Praesules , quae in sacra nostra rite, rcctcque transferri potuisse 
censuerint, ea summa sane cum laude trastulisse, sanctificasse; quod 
si multa aliunde deducta, eadem tamen etiam apud gentes olim re- 
cepta. Laudabilis enim novi sacerdotis capiti manuum impositio, 
monogamiae commendatio, bigamiae fuga , justarum cura nuptia- 
rum , saevitia, sordesque a sacerdotio repellentes, quae sane om- 
nia, in nostris sacris inviolabiliter, et caste servantur, ea apud 
Quirites jam dudum radices egerant . Quod augustam spectat no- 
vi sacerdotis capiti manuum impositionem.de qua Apostolus (i),ju- 
re divino praescriptam , hanc ab ipso vel Numa Romanae religio- 
nis auctore indictam , servatamque Livius (2) indigitat , qui dc 
ipsiusmet Numae ordinatione agens , super caput ejus ab augurc 
manus ait fuisse impositas . 

26. Quod vero ad commendabilem pertinet, commendatam- 
que sacerdoti monogamiam , quam in episcopo unius uxoris viro 
Apostolus (3) , praecipit, non alios sane, quam ex ethnicis Taci- 
tum, ex nostris Hieronymum , ac Tertullianum proferam testes . 
Primus itaque in sacerdotio Vestae praelatam (4) ait Pollionis fi- 
liam : Non 0 b aliud , quam quod mater ejus in eodem conjugio manebat : 
hoc est univirae filia esset. Hieronymus vero (S) sibi haec notavit: 
Flamen unius uxoris ad sacerdotium admittitur : flaminica quoque unius 
mariti eligitur uxor: quae tamen prior Hieronymo Tertullianus scrip- 
serat, qui haec (6) habet: Expiationem delictorum de lavacro repromit- 
tit , et si adhuc initiat mitrae , signat illic in fronte milites suos ; cele- 
brat et panis oblationem, et imaginem resurrectionis inducit . Quid, quod 
it summum pontificem IN 'UNIS NUPTIIS STATUIT ? Habet, et 
virgines , habet et continentes : quod et aliis locis fusius (7) etiam 
pertractavit. Bigamiam autem, quam sequioris aevi scriptor Ma- 
ximus ait (8) toleratam , vetustioribus invisam nedum Quiritibus sa- 
cra agentibus , sed et vetitam tradit (9) Livius , qui justas quoque 
nuptias adeo Romanis ait commendatas, ut clandestinas eos omni- 
no improbasse adnotaverit (10) . 


Y 


27. Ve- 


O S. Paul, ad Timoth. Acu Apost. c. 8. 
1) T. Liv. 1 . i. ilee. 1. 

O S. Paul, ad Timoth. c. 

(4) Tacir. An: lal. 1 . 1. cire. fin. 

( 5 ) 6. Hieron. ep, II. ad Aghemah. 


(<0 Tertull. d« Praescript. c. 40. 

(7) Tertull. de Mouogom. c. 10. 11. et ia, 
m Val. Max. Jib. a. c. I. 

(y) T. Tiv. i. 10. dec. !• 

(10) T. Lir. ibid. 

27. Verum non tam Romano haec in flamine laudabilia, quam 
quaedam ab saevitia, ac sordibus castimonia , nostris usque nunc a 
canonibus nedum laudata, sed et imperata. Quem enim simoniae, 
ac saevitiae flagitium, sacerdotem apud nos aut repellunt, aut da- 
mnant , veteres eum apud Quirites damnabant, et repellebant . Quam 
ob rem Titus imperator non prius pontificatum professus est, quam 
fide praestita , se nullius futurum caedis auctorem: Pontificatum ma- 
ximum, ait (1) Svetonius, ideo te profestus accipere, ut puras servaret ma- 
nus, fidemque praestitit i nec auctor posthac cujusquam caedis , nec conscius, 
quamvis interdum ulciscendi causa non deesset , sed periturum se potius , 
quam perditurum adjurans. Puras igitur in flamine servasse manus eo 
non ultima laus erat, ut Horatio satis homo sit commendatus (2) : 

Immunis aram si tetigit mantis . 

Quare Christianam multo magis decuit mansuetudinem puras ita 
manus a saguinis effusione servandas indicere, ut saevis, et san- 
guinolentis inaccessa forent altaria . 

28. At Romanis, praeter saevitiam , nihil tam invitum quam 
sordes et praetium in creando sacerdote . Quod Petro igitur in Si- 
mone monstrum immane fuit visum (3), idem illud apud Quirites ne- 
dum humano juri , verum etiam deorum immortalium religioni vi 
debatur omnino contrarium . Quare non solum sordes adhibere, 
vel praetium in creando (4) sacerdote penitus interdictum i verum 
etiam habitus sacrorum emptor tamquam religionum eversor , at- 
que repudiator : ut proinde merito Tullius , dum sacerdotia cnun- 
ciat vendita, ac nummis praesentissimis a Verre coilata , haec imo 
ex pectore verba funditet: Quibus in rebus non solum hominum jura, 
sed etiam deorum religiones immortalium repudiavit (S) . 

29. Visis quae mores flaminum spectant, ad eorum vestes , 

et insignia veniamus . Tria praecipue in flamine observamus . Api- 
cem nempe, lituum, candidam vestem, eamque lineam; istaque 
omnia ( neque id forte reputetur ) ad sacerdotes usque- no- 

stros deducta esse videntur. Lituum enim, atque apicem, hoc est ba- 
culum a summo intortum, thiaramque sacerdotalem suis infulis re- 
dimitam , a nostrorum baculo, tiaraque antistitum non absimi- 
lem , monumenta pene universa antiquitatis exhibent , prout in 
argenteo Pompeii (6) magni numismate , ubi nitide lituus ^ in ar- 

gen- 


fi) Streton. in Tito e. 9. (O M. T. Cic. in Verrem I. x. 0. t(f, 

C») Horat. 1 . od. 13. (6) Choul. Relig. Rom. p. iSp. Mus, Mu- 

<3) I" Act. Apoitoi. «ellian. 1. 1. ub. 1. 

(4) Dionyf. Hklicarnaf, I, i. 

genteis Caji (i) Caesaris, ubi lituus , et apex ; in argenteis item 
Marci Volteii, Lentulique (a) Spinteris, in argenteis denique Mar- 
ci Antonii triumviri reipublicae constituendae , Caesaris Augusti , 
Antonini , ac Marci Aurelii exprimuntur (3) . 

30. Vestem vero candidam , eamque lineam Hebraica in le- 
ge imperatam, qua, ct nos usque in sacris utimur, et ad talos 
demissam, nedum apud Romanos, verum apud et Graecos, et Asia- 
ticos, a quibus, ut ait (4) Cicero, ad alios pervenisse putatur humani - 
tas, legimus usurpatam . Ita enim Graecae ait historiae parens (?) 
Herodotus: Linea ferunt vestimenta semper recens abluta, huic rei praeci- 
pue vacantes ; Lucianus autem nedum vestem candidam sacerdotibus, 
ct pileum attribuit , verum etiam uni eorum antistiti (6) auream 
sibi notat licuisse thiaram : ita enim ait : Sacerdotes ipsi multi eli- 
gantur, quorum alii quidem hostias mactant, alii libamenta ferunt : ve- 
stis tota candida , et pileum in capite gestant : summus autem sacerdos , 
alius , ac novus unoquoque anno subrogatur ; solusque is purpuream vestem 
gerit , et tiara aurea redimitur . Inde igitur est , quod (7) Otho im- 
perator sacra Isidis ( Svctonio teste ) saepe in lintea , religiosaque ve- 
ste celebravit . 

31. Non erit sane hic iktyiirm hujusce ad nos usque deducti 
moris causam inquirere . Non aliunde morem lineae induendae ve- 
stis in sacris arbitror derivatum , quam ab ipsamet per lineam ve- 
stem exhibita puritate . Quid enim magis puriori hominum generi, 
quam pura vestis aptatur ? quae vero purior, quam linea ? Jure igi- 
tur easdem Plutarchus causas excogitans , haec (8) ait : Sunt qui di- 
cunt sacerdotes linum gerere ob colorem , quem flos lini habet similem nito- 
ri aetheris Mundum ambientis : vera autem eorum causa est, quod purum 
tangi a non puro est nefas ; atque nullum excrementum alimenti , nullum 
rejectaneum purum , castumque est . Caeterum ex excrementis nascuntur 
lanae , villi , crines , ungues atque germinant . Linum porro a terra na- 
scitur immortali , et vestem exhibet tenuem , ac puram , et est apta omni- 
bus anni temporibus , minimeque pediculos gignit . 

32. Quam ob rem Romanis ubique scriptoribus nil frequen- 
tius , quam vestium mentio candidarum , dum sacra loquuntur ; 
unde Virgilius dum sacerdotem describit , haec ait (9) : 

Y 2 pu- 


(O Chou!. p. 109. er 190. Museum Mu» 
sellian. tom. 1. tab. 1. n. J. 6. t 7. 

( i) Choul. p. 117. ec 192. 

($) Choul. p. lyo. tyi. 196. 197. et 244. 
^4) M, T. Lic. ad (£ Fiat. ep. t. 


(O Herodot. 1 . 2. p. ll 6. 

(.6) Lucian. de Dea Siria t. 2. p. 679. 
(7) Sreton. in Othone c. 12. 

CS) PJutarch. de Isid. et Osi r id. p. J$2. 
(y) Virgil, Acneid. 1 . 12. v. I tfy. 

puraque in veste sacerdos , 

Tibullus vero causam et addit inquiens (i)i 

Casta placent superis : pura cum veste venito . 

Horatius tandem dies festos non nisi alba celebratos veste nobis 
indigitat (a) : 

Ille repotia , natales , aliosve dierum 
Festos albatus celebret . 

Accipite igitur, Sodales, tamquam Si , puritatem in 

sacris rem esse omnium probatissimam: quare nil miror, si albam 
vestem , ut aptius puritatis indicium, atque argumentum , non tam 
veteres universi religionum cultores adoptaverint , quam nostri 
summa cum laude , ac ratione duxerint usurpandam . 

33. A sacris ad sacrificia ipsa transeamus , in quibus, prae- 
ter initialem illam lustralis aquae aspersionem superius recensitam, 
duo nobis occurrunt , quorum alterum rei divinae principium, fi- 
nem respicit alterum . Non prius igitur Romanus scandebat aram 
sacerdos , quam profanos , impiosque homines , ut a sacris secede- 
rent , admoneret . 

. . . . Procul 0 , procul este profani (3) , 

Sacerdos Virgilianus exclamat . Horatius vero , dum se Musarum 
flaminem profitetur , suis a sacris elata voce profanos excludit . 
Odi profanum vulgus , et arceo . 

Favete linguis : Carmina non prius 
Audita Musarum sacerdos 
Virginibus , puerisque canto (4) . 

Hanc vero omni ex parte laudabilem , imperatamque gentis non 
sanctae a sacris secessionem , nunc nostram indicare Ecclesiam quan- 
doque sum arbitratus . Vix enim primum adit sacerdos altaris gra- 
dum , ac clara hos in impios voce elicit sensus : Deus , discerne cau~ 
tam meam de gente non sancta : ab homine iniquo , et doloso erue me (5) : 
re tamen melius perpensa , non audeo id asserere . 

34. Quos autem adstantes sacrificiis retinuerant celebraturi 
sacra Pontifices , eos , absolutis sacris , leni hac voce dimittebant: 
Ite, licet: quem sane morem Ecclesia recepit, ac retinet : dum enim 
suum sacerdos absolvit sacrificium , illis populum omnino simili- 
bus (6) dimittit verbis : Ite , Missa est . Hanc animadversionem , uti 
eruditissimo Guillelmo Choul totam debeo , ita non abs re duco 

ip- 


<0 Tibuli. Eleg. i. v. 13, I. a. 
(») Horti. itt. a. 1 . 1. 

(3) Virgil. in Acnciil. 


Homt. Odtr. I- ?. od. i; 
({) In Jntroir. Missae • 

C<S ) In fine Milite • 

ipsissima (1) ejus verba hic adnotare : Ora appresso a tutte queste cose 
u prete licenziava ognuno , come mostra Virgilio quando dice : 

. . . . dixitque novissima verba : 

c?o ir : I , licet : volendo mostrare , che il sagrificio era fomito ; corne oggi 
ancora fanno i nostri preti alia fine della Messa , quando dicono : Ite , Mis- 
sa est . 

35. Sicuti vero hostiarum oblatione placari numina putabant 
veteres , ita , et necessitatibus publicis id exigentibus , majorem 
quamdam animorum demissionem , ad avertendam deorum iram , 
supplicationum indictione , opportunam arbitrabantur. Quare cum 
visa , aut audita prodigia , cum fulmina crebra , cum gravis pesti- 
lentia , aut motus terrae mortalium animos exagitarent , suppli- 
cationes publico decreto indicebantur: Eo anno , ait (2) Livius, 
prodigia multa fuerunt , quorum averruncandorum causa supplicationem 
senatus in biduum decrevit . Quia vero eclipsis causas vetustiorum 
Quiritium plcrique ignorabant ( quod vel Claudii (3) usque Cae- 
saris tempore evenisse constat , dum is natali suo , quo Solis defe- 
ctus erat futurus , veritus , ne quis inde tumultus existeret , publice 
edidit causas , ob quas esset eventurus ) ideo , cum tenebrae inter- 
diu oborirentur , supplicatio decernebatur nudis etiam quandoque 
pedibus , ut in primo libro (4) animadvertimus : Supplicatio in tri- 
duum ( sunt verba Livii ) pro collegio decemvirorum imperata fuit in 
omnibus compitis , quod luce , inter horam tertiam ferme , et quartam , 
tenebrae obortae sunt (5) . 

3 6. Cum vero vel crebris deformarentur loca fulminibus , 
vel gravis urbem , aut campos pcftilentia vastaret , supplicationi- 
bus numina rogabantur : quod clare idem indicat Livius, qui, ob 
crebra e coelo dilapsa fulmina, haec (6) ait : Ob fulminibus complura 
loca deformata ad aedem Jovis ut supplicatio diem unum esset : ob deba- 
chancem vero pestilentiam haec (7) scribit: Supplicatio ex decemviro- 
rum decreto pro valetudine populi fuit per triduum , quia gravis pestilen- 
tia urbem , atque agros vastabat : 

37. Tandem quoties terra movisset nedum ferias per praeto- 
rem indici , verum etiam obsecrationem haberi moribus (8) com- 
mendatum . Igitur non abs re Claudius imperator, Svetonio (9) te- 
ste: Observavit sedulo , ut quoties terra in 'Urbe movisset , ferias, ad- 

vo- 


(1) Choul. Relig. Rnm. p. 24$. 

(») T. Lir. I. 1«. c. lj. 

Cl) Dio Cassius hisc. 1 . 60 . p. $ 77 . 

vocata concione , praetor indiceret ; ut que ob dira in ‘Urbe , aut Capitolio 
visa, obsecratio haberetur , eamque ipse, jure pontificis maximi , commo- 
nito pro rostris populo , praeiret. Dum vero haec scribo crebris ita in 
dies terra motibus agitatur, ut post supplicationes publica aucto- 
ritate decretas , atque iteratas , vetitaque spectacula , obsecratio- 
nem per annos quinquagenos Deiparac-habendam senatus indixerit: 
quod felix , faustumque nobis , urbique huic cedat universae . 

38. Neque primi suis obsecrationibus caruere Christicolae ; 
tum major supplicatio apud nos invecta, et tres minores additae , 
quas proprio rogationum vocabulo nuncupamus . Major quidem (1) 
Gregorio, minores communius Mamerto Viennae antistiti velut pri- 
mis referuntur auctoribus, quasi non ante quintum Ecclesiae secu- 
lum in nostra illatae fuerint ecclesiam . Ita enim de majori ait ip- 
se (2) Gregorius : Solemnitas annuae devotionis nos , fratres dilectissimi, 
admonet, ut litaniam, quae major ab omnibus appellatur , sollicitis, ac de- 
votis debeamus , auxiliante Deo , mentibus celebrare . De minoribus ve- 
ro Sidonii testimonium habemus Apollinaris , qui haec (3) scripsit: 
Ouidquid illud est, quod otio , aut negotio vacas , in 'Vrbcm tamen ni fal- 
limur , rogationum contemplatione revocabere , quarum nobis solemnita- 
tem primus Mamertus pater , et pontifex , reverentissimo exemplo , utilis- 
simo experimento , invenit , instituit , invexit . 

3 9. Verum quidquid plerique sentiant neque majoris Grego- 
rium supplicationis , neque Mamcrtum fuisse censeo minorum auc- 
torem ; sed geminos potius horum solemnium reformatores , seu , 
ut itam dicam , concinnatores fuisse arbitrabor . Quo enim modo 
majorem a Gregorio invectam quis credat supplicationem, quam 
ipse nedum annuam praedicat, sed majorem ab omnibus appellatam 
pronunciat ? Quomodo annua ? Quomodo major ab omnibus nun- 
cupata? Quomodo jam omnes noscebant, si ipse primuS invenit? 
Propagatam ergo potius ab eo quam inventam , concinnatam , quam 
institutam merito reputabimus . 

40. Quod de Gregorio diximus, de Mamerto asserere non du- 
bitamus . Licet enim Sidonius verbis affirmaverit conceptissimis , 
invexisse, instituisse Mamertum, adhuc tamen in sententia maneo; 
Sidonioque Sidonium objiciam, qui meam muniat profecto senten- 
tiam . Non enim inficias ibo , supplicationes per Mamertum certo 
ritu sancitas , ac meliori fuisse , ut ita dicam , ordine designatas; 

at 


(1) Durand. Ktcion. lib. fi. c. 202. n. 4. Proip. Lambert. in ana notific. J. 1 . 1. 

at supplicationes omnino inventas , invectas , institutas fuisse in- 
ficior; idque Sidonius ipsemet quam luculenter ostendit dum sub- 
dit (i) : Quippe prius ( quod salva fidei pace dictum sit ) vagae , infre- 
quentesquc , utque sic dixerim , oscitabundae supplicationes . Supplica- 
tiones igitur ante Mamertum nedum inventae , sed et in ecclesiam 
invectae, sed et quintum ante seculum institutae, licet vagae, et 
oscitabundae. Reformator igitur, concinnator supplicationum Ma- 
mertus, non inventor , non invector , non institutor . 

47. Caeterum uti veteres ad averruncandam deorum iram, 
atque arcendas longe fulminum , terrae motuum, pestilentiae, cala- 
mitates supplicationem instituerant , ita , et sanctissimi Ecclesiae 
praesules idem fuerunt opportuna supplicationum invectione pro- 
fessi, in quibus ad pestilentias, terrae motus , tempestatesque so- 
noras avverruncandas Deo optimo maximo preces funduntur. Quin 
immo cum in quibusdam forte regionibus belluarum copia ferocium 
id effecisset, ut civitates sine hominum detrimento esse non pos- 
sent, fuere supplicationes, ad comprimendam ferarum iram indic- 
tae, ut clare nobis Avitus, et Gregorius Turonensis indigitant (2). 
Quam ob rem in volumine illo quod (3) sacerdotale appellamus, 
haec ferme habemus; In aliquibus ecclesiis solent portari dracones , et lu- 
pi super perticas , ad denotandum , quare instituta fuit haec processio . 

42. At nedum ethnici, cum publicae urgerent angustiae , 
victimis , supplicatione , jejuniis , nudipedalibus , ad arcendam 
deorum ir#fb numina placare tentabant , verum etiam cum voti 
compotes fierent vitatas post aerumnas, ac tempestates, seu recu- 
peratam ob valetudinem , donariis templo appositis libentes meri- 
tp vota ipsa solvebant: quem sane morem et nos accepimus, ac- 
ceptumquc summa cum religione servamus . Antequam vero in hanc 
sententiam descenderem, diu, multumque dubitavi num morem hunc 
potius ab eo Philistinorum exemplo deducerem, de quo primo Re- 
gum (4) libro nobis est traditum. Populi enim illi mariscis afflicti, 
muribusque percussi , aureos anos, muresque, Deo donandos cen- 
suere . Verum, re melius perpensa , nostrum a gentibus potius de- 
ductum fuisse morem sum arbitratus. Philistaei namque, non pro- 
salute suscepta, sed pro admisso scelere vota exolverunt, nec sus- 
pensa apud arcam reliquerunt, sed in quadam posuere capsella ; 
quae duae res a more longe absunt nostro : ita enim Philistaei Jo- 

que- 

quebantur . Quid est , QVOD PRO DELICTO reddere debemus ei ? 
Respouderuntque illi: juxta numerum provinciarum Philistinorum quin- 
que anos aureos facietis , et quinque mures aureos, quia plaga una fuit 
omnibus vobis et satrapis vestris , facietisque similitudinem anorum ve- 
strorum , et similitudines murium , qui demoliti sunt terram , et dabitis 
Deo Israel gloriam, si FORTE relevet manum suam a vobis , et a diis 
vestris, et a terra vestra: et paulo post: quae exolvistis ei PRO DE- 
LICTO ponetis in capsellam : et paulo post : et posuerunt arcam Dei 
super plaustrum , et capsellam , quae habebat mures aureos , et simili- 
tudines anorum. Cum igitur Philistaei pro delicto, et non pro suscepta, 
sed pro suscipienda FORTE salute, aurea in capsellam vasa , anorum 
similitudinem referentia, posuissent, universa haec nostris mori- 
bus non bene convenire judicavi . Pro suscepta enim, non pro sus- 
cipienda salute oculos , pedes aureos aut argenteos, pictasque ta- 
bellas Divis opem ferentibus devote suspendimus, non vero capsel- 
lis includimus . Morem igitur a gentibus derivasse probabilius exi- 
stimo : qui enim ex illis opthalmia aut lippitudine laborassent , 
pristinumque deorum ope se visum recepisse credidissent, fabrefac- 
tos aureos , aut argenteos ( eo plane more, qui nostris adhuc tem- 
plis manet integer) diis salutaribus dicabant oculos . Luculentam 
profecto, quae id probet, Pitiscus, ac Reinesius exhibent inscrip- 
tionem , licet ambo in ea explicanda aut fallantur , aut fallant : 
ea porro sic se habet (i) . 

I. PATROCLUS • 

FABER OCULARI ARIUS . 

43. Ambobus liceat ineptire, dum putant se conspicillorum 
fabrum ( sive, ut vulgus ait , un fabbricatore di occhiali ) in hoc Pa- 
troclo feliciter reperisse. Ego ineam abeo sententiam, ut credam, 
Patroclum ( ut Graecum nomen ostendit ) servae conditionis ho- 
minem , atque aurificem , aureorum , atque argenteorum fuisse 
fabrum oculorum votivae tabellae affigendorum , quo facilius , de- 
ccntiusque templorum parieti suspenderentur , ac salutis receptae 
fausti essent omnino testes , ac sempiterni ; eoque libentius in hanc 
descendo sententiam , quo clarissimo, atque immortalis memoriae 
viro Ludovico Muratorio eam agnovi fuisse acceptam : is enim , 
dum inscriptionem , a Reinesio , et Pitisco traditam , memorat , 
haec ingenue professus est: Per me tengo non altro significar quella vo- 
ce ( oculariarius) che chi formava degli occhi da appender ne' templi per la 
ricuperata salute (2) . 44. Quid 


(1) pitisc.in suo Lexico v«rb.*,Ocu larit* (l) Murat. Ancich. Irxl.tliutrt. 24. p.yo. 

litti . Reis», imeript ion, CUst. II. 0. 66 , 

44. Quid vero apud veteres Romanos magis usu receptum , 
quam , ob aerumnam coelesti ope vitatam , votivam tabulam peni- 
cillo , aut ductili cera expressam , divis suspendisse adjutoribus ? 

Me tabula sacer 

Votiva paries indicat uvida . 

Suspendisse potenti 
Vestimenta maris deo (1) . 

Exoluta haec igitur divis vota , salutaribus votivisque ad memo- 
riam beneficii sempiternam tabellis commissa , perpessos valetudi- 
nis , aut fortunae casus ita exprimebant , ut luculenter , et vita- 
tae aerumnae, et suscepti, ut falso putabant, adjumenti memo- 
riam continerent , quod accurate eruditissimus Choul per haec (2) 
verba adnotavit : Secondo lefortune , che avevano scampate , e la quali- 
t'a de' voti fatti, eglino appiccavano alie mura de’ templi le tavole, dove era- 
no dipinti tutti i casi , siccome oggi si costuma in FiorenzA , e in molte al- 
tre cbiese d’ Italia . • 

4$. Quod de oculis diximus , de auribus dictum volumus. 
Sicut enim antiquas Romanorum intuentibus inscriptiones passim 
ocularii atque auricularii (3) occurrunt medici , ita , cum eorum 
foret ars , et medela inefficax , qui oculorum , aut aurium morbo 
laborassent , divorum opem implorabant , votique compotes facti ; 
aures, oculosvc ex auro, aut argento, divorum, quos opem sibi 
tulisse perperam opinabantur, templis dedicabant. Perbelle ad hunc 
morem designandum opportunam profert inscriptionem clarissimus 
ejus operis scriptor Latino simul et Gallico sermone exarati , cui ti- 
tulus : Antiquitates sacrae , et civiles Romanorum explicatae : Is enim 
in prologo (4) hunc exhibet lapidem . 

MINERVAE AUG. 

L. CALLIDIUS PRIMUS. 

AURES ARGENTEAS. 

V. S. L. M. 

4 6. Non hunc certe lapidem puto cum altero illo confun- 
dendum , quem idem in haec verba protulit feriptor (S) . 

AURIBUS. 

B. D. D. 

PEDRUSIA PROBA . 

1 

Z Mi- 


;0 Hontin* Odir. J. l.od. f. 13f.fi. 1. , tt x. p. 1S4. n. 1. 

1) Choul. Relig. Rora. p. xif. (4) Impreu, Ag«e Comicum 17X5. p. | 9 . 

Mirum in modum scriptor hic licet clarissimus errasse videtur , dum 
aures has divas fuisse putat eo plane modo , quo risum veteres fe- 
cere divum . Nil meo quidem sensu absurdius . Itaque sic marmor 
lego , atque expono . 

AURIBUS 

BONAE DEAE DICAVIT 
PEDRUSIA PROBA . 

hoc est : Pedrusia proba dicavit auribus Bonae deae inaures , sive ex la- 
pillis, sive ex margaritis compositas : nil sane planius , nil Romano mo- 
ri accommodatius , nil inter Quirites communius , quam inaures 
divarum auribus imponere , consecrare. Aelius enim Lampridius 
haec (i) de Alexandro tradit: Cum quidam uniones duos uxori ejus per 
ipsum obtulisset magni ponderis , et inusitatae mensurae , vendi eos jus- 
sit i qui cum praetium non invenirent , ne exemplum malum a regina nas- 
ceretur , si eo uteretur , quod emi non posset , inauribus Veneris eos dicavit. 
Quid porro nitidius ad Pedrusiae Probae lapidem explicandum ? 

47. Dixi , non haec confundenda cum auribus ob receptam 
aurium salutem parieti templorum appositis : quas enim Pedrusia 
Bonae deae dicavit , non aures fuere , sed inaures ex gemmis feu 
margaritis compositae , nobilius nempe donarii genus, quod apud 
nos etiam invaluit , vimque suain adhuc retinet sane laudabilem . 
Nemo enim ignorat Deiparam Matrem in universis pene municipiis 
coronis, torquibus, lapillis , margaritis , inauribus , donatam ob- 
sequiosa populorum devotione collatis . De his igitur inauribus Bo- 
nae deae dicatis lapis ille agit; numquam vero aures exhibet deas, 
quo nil absurdius, ineptiusque . Inauribus autem praeditam fuisse 
Bonam deam (quae idem Romanis ac Rhea sonabat) vel ex sequio- 
ris aevi scriptore Zosimo aperte colligitur , qui Serenam Stiliconis 
uxorem capitis damnatam , justas tulisse ait (2) sacrilegii poenas , 
eo quod monile, et inaures Rheae dicatas abstulerit . 

48. Quod si etPitiscus (3) in eam inclinat Gallici auctoris 
sententiam , ut aures authumet deas extitisse, decipi in eo certe vi- 
detur , quod nullum ad id , quod probare conatur, nitidum prae- 
bet indicium . Nil enim probat risum , ut apud Apulejum (4) legi- 
mus , fuisse consecratum ; habitamque (5) apud Tacitum precandam 
modestiam. Corporis enim qualitates , ac passiones factas fuisse di- 
vas lego , corporis partes non lego . Itaque febrim, risum.modestiam, 

et si- 


to Aelio, LiropriJiu, in Vit. Altxudri (O Piti*c- in Leiic. «. i. veib. Antii • 

Severi 9 . i}7. ( 4 ) L. A,ul. Meiimorih. 1. |. 

(4) Zorim imr. I. j. c. }7. I S) C«rn. Tuit. in Aniul. 1 . 4. 

et similia inter divos adscribi placuit; at non pes umquam, aut ocu- 
lus fuere divinitate donati . 

49. Nec nos sane vel tantillum a sententia dimovet , quod 
Gallicus addit auctor (t) , virile membrum in Italiae compitis 
plostello impositum per Liberi dies festos circa rura, et urbes vec- 
tari solitumrquod de muliebri etiam vagina in sacris Cereris factum 
erat; quin immo vires taurorum , seu partes tauri genitales in tau- 
roboliis solemnibus consecrari, ut a duplici per eum relata inscrip- 
tione patere putat, quarum altera sic se habet: 

SEVERVS 1 VL. F 1 L. 

VIRES TAVR 1 CONSECRAVIT. 

altera vero sic : 

VIRIBVS SACRVM 

.nam ex hisce potius contrarium colligo . Membra siquidem geni- 
talia, in sacris Liberi, Cererisquc plaustris imposita , erant symbo- 
la potius , quam numina ; ideoque non habita ea membra pro divis, 
sed tamquam Libero, Ccrerique dicata mysteria : humanam enim 
propagationem a Cerere , ac Libero adiutam esse veteres per sym- 
bola illa monstrabant; nempe illa numina a glandiferis sylvis ad pa- 
nem, vinumque, uno verbo, per communem agrorum cultum ad 
laudabile societatis genus homines invitasse, quo nomine ea Geor- 
gicorum initio Virgilius invocat (2) . 

Vos 0 clarissima Mundi 

Lumina , labentem Coelo qui ducitis annum : 

Liber, et alma Ceres , vestro si munere tellus 
Chaoniam pingui glandem mutavit arista , 

Poculaque inventis Acheloja miscuit uvis , 

Munera vestra cano . 

Jo. Vires igitur tauri in prima inscriptione recensitas, quas 
Severus Julii filius consecravit, potius quam divas credamus, pro- 
prio, germanoque sensu accipiamus oportet pro genitali tauri mem- 
bro , a quo armenti genus agris utile propagatur , symbolice nu- 
mini consecrato. 

Si. Altera vim aliquam afferret inscriptio, nisi aptior sen- 
sus ille esset, quo VIRES veris pro viribus adsumamus , non pro 
membris hominis genitalibus . Humanas enim passiones factas luis- 
se divas agnovimus . Quid autem aptius , quam athletam , aut mi- 
litem , ut fortior fieret , viribus litasse credamus ? Quid vero e 
contrario tam ab hominum gravitate alienum , quam membro sacra 

Z 2 fa- 

facere , quod omnium hominum , deorumque pudor (t) a Petronio vel 

ipso nuncupatur? 

52. Quod igitur scriptori plusquam Milesio , ac penitus 
Lampsaceno , nec nominare quidem (2) inter res serias fas est , inter di- 
vos collocare quispiam audebit? Non ero igitur audaciae reus, si 
Gallicum hic judicaverim deceptum auctorem . Verum , ut illuc , 
unde discessit, nostra redeat oratio, ex oculis, auribus, inauribus, 
pictis tabellis, caeterisque donariis, divis oblatis, temploque sus- 
pensis, unusquisque jam videt morem apud nos etiam summa ma- 
nere cum laude . 

53. A donariis ad epulas descendamus’. Neminem profecto 
vestrum latet , Sodales , quam Capitolinum illud lautum fuerit Jo- 
vis epulum ; quam coenae illae Saliares , ac pontificales ita fuerint 
omni ferculorum genere abundantes , ut , cum lautissima se Tul- 
lius testari vellet exceptum coena , saliarem in modum se (3) coenas- 
se dixerit ; quam denique illae fuerint aut triumphales , aut mor- 
tuales epulae nedum opiparae, sed refertissimae, quae vel acto trium- 
pho, vel in memoriam pararentur civium fortissimorum , domi , fo- 
risque rem publicam optime agentium . De his epulis alias (4) egi- 
mus . Itaque ne actum agam, de illis hic epulis verba faciam, 
quas ( defaecato prius , ac inde sanctificato gentium more ) qui- 
dam ex Christianis recepere, cum laeta potissimum esset martyrum 
celebranda memoria. Ut igitur apud veteres natalitia, funebria, 
connubialia convivia, ita apud Cnristianos tria haec conviviorum 
genera floruere , ut per haec (S) ipsissima verba testatur Nazian- 
zenus , dum ait : Insuper ad facrum aliquod epulum vel natalitium , vel 
ftinehre, vel connubiale cum pluribus currens : connubiale vero ita ca- 
stum, ita Milesio, aut Fescennino cantu, ac sermone vacans , ut 
episcopum Christicolae ad hoc epulum , eodem (6) Nazianzeno tra 
dente , invitarent . 

54. Natalitium porro hilariori , sanctiorique solemnitate in- 
dicebatur in memoriam martyrum fortissimorum , qui extremum 
pro Christo spiritum in ipsamet martyrii victoria effudissent : hi 
enim non modo non mortuos , sed ad veram natos , immortalem- 
que vitam unusquisque jure quidem optimo arbitrabatur , ut feli- 
licem illam, fortunatamque nativitatem laetissimis Christiani cu- 

pe- 


(O retro n- Arbitr. in Satir. p. iKa. 

(1 ) Ibidem. 

(O M. T. Uc. ad Artic. 1. <. ep. p. 

(4) Urbanar. quaest. 1, 1. dissere. a. n. 14. 


ct seq. et dissert. ?. n. $. 

O S. Cire*. Nazianz. de vitae different. 
6 ) Idem ib. 

perent celebrare conviviis : Ergo , ait Nicolaus (i) Papa, hi tunc 
nati utique Deo , cui omnia vivunt , quando visi sunt oculis insipientium 
mori : quod si quis de eorum nativitate laetatur , non jejuniis , non absti- 
nentiis , non ullis debet vacare moeroribus . 

5$. Idem pene in funebri epulo moris fuit. In ohitu quippe 
illustrium hominum , aut clarissime foeminae , plurima populo 
sternebantur triclinia , unde profluis undique cibis unusquisque 
saturaretur. Quare in Rufinae funere epulum funebre summa Pau- 
linus refert solemnitate celebratum ; ita enim ait : Video congregatos 
ita distincte per accubitus ordinari , et projluis omnes saturari cibis, ut an- 
te oculos evangelicae benedictionis ubertas versetur (2) . 

56. Haec autem ex recepto gentium more ad Christianos flu- 
xisse convivia alius nemo Theodoreto , ac Nysseno nitidius ostendit. 
Theodoretus quippe conceptissimis ait verbis Jovis ac Liberi patris 
epulum cum Petri , Pauli , aliorumque martyrum fuisse populari 
epulo commutatum (3) : Pro Pandiis , et Dionysiis , Petro , Paulo, 
T horna e , Sergio, Marcello, Antonino, Mauritio , aliisque sanctis mar- 
tyribus solemnitates populari epulo peraguntur . 

57. Porro Nyssenus nedum summa idem ingenuitate fatetur, 
verum etiam germanam deducti moris rationem adsignat . Dum 
enim Thaumaturgi Grcgorii laudes exornat , quosdam ait illum sui 
temporis increpasse Christicolas , non solum voluptatibus deditos, 
verum etiam , quod pejus erat, in simulacrorum errore permanen- 
tes ; quas ob res iisdem permississe , ut in memoriam sanctorum 
martyrum epulas celebrarent : Cum enim advertisset , quod propter 
corporis voluptates IMPERITUM VULGUS IN ERRORE SIMU- 
LACRORUM PERMANERET , permisit eis , ut in memoriam san- 
ctorum martyrum sese exhilararent , atque oblectarent, atque in laetitiam 
effunderentur (4) . 

58. Cibariam vero hanc voluptatem mortalium animis ita 
solide constat sequiori usque aevo insedisse , ut Gregorius ille 
Magnus convivia , quae in festis deorum laeta celebrarentur , in 
convivia martyrum Britannis usque populis commutasset. Ita enim 
illos ad fidem recens conversos maximus ille universalis Ecclesiae 
Antistes alloquitur: Oui boves solent in sacrificio doemonum multos occi- 
dere , debet HIS ETIAM DE HAC RE ALIQUA SOLEMNITAS 
IMMUTARI i ut die dedicationis ecclesiae , vel natalitio sanctorum mar- 

ty ■ 


( 1 ) Nicolaus Papa ai consulta Bulparor. Martirib. 1. S. 
cap. $. (4) S. Greg. Nyisen. in Oration. io Vita 

(»} S. Pau 1 in. in funere Rutinae. S. Greger. Thaumac. 

Tbcoiorct. de Erang. ventae* io 

tyrum , quorum illic reliquiae ponimur , tabernacula sibi circa easdem 
ecclesias, quae ex fanis commutatae sunt , de ramis arborum faciant , et 
religiosis conviviis solemnitatem celebrent (i) . 

59 - Cum igitur , ut ait (2) Nazianzenus , omnium ita marty- 
rum memoria laeta solemnitate colenda esset , ut cunctorum judicio , 
Cassiodoro' (3) teste sceleratissimus habendus esset , qui talium dierum 
gaudia temerare contenderet , eo in augumenta rerum mens fuit hu- 
mana proclivior, ac studiosior , ut solemnibus nedum epulis, verum 
etiam populosis nundinationum commerciis natalitia martyrum ce- 
lebrarent ; quem sane morem in aliquibus etiamnum locis perdu- 
rare conspexi . Eo autem nundinationes illae spectanda civium , ac 
peregrinorum undique confluentium frequentia ornabantur , ut ma- 
gnus ille Basilius suis eas fecerit monacnis inaccessas : Nundinatio- 
nes illae , quae in martyriis celebrari solitae sunt , convenire monachis pu- 
tandae non sunt (4) . 

60. Caetcrum ita laetae civitatum martyrum sacra colen- 
tium facies , ut majori forte mercatu in nostris praecipue marty- 
rum solemnibus nulla in praesens Italiae civitas gaudeat . Si enim 
Cassiodoro credimus (S) : Plurimi ad natale sancti Cypriani religio- 
sissime venerant peragendum , mercimoniisque suis faciem civitatis ornan- 
dam : quod sane suo Turonensis testimonio per haec (6) verba con- 
firmat : In supradicta igitur civitate , m qua beatos artus diximus tumu- 
latos , adveniente festivitate , magnus adgregatur populorum coetus ; ac 
de diversis regionibus cum votis , negociisque venientibus vendendi , com- 
parandi que per triginta dies sine ulla telonii exactione licentia datur : quo 
quidem testimonio nil luculentius arbitror , ut morem hunc ad nos 
usque probet deductum . 

61. Unum superest circa natalem diem adnotandum . Non 
enim martyrum tantum dies natalis , sed hominum pene omnium 
festivitate donatus . Sane apud Quirites sacrificiis , floribus , un- 
guentis , libis colebatur , atque conviviis . Sacrificiis quidem ce- 
lebrabant : cui rei demonstrandae nil aliud in medium proferam, 
quam celeberrimam Narbonensis coloniae inscriptionem a saepius 
laudato Gallico (7) scriptore , quae sic se habet , relatam . 


QJ/OD 


O) S. Ore?. Mign. ep- 71. I. 9» 

(1) S. Gregor. Naziaozenus Orat. in_» 
laitH. S. Cvpr»an. 

(}) N^agn. Aurei. Cassiotlonis Variar. J. 
3 . epist. ult. 

(4) S. Basilius Reg. interpret. 4 °. 


(5) Caisiodor. Inc. cit. 

(6) S. Gregor. Tumn. de Glor. martyr. 
I. 1. c ia. insere, in biblioch. 1’atrum t. 0. 
edit. Colon. 

(7.) Antiq. sac. et civi], in Prolog. p. ] 6 . 

QVOD BONVM FAVJTVM FEIIXQVB SIT 
IMP. CAESARI DIVI F. AVGVSTO P. P. PONTIFICI MAXIMO 
TRIO. POTESTATE XXXIV. 

CONIVGI LIBERIS CENTIQVE EIVS SENATVI POPVLOQVE ROMANO 
ET COLONIS INCOLISQVE C. I. P. N. M. (l) QVI SE NVMINl EIVS IN PERPERTVVM 
COLENDO OCL1CAVERVNT 

PLEBS NARBONENSIS ARAM NARBONE IN FORO POSVIT AD QVAM QVOT ANNIS 
IX. XAL. OCTOBRIS QVA DIE EVM SECVLl FELICITAS ORBI TERRARVM RECTOREM 
AED.DIT TRES EQVITES ROMANI A PLEBE ET TRES LIBERTINI 
HOSTIAS SINCVLAS IMMOLENT ET COLONIS ET INCOLIS AD SVPPLICANDVM NVMINl EIVS 
THVS ET VINVM DE SVO EA DIE PRESTENT 
ET VI I I. (») XAL. OCTOBRIS THVS ET VINVM COLONIS ET INCOLIS ITEM PRESTENT 
KAL.QVOCjyEIANVARIIS(j)THVS ET VINVM COLONIS ET INCOLIS PRESTENT VI11.1D. 

1ANVARI1 QVA DIE PRIMVM IMPERIVM ORBIS TSKRARVN AVSPICAT VS EST 
THVRE VINO SVPPLICINT ET HOSTIAS SINCVLAS IMMOLENT 
ET COLONIS INCOLIS QVE THVS ET VINVM EA DIE PRESTENT 
ET PRIDIE XAL. JVNIAS QVOD EA DIE T. STATILIO TAVRO M. AEMILIO LEPIDO COSS. 

1VDICIA PLEBIS DECVRIONIBVS CONIVNXIT HOSTIAS SINCVLAS IMMOLENT 
ET THVS ET VINVM AD SVPPLICANDVM NVMINl EIVS 
COLONIS ET INCOLIS PRESTENT . 

En igitur sacra , natali praecipue Augusti die, colonis , atque in* 
colis Narbonensibus indicta universis . 

61. Floribus vero, unguentis, mero, ac libis natalem fuisse 
diem celebratum una poetae memorant voce dum ajunt . 

Huc ades , et centum ludis , Geniumque choreis 

Concelebra , et multo tempora funde mero (4) . 

Lucifer amborum natalibus affitit idem : 

'Una celebrata est per duo liba dies (S) . 

Ipse suos adsit Genius visurus honores 

Cui decorant sanctas florea serta comas : 

Illius et puro distillent tempora nardo (6) . 

63. Tanta vero natalitii erat convivii festivitas, ut multo 
studio per plures ante dies domus emundaretur , dealbaretur , or- 
naretur; deliciaeque omnes, quae ad laetitiam corporis, animique 
augendam pertinerent , sedula omnino cura providerentur, neque 
ab altioris tantum notae viris , verum etiam ab infimis usque , et 
sordidissimis . Quid enim lenone ipso aut vilius , aut impurius exco- 

gi- 


CO Coloniae Tuliae Patrensis Narbonensis 
Martiae non vera Paternae , ui legit laudatus 
auctor 

(*) Hoc est pridie ao die natali ; Pervi- 
gilio nempe festum colebant diem • 


(O Recte \ quia ^alendis illis annus au» 
spicatur • 

(4) Tibuli. I. 1. eleg. 

CO OviJ. Trisc. 1 . 4. eleg. 10. 

C 6 ) Tibuli. 1 . 4. eleg. )» 

gitari umquam valet ? Plautinus tamen leno , dum natalis dies elu- 

cefcit suus , haec ait (i) : 

Tibi hoc praecipio , ut niteant aedes ; habes quod facias , propera , 
abi intro 

Tu esto lectisterniator , tu argentum eluito , idem extruito : 

Haec , cum ego a foro revertor , facite ut offendam parata , 

Vorsa , praesterga , strata , lautaque , coctaque omnia ut sint: 

Nam mihi hodie natalis dies est : decet eum omnes vos concelebrare, 

Pernam, callum, glandium, sumen, facito in aqua jaceant. Satin audis ? 

Magnifice volo enim summos viros accipere, ut mihi rem esse, reantur. 

Intro abite ; atque haec cito celebrate : ne mora quae sit , coquus 
cum veniat 

Mihi : ego eo in macellum , ut piscium quicquid est pretio praestinem. 

64. Idem plane mos ad Christianos derivatus ; et licet apud 
privatos nunc temporis obsoletus , summa tamen anteactis tempo- 
ribus cura observatus : quod profecto ex testimonio auctoris ser- 
monis S. Augustino olim tributi , quo orationi finem imponam , pa- 
tebit quam nitide: ita enim de sui aevi Christicolis loquitur magnus 
ille Africae antistes ; Considerate quando aliquis potens homo aut nobilis, 
natalem suum , aut filii sui , celebrare desiderat , quanto studio ante plu- 
res dies quidquid in domo sua sordidum invenerit ordinet emundari, quid- 
quid ineptum , et incongruum proijci , quidquid utile et necessarium , prae- 
cipit exhiberi : domus etiam , si obscura fiterit , dealbatur , pavimenta 
scopis mundantur, et diversis respersa floribus adornantur: quidquid etiam 
ad laetitiam animi , et corporis delicias pertinet , omni sollicitudine pro- 
videtur (2) , 

6 5. Aequum autem erat omnino apud veteres , ut sicuti va- 
rio natalem diem honore prosequebantur , ita honoratum enim ha- 
berent diem , quo vitam cum morte commutabant , quique in an- 
nos singulos recurrebat, juxra Virgilianum illud dictum (3) : 

‘ Jamque dies , ni fallor adest , quem semper acerbum, 

Semper honoratum , sic Dj voluistis , habebo . 

Itaque de illis hic agam honoribus , quos , tam obitu in ipso , quam 
in annua die , in qua (4) cineres sacro gaudebant anniversario parentari , 
pietas veterum fuit elargita , quosque ipsimet veteres adhibuere 
Christicolae . Honesta igitur cadaverum collocatio, thuris, et un- 
guentorum copia , lautus epularum apparatus , cereorum moles , 

ca- 


co Pliut. in Piemlolo «ct. I. »c. ». CO Vir*. Aeneid. f. 

(1) Serm. i. de Adventu, qui est CXV. CO Veta» inieiipi. 

in Append. ad ter. S. Augustini . 

canentium voces , praeficarumque ululatus , vestes demum dignita- 
tis , quibus ornata ad bustum decenter cadavera procedebant , ho- 
noratum funeris reddebant diem . Levi singula tangam calamo . 

66 . Vestibus itaque dignitatis, qua quisque pollebat, non 
ommittcbant sane Quirites in funere cadavera mortuorum induere; 
quin immo ea erat funerum cura , ut praetiosioribus stragulis auro 
quandoque intextis clariorum cadavera virorum funerarentur. Qua- 
re pessimus ille omnium , qui fuere , quique futuri sunt , Nero , 
licet compendiosis sane tumulatus cxequiis , tamen Svetonio (i) te- 
ste : Funeratus est impensa ducentorum millium , stragulis albis , auro in- 
textis . Toga vero, quae civem a peregrino distinguebat, eo fida 
erat mortuo comes , ut parari eam unice voto et funeri, non dubitave- 
rit Apulejus asserere (2) . 

67. Caesarum quidem Flaviorum aevo, quo populi rigidiorem 
in vestitu Italia pene tota disciplinam abjecerant, togae nullus usus 
praeter quam in cxequiis, in quibus mortuus sane togatus: 

Pars magna Italiae, si verum admittimus, in qua 
Nemo togam sumit , nisi mortuus (3) . 

Quam ob rem si magistratu quis, aut sacerdotio , insignis esset , 
ut praetextatus purpura uteretur , cum ea cremandus sane fuisset: 
Purpura , ait (4) Livius, viri utimur praetextati in magistratibus , in sa- 
cerdotiis i nec id , ut vivi solum habeamus insigne , sed etiam ut cum et 
crememur mortui : itaque ita solemne erat Quiritibus, ut morem ne- 
que tunc negligendum putarent, cum in miserrimo vitae statu con- 
stituti, manus sibi violentas inferrent: quare Varus Quinctilius , 
teste Paterculo: Liberti, quem id facere coegerat, manu, cum se in- 
signibus honorum velasset , jugulatus est (S) . 

68 . Morem non sane absurdum ad Christianos deductum ab 
Urbis eternae Praesulibus summa legimus cum ratione sanctificatum. 
Eutichianus quippe, si Anastasio ( 6 ) credimus: Constituit , ut quicum- 
que fidelium martyrem sepeliret , sine dalmatica , aut colobio purpurato , 
nulla ratione sepeliret : dalmatica autem juxta (7) Isidorum erat tu- 
nica sacerdotalis candida cum clavis, et purpura; colobium vero 
idem ait esse (8) Cujacius , ac latum clavum , seu tunicam laticlavi . 

69. Profecto Paschalis I. pontifex invenisse dicitur S. Caeci- 
liae (9) corpus : in aureis indumentis . Hanno autem Coloniae archie- 

A a pi- 

piscopus Gregorium repperit (i) martyrem clamide purpurea cir- 
cumdatum ejus extremitatibus in insignem auri texturam desinentibus : de- 
nique Cleopatra nobilis matrona corpus sancti Vari praetiosis unxit 
aromatibus, et (2) splendidis induit vestibus . Quam ob rem morem Eu- 
sebius hunc in universa Ecclesia his tradit verbis (3) acceptum : Oc- 
cludere oculos, ora obturare, gestare humeris cadavera , decenter ornare , 
amice complecti, lavare accurate : quae sane omnia Quirites multo an- 
tea servabant, et sedulo servanda ducebant. 

70. Verum non una vestium ornamenta satis esse putabant , 
nisi opportuno Quirites mortuorum cadavera cantu , et laudatione 
prosequerentur: id enim omnium ferme gentium his tradit verbis (4) 
Macrobius instituta sanxisse : mortuos quoque ad sepulturam persequi 
oportere cum cantu, plurimarum gentium, vel regionum instituta sanxerunt, 
persuasione hac, qua post corpus ad originem dulcedinis musicae, idest ad 
Coelum r edere credantur. Deorum igitur ira, atque odio factum ait 
Cicero (5) ut Clodii cadaver : Sine cantu, sine exequiis, sine lamentis, 
sine laudationibus , sine funere , oblitus cruore, et luto , ambureretur ab- 
jectus . Cum nullum itaque funus suo cantu , suoque siticine caruis- 
set, inde siticines ait (6) Gellius dictos: Quia apud sitos canere soliti 
tssent , hoc est vita functos , et sepultos . 

71. Neque cantu, neque laudatione, qua veteres utebantur 
in principum , sive etiam clariorum virorum funeribus , caruere 
Christicolae : quare, et cantibus, et laudatione a priscis derivata 
usi sunt. Clarissimum laudationis exemplum summus tradit (7) ora- 
tor Ambrosius ; quem sane morem ad nostram usque aetatem vi- 
gere nemo non videt. 

73 - Quo vero ad cantus pertinet , perbellum Hieronymus ha- 
bet (8) locum , ubi de Paulae scribit ad Eustochium exequiis : ita 
enim ait: Translataque episcoporum manibus, et cervicem feretro su- 
bjicientibus, cum alii pontifices lampadas , cereosque perferrent, alii choros 
psallentium ducerent , in media ecclesia speluncae Salvatoris est posita . 
Ante Hieronymum vero de Petro Alexandrino (9) haec traduntur : 
Martyrem , capite plexum in throno episcopali collocarunt ; tum psalmos , 
in signum victoriae , hymnosque Deo cecinerunt: itemque de Ermelin- 
dae tunere haec (10) habentur: Ad cujus exequias non hominum tantum 

re - 

resonabat turba , sed hymni diu angelorum chori Christo cecinerant gloriam. 

73. Quam ob rem nihil tam atrox, tamque acerbum arbi- 
tratus est Victor (1) in Vandalica persecutione perpessos esse Chri- 
sticolas , quam indictum in Christianorum funeribus a tyranno si- 
lentium ; hac enim, scripta sane miserabiliter, oratione suum ef- 
fundit imo ex corde dolorem : Quis vero sustineat , aut fosset sine la- 
crymis recordare , dum fraeciferet nostrorum corpora defunctorum solemni- 
tate hymnorum cum silentio ad sepulcrum perduci ? Itaque summa cum 
ratione in eo volumine, quod Rituale Romanum (2) inscribitur , ve- 
tustissimus , ac justissimus canendi ritus in funere declaratur, una et prae- 
cipitur . 

74< Atsicuti veteres sine cantu, ita et sine lamentis non se 
justa persolvisse censebant: lamentis autem praeficae non tam in- 
teresse, quam praeessc dicebantur: quippe quae ad miserabile of- 
ficium praesentissimis erant nummis conductae ; itaque ut ait (3) 
Lucilius : 

Flent alieno in funere praeficae 

Multo , et capillos scindunt, et clamant magis . 

Equidem mammas in luctu dilaniare proprium (4) erat praeficarum 
munus , itemque capillos scindere , ululatibus vias implere : haec 
autem ideo agebant, ut ostenso inferis sanguine satisfacerent ; hanc 
enim fuisse Varronis opinionem ostendit Servius, dum (s) ait: Var- 
ro dicit mulieres in exequiis , et luctu , ideo solitas ora lacerare , ut san- 
guine ostenso, inferis satisfaciant . 

7 $. Mos non sane laudandus aliquos ad Christianos deduxis- 
se videtur , ac radices egisset , nisi sanctissimi Ecclesiae praesules 
lacrymas , non tam ad dolorem , quam ad doloris ostentationem 
paratas merito improbassent , ac morbum alicubi invalescentem 
omnino depulissent . Quare magnus ille Greciae orator Chrysosco- 
mus in damnandam illam consuetudinem ita invehitur : Cum aliis 
malis hic muliebris morbus jam praevaluit : ostentant planctus , et dolo- 
res suos : cruentant brachia , scindunt capillos , laniant genas partim ad do- 
lorem , partim ad ostentationem (6) . 

76. Nihil autem tam decens in fiinere.quam pompa funalium. 
Sicut enim funalia a funibus cera circumdatis.ita funus a funalibus(7) 
nomen accepit : postea ceratis papyris , cereisque, funalia cessere. 

A a 2 Ve- 

Verum nefas funeri sine funalium copia interesse. Hinc Masgabae 
parentalia multis ait(i) Svetonius celebrata luminibus ; hinc Mar- 
tis Campum in clarioribus funeribus velut (2) ardere facibus visum; 
hinc denique servi quandoque manu sunt missi, modo testatoris mo- 
numento lucernam accenderent, servarentque (3) . Verum de lucer- 
nis , et cereis superiori satis oratione (4) dictum puto. 

77. Morem hunc primis acceptum , probatumque fuisse Chri- 
ticolis vel ex eo, quod acta tradunt Cypriani a Pontio (s) descrip- 
ta, erui facile potest: ita enim ajunt : Inde cum cereis , et scholari- 
bus in arca cujusdam Candidi procuratoris magno triumpho sepultum est . 
Quid, quod in funere Meletii a Gregorio (6) Nysseno dicuntur 

si ignei omnes continentibus facibus tractu continuo , perpetuoque fluentes . 

78. Nec injuria. Quid enim aptius , quam luminum copia 
demonstrat Christianos , ndei lumine coruscantes, ad beatam ve- 
ri Luminis sedem multa cum gloria pervenisse? Recte igitur cereo- 
rum copiam Hieronymus commendavit (7) : Ad significandum lumi- 
ne fidei illustratos sanctos decessisse , et modo in suprema patria lumine 
gloriae splendere. Servatum hoc igitur religiose legimus apud vete- 
res ubique Christicolas : quare de Clementis (8) corpore haec tra- 
dunt acta: Sollicitudinem omnem solvens, et moerorem, lucernarum ac- 
cendit multitudinem ; et tollens corpus , mundis vestibus invaluit . De Pro- 
cli vero corpore , ob metum paganorum parvo cum lumine sepul- 
to- , haec (9) habent : Sepelierunt eum cum parvo luminari propter tur- 
bam gentilium. Inde igitur est, quod Chrysostomi cadaveri Theo- 
doreto (10) teste, populus obvius profectus est cum cereis, et funalibus: 
atque inde est, quod Gregorius (11) Turonensis asserat: Multitudi- 
nem albatorum visam tenentium cereos , atque psallentium : ut morem 
hunc nedum in Ecclesia comprobatum , sed et Coelo fuisse teste- 
tur acceptum . 

79. Itaque mos nostris usque temporibus non solum invio- 

latus existit, verum etiam praecipitur non violandus ; ita enim in 
eo legimus volumine , quod Rituale est nuncupatum : Cum autem 
antiquissimi ritus ecclesiastici sit cereos accensos in funeribus deferri , ca- 
veant ne hujusmodi ritus ommittantur, acne quid avare, aut indigne in 
ct committatur (12) . 80. Enim 

80. Enim vero Quiritium funera nedum multis nitebant cele- 
brata luminibus , verum etiam thuris , et aromatum copia hone- 
stabantur : quem sane morem scriptores pene omnes indigitant : 

: : . . . Congesta cremantur 

Thurea dona ; 

ait (1) Virgilius, et Martialis : 

Vnguenta, et cassias , et olentem funera myrrham 
Thuraque de medio semicremata rogo (2) . 

Hunc vero ad nos manasse vel ex eo colligi facile potest , quod 
abunde notavimus dum de mortuorum anastasi verba (3) fecimus. 
Unam hic Mabillonii animadversionem subjecisse sufficiat, quae 
morem ostendit religiose servatum; ita enim ait; Non raro in an~ 
tiquis Christianorum tumulis reperiuntur vascula figulina carbonibus op~ 
pleta, quae ad thus suffumigandum apposita nemo negabit (4) . 

81. Duo supersunt assueti Quiritium mores in funere , quo- 
rum alterum et hic Bononiae vidimus huc usque servatum , alterum 
ubique obsoletum : primum nempe in cadaveris collocatione assi- 
gnamus , quod lecto compositum , septumque candelis etiamnum 
in vestibulo domus collocant , ut rigidos in portam defunctus calces 
extendat eo penitus modo , quo veteres cadavera collocabant Qui- 
rites (S) ; 

Hinc tuba , candelae ; tandemque Beatulus alto 
Compositus lecto , crassisque lutatus amomis , 

In portam rigidos calces extendit . 

82. Alterum in epulis ponimus mortualibus , jamdiu omni- 
no obsoletis . Quanto Quirites impendio , ut vita fimetorum me- 
moriam colerent , mortuales pararent epulas , latius alibi (6) disse- 
ruimus . Quantis ubique sumptibus , ducto a Romanis exemplo , 
Christicolae , et martyrum , et clariorum hominum obitum epulo 
publico celebrarent , eodem explicavimus loco , et hac eadem ora- 
tione tractavimus . In his porro conviviis , licet bellissime institu- 
tis , temulentia ita vigebat , ut socius a socio ad ebrietatem coge- 
retur: Temulentia (7), ait auctor libri de duplici martyrio, adeo com- 
munis est Africae , ut propemodum non habeatur pro crimine . An non vi- 
demus ad memorias martyrum Christianum a Christiano cogi ad ebrieta- 
tem ? mos igitur est sub Leone Magno ab Arelatensi (8) concilio 

dam- 

damnatus his verbis : Quis enim nesciat diabolicum esse , et non solum 
a Christiana religione alienum, sed etiam humanitati contrarium , ibi laeta- 
ri , cantare , inebriari , et cachinnis ora dissolvi , et omni pietate , et af- 
fectu charitatis postposito , quasi de fraterna morte exultare, ubi luctus , et 
planctus flebilibus vocibus debuerant resonare ? . Caetcrum sicuti Romae 
mathematici , quia pergrati cupidis , et curiosis , genus erat homi- 
num , quod ut ait Tacitus (i) in civitate vetabitur semper , et retinebi- 
tur : et sicuti dilecta populis gladiatorum spectacula , licet (a) per 
Constantinum Augustum usque a salutis nostrae anno 32$. inter- 
dicta, adhuc Italia ferme tota ad annum 404. et ultra perduras- 
se (3) jam liqueat, ita hunc epularum apparatum , sacris licet legi- 
bus iterum , itcrumquc intercisum, ad Carolum usque Mannum ra- 
dices egisse separata jam oratione monstravimus (4) , tandem cre- 
bris undique praesulum ictibus malesana consuetudo penitus oc- 
cubuit . 

83. Verum a mortuis , et a funeribus ad laeta veniamus : et 
sicuti de epulis egimus , duo nobis circa panem , et potum notan- 
da occurrunt . Potum praecalidum nedum in moribus apud Ro- 
manos , verum et in deliciis ita fuisse constat , ut licet potionis 
calidae morem Christicolarum plerique acceperint , sanctiores ta- 
men pro luxuria habuerint, ac refutaverint . Nil igitur apud vete- 
res inempto frigidae poculo dari poterat vilius ; calidam enim eme- 
bant . Quare non abs re Servator noster dixit : Quicumque potum 
dederit uni ex minimis istis calicem aquae frigidae , tantum in nomine di- 
scipuli , amen dico vobis , non perdet mercedem suam (S) : quo sane in 
loco haec perbelle Augustinus advertit : Quando pauper est qui facit 
eleemosynam , nunc debent eleemosynae ejus esse calix aquae frigidae ( 6 ) . 

84. Equidem in eam lubens descendo sententiam , ut credam 
Servatorem nostrum eum absque praemio non abiturum dixisse , qui 
vilissimum inemptae aquae poculum uni ex minimis praebuisset . 
Quod autem veteres calidam in usu , ac deliciis haberent , taber- 
naeque calidae vendendae prostarent, paucis ostendam: et quidem 
primo haec (7) ait Varro : Calix a caldo , quod calidam in eo bibebant . 

85. Aptius hunc nobis morem designat Seneca , dum his lo- 
quitur (8) verbis : Parum agilis est puer , aut tepidior aqua potui ero- 

ga- 

gata : ad ista concitari insania est : et alio loco : Insaniunt boni viri , 
pro suorum injuriis ; sed idem faciunt , si calida non bene praebeatur ; si 
vitrum fractum , si calceus luto sparsus est (1) . 

86. Tacitus his aicBrittanicum occisum dolis Claudii Caesaris 
filium : Talis dolus repertus est . hinoxia , et praecalida , et libata gu- 
stu potio traditur Brittanico ; dein , postquam fervore aspernabatur , fri- 
gida in aqua effunditur venenum (a) . Neque sane quis putet praeca- 
lidam hanc potus traditionem a communi ita more abhorruisse , 
ut Brittanicum calor insolens in suspicionem impellere debuisset; 
fervens enim potus ita erat acceptus , ut vinum potius sorbere , 
quam bibere gratum esset : quod nobis praestat illis optime Plautus 
versibus (3) . 

Pa : Prompsisti tu illi vinum ? Luc. Non prompsi , Pa: Negas ? 
Neque tu bibisti ? Luc. Dii me perdant , si bibi , 

Si bibere potui . Pa. Qui jam ? Luc; Qu,ia enim obsorbui , 
Nam nimis calebat , amburebat gutturim , 

87. Mos, ni fallor, probatus est , modo deliciae , Equi-, 
dem (4) Svetonius a Cajo Caesare cauponem scribit capitis da- 
mnatum , qui in Drusillae funere calidam vendidisset; idemque ait, 
Claudium , quem nimias censorio munere lautitias reformare dece- 
bat, tabernarum usum , ubi calida praeberetur (S) , interdixisse, 
atque inde est , quod Tiberii , utpotc meracissimi , ingeniose no- 
mini illuderent acutiores Romani , quippe quibus Tiberius Clau- 
dius Nero Biberius Caldius Mero lepidissime diceretur (6) , 

88 . Quid , quod sequiori usque tempore Ampelium Urbis 
praefectum jussisse ait (7) Marcellinus : Ne taberna vinaria ante ho- 
ram quartam aperiretur , ne ve aquam vulgariam calefaceret quisquam . 
At nemo nobis Judaeo erit aptior Philone , qui calidam apud He- 
braeos in deliciis fuisse ostendat; en ejus (8) verba: Vinum per eos 
dies , non praebetur , sed aqua limpidissima , caeteris frigida , CALIDA 
vero his , qui inter seniores TRACTANTVR PELICAlIDS , Optima 
igitur cum ratione locutus est JesusD. N, non absque praemio abi- 
turos , qui frigidae poculum praebuissent, ut liberaJitati quam mi- 
nimae , munifice se responsurum ostenderet, 

89. Ad Chrisdcolas a Romanis calidae usus effluxit, ac per- 
duravit, quousque barbari rerum potiti omnem susque deque vi- 
vendi disciplinam , moremque sustulere . Verum monachi , quippe 

quibus, tamquam rigidiorem vivendi normam professis , calidam 
etiam aegrotis absorbuisse luxuria fuerit, a calida, tamquam a luxu, 
abstinebant: cujus rei testis est Hieronymus, haec scribens : De ci- 
bis vero , et potu taceo ; cum etiam languentes monachi frigida utantur , 
ut coctum aliquod accepisse LVXZJRIA SIT (i) . 

90. Dixi de potu : pauca quaedam de pane advertenda su- 
persunt . Mihi quidem sacras persaepe paginas pervolventi , num- 
quam incidendi panis , semper , et ubique , frangendi verbum oc- 
currit . Servatorem enim nostrum a binis agnitum in fractione pa- 
nis discipulis, Paulum vero de frangendo pane, non de incidendo , 
locutum esse perlegi (2) . Quae igitur causa fuerit , inquiram . Mos 
erat sane Romanis panem conficiendi quadrifide sectum , sive si- 
gnatum, ut quatuor sic redderet partes, quarum quaelibet quadra 
diceretur : itaque decussatum ita panem frangebat , suam cuique 
quadram distribuebat; ut proinde panis hujusmodi non incidi , sed 
frangi hac divisione opus esset. Quod de panibus dictum est, et 
de placentis volumus dictum . 

91. At quaenam panis causa quadrifidi ? Brevibus accipe. 
Id sane in conviviis Romanorum fixum erat et ratum , ut sua qui- 
busque convivis ciborum portio distribueretur , prout alibi late 
ostendimus (3). ; Quadra igitur tam placentae , quam panis , por- 
tio erat singulis distribuenda convivis , quia ante coctionem qua- 
drifida pistor panem , placentamque , decussione signabat . Quare 
parasiti , et lurcones , qui coenas potentium captantes , alieno 
pane vivebant , aliena sane dicebantur (4) vivere quadra , si Juve- 
nalem audiamus . 

Vt bona summa putes aliena vivere quadra , 
a quo nec dissentit Venusinus , dum ait (5) : 

Qui dicit , et clamat : victum date : succinit alter , 

Et mihi dividuo findetur munere quadra, 
quod vero de pane , duplici de placentis loco Martialis scripsit (6) : 
Nec te liba juvat , nec sectae quadra placentae 
Libetur tibi candidas ad aras 
Secta plurimum quadra de placenta (7) . 

Quadrifidum ergo panem nullo modo secare , aut incidere , sed 
frangere opus erat , ut sua quemque quadra contigeret ; quare Pau- 
lus a Julio cohortis Augustae centurione navi Romam ductus post 

passam atrocem tempestatem reliquas custodias Adrumetina rate se- 
cum advectas , ad cibum sumendum hortatus est , ac panem fre- 
gisse dicitur (1) . 

92. At dicet fortasse quispiam ; quid Christo, quid Paulo, 
quid demum Judaeo cum Romanis ? Quid porro tam disjectum , 
quam mos a Judaico Romanus ? Bona verba quaeso . Ajo enim pri- 
mo quosdam apud gentes ferme universas communes ita fuisse vi- 
vendi mores , ut nullo dividerentur forte discrimine . Equidem ca- 
lidae usum aequo sane jure apud utrosque vidimus viguisse : quip- 
peni, et idem de pane censendum ? Accedit ad haec Judaeos ( prae- 
ter inviolatum Dei cultum , pro quo extrema esse ferenda duce- 
rent ) in civilibus aliquibus vivendi modis , maxime postquam in 
ditionem venere Romanam , moribus se facile accomodasse Quiri- 
tium : hinc expressas in denario Caesarum non recusarunt imagi- 
nes ; alias Servator noster illis non potuisset Pharisaeos , Herodia- 
nosque verbis increpare dicens : Cujus est immago haec , et inseri - 
ftio (2) ? Praeterea turrem conspicuo fastigio Antoniam in hono- 
rem (3) Marci Antonii ab Herode appellatam , Caesaream urbem 
a Caesare nuncupatam , theatra voluptatibus , antea ignotis , ere- 
cta more Romano quis est , qui ignoret (4) ? 

93. Per bellum fortasse Romani moris acceptum in funere exem- 
plum tradit (5) Matthaeus , quod vidimus huc usque a nemine ani- 
madversum, nedum notatum; itaque et notabo et annotabo. Romani 
sane moris erat tubicinum cantu funus ornare , nedum cum quis 
funere elatus esset , quod scriptores ferme omnes tradunt , verum 
etiam cum quis , morti proximus , animam ageret , et nondum ef- 
flasset , quod ante Scipionem Maffejum , ex tribus id colligen- 
tem (6) anaglyphis , sibi adhuc notavit nemo : ex qua sane Scipio- 
nis observatione obscurus ille maxime elueefeit Petronii locus , 
quem clarissimorum tot tantorumque interpretum adhuc nemo in- 
tellexit . De loco illo (7) ajo Petronii , in quo Circes , Polieni pa- 
ralysin velut insectans , inquit : Quod si idem frigus genua , manus- 
que tentaverit tuas , licet ad tubicines mittas . Interpretes sane in Pe- 
tronium omnes eo tibicinum ajunt mentionem habitam , quia ipsis 
opus erat , cum quis funere elatus esset ; e contrario foemina Polie- 
num Veneriae operae edendae ineptum increpat uti moribundum , 
non uti mortuum ; idemque omnino est, ac si foemina procax Po- 

licno dixisset : Quoniam es paraliticus , jam incipis efflare animam , es 
morti jam proximus : voces igitur est necesse tubicines , ne fugiens anima 
maleficio affecta discedat (i) infernis devota numinibus , et ne quid aliud 
exaudiatur , quoties dirae obstrepentes (2) nocuerint . 

94. Jam vero tubicines , dum animam quis agebat aut egis- 
set in Judaea civitate fuisse adhibitos colligitur ex his Matthaei (3) 
verbis : Cum venisset 'festis in domum principis , et vidisset tibicines , et 
turbam tumultuantem , dicebat: Recedite i non est enim mortua puella , 
sed dormit . Quid vero hic sibi vult ista tibicinum facta mentio , 
quid hoc recedite sibi vult , nisi ut tibicines , qui puellae ani- 
mam efflanti, aut quae animam efflasset praesto essent , advocatos 
esse arbitremur ? Dum dixit : Recedite , non est enim mortua : reces- 
sionis hanc sane adsignavit causam : Non est enim mortua : quod 
idem omnino est , ac si dixisset : Vos tibicines ad proximum advenistis 
funus ; atqui fimus abest : non est mortua puella , sed dormit . Recedite 
ergo , quia cum mortua non sit , nil cum vobis . Si ergo : Recedite : di- 
xit tibicinibus , ex quo puella dormiret , non lethali somno op- 
pressa esset, quia nempe illam ipse ad vitam revocaturus erat: 
ex hoc recte conijcitur Romanum ad Hebraeos transiisse morem 
tibicinorum ad funus adhibendorum. 

9$. Neque ex quo Matthaeus de principis filia loquatur, de 
filia Romani cujusdam , qui magistratum gereret loquutus censeri 
potest ; nam Matthaeo Marcus lucem affert; qui , dum camdem 
describit historiam , principem hunc narrat fuisse archisynago- 
gum (4) ut nullus dubitationi supersit locus , Romanum morem ar- 
chisynagogo probatum , improbari a plebe non potuisse . Quod si 
Judaeos accepisse morem dicamus , non sane parum cum Judaica 
religione, spectata causa, quae apud ethnicos ad morientium lectum 
tibicines accersebantur pugnantem ( tibicines enim morientium le- 
ctulis obstrepebant , ne animae excantarentur corporibus disces- 
surae ; quod maleficio (5) putabant posse evenire ) cur civilem 
omnino atque innocuum panis conficiendi , frangendique morem 
refutasse authumemus ? 

96. Morem hunc quadrifidi panis nostris fuisse acceptum , 
ratumque Christicolis , probant perbelle marmorea illa , vitreaque 
monumenta, e martyrum coemeteriis clarissimorum opera viro- 
rum effossa , ac publici juris (6) facta . In his quadrifidi visuntur 

insculpti panes , coque acceptiores Christicolis , quo decussatio il- 
la Crucis formam praeferret: quare ad sacras synaxes hisce panibus 
usos Christicolas eadem aperte monumenta testantur , inter quae 
lapis nitet ille a Pontiani coemeterio in lucem editus , ubi calix 
apparet tribus cum super impositis panibus , quadrifida cruce si- 
gnatis exculptus (1) . 

97. At nedum conficiendi panis , frangendique dicimus con- 
suetudinem accepisse Christicolas , verum etiam et obsonia cui- 
que dividendi , atque adsignandi . Sicut enim suam Quiritium cui- 
que convivii rex portionem , domum etiam ferendam adsignare ju- 
bebat , ut alio (2) fuse loco observavimus , ita in Christianorum 
epulis sua unicuique portio adsignabatur . Egregium nobis hujusce 
rei praestant exemplum Clementis constitutiones , quibus haec per- 
belle (3) traduntur: Sefaretur autem convivio, quod pastori consuetum 
tst dari , etiam si convivio non adsit, in honorem Dei, qui ei sacerdotium 
commisit : quantum autem unicuique seniorum datur , ejus duplum detur 
diaconis in honorem Christi: presbiteris vero , qui laborant in verbo doc- 
trinae , duplex quoque separetur pars in gratiam Apostolorum Domini , cu- 
jus locum sustinent, tamquam consiliarii episcoporum , et ecclesiae corona: 
si lector sit , capiat unam partem &c. 

98. Verum «7«»: sarcinulae colligendae. Prolixae huic 
igitur nostrae orationi finem imponam, duas leviter attingens con- 
suetudines, quarum altera toto pene adhuc Orbe, altera vero in 
extrema illa tantum Piceni regione Samnio contermina, ac prae- 
cipue inter villicos, viliorisque notae homines Asculani nostri mu- 
nicipii inviolata servatur . Prima respicit diem , non a solis ortu , 
sed a media nocte auspicandum , prout universa etiamnum aus- 
picatur Ecclesia . Morem hunc a Romanis defluxisse a Censorino 
clare colligimus , qui diem nocte a media testatur auspicatos es- 
se Romanos (4) ; sed et Romani ab Aegyptiis forte deduxere , 
apud quos indubie servatum . 

99. At licet nobis Censorinus praesto non esset, idem ex ce- 
lebri quodam Tullii loco bellissime erueretur . De illa Marci nostri 
loquor epistola , quae, licet festive scripta videatur , est tamen 
scripta miserabiliter; consulatum enim narrat Caninii , qui eadem 
die consulatum iniit, atque ejuravit ; pridie quippe kalendas Janua- 
rias hora sane dici septima renunciatus est consul , ut ante kalen- 
das, hoc est die consulatum eodem ejuraret . Itaque sic ait Cice- 

ro (i): Consulem hora septima renuntiavit, qui usque ad kalendas Ja- 
nuarii esset, quae erant futurae mane pojlridie. Ita Caninio consule sci- 
to neminem prandisse j nihil tamen mali eo comule factum; fuit enim mi- 
rifica vigilantia , qui suo toto consulatu somnum non viderit . Haec tibi 
ridicula videntur , non enim ades , quae si videres , lacrymas non teneres. 

100. Jam vero neminem in Caninii consulatu prandisse facile 
intelligo; dum enim hora diei septima renunciatus est consul, sexta, 
qua prandebant Quirites, lapsa jam erat; diei vero sexta sequentis 
alterum spectabat consulem. At mirificam ita fuisse consulis vi- 
gilantiam, ut toto suo consulatu somnum non viderit, non ita fa- 
cile intelligo: si enim septima renunciatus est hora , atque ad ka- 
lendas usque consul erat Januarias , ut ut essent kalendae futurae 
mane postridie, intermedia nox tamen aderat, qua et somnus vi- 
deri , et tanta poterat vigilantia intermitti . Quid ergo ait Cicero, 
Caninium tam spectatae fuisse vigilantiae,ut toto suo consulatu so- 
mnum non viderit? Paucis rem Gothofredus (2) absolvit: Dies , ait 
is, more Romano, seu civili xxiv. horis finitur, quarum Xii. diei , toti- 
dem noctis : initium autem diei a media nocte . Quare cum hic Caninius 
hora septima post ortum Solis pronunciatus fi terit consul somnum videre non- 
potuit; nam posteriores sex horae noctis ad Kalendas pertinent , priores ve- 
ro insomnes ductae ab occupatissimo tum consule . Cum igitur kalendae 
Januariae a media nocte inciperent, hoc est a septima auspicaren- 
tur noctis hora , en , cur Caninius primis sex noctis horis in re- 
bus consulatus gerendis occupatissimus somnum videre non potuit; 
noctem quippe post mediam sub alieno consulatu erat obdor- 
miendum . 

101. Altera consuetudo, quam ab Asculanis praesertim villi- 
cis vidimus, religiose observatam, stigmata illa respicit, sive punc- 
turas in cute victuras, quibus brachio, aut manu aliqua notatur 
imago nunquam delenda. Res ista sane ab eo veteri Quiritum mo- 
re ducit exemplum , de quo Vegetius haec (3) loquitur : Puncturis, 
in cute punctis ( alii legunt : Puncturis in cute victuris ) : milites scrip- 
ti , et matriculae inserti jurare solent . 

102. Itaque cum militiae adseriberentur tyrones , ut nedum 
adnotatione manifesti essent omnibus, verum etiam ut latitantes , 
desertoresque agnosci facile possent , puncturis quibusdam in cute 
inflictis , atque ita designatis ut vel nomen, vel imaginem praese- 
ferrent , stigmata quaedam efficiebant , quae , medio atramento , 

cuti recens punctae, instillato aeternum permanebant, ut vel ho- 
die videre est penes villicos, aliosque in dicto municipio viliores no- 
tae homines, qui vel brachio, vel dextera. Crucis reterunt, aut Dei- 
parae, aut martyris Mindii imaginem puncturis hisce confectam . 
Ajo autem Mindii non Emidii , nec Emindii , et multo minus Emigdii 
nam gentem Mindiam apud rei Romanae (1) scriptores invenies ; 
Emindiam vero, aut Emigdiam nusquam invenies. Si parumper a via 
descivimus. Sodales ignoscite; id enim nostrae fit charitate patriae, 
ubi nomen adhuc protectoris principis ignoratur . Equidem dum 
mei municipii praetor essem , inscriptas medio aevo , atque 
etiam inclinatiore, pervolvens patriae paginas tam Latinas, quam 
Italas , non semel incidi in hujus mentionem nominis ita expressi: 
Sanctus Mignus . S. Migno , quod meam videtur confovere senten- 
tiam, cur Mindius dici debeat: quidquid egregius sodalis olim meus, 
meique amantissimus , et summa praeditus eruditione, ac doctrina 
in sua Asculana historia ( ubi multa me saepe cum laude nominat ) 
praesul Marcuccius nunc Constatinopolitanus patriarcha ac Romae 
Vicesgerens scripserit, quem tamen censeo nedum laudandum, verum 
etiam consulendum (2) . Quod si versus in martyris sarcophago hic 
insculptus inspicitur: 

Cum sociis aliis Emindius hic requiescit 
facile est coniicere pessimum poetam, ne syllaba carmen deficeret, 
Mindii nomen expressisse adspiratum . Coeterum vel ex eo monu- 
mento colligitur ipsum , nec Emidium , nec Emigdium fuisse ap- 
pellatum . 

103. Verum dum haec scriberem , mihi met ipsi quandoque 
dicebam : quid Gallo huic tuo cum Romanis nominibus ? Nonne 
de Treverorum gente tuus hic manat episcopus? Si ortum Romano 
duxisset genere , coniectura tua forte laudanda ; atqui homini pe- 
regrino Romana et nomina peregrina cenfemus > Unam igitur scrip- 
tis adposuissem lituram, nisi plura succurrissent argumenta , quibus 
firmiorem reputassem nostram perbelle sententiam . 

104. Ajo igitur Gallos non omnino peregrinos; multos affir- 
mo , Romana etiam libertate vigente, civitate donatos; Caesarum 
autem aevo Gallos sane omnes cives fuisse censeo: Tiberiano nempe 
plures , Claudiano plurimos, Galbiano universos; quare et Roma- 
nis eos censeamus oportet fuisse nominibus nuncupatos . Si id pro- 
bavero, meam liberabo fidem, meam liberabo sententiam . 

io?. Moveor igitur primo a nitido Marci Ciceronis elogio (i) 

3 uo Gallos constat populi Romani fratres fuisse dictos , licet non- 
um Romana civitate donatos . Quid quod Julius Caesar nedum 
ex Gallis , licet semibarbaris , plures accivit cives, verum etiam 
in curiam recepit ? Id sane conceptissimis his (2) Svetonius tradi- 
dit verbis : Civitate donatos, et quosdam e semibarbaris Gallorum reci- 

f it in curiam: quare cum Laberius Mimus aureis fuisset annulis a Ju- 
io ornatus , nec tamen in equestribus sedere potuisset, ab equitibus 
in theatro pulsus universis , postquam eum Marcus Tullius prope 
sc transeuntem vidisset : fecissem , ait , locum , nisi et ipse anguste se- 
derem : Caesarem ita insectans , quod Gallis nedum equestria , ve- 
rum etiam senatoria hominibus sedilia complevisset (3) . 

106. Enim vero Treveros , atque Aeduos , qui caeteris Gal- 
liae praestabant populis , Tiberiano usque aevo Romanis con- 
stat praeditos esse nominibus : inter ipsos quippe Julius Florus , 
Julius Sacrovir , Julius Paullus, Claudius Civilis, Julius Tutor, 
Julius Sabinus recensentur : ita enim de illis loquitur (4) Tacitus: 
Cujus extimulator accerrimus inter Treveros 'Julius Florus , apud Aeduos 
' Julius Sacrovir: et alio loco (S) : Miscuere se Julius Tutor , et Julius 
Sabinus , hic Trevir , hic Lingon: ac tandem alio (6) loco : Iisdem 
diebus caesos exercitus , capta legionum castra hiberna , descivisse Gal- 
lias , non ut mala loquebantur . Id bellum quibus causis ortum expediam. 
Julius Paullus , et Claudius Civilis regia stirpe multo caeteros anteibant. 

107. Cur autem Romana his nomina Gallis imposita? Non 
aliunde sane, quam a Romana illis donata civitate arbitror evenis- 
se . Nomen enim non Romanum aut peregrinitatis , aut servitutis, 
erat argumentum . Quam ob rem dum servi ad libertatem admit- 
terentur , in dominorum , qui manu eos mittebant , familiam , ac 
civitatem admittebantur , ut proinde patroni praenomen , nomen- 
que acciperent , cognomine tantum retento peregrino, ut ab agna- 
tis patronae distingui familiae possent . Igitur duo illi Marci Cice- 
Tonis servi , Tiro , et Laurea , dum liberti effecti sunt, Marcus 
Tullius Tiro, et Marcus Tullius Laurea sunt dicti; Aemiliamque 
illam Musam , de qua meminit Tacitus (7) , Aemiliae fuisse gentis 
libertam ponit indubie Lipsius (8) : Argumenta cognominis Graeci ( sunt 

ejus verba ) quod, scio notam servitutis : verum ita vulgati juris haec 
sunt apud quosque lapidariae vetustatis amatores , ut teste non 
egeant . Servis igitur libertate donatis , proindeque in patronorum 
familiam , tribum , ac civitatem adscitis , nomina statim Romana 
aptabantur , ut plures cultioris notae homines (1) adnotarunt : in- 
ter quos clarissimus eminet (2) Muratorius , vetustum exhibens la- 
pidem , ubi servus domino carus immature diem obiisse dicitur : 
Qui , si vixisset , domini jam nomina ferret . 
hoc est e servo libertus esset effectus . 

108. Itaque Gallos , quos Romanis invenimus nomiuibus 
nuncupatos , fateamur fuisse oportet civitate donatos . Quam ob 
rem Treveros merito ipsos Romano dictos nomine vidimus, quia 
Treverorum urbem Tacitus coloniam appellat, dum ait: Cerialis 
postero die coloniam Treverorum ingressus est (3) . 

109. Quid, quod primores Galliae Claudiano usque aevo 
nedum civitate donati , verum etiam senatoria aucti dignitate , et 
in curiam admissi ? Aulo Vitellio ( Taciti verba refero) Lucio Vipsa- 
nio consulibus cum de supplendo senatu agitaretur, primoresque Galliae, 
quae Comata appellatur , foedera , et civitatem Romanam PRIDEM AD- 
SECUTI , jus adipiscendorum in Urbe honorum expeterent, multus ea su- 
per re , variusque rumor (4) . Claudius ipse Imperator pro Gallis ita 
disseruit , ut senatus consulto fuerit sententia Caesaris confirmata. 
Quod si primores Galliae in curiam fateamur admissos , id de Tre- 
veris majori cum ratione dicamus oportet : siquidem ut clarissi- 
mus (S) scriptor observat : Horum inter Gallos virtutis opinio erat 
singularis : quin immo si Tacito fides habenda sit , Treveri ita erant 
in superbiam elati , ut se Gallos Duncupari dedignarentur : Treveri 
( sunt ejus verba ) circa affectationem Germanicae originis ultro ambitio- 
si sunt , tamquam per hanc gloriam sanguinis a similitudine , et inertia 
Gallorum separentur (6) . 

110. Verum si primores Galliae et civitate donatos ", et 
honore curiae adauctos Claudiano aevo legimus , universos .Gal- 
liae populos Galbiano fatendum erit fuisse civitate ornatos ex 
clarissimis illis Taciti nostri (7) verbis : Galliae obligatae recenti 
dono Romanae civitatis . Quibusdam sane in hoc Taciti loco haeret 
aqua : quomodo enim , ajunt , recenti Galbae dono Galli jus 

civium adepti , si sub Claudio adeptos idem affirmat Tacitus? Quae- 
stionem ita expedit Lipsius : Olim quidem jus civium adepti , non ta- 
men promiscue , sed primores tantum : primores Galliae , inquit Tacitus, 
quae Comata appellatur : sed jam ecce a Galba diffusum jus in omnes 
Gallos (i) . 

III. Si ergo primores Galliae, Claudio principe, et civita- 
tis , et curiae sunt jus adepti , si Galli a Galba universi civitatis do- 
no obligati , quis nam quaeso ibit inficias martyrem Mindium , e 
primoribus ortum Treverorum , civem fuisse Romanum ? Quisnam 
barbaro potius , quam Romano asseret nomine nuncupatum? quis 
tandem nostram non omni absolutam discrimine judicabit superius 
panditam conjecturam ? 

na. Tandem ut martyrem nostrum non Emigdium , nec 
Emidium , neque Emindium , sed Mindium constet fuisse dictum , 
ad antiquas patriae paginas , ubi S. Migno invenimus nuncupatum 
patrius accedit S<iAixro< , sive /farr/rp»; dum enim Asculani muni- 
cipes martyrem Mindium invocant , principem municipii patro- 
num , non sane Emindio , aut Emidio , aut Emigdio dicunt , sed ver- 
nacula hac voce nuncupant Mindii Middivol Middiola Mimi : quod 
nedum probat , Yerum ostendit a nomine martyris Mindii illam , 
quae nunc praeponitur , primam omnino abfuisse vocalem . 

ii 3. Sed redeamus ad nostra . Tyronibus igitur nedum haec 
stigmata inhaerebant brachio, vel dexterae infixa; verum etiam pun- 
cturis , signa sub quibus militabat praeseferentibus , tyro quilibet 
scribebatur; cujus rei testis est nobis Vegetius, qui haec (2) scri- 
bit : Punctis signorum scribendus tyro . 

1 14- Ad quamdam tyronum similitudinem stigmata haec fa- 
bricensium brachiis infligi jussa, prout ex his Caesarum (3) verbis 
resultat : Stigmata hoc est , nota publica , fabricensium brachiis ad imi- 
tationem tyronum infigantur. Idem sane aquariis fuit his (4) verbis in- 
dictum ; 'Universos autem aquarios , vel aquarum custodes , quos hydro- 
philaces nominant , qui omnium aquae ductuum hujus regiae 'Urbis custodes 
deputati sunt SINGULIS MANIBUS EORUM FELICI NOMINE 
PIETATIS NOSTRAE IMPRESSO SIGNARI DECERNIMUS , UT 
HUJUSMODI ADNOTATIONE MANIFESTI SINT OMNIBUS, 
nec ad usus alios avellantur . Quod si quem ex iisdem aquariis mori con- 
tigerit , eum nihilominus , qui in locum defuncti surrogetur , signo eodem 

no- 

notari praecipimus ; UT MILITIAE QUODAM MODO SOCIATI , 
EXCUBIIS AQUAE CUSTODIENDAE incessanter inhaereant , nec 
muneribus aliis occupentur . Ex his , ni fallor caput Apocalypsis XII. , 
nitorem accipit non tralatitium . Dum enimjoannes venturum lo- 
quitur Antichristum , ac tyrannicum ejus praenunciat imperium , 
cum ita superbum dicit , ut nedum populos longe lateque propriam 
adorare coget imaginem , verum etiam ( refero propria (2) ejus 
verba : Faciet omnes habere caracterem IN DEXTERA MANU SUA , 
et ne quis possit emere, aut vendere nisi qui habet characterem aut nomen 
bestiae . Quid vero sibi aliud vult nomen istud IN DEXTERA MA- 
NU , quam bestiae nomen , expressis in dexterae cute puncturis 
in hominum dextera , infligendum eo penitus modo , quo tyronibus, 
aut aquariis stigmata infligebantur vel militare signum , vel nomen red- 
dentia Caesareum. Eo autem et allusisse Gothofredo videtur, nulla 
tamen nen dicam firma, sed ne probabili quidem ratione, gentium 
Apostolus : Non sane tyro ( utor illius (2) verbis ) sed miles, et quidem 
magnus esu Christi Paulus : dum uni militiae Christi deditus haec 
ad Galatas (3) ait : De caetero nemo mihi molestus sit ; ego enim stigma- 
ta Domini nostri *fesu Christi in corpore meo porto . 

iiS- Plurima superessent circa varias vivendi consuetudines 
adnotanda , quae , a Romanis ad nos traductae , vel viguere , vel 
vigent : non pauca circa mores remanent explicanda , quae vel sta- 
tim acceptos probant, vel defaecatos, vel denique a prophanis usi- 
bus conversos , et summa cum laude sanctificatos . Si Deus otia fe- 
cerit de his aliquando scribam ; at maximis modo negociis disten- 
to , et cui otioso esse non liceat , pauca haec dixisse sit satis , 

Nonis Quinctilibus 1781. 

Philippus Trenta pro S. R. E. Legationis Bononiae Generalis 
Auditor . 

